
ELŐSZÓ. 



YALAHÁNYSZOR egy jó könyvet olvastam, azoknak 
egyikét, melyeknek befejezésén az olvasó saj- 
nálja, hogy vége van, s elhatározza^ hogy azt több- 
ször fogja olvasni, mert minél többször olvasunk 
ily könyvet, annál több élvezetet s tanúiságot nyújt 
az, — melyeknek olvasásánál oly sajátságos érzésünk 
van, mintha nemcsak okosabbak hanem jobbak is 
lettünk volna, felébredett bennem az óhajtás : bár 
több ily művet írna az író ! De megesék rajtam, mint 
minden emberen, kinek az olvasás életszokásaihoz 
tartozik, hogy gyengébb mü is jött kezembe, s 
akkor mindig elembe tűnt e kérdés : mi ezen könyv 
létjoga ? Minek írta s főleg minek adta ki az író ezen 
könyvet ? 

Es midőn most a jelen könyvet ón adom ki, 
eszembe jut; vájjon ha általában olvasóra talál, nem 
ébred-e benne is azon kérdés : mi e könyv létjoga? 

E kérdésre akarok röviden válaszolni. 

Nem volt soha szokásom, sem örömeimet, sem 
fájdalmaimat a vásárra vinni, hogy részvétet gerjesz- 
szek, — most mégis könnyen eshetem annak gyanú- 
jába ; de nem bánom, ily dolgokhoz hozzá szoktam, 
elég hosszú nyilvános életem, melyben az érzelgés 
minden neméről lemondottam, — tanultam a dol- 
gokat igazi niveau-jukra leszállítani, sőt megvetni 
is. Bátran kimondom tehát, hogy kevés ember 
ment annyi lelki fájdalmakon s gyötrelmeken ke- 
resztül, mint én. Fiam halála — 1878 októb. 13-án 
Boszniában, Zvornikban — betetőzte azokat. Ha ő él, 
e könyv nem látott volna napvilágot. Halálom után 
megtalálta volna e tanulmányokat, leveleimmel s 
mindenféle jegyzeteimmel együtt, s cselekedett volna 
velők belátása, kénye és kedve szerint. De ő nincs 
többé, meghalt azon korban, mikor még nem ismerte 
az élet keserűségeit, azon küszöbön állva, melyen túl 
az élet harczai s keserűségei még csak kezdődnek, 
úgy hogy elmondhatni róla is : az istenek elviszik 
azt ifjúságában, kit szeretnek. 

Született 1854-ben Pesten, febr. 22-én, az Em- 
merling-féle, István főherczeghez czímzett szálloda- 

ban^ mert Csabacsüdön Békésmegyébcn állandóan 
lakván, midőn családomat 1853-ban öszszel fel- 
hoztam, állandó lakást nem fogadtam. Ervin nevet 
kapott, anyja kívánságára, ki midőn vele 1850-ben 
Strassburgban voltam, az ottani dom látogatásánál 
8 annak benyomása alatt mondotta, hogy ha fia 
lesz, Ervinnek fogja nevezni. Nem szándékom, Er- 
vin biographiáját írni ; ez érdekkel nem bírhatna, 
ipiert ő még oly életet nem élt, mely életírásra alkal- 
mas vagy érdemes volna, — csakis azt fogom emlí- 
teni, miből látni, hogy mind azon feltételeket meg- 
szerezte már, melyek egy sikeres, talán jeles élet- 
pálya elérésére szükségesek. Miután a gymnasialis 
iskolákat Pesten a kegyesrendiek gym'nasiumában 
jó sikerrel elvégezte, de még igen fiatal volt arra, 
hogy egyetemre mehessen, kiküldöttem egy évre 
Genfbe. Ez év kiképzésére nézve nagyon hasznosvolt. 
Haza jővén, frequentálta az egyetemet s önkéntes 
lett, fényesen letette az év végével a tiszti vizsgála- 
tot s tartalékhadnagynak neveztetett ki. A jogi ta- 
nulmányok harmadik évét Lipcsében töltötte és 
elvégezvén a jogi cursust, két évig mint tiszteletbeli 
aljegyző Mosonmegyében működött. Közben letette 
fi szigorlatokat az államtudományokból s mint fo- 
galmazó nyert alkalmazást a kultusminiszteriumban. 
Szándéka volt, adott alkalommal mint képviselő- 

jelölt fellépni, miután 1878-ban választónak lett be- 
írva. A sors könyvében másként volt megírva. Mint 
tartalék tiszt ordonancz tisztnek volt feljegyezve, s 
midőn az egyik pesti divisio mozgósítva lett, ö is 
Boszniába ment. Augusztus á4-én láttam utolszor 
Bécsben, hol tőlem s nővéreitől bucsut vett. Egy- 
szerre indultunk el, ő az államvasút pályaudvara 
felé, Pozsionyba s onnan Budapestre utazván ; én 
a nyugati pálya udvarra felé Salzburg irányában. 
Mindkettőnkben megvolt azon nyugodt biztos érzés, 
hogy egynehány hónap múlva j ó egészségben, j ó kedv- 
ben fogunk ismét találkozni. S ez érzés visszatük- 
rözött minden levelében, melyek a legnagyobb nél- 
külözések és testi megerőltetések közt vidám hangu- 
lattal, sőt humorral voltak írva, még az is, melyet 
október 9-én írt, s melyet csak halála után vettem, 
— hiszen még október 11-én táviratozott, hogy jól 
érzi magát. Okt. 13-án, erős izmos termete s virágzó 
egészsége daczára, váratlanul meghalt, a kimerültség, 
véghetetlen testi megerőltetés és nélkülözés folytán, 
s mert a nagy megerőltetések közepette is folytono- 
san fáznia és éheznie kellett. 

meg volt áldva mindazon testi és lelki tulajdo- 
nokkal, melyek a fiatalságnak, nem akarom mondani 
fényes, de mondhatom szép jövőt ígérnek. E jövő 
küszöbén megölte a kérlelhetlen sors, messze földön, 

Zvornikban, hol a mint írták, fényesen és nagy 
részvét mellett eltemették. Megírták nekem, taíán 
vigaszai, hogy temetése történelmi jelentőséggel 
is birt, mert mióta a mahomedánusok Boszniában 
uralkodnak, fiam temetése volt az első nyilvános 
keresztény szertartás. 

De ez, valamint az általános részvét, melyet ha- 
lála előidézett, nekem vigaszt nem nyújtott s a fáj- 
dalmat nem enyhítette. A nagy fájdalmak nem ölik 
meg az embert, de nem szűnnek meg soha. 

Szándékom volt neki Zvornikban emléket állí- 
tani, mert nem szeretem a holtakat nyugalmukban 
bolygatni, s költőibb nyughelynek találtam a zvor- 
niki mint a pesti temetőt; de gyermekeim, miután ar- 
ról értesültek, hogy sírja ott biztos állapotban nin- 
csen, tudtom nélkül ide hozatták s anyja mellett el- 
temettették. 

E derék fiú komolyan készült az élet feladatai- 
hoz. Sokszor gondoltam, hogy ő azon fiuk egyike 
lesz, kik folytatni fogják, mit az apák megkezdet- 
tek. De neki meg kellett halni, mielőtt még bármit 
tehetett s alkothatott volna. Es ma, habár sokan 
ismerték és szerették, mert igen kedves ember volt, 
ki beszél még róla ? s néhány rövid esztendő el fog 
múlni, mikor v lószinüleg én sem leszek többé, — 
és senki sem fogja tudni, hogy létezett s talán saját 

nővéreinek fiai, kiknek egyike nagybátyja tiszte- 
letére Ervin nevét kapta, mit sem fognak tudni róla! 
Fiam emlékére adtam ki e könyvet, — nem 
objectiv indok, de nekem indok, melynek engedni 
nem hittem tilosnak. 

A könyvről magáról kevés a mondani valóm, 
A czikkeket, melyek tartalmát képezik, úgy veszi 
az olvasó, a mint annak idején megírtam. Nem írok 
ma már mindent alá, a mit egészen más viszonyok 
közt gondoltam és állítottam, — de nem állítottam és 
gondoltam soha semmit, mit magaménak ne vall- 
hatnék. Nem változtattam azért a czikkeken semmit, 
— még nyelvöket is csak annyiban, a mennyiben 
itt-ott nagyon elavultnak találtam. 

Budapest, 1880. karácson első napján. 

FELOLVASTATOTT A H. T. AKADÉIOA 1862. FEBB. 3-dÍkÍ ÜLKSKBEN. 



Trefúri. Tanulmáiiyok . 



A MAGYAR akadémia, midőn a külföldi irodal- 
mak jeleseit tagjai közé fogadja, nem csak más 
akadémiák szokását, hanem egyszersmind a magyar 
nemzet polgárosodása történetében rejlő azon elvet 
is követi, mely szerint a magyar nemzet, ragasz- 
kodva természeti sajátságaihoz, egyszersmind ma- 
gáévá tévé minden korban a más nemzeteknél kifej- 
lett eszméket s intézményeket is, s ekkép velők 
sohdaritásba lépve, az európai nemzetek családjá- 
ban foglalt helyet, és e helyet állandóan fenn tudta 
tartani. Ezt tette dicső királya Sz. István alatt, mi- 
dőn a keresztyénséget elfogadá, ezt a reformatió 
idejében, s ezt a XVII. század kezdetén, midőn a 
hosszú polgárháborúk után az ország közigazga- 
tását a continensen dívó formák szerint szervezte, 
valamint 1848-ban is, mikor feudális alkotmányát át- 
idomítá, s a kor uralkodó, a nemzet további létének 
föltételeit képező s elutasíthatatlan irányaival össz- 
hangzásba hozta. A tisztelt akadémia 1858-ban gya- 

korolhalván , évekig felfüggesztett választó -jogát, 
sietett Tocquevillet a törvénytudományi osztályba, 
mely e szűk név alatt a jog- és államtudományokat 
a legszélesb értelemben magában foglalja, tagjául vá- 
lasztani. Maga e tény ugyan nem tévé öt a mienkké, 
hiszen már akkor, mint a világirodalöm egyik leg- 
jelesbje, a mienk volt, mert mi kitűnő művei tar- 
talmát már eredetiben sajátunkká tettük , később 
fordítás által tágabb körökben is meghonosítottuk ; 
a tisztelt akadémia, mint a nemzet tudományos és 
szellemi érdekeinek képviselője, e választás által 
a rokonszenv és tisztelet bizonyságát adván csak, 
hivatalosan constatálta, hogy ő hozzánk is tartozik. 
Nem jutott azonban akadémiánknak a szerencse őt 
sokáig bírhatni ; mert a kérlelhetetlen végzet e be- 
cses élet világát már a megválasztására következő 
tavaszon kioltá. Ha én most e kitűnő férfiú emlékét 
önök előtt felújítani, a nagy eszméket, s a nemes 
czélokat, melyeknek e rövid élet szentelve volt, fel- 
tárni készülök, nem azért teszem azt, mintha hin- 
ném, hogy előadásom a tárgy mértékét megüthetné, 
s mintha nem tudnám, hogy társaim közt nem egy 
van, ki e tisztnek hasonlíthatatlanul jobban képes 
volna megfelelni, — teszem csupán azért, mert ta- 
lán senki sincs önök közt, a ki Tocquevillenek annyi 
hálával tartoznék, mint én, kinek politikai képzé- 
sére s nézletmódjára az ő munkái tanulmányozása 
döntő hatással volt, s ép ezért talán senki, a ki több 

kegyelettel s rokonszenvvel viseltetnék a nemes fér- 
' fiú kedélye s állambölcselete iránt. Minden ember 
tevékenysége egyéniségének kifolyása, a mint termé- 
szet és társadalmi viszonyok képezek s fejlesztek, s 
ha igaz is a költő mondása, hogy a mű dicséri a 
művészt : igaz egyszersmind, hogy a művész ismer- 
tetése földeríti művei értelmét. Mily hálás feladat 
pedig, mielőtt a nagy író műveit elemezzük, magá- 
ról az íróról szólani ott, a hol oly tiszta, oly példás, 
oly szeplőtlen élet áll előttünk ! 

Tocqueville Elek (Alexis-Charles Cérel de 
Tocqueville) egy régi aristokratikus család ivadéka, 
Parisban 1805. július 29-dikén született, az új csesa- 
rismus legfényesb korszakában. Anyja unokája volt 
Malesherbesnek, ki magán- s közéleti erényei, s fő- 
leg erkölcsi bátorsága által tündökölt. Atyja a restau- 
ratio alatt pair és préfet vala, s két jeles történeti 
munkát írt. A Tocqueville-család nem tartozott azok- 
hoz, melyek Coblentzbe vándoroltak, hogy hazájok 
ellen conspiráljanak ; hon maradt és véres áldozatot 
hozott a forradalom romboló szellemének, mi őt 
még szorosban hozzá fűzte hónához, mert a szenve- 
dések a hazában s a hazáért a nemes kebleket soha 
el nem idegeníték a hazától. Atyja házában nevel- 
tetve, első oktatása hiányos volt, keveset tanúit, ha 
ugyan kevésbe veszszük a jó modort s a nemes ér- 
zelmeket, a melyek mégis többet érnek talán, mint 
a gyermekek most dívó túlterhelése, mely csak a 

szellemi tehetségek eltompulására vezet. Később járt 
iskolába, Metzben, hol atyja préfet volt. Tanulmá- 
nyait fényes sikerrel végezvén, 1826-ban egyik báty- 
jával Olaszországba utazott, hol, mint minden ne- 
mes lélek, gyönyörködött a nagy művek- és szép 
vidékekben, de úti naplója tanúsága szerint, figyel- 
mét már akkor a nép erkölcsei s az országos inté- 
zetek is nagy mértékben foglalkodtatták. Utazásából 
visszatérve, a gyakorlati életbe lépett, s figyelő bíró- 
nak — juge auditeur — neveztetett ki a versaillesi 
törvényszékhez. Oly pályát választott tehát, hol a 
legfényesb tehetség, legszilárdabb jellem és legne- 
mesb nagyra vágyás is táplálékot talál; ő azonban 
más hivatást érzett magában, s hivatalos dolgain 
kivül Beaumont tiszttársával, kivel holtig a legben- 
sőbb baráti viszonyban élt, különféle, de főleg tör- 
ténelmi tanulmányokkal foglalkozott. Mily tevékeny- 
ség, mily versengés vala ez ; mily gyönyörűség rej- 
lett e munkás életben, mily őszinteség az igazság 
nyomozásában, mily emelkedés a jövő felé, mely a 
szenvedélyek s a remények e korában korlátlannak 
és felhőtlennek tűnt fel az ifjú nemes szivek előtt. 
A kik e korszakot nem látták s nem ismerték, csak 
jelenünk közömbösségét s puhaságát, nehezen fog- 
ják érteni ama buzgalmat, mondja Beaumont. Fran- 
cziaország akkor komolyan vette az alkotmányosság 
és szabadság ügyét, mely akkor az idősb Bourbonok 
által veszélyeztetve volt. Az ő alkotmányellenes tö- 

rekvéseik, s különösen egy aggastyán könnyelmű- 
sége s rövidlátása a júliusi forradalomhoz vezetett, 
mely a Bourbon-nemzetséget a koronától megfosztá, 
Francziaországot pedig természetszerű alkotmányos 
kifejlődésében megzavarta, s már akkor elhinté ama 
szerencsétlenségek magvát, melyek az országra 
1 848-ban súlyosodtak, s a caesarismust másodízben 
lehetségessé tevék. Toeque viliének , az újabb kor 
mozgalmait észlelve, s most ép mint egy új forra- 
dalom szemtanújának, mi sem ragadta meg annyira 
elméjét, mint e mozgalom democratikus jelleme. 
Világos lön előtte, hogy az egyenlőségnek elutasltha- 
tatlan, s anyagi eszközökkel le nem bírható elve teljes 
erővel behat az új társadalmakba, s tiszta szellemé- 
ben már állapodni kezdenek ama nagy problémák, 
melyek életét betölték : mikép kell összeegyeztetni 
az egyenlőséget a szabadsággal ? mikép kell meggá- 

m 

tolni, hogy a democratiából kifolyó hatalom min- 
denhatóvá és zsarnokká ne váljék ? 

Látva, hogy Francziaország végzetszerűleg a 
democratia felé halad, és ennek veszélyeit is elfogja 
érni : eltökélte magát, hogy meglátogatja az Atlanti 
oczeánon túl ama nagy államot, hol a föltétlen egyen- 
lőség mellett a szabadság is létezik, mert Tocqueville 
szerint semmi sem undokabb, mint democratia sza- 
badság nélkül. 

Mint minden forradalom után, úgy a júliusi 
után is, számtalan kérdés merült fel, köztük a fog- 

házak javítása is. Ezek tanulmányozására Beaumont 
barátjával megbízást kapott a kormánytól^ s 1831. 
ápríl 2-díkán útnak indultak. Egy évet a szövetséges 
államokban töltvén, nemcsak a hivatalos küldetés- 
nek felelt meg barátjával együtt tökéletesen : hanem 
az embereket, intézményeket, törvényeket is tanul- 
mányozva, később megjelent híres munkája anyagát is 
magával hozta, 1832-ben odahagyja hivatalos pályá- 
ját, s két évet ez anyag kidolgozásának szentel. Ezek 
Tocqueville életének legboldogabb évei ; szenvedély- 
lyel átengedve magát szellemi munkásságának, önér- 
deke öntudatában, teli reményekkel, még ismeretlen, 
bár közel a nagy hírnévhez, de még menten a siker kö- 
vetkezéseitől, melyek őt nemsokára elragadák s élve- 
zetével ránehezítik annak szolgaságát is. 1835-ben 
januárban jelent meg a De la Democratie en Ame- 
riqiie czímű munka első része. Csak nehezen tudott 
e műnek kiadót szerezni, s ez végre is az első ki- 
adásból csak ötszáz példányt nyomatott. A munka 
azonban már nyomtatás közben a nyomdai személy- 
zetet elragadta, s megjelenésekor egy illetékes bíró, 
Royer-CoUard, azt monda róla : hogy Montesquieu 
óta nem jelent meg ilyen munka. E könyvet lefordí- 
tották minden európai nyelvre, egy kiadás a másikat 
érte, 1836-ban már a 6-dik kiadás jött ki. Ameriká- 
ban oly hatást keltett, hogy az amerikaiak el nem 
tudták képzelni, mint volt képes egy idegen, csupán 
egy évi utazás után, ekként felfogni intézményeiket. 



TOCQÜEVILLE ELEK FÖLÖTT. fl^ 

erkölcseiket. Az angol parliamentben az első állam* 
férfiak Tocquevillere, mint politikai tekintélyre, hi- 
vatkoztak. E munka megjelenése megalapitá Toc- 
queville állását a közéletben s társaságban, egy más 
esemény pedig ugyanazon időben magán életére 
volt döntő befolyással ; mert amaz évben lépett há- 
zasságra egy angol nővel, ki háztartásához ugyan 
semmi vagyont nem hozott, de helyette igazi kincset 
szellemben, kedélyben s minden női erényben. E há* 
zasságról szokta volt Tocqueville mondani, hogy bár 
egynémely bölcs sokat bírálgatta, ez volt mégis éle- 
tének legokosabb tette. Azonban házas élete, vala-. 
mint különféle más magános érdekek hátráltatták őt 
munkája folytatásában, s democratiája második ré- 
sze, mely a democratiának az életre, a társadalomra 
való befolyásáról szól, csak 1840-ben jelent meg. 
E késedelemnek mindazáltal nem csak külső okai 
voltak, ezt hozta magával a tárgy természete, s a 
szerző ama törekvése, hogy forma tekintetében is 
tökéletes munkát állítson elő, mert szerinte, igen 
helyesen, a gondolatnak csak formája által lehet 
hatalma, értéke s tartóssága. De mielőtt e munka 
sajtó alá ment, Tocqueville élete ismét új forduló 
ponthoz ért. gyakorlati természetű vala, — azok 
egyike, kik, ha államtudománynyal foglalkoznak, az 
államigazgatásban részt akarnak venni. Tocqueville- 
ben sok ambitio volt, de nem ama mindennapi am- 
bitio, mely pénzzel és hivatalokkal táplálkozik, s hiú 

Mtüntetésekkel megelégszik, — az ambítionak e ne- 
mét csak ott ismerte, hol azt megvetnie kellett ; az 
ambitio, mely az ö lelkét eltölté, ama férfias s tiszta 
ambitio volt, mely szabad országokban a közerénjek 
közt első, mely a haza szeretetével s nagyságával 
olvad össze, mely az állam kormánya után tör, ha- 
nem a szabadsággal kapcsolatos küzdelmek árán ; 
szüntelen megújuló erőkifejtés, érdem és tehetség 
által szült siker mellett, nagy s nemes ambitio, me- 
lyet tisztelni kell, s nem megbélyegezni, mely a ha- 
talomra fényt s méltóságot áraszt, s a mely nagyokká 
teszi azokat is, a kiket föl nem emel. Természetes 
volt, hogy magát a kamarába meg akarta válasz- 
tatni, 8 hogy barátai is azt kívánták; de 1834-ben 
az Amerikai democratia szerzőjét, kinek neve a Ta- 
jótól a Neváig ismeretes volt, a nyárspolgárság mint 
aristocratát visszautasította. 1839-ben azonban, az 
általános választások útján roppant többséggel meg- 
választatott, 8 az 18ül-diki szerencsétlen 2-dik de- 
czemberig, valamint Lajos Fülöp, úgy a respublica 
alatt folyvást a franczia törvényhozás tagja volt. 
Tocqueville a parlamenti életben kitűnően betölté 
helyét, szándoka mindig tiszta volt, nagyravágyását 
mindig alárendelte a közjónak, gondolkozása mély, 
szónoklata komoly, gyakran ragyogó és hatásos, s 
mindig tiszteletgerjesztő ; ítélete s okoskodása fel- 
sőbb rendű ; s azon időben, midőn semmi botlás 
sem maradt eltakarva, általánosan tisztelt jellemét 

soha sem támadták meg, nem is gyanúsították soha 
sem. Tocqueville ama szónokok egyike volt, kik csak 
akkor szólnak, mikor nem csak helyes, hanem új 
eezmékkel léphetnek a szószékre ; mind az ellen, a 
mit közhelynek mondanak, legyőzhetetlen ellen- 
szenve volt ; ezért némely beszédeit, melyek a hall- 
gatóságot hidegen hagyták, ma is élénk érdekkel 
olvashatni. Mély belátása s tapintata éreztette vele 
ama veszélyeket, melyek a pays legal-t, a 200 fran- 
kot fizető választókra támaszkodó rendszert fenye- 
getek, mert Tocqueville, mint már előbb is mondám, 
kitűnően gyakorlati eszű s irányú férfiú volt, nagy 
bámulatára s bosszúságára azoknak, kik azt kíván- 
ták, hogy oly férfiú, a ki gondolkozik, ne lépjen a 
cselekvés terére, hogy e tér csak a korlátolt eszek s 
a kétséges jellemek kűzdtere maradjon. Tocqueville 
pedig az államférfiú két fő tulajdonságával bírt; — 
éles látással, mely behat a jövőbe, előre fölfedezi a 
követendő utakat és kerülendő szirteket, messzebb 
s előbbre lát, mint mások, és emberismerettel. Szer- 
fölött nevezetes tehát Tocqueville föJszólalása január 
27-dikén, 1848-ban: cAzt álKtják — így szól — hogy 
nincs veszély , mert nincsen zendülés ; azt mondják, 
hogy miután a társaság felszínén nem mutatkozik 
anyagi rendetlenség, távol vannak tőlünk a forra- 
dalmak. Engedjék meg, uraim, elmondhatnom önök- 
nek, hogy csalódnak. Kétségen kivűl a rendetlenség 
nem mutatkozik tényekben, hanem létezik a szelle- 

mekben; figyeljenek arra, a mi a munkás osztályok 
körében történik. Igaz, hogy nem izgatják politikai 
szenvedélyeiket, mint hajdanán, de nem látják-e 
önök, hogy politikai szenvedélyeik társadalmi szen- 
vedélyekké alakultak ? Nem látják-e önök, hogy ke- 
belökben vélemények terjednek, eszmék, melyeknek 
czélja nem bizonyos törvényeket, nem a miniszté- 
riumot, vagy egy bizonyos kormányformát, hanem 
magát a társadalmat dönteni meg, s megrázkódtatni 
az alapokat, melyeken az most nyugoszik. Nem. 
hallják-e önök, mit mondanak naponkint a körök- 
ben? Nem hallják-e, hogy ott szüntelen ismétlik, 
hogy mindazok, a kik felettök állanak, nem képesek 
s nem érdemesek őket kormányozni ; hogy a javak 
elosztása e világon igazságtalan ; hogy a tulajdon 
nem nyugszik méltányos alapokon ? Vájjon nem hi- 
szik-e önök, hogy ily vélemények gyökeret vernek, 
ha általánosan elterjednek, ha a tömegekbe lehat- 
nak ? hogy előbb-utóbb, én nem tudom., mikor s mi- 
ként, rettentő forradalmakat idéznek elö ? Ez. uraim, 
melv mesíKyözódésem, hiszem, houv vulkánokon al- 
szuuk.* 

Tooqueviliet tehát a februári forradalom meg- 
szomontá. de nem lepte meg. Fájdalma azonban 
melv víiia, mer: lána ama veszelveket, melvek a 
forradalom által a szaladsácot fenvtiíttik* Ezek ki- 
kerülésére TiXNiieville mas módot nem Irtott, mint 
a r^si^ucüca ó szinte elfoíjsidAsat. s o>x:u:e munkasisá- 

• 

gát, hogy megszilárdulhasson. E nézetből indulva 
ki, Gavaignacot pártolá, s bukásában a szabadság 
megbuktatását látta. Tocqueville szerint Cavaignac 
az egyetlen nagy alak, ki Francziaországban a 
48-diki forradalom terén föltűnt, s a ki a történet- 
ben megtartja magasságát. 1 849. júniusban, midőn 
Napóleon tervei keresztülvitelét felfüggeszteni, s ma^ 
gát a szabadság őszinte emberei által környezni volt 
kénytelen ; Tocqueville is elfogadta a Barrot minisz- 
tériumában a külügyek tárczáját, de miután az elnök 
október 31-dikén a respublicával szakitott, Tocque- 
ville és társai visszaléptek : — a leendő császárnak 
ezentúl csak írnokokra volt szüksége. A törvény- 
hozó gyűlés léte ezentúl 1851. decz. 2-dikáig merő 
agónia volt ; mindenki látta, mi fog következni, és 
senki sem tudta megakadályozni ! Tocqueville azok- 
hoz tartozott, kik az alkotmány revisióját süi-gették, 
ez úton vélve talán még kikerülhetni a császárságot. 
Tudjuk, hogy az nem sikerült, de sikerült az állam- 
csíny, melynek következtében Francziaország leg- 
jelesebb emberei decz. 5-dikén, mint gonosztevők, 
Vincennesbe börtönbe vettettek. Itt végződött Tocque- 
ville politikai élete; ezzel végződött a szabadság 
Francziaországban. Ez esemény után Tocqueville jó- 
szágára Normandiába vonult, hol a départementi 
tanács elnökségéről is lemondott, nem akarván oly 
esküt tenni, mely becsületével nem fért össze. Azon 
emberekhez tartozván, kik nem tudnak azzal meg- 

elégedni, hogy comforttal élhetnek, lelke vérzett 
az érintett események fölött, s fájdalmának csak a 
szellemi munkásságban keresett vigaszt. Gyűjtött, 
tanult, utazott, s e fáradozásnak gyümölcse lön 
1856-ban megjelent mimkája : L* ancien régime et la 
revolution, mely egy nagyobb munkának csak első 
részét képezte volna, ha sikerül azt bevégeznie. 
Azonban egészsége gyönge volt, s 1858. júniusban 
vérhányás lepte meg. Déli éghajlatot ajánlottak neki 
a télre, s e végett déli Francziaországban, Cannes vá- 
rosa szomszédságában települt le. Az orvosok re- 
ményiették, ö maga is hitte, hogy életét megtart- 
hatja, de az erők fogytak, s a drága beteg 1859. 
ápril 26-dikán bevégezte földi pályáját, élete 54-dik 
évében. 



II. 



Tocqueville azonban nem szűnt meg élni, él 
munkáiban, nemcsak a jelen, hanem a jövő nemze- 
dékek számára is. Ezek munkáiból politikai tudo- 
mányt lesznek mentendők, s részint amaz eszmék 
ellen küzdenek, részint azok megvalósításán fognak 
dolgozni, a melyeknek physiologiáját Tocqueville 
oly jelesen megírta. Tocqueville első s mintegy törzs- 
müve : A democratia Amerikában czímü munkája 
első része, mely 1835-ben jelent meg, s a democra- 

tiát az államban, különösen pedig az amerikai szö- 
vetséges államokban, tárgyalja. 

A democratia Tocquevillenek nem valami ideál, 
mely után a régi világnak törekedni kell — nem is 
valami sociális betegség, mely ellen küzdeni kell és 
lehet ; tény az, mely létezik, s naponkint nagyobb 
dimensiókat ölt ; tény, a melyet nem valami rögtön- 
zött tanok szültek; hanem az európai történelmi 
fejlődések oly eredménye az, mint a királyság vagy 
az aristocratia. E tényt ismertetni minden fény- s 
árnyoldalával, különösen a mint Amerikában az ál- 
lamban működik ; tanítani, mikép illeszkedjünk az 
elutasithatatlan tényhez, mikép enyhítsük bajait, s 
kerüljük a belőle eredő veszélyeket : — ez Tocque- 
ville munkájának feladata. 

Megvallom, mondja a szerző, hogy én Ameri- 
kában többet láttam, mint magát Amerikát ; én ott 
kerestem képét a magában tekintett democratiának, 
hajlamainak, jellemének, előítéleteinek s szenvedé- 
lyeinek ; meg akartam ismerni, legalább hogy tud- 
jam, mit kell reménylenünk, s mit kell félnünk tőle. 
Egészen új politikai tudomány kell, egy egészen új 
világnak — mondja tovább a szerző. Ez új politikai 
tudományhoz Tocqueville eme , valamint további 
munkáiban, dús anyagot hordott ; mi pedig büszkék 
lehetünk arra, hogy nemzetünk is hozzá járult egy 
munkával, mely Tocqueville mellett is becsülettel 
megállhat. 

Tocqneville^ mielőtt yelünk a szövetséges álla- 
mok intézményeit megismertetné, tisztába hozza 
előttünk, hogy a democratikus eszmék, s a belőlök 
folyó intézmények nem az amerikai rengetegekben 
támadtak rögtön, hanem a reformatio által Angliá- 
ban kifejlődve, a pmritanok által vitettek át az új 
világba. A democratia tehát a legaristocratikusabb 
országban legelőbb és legnagyobb mértékben fejlett 
ki, valamint Anglia, Európának e legbiblikusabb 
hona, hazája amaz eszméknek is, a melyek, mint a 
XYIII. század eszméi, a franczia irodalom által ter- 
jesztettek, s nagyrészt a positiv keresztyénség ellen 
voltak irányozva. Hogy azonban a puritanismussal 
összenőtt democratikus eszmék magokat tarthatták, 
s az új világ e részeiben democratikus állam és tár- 
sadalom fejlődött, azt oly külső viszonyok eszközöl- 
ték, melyek nemléte esetében, ez eszmék is másféle 
átalakuláson mehettek volna keresztül. 

Az Európából kivándorolt s Amerikában lete- 
lepedett gyarmatosoknak, kik, kevés kivétellel, nem 
a gazdag és szerencsés osztályokhoz tartoztak, éle- 
tök fentartásáról kellett gondoskodniok ; erdőket ir- 
taniok, sztiz földet tömiök, s nehéz munkával haj- 
lékot épiteniök. A haszon nem volt tehát oly nagy, 
hogy bérlő s tulajdonos megélhetett volna belőle, ily 
helyzetben nem keletkezhetett földbirtokos aristo- 
cratia, a földbirtokos a földmivelövel egy személybe 
olvadt. Nem keletkezhetett hivatalnok-aristocratia 

sem^ mert a gyarmatosítás nem az angol kormány^ 
hanem bizonyos spontaneitással a nép által történt, 
a kormány csak akkor avatkozott bele, mikor a eolo- 
nia létezett ; nem alapítottak tehát semmi közpon- 
tot, mely az új országnak fővárosává válhatott volna ; 
külön vidékeken lakó népesség egy külön területet 
képezett közigazgatási tekintetben is ; e területekből 
lettek a mai egyes államoV. Magokkal hozván Ang- 
liából az önkormányzat (selfgovernement) szellemét, 
az egyszerű emberek egyszerűen magok igazgatták 
ügyeiket ; így tehát semminemű bureaucratia nem 
támadhatott, mely oly formákban, minőkben a con- 
tinensen létezik, az angol faj előtt ismeretlen és 
gyűlöletes. E két tényhez járult még, hogy a népes- 
ség növekvésével is az emberi munkásság tere ez új 
földön korlátlan maradott, s hogy a gyarmatok az 
aristocratikus szellemű anyaországtól elszakadtak. 
Amaz időben pedig a gyarmatokban a társadalom 
demoeratikus lévén, a köztársaság mint egészben, 
úgy egyes államokban is csak democratiailag, azaz 
a népfelség alapján szervezkedhetett. 

A népfelség elve a szövetséges államokban a 
képzelhető legteljesb gyakorlati kifejlését érte el. 
Kibontakozott minden fictióból, melyekkel másutt 
gondosan környezték ; magára vett lassankint min- 
den alakot, a szükséglet esetei szerint. Majd az ösz- 
szes nép alkotja a törvényt, mint Athénében ; majd 
a követek, melyek az általános szavazat útján vá- 

Trefort.Tftimlin&nyok. *' 

lasztattak, képviselik őt s intézkednek nevében^ de 
majdnem közvetlen őrködése alatt. Vannak orszá- 
gok, hol egy bizonyos, némikép a társadalmi testen 
kívül álló hatalom hat a társadalomra, kényszerit- 
vén azt egy bizonyos irányba. Vannak mások, hol e 
hatalom részben a társadalomban, részint azon kívül 
áll. Valami ehhez hasonló nincs a szövetséges álla- 
mokban. Ott a társadalom önmaga cselekszik s ön- 
magára hat. Kebelében kívül nem létezik semmi ha- 
talom, s nincsen, a ki felfogni vagy kifejezni merné 
az eszmét, hogy azt másutt lehessen keresni. A nép 
részt vesz a törvényhozásban a törvényhozók válasz- 
tása által, a törvények alkalmazásában a végrehajtó 
hatalom ügynökei által, kiket szintén választ, mond- 
hatni, hogy maga kormányoz, oly csekély, gyönge, 
korlátozott a közigazgatás szerepe, annyira érzi az 
népies eredetét, s enged a hatalomnak, melynek ki- 
folyása. A nép uralkodik az amerikai politikai világ 
fölött, mint az isten a világegyetem fölött. min- 
dennek kezdete s vége, minden tőle ered, s minden 
visszafoly belé. 

Az eszköz, mely által a nép e hatalmat gyako- 
rolja, főleg az általános szavazat. 

A szövetség valamennyi állama — mondja 
Tocqueville — elfogadta az általános szavazatot- 
Feltalálható az a társadalmi lépcsők legkülönbö- 
zőbb fokain álló népességeknél. Alkalmam volt látni 
hatását különböző helyeken s különböző emberfajok 



TOCQUEVILLE ELEK FÖLÖTT. 19 

között, melyek nyelvre, vallásra és erkölcsökre nézve 
majdnem egészen idegenek egymás iránt, ú. m. 
LoTiisianában és Új-Angliában, Georgiában, vala- 
mint Canadában. Tapasztaltam, hogy az általános 
szavazat koránsem hozza meg Amerikában mind- 
azon jót és rosszat, melyet tőle Európában várnak, 
8 hogy hatása általán véve más, mint hiszik. 

Vizsgáljuk hiányait, alább ki fogjuk emelni elő- 
nyeit. Európában sok ember hiszi, a nélkül hogy 
mondaná, és sok eínber mondja, anélkül hogy hii\né, 
hogy az általános szavazat egyik nagy előnye az, 
hogy a közügyek vezetésére a közbizalomra legmél- 
tóbb férfiakat hívja meg. A nép nem képes maga 
kormányozni, mondják, hanem mindig őszintén 
akarja az állam javát, és soha sem hiányzik benne 
az ösztön azoknak kijelölésére, a kiket ugyanazon 
óhajtás lelkesít, s a kik a hatalom kezelésére legin- 
kább képesek. 

A mi engem illet, — mondja Tocqueville — az, a 
mit Amerikában láttam, nem jogosít fel azt hinnem, 
hogy ez így áll. A szövetséges államokba érkeztem- 
kor megütköztem ama fölfedezésemen , mennyire 
mindennapi az érdem a kormányzottak, s minő ritka 
a kormányzók között. Állandó tény, hogy napjaink- 
ban a szövetséges államokban a legnevezetesb fér- 
fiak igen ritkán ruháztatnak fel közhivatalokkal, s 
kénytelenek vagyunk elismerni, hogy az amerikai 

államférfiak faja egy fél század óta elsatnyult. 

2- 

Tudjuk, hogy mindennemű cbarlatanok bírják 
a titkot, hogyan kell a nép kegyébe férkőzni, mig leg- 
többször a nép legjobb barátinak igyekvése e te^ 
kintetben hajótörést szenved. Egyébiránt nem min- 
dig a képesség hiányzik a democratiában arra, hogy 
érdemes férfiakat tudjon kiszemelni, hanem inkább 
az akarat s az ízlés. Nem szükség titkolni, hogy a 
democrata intézmények az emberi szívben nagy mér- 
tékben fejlesztik az irigységet, nem azáltal, mivel 
eszjíözöket nyújtanak arra, hogy az emberek egyen- 
lőkké váljanak, hanem mert ez eszközök nem veze- 
tik sikerhez azokat, a kik használják. A democratar 
intézmények fölébresztik s ápolják az egyenlőségre 
vágyó szenvedélyt a nélkül, hogy egészen kielégít- 
hetnék. 

A szövetséges államokban a nép nem gyűlöli a 
társadalom magasabb osztályait, hanem kevés jó- 
akaratot érez irántok, s gondosan kizárja őket a ha- 
talomból ; nem fél a nagy tehetségektől, hanem nin- 
csenek ínyére. 

A democrata kormányzatnak másik nagy hibája 
az államadósság hiánya a törvényhozásban s a törvé- 
nyekben, minek veszélyét maga Jefferson kénytelen 
volt elismerni. 

A democratia legnagyobb veszélye azonban a 
majoritás mindenhatóságában van. 

A mindenhatóság , írja Tocqueville , magában 
véve igen gonosz és veszedelmes dolog. Gyakorlása 

túlhaladja az ember erejét, bárki legyen az ; csak az 
isten tud mindenható lenni veszély nélkül, mert böl- 
<;sesége és igazsága hatalmával egyenlő. Nincs tehát 
a földön tekintély, oly tiszteletre méltó, oly szent 
joggal felruházott, melynek megengedhetném, hogy 
intézkedjék ellenőrzés nélkül, és uralkodjék akadá- 
lyok nélkül. Hol hatalmat látok, melynek joga s te- 
hetsége van mindent tenni, híják ezt népnek vagy 
királynak, democratiának vagy aristocratiának, gyako- 
rolják akár monarchiában, akár respublikában, ott meg 
van a zsarnokság csirája. Ha az egyes emberen vagy 
párton igaztalanságot követnek el a szövetséges álla- 
mokban, kihez folyamodjék ? ! A közvéleményhez ? 
de hiszen az képezi a többséget a törvényhozó testü- 
letben, az képviseli a többséget s neki vakon enged ; 
a végrehajtó hatalomhoz ? de azt is a többség ne- 
vezi ki, s neki eszközül szolgál. Bármily méltatlan és 
oktalan tehát a rendszabály, mely az embert éri, alá 
kell magát vetnie. De a majoritás e mindenhatósága 
nem szorítkozik a politikai térre, átmegy a társada- 
lomba és zsarnokoskodik a gondolat országában is. 
Nem ismerek országot, mondja Tocqueville, a 
hol kevesebb szellemi függetlenség s valódi sza- 
badság volna a discussióban , mint Amerikában. 
Ott a^többség egy borzasztó kört húz a gondolat 
körül ; határai közt az író szabad, de jaj neki, 
ha azon ki mer lépni. Nem kell ugyan autodafétől 
félnie, hanem ki van téve mindennemű kellemetlen- 

Bégnek és naponkinti üldözésnek. A politikai pálya 
zárva van előtte, ha megsértette az egyetlen egy ha- 
talmasságot, melynek módjában áll azt megnyitni. 
Mindent megtagadnak tőle, még a dicsőséget is. Mi- 
előtt véleményeit közre bocsátotta, azt hitte, hogy 
pártja van ; most egyszerre úgy látszik, megszűnt, 
mióta önmagát leleplezte, mert azok, kik őt rosszal- 
ják, fenhangon beszélnek, s kik vele egyetértenek, 
hallgatnak s elvonulnak. Nincs író Amerikában, 
bármi nagy nevti legyen, a ki elháríthatná magától 
ama kötelességet, hogy polgártársainak tömjénez- 
zen. A többség örökös önimádásban él, s csak a kül- 
földieknek és a tapasztalásnak sikerülhet bizonyos 
igazságokat juttatni az amerikaiakhoz. 

Ha a szabadság valaha elvesz Amerikában, 
csak a többség mindenhatóságának kell tulajdoní- 
tani, mely a kisebbséget kétségbe ejtheti, s kénysze- 
rítheti, hogy anyagi erőhöz folyamodjék. 

A többség e zsarnokságát enyhítik az állam 
foederativ szerkezete, az egyes államokban a köz- 
igazgatási központosítás hiánya, az angolszász mu- 
nicipalis szellem, a bírói hatalom szervezése, a val- 
lásosság, végre a jogászok szelleme s befolyása. 
E tárgyak ismertetése és elemzése képezi Tocque- 
ville első müvének tartalmát. 

Igen tanulságos Tocqueville e munkájában an- 
nak földerítése, mily nagy súlyt gyakorol a bírói 
hatalom az amerikai államgépezetben. 



H 

Nem hiszem, hogy volna nemzet, mely a bírói 
hatalmat akkép alkotta volna, mint a szövetséges 
államok. Az amerikaiak megtartották a bírói hata- 
lom három megkülönböztető jellegét. Az amerikai 
bíró csak ott ítél, hol per van ; csak egyes megha- 
tározott esettel foglalkozik, s csak akkor intézkedik, 
ha felszólíttatott. Az amerikai bíró hasonlít tehát 
más nemzetek bíráihoz. De mégis igen nagyszerű 
politikai hatalommal van felruházva, meg van en- 
gedve, inkább az alkotmányra, mint a törvényekre 
alapítania ítéleteit, meg van engedve nem alkal- 
máznia oly törvényeket, melyek alkotmányellenesek- 
nek látszanak. 



Ama törvények szerint, melyeket általában a 
természetben s a társadalom természetszerű életé- 
ben is működni látunk, ugyanazon okok, melyek a 
democrata kormányzat hátrányait szülik, megter- 
mik előnyeit is. A democratikus állam törvényei ál- 
talában a legnagyobb szám javára vannak irányozva, 
mert a polgárok többségének kifolyásai, mely több- 
ség csalatkozhatik, de önmagában ellentétben álló 
érdeke nem lehet. A nép a democrata államban sa- 
ját ügyeivel folyvást el lévén foglalva, s jogait félté- 
kenyen őrizvén, gátolja képviselőit, hogy ne távoz- 
zanak bizonyos vonaltól, melyet a nép érdeke kijelöl. 

A közszellem sehol sincs annyira kifejlődve, 
mint a democrata államban. A közember a szövet- 
séges államokban felfogta a befolyást, melyet a köz- 
jólét saját boldogságára gyakorol. A közvagyonban 
saját vagyonát s művét látja. Mindenben részt ve- 
vén, a mi az országra vonatkozik, az amerikai saját 
érdekében állónak hiszi mindent védeni, a mit e tekin- 
tetben bírálat alá fognak, azt tartván, hogy nemcsak 
hazáját, hanem önszemélyét támadják meg. 

A jogeszmék s a törvény tisztelete a szövetsé- 
ges államokban nagyobb mértékben el van terjedve, 
mint a régi világban, s a nagy mozgékonyság a po- 
litikai tére'n maga után vonja a mozgékonyságot, 
a munkát, a haladást a társadalom minden terén. 



Tér és idö nem engedvén Tocqueville e mun- 
kájának bővebb elemzését, csak ama tanra legyen 
szabad olvasóimat figyelmeztetni, mely e munka 
minden lapján visszatükröződik. 

Az európai emberiség democratikus irányban 
mozog. Ez irányt megváltoztatni nem függ semmi 
emberi hatalomtól, azt el kell fogadnunk jó és rossz 
oldalaival. Amerikában politikai tekintetben sokat 
tanulhatunk, ne higyjük azonban, hogy az amerikai 
intézmények oly democrata typust képeznek, hogy 

azokat Európában, egészen más viszonyok közt, má- 
solni szükséges legyen. Kerüljük mindenek előtt, hogy 
a democratia bennünket a despotismushoz ne ve- 
zessen, mert ismétlem Tocqueville-vel, hogy nincs 
undokabb állapot, mint democratia szabadság nélkül. 

Tocqueville az amerikai democratiáról írt müve 
második részében jellemzi az amerikai democratiát 
a társadalomban. Szerző e művében a legfinomabb 
franczia espritvel ecseteli a democratia befolyását a 
szellemi mozgalomra, az emberek érzelmeire, végre 
az erkölcsökre s szokásokra általánosan. E műve va- 
lamint politikai, úgy philosophiai s tisztán irodalmi 
tekintetben is remekmű. 

Az államtudomány szempontjából, legneveze- 
tesb e munka negyedik s mintegy befejező része, 
mely habár nem terjedelmes , magában véve is egy 
önálló munkát képezhetne, s az egyenlőség elvének 
valódi philosophiája. A munka 1840-ben jelent meg, 
olvasása közben pedig reánk tolja magát a gondo- 
lat, hogy e munkát csak a 48-diki forradalom ta- 
pasztalatai után lehetett írni, annyira igazolva van 

4 

tények által, a mit a szerző az egyenlőségi elvről «a 
priori)) felállított.Téves volna azonban ama következ- 
tetés, hogy Tocqueville democratiája a 48-diki for- 
radalom katekismusa volt, mint hajdan Rousseau 
Contrat socialja, a terroristák evangéliumakint sze- 
repelt. Tocqueville felállít á theoriáját, hogy kortár- 
sait az egyenlőségi doctrinák veszélyeitől megmentse. 

de a hol a szenvedélyek dühöngnek, ott az állam* 
tudománynak nincs hatása. 

Az egyenlőség az embereket egymástól függet- 
lenekké tevén, felkölti bennök a szokást és hajlamot, 
hogy magán cselekvéseikben csak saját akaratukat 
kövessék. E teljes függetlenség, melyet folyvást él- 
veznek hasonlóik irányában s a magánélet gyakor- 
latában, hajlandókká teszi őket rossz szemmel nézni 
minden tekintélyre, s a politikai szabadság eszméit 
és szeretetét ébreszti bennök. Ily emberek a kor- 
mányzat különféle nemei közt legjobban felfogják 
s magasztalják ama kormányt, melynek fejét a nép 
választja s cselekvényei fölött ellenőrködik. De az 
egyenlőség kétféle irányt szokott előidézni, az egyik 
vezeti az embereket a függetlenség felé s elsodorja 
őket rögtön egész az anarchiáig ; a másik hosszabb, 
rejtettebb, hanem biztosabb úton vezet a szolgaság 
felé. A népek könnyen meglátják az első irányt, s 
ellenállának, de elragadtatják magokat a másikon, 
a nélkül, hogy látnák, hová vezet. 

A democrata népek, kormány dolgában, általán 
véve kedveznek a hatalmak összpontosításának, mert 
amaz arányban, melyben az emberek állapotai va- 
lamely népnél egyenlőbbekké válnak : az egyének 
kisebbeknek látszanak, s a társadalom nagyobbnak, 
mert az egyén, hasonlóan más egyénekhez, elvesz a 
tömegben, s nem venni észre többé egyebet, mint ma- 
gának anépnek nagy és fenséges képét. Innen követke- 

zik természetesen^ hogy a democrata társadalomnak 
igen nagy véleménye van a társadalom jogairól, s 
igen alázatos fogalma az egyéniség jogairól. Köny- 
nyen megengedik tehát, hogy a társadalom érdeke 
minden, s az egyén érdeke semmi. Könnyen meg- 
egyeznek abban, hogy a hatalom, mely a társadal- 
mat képviseli, több felvilágosodással s bölcseséggel 
bír, mint bárki azok közöl, kik a társadalmat képe- 
zik, hogy tehát kötelessége s joga egyszersmind a 
kormánynak, minden polgárt kézen fogva vezetni. 

Ilynemű vélemények nagyon terjednek Euró- 
pában. Amaz eszme, hogy a jog bizonyos egyének 
sajátja, rögtön eltűnt az emberek elméjéből, s a 
mindenható, a társadalmat egyedül illető jog esz- 
méje foglalja el helyét. 

A democrata népek érzelmei pedig összhang- 
zásban állnak e népek ilynemű eszméivel. A demo- 
crata társadalomban nehezen válnak el az emberek 
magán ügyeiktől, hogy a közügyekkel foglalkozza- 
nak ; természetes hajlamuk, azokat az összes érde- 
kek állandó képviselőjére, az államra bizni. S nem 
csak nincsen inyökre a közügyekkel foglalkozás, ha- 
nem gyakran idejök sincs rá. A magán élet a demo- 
cratikus korszakban oly tevékeny, oly izgatott, any- 
nyira telt kívánalmakkal és munkával, hogy nem 
minden embernek marad erélye s szabad ideje a po- 
litikai élet számára. A köznyugalom szeretete gyak* 
ran az egyetlen politikai szenvedély, mely ily népek 

lelkében él ; ily emberek s ily korszakok természetes 
kormánya a centralisatio. Különös vonzó erővel bír 
pedig oly országokra nézve, hol a régi társadalom 
már nem létezik, s az új csak alakulófélben van. 
Tocqueville munkájában ép oly érdekes, mint tanul- 
ságos ama fejezet a különös és esetleges okokról, 
melyek a democrata népnél a hatalom összpontosí- 
tását siettetik vagy késleltetik, s attól egészen visz- 
sza is tarthatják. 

Ily okok egyike az illető országok múltja. Oly 
embereknél, kik már régóta szabadok voltak, mielőtt 
az egyenlőség köztök meghonosúlt, az ösztönök, 
melyeket bennök a szabadság felköltött, harczolnak 
az egyenlőség hajlamával, s habár a központi hata- 
lom neveli is köztűk a maga kiváltságait, az egyesek 
nem vesztik el soha egészen függetlenségöket. De ha 
az egyenlőség oly népnél fejlődik ki, mely a szabad- 
ságot nem ismeri, mint az európai continensen szo- 
kott történni, a nemzet régi szokásai, az új társa- 
dalmi állapot szokásaival és tanaival összeolvadván, 
a hatalom önként a központ felé siet ; az állam rög- 
tön eléri az erő legtúlsóbb határit, s az egyesek a 
gyöngeség legalsó fokára sülyednek. Amerikában a 
szabadság régi, az egyenlőség aránylag új. Az ellen- 
kezőt látjuk Európában, hol az egyenlőség a korlát- 
lan hatalom alatt, s a királyok szeme előtt betolúlt 
a népek szokásaiba, még mielőtt a szabadság az esz- 
mék körében helyt talált volna. A központosítás ama 

módhoz képest növekszik, a melyben az egyenlőség 
létrejött ; így a forradalmak kezdetén harcz támad- 
ván a különböző osztályok közt, a nép törekszik a 
közigazgatást a kormányban összpontosítani, hogy 
a helyi ügyek vezetését az aristocratia kezéből kive- 
gye ; ellenben a forradalmak végén a legyőzött ari- 
stocratia iparkodik minden ügy vezetését a kor- 
mányra bízni, úiert fél az apró nép zsarnokságától, 
mely hozzá hasonlóvá s gyakran úrrá lön. Az ame- 
rikaiak sorsa ez irányban sajátságos és kedvező, 
mert ők az angol aristocratiától kölcsönzék az egyéni 
jogok eszméjét, s a helybeli, a municipális szabad- 
ságok szeretetét. Ily sorsa lehet a magyar nemzet- 
nek is. Az amerikai nép megtartá mindkettőt, mert 
nem kellett harczolnia, hacsak charlatanok s nép- 
udvaronczok által magát balutakra nem hagyja csá- 
bittatni. 

A nép, úgymond Tocqueville, soha sem haj- 
landó annyira a központi hatalmat nevelni, mint 
mikor a forradalom által kifárad. A köznyugalom 
szeretete vak szenvedélylyé válik, s a polgárokat 
megigézi a rendszerhez való fölöttébb nagy hajlan- 
dóság. 

A központosítás növekedése nagy mértékben 
függ a nép politikai érettségétől ; a mely nép az ön- 
kormányzathoz nincs hozzá szokva, a kormány 
gyámságát nem nélkülözheti. 

Végre semmi sem neveli annyira a központi 

hatalmat^ mint az uralkodó eredete s hajlamai; 
mert a hol a nép érdekeit, ösztöneit, előítéleteit az 
uralkodó által képviselve, s benne mintegy megtes- 
tesítve látja, ott bizalmának nem szab határt, s ii 
mit az uralkodónak megszavaz, azt hiszi, hogy ön- 
magának adta. E tekintetben, Tocqueville szerint, 
szabály : hogy a democratikus társadalmakban annál 
nagyobb a központosítás, mennél kevésbbé aristocra- 
tikus az uralkodó. 

Az egyetlen föltétel, hogy az uralkodó a demo- 
crata társadalomban korlátlan hatalomhoz juthas- 
son, az, hogy szeresse az egyenlőséget, vagy csak 
elhitesse a néppel, hogy szereti azt. A despotismus 
tudománya — mond Tocqueville — mely hajdan 
oly bonyolult vala, most csak egyetlenegy elvre szo- 
rítkozik. E despotismus pedig, mely a democrata 
népeket fenyegeti, nem fog semmi tekintetben sem 
hasonlítani ahhoz, mely eddig létezett : a dolog egé- 
szen új. Nem fog az zsarnokoskodni, csak elalja- 
sítja a népeket, s alakít belölök félénk s müipa- 
ros állatcsordákat, melyeknek pásztora a kormány 
leend. 

A despotismus ezen nemétől kell leginkább fél- 
nünk. 

En a szabadságot mindenkor szerettem volna, 
— mondja Tocqueville — most azonban hajlandó 
vagyok azt imádni. De másrészt meg vagyok győ- 
ződve, hogy ama korban, melynek küszöbén állunlx, 

mindazok, kik a szabadságot az aristocratia kivált- 
ságaival kísértik meg támogatni, aristocraticus ala- 
pokra fektetve, meg fognak bukni. Mindazok, kik a 
tekintélyt egyetlen egy osztály kebelébe akarják 
vonni, s ott tartani, hajótörést fognak szenvedni. 
Valamint napjainkban nincs oly ügyes és hatalmas 
uralkodó, a ki despotismust alapíthatna az áltaL 
hogy alattvalói közt a létezett különbségeket vissza- 
állítaná : úgy nem lehet oly hatalmas és bölcs tör- 
vényhozó, a ki képes volna szabad intézményeket 
fentartani, hacsak az egyenlőséget elv- és symbolum- 
kép nem választaná. Szükség tehát, hogy kortársaink 
közül azok, a kik embertársaik függetlenségét s mél- 
tóságát előteremteni vagy biztosítni akarják , az 
egyenlőség barátinak mutatkozzanak, mire egyetlen 
hozzájok méltó mód az, hogy valóban azok legye- 
nek, mert vállalatuk sikere attól függ. 

A democratikus társadalom szomorú jövőjét 
maga előtt látván Tocqueville, felkiált: legyen tehát 
amaz üdvös félelmünk a jövő előtt, mely vívásra és 
küzdelemre sarkal, ne pedig ama pulya és renyhe 
rettegésünk, mely a szíveket megtöri és elgyöngíti. 

E nézeteket a 2-dik deczémber bőven igazolta. 
Ez esemény után, mely a szabadság barátit nem csak 
Francziaországban, hanem egész Európában búval 
tölte el, mert közvetlen ép amaz országban vetett 
véget a szabadságnak, mely ország neki annyi áldo- 
zatot hozott, közvetve pedig egész Európában a 

reactiót új merényletre bátorítá. Tocqueville, kinek 
mozgékony szelleme munka nélkül lenni nem tu- 
dott, meggyőződve, hogy ez új kísérlet nem temet- 
hette el örökre a szabadságot ; s látva, mennyire 
valósultak eszméi, melyeket elébb munkáiban a de- 
mocratikus mozgalmak természetéről közölt, nyo- 
mozni kezdé a történelemben amaz okokat, melyek 
Francziaországban a democratiát kifejtették, vala- 
mint azokat, melyek a franczia democratiát a sza- 
badság megalapításában eddigelé akadályozták. E ta- 
nulmányokból egy nagyobbszerü munkának kellett 
volna támadnia, melynek első része 1856-ban jelent 
meg Uancien régime et la révolution czím alatt. — 
E munka tárgya : megértetni a közönséggel, hogy 
ama nagy forradalom, mely egyszerre Európa majd- 
nem egész szárazföldén készülőben volt, Franczia- 
országban miért tört ki előbb, mint másutt, miért 
eredt mintegy magától ép azon társadalomból, me- 
lyet megsemmisítendő volt, s hogyan tudott a régi 
monarchia oly teljesen és rögtön megbukni. 

((Szándékom — mondja a szerző e mű beveze- 
tésében — ha időm és erőm engedik, követni ahosz- 
szú forradalom viszontagságain keresztül ugyanazon 
francziákat, a kikkel a régi rendszer alatt oly csalá- 
dias viszonyban (familiérement) éltem, s kiket a 
régi rendszer képezett, hogy lássam őket, mikép 
módosulnak s alakúinak az események szerint, a 
nélkül, hogy természetöket megváltoztatnák, szün- 

telén egy kissé különböző, de mindig megismerhető 
arczképpel jelenvén meg előttünk. Átfutok velők 
először az 1 789-diki korszakon, midőn az egyenlő- 
ség s a szabadság szeretetében oszlik meg szívok ; 
mikor nemesak democratikns, hanem szabad intéz- 
ményeket is alapítani, nemcsak kiváltságokat ledön- 
teni, hanem jogokat is akarnak elismerni és szente- 
síteni ; ifjúság, lelkesedés, büszkeség, nemes és őszinte 
indulatok kora, melynek emlékét, tévedései daczára, 
az emberek örökké meg fogják őrzeni, s mely még 
sokáig megzavarja azoknak álmát, kik az embereket 
rontani és elnyomni akarják. 

« Gyorsan követve e forradalom folyamát, arra 
fogok törekedni, hogy megmutassam, minő esemé- 
nyek, minő hibák, minő csalódások által jutottak 
oda ugyanazon francziák, hogy első hajlamaikkal fel- 
hagyva, a szabadságról megfeledkeztek, s nem akar- 
tak egykor csak a világ urának egyenlő szolgái lenni; 
mikép ragadja meg s összpontosítja a hatalmat egy 
sokkal erősb és korlátlanabb kormány, mint az volt, 
melyet a forradalom ledöntött, mint nyomja el az oly 
drágán vásárolt szabadságokat, s helyökre mint ál- 
lítja azok csalfa képeit, nevezvén népfelségnek oly 
választók szavazatát, kik nem világosíthatják föl 
egymást, nem tanácskozhatnak, nem választhatnak ; 
az adó szabad megajánlásának néma és szolgai gyű- 
lések beleegyezését ; s megfosztván a nemzetet ön- 
kormányzati jogától — a gondolkodás, szólás és 

Trefort. Tanulmányok. •* 

írás szabadságától, azaz mindentől, a mi legbecsesb 
és legnemesebb a 89-diki vívmányok közt, mégis 
mint használja föl e nagy nevet piperéül. Meg fogok 
állani azon perczben, midőn a forradalom a maga 
művét majdnem befejezi, és megszüli az új társa- 
dalmat ; azon leszek, hogy kijelölhessem, mennyiben 
Jiasonlít ez az előzőhez, mennyiben különbözik tőle, 
s hogy mit nyertünk, mit vesztettünk a dolgok e 
roppant felzavarása által ; végre megkísértem egy 
pillantást vetni jövőnkre. » 

Mi nagyszerű mű gazdagította volna az irodalmat, 
ha a szerzőnek megengedi vala a gondviselés, hogy be- 
fejezhesse! A mi megjelent, az is fontos és nevezetes. 

E munkát az akadémia tisztelt másod elnöke a 
Budapesti Szemléhen ismertette, * s így föltehetném, 
hogy a magyar közönség előtt is ismeretes, ha 
ugyan a magyar olvasóközönség figyelmét komo- 
lyabb olvasmányokra kiterjeszteni hajlandó volna. 

Ha Toequeville előbbi munkái tanulságosak a 
népekre, s amaz államférfiakra, kik az új eszmék 
ösvényén járnak a politikában, ez utolsó munka fő- 
leg tanulságos lehetne azokra, kik még a régi doc- 
trinákban vannak elfogulva. E munkából látjuk, 
hogy a régi rendszer despotismusával, a közigaz- 
gatás centralisatiójával, tanai- és szokásaival nem- 
csak előkészítette a forradalmat, nemcsak meg- 

'■' Az első kötet harmadik fiizetóben. 

megérlelte az állapotokat a forradalomra, hanem az 
-embereket is példái és magaviselete által megtanította 
ümaz eljárásra, mely a franczia forradalomban oly 
Téres nyomokat hagyott. 

Lássuk néhány rövid vonással, Tocqueville nyo- 
mán, mikép történt ez. 

Ha fontolóra veszszük, hogy Francziaország- 
ban a hűbéri rendszer mindent megtartott, a mi 
fiértö és izgató volt, mindent elvetett, a mi a népnek 
oltalmára s hasznára válhatott volna, nem csuda, 
hogy a forradalom, melynek Európa régi alkotmá- 
nyát erőszakosan meg kellett változtatni, Franczia- 
•országban tört ki legelőbb. 

A nemesség régi politikai jogait vesztve, még 
inkább megszűnt részt venni a közigazgatásban, s 
vezetni a népet, mint a feudális Európa bármely or- 
szágában. Ennek daczára nemcsak megtartotta, ha- 
nem még növelte is pénzbeli kiváltságait, s amaz 
-előnyöket, melyeket tagjai egyénileg élveztek, mint- 
hogy alárendelt osztály létére még kiváltságos és 
jzárt osztály maradt, s napról-napra kevesbbé aristo- 
cratia és inkább kaszt lett ; nem lehet csodálkozni, 
hogy a nemesség kiváltságai a francziák előtt any- 
nyira megfoghatatlanoknak és gyűlöleteseknek lát- 
szottak, s hogy ily látványra a franczia nép szivé- 
ben a democratikus irigység annyira fellobbant, 
iogy még égeti azt. 

Ha meggondoljuk, hogy ama nemesség, mely a 

3- 

középosztálytól elvált, s azt kitaszította köréből, & 
melytől a nép szíve elidegenedett, a nemzet köze- 
pett egészen el volt szigetelve, látszólag a hadsereg- 
nek feje, valósággal csak tiszti kar katonák nélkül, 
megfogható, hogy miután ezer évig fennállott, egy 
éjjel megbukott. 

A királyi kormány minden tartományi s helyi 
szabadságot megszüntetvén. Paris lőn ura az ország- 
nak. Minthogy pedig a politikai élet Francziaország- 
ban tökéletesen megszűnt, a kinek nem volt hiva- 
tala, annak fogalma sem volt az ügyek vezetéséről ; 
a tehetség, tényeket felfogni, a népmozgalmakat 
megítélni, sőt maga a népfogalom is eltűnt. Innen 
magyarázható; hogy a francziák rettentő forrada- 
lomba estek, a nélkül, hogy észrevették volna, s en- 
nek további következménye az volt, hogy a közvé- 
lemény vezetése kizárólag theorizáló íróknak jutott, 
kik a helyett, hogy egyes törvények módosítására 
törekedtek volna, új kormányrendszert állítottak föl, 
mely agyvelőjökben fogant. Ehhez járult még, hogy 
a franczia forradalmat a nemzet legműveltebb osz- 
tályai készítették elő, s a legdurvábbak, legművelet- 
lenebbek hajtották végre. 

Tocqueville szerint, a XVIII. század folytán 
Francziaországban két szenvedély ragadta meg ki- 
válóan a kedélyeket : az egyenlőség és a szabadság. 
A forradalom kezdetén e két irány egymás mellett 
jár, s mindenki törekszik oly democratikus intéz- 

menyeket alkotni^ melyek közt a polgárok nem csak 
egyenlők^ de szabadok is lehessenek, s az absolut 
kormány bukása után a centralisatio is hanyatlott. 
De miután a forradalomtól kifárasztva, s elpártolva 
a szabadsági eszméktől, Francziaország egy szeren- 
csés katonát tett úrrá maga fölött, ki nagyobb zsar- 
nok lön, mint a minő ' valaha Francziaországban 
volt; kiszemelték újra a régi kormánygépezetböl 
mindazon elemeket, melyek az összpontosított kor- 
mánynak kellékei. Ez új úr is megbukott, művének 
lényeges részei azonban megmaradtak; kormánya 
meghalt, de közigazgatása élt tovább, s valahányszor 
azóta a korlátlan uralmat le akarták dönteni, csak a 
szabadság fejét rakták egy szolga testre. 



III. 



Tocqueville halála után barátja Beaumont hát- 
ramaradt kézirataiból néhány töredéket adott ki, 
melyekből látjuk, mily veszteség, hogy a nagy író a 
forradalomról kezdett munkáját nem fejezhette be. 
Tocqueville egy Souveniré czímű munkát is hagyott 
hátra, melyet 1850- és 51-ben írt, s mely fölegaz 
1848-diki forradalomra es a rá következő évekre 
vonatkozik. Ez emlékek e korszak történelmének 
legnevezetesb forrásai egyikét képezendik, hanem a 
kiadás ideje még nem érkezett el. Nem kevesbbé fon- 

tos Tocqueville leyelezése. * Ennek egy részét Beau- 
moht kiadta^ nagyobb részét azonban, mely szintén 
történelmi becsű, az élö személyek iránti tisztelet- 
ből, s a mostani politikai viszonyok miatt kiadni 
nem lehetett. Valódi nyereség, hogy e levelezés egy^ 
részét birjuk : nemcsak azért, mert Tocqueville le- 
velei commentárját képezik T. munkáinak, s iro- 
dalmi tekintetben is igen becsesek ; hanem mivel & 
levelekből tanuljuk Tocquevillet mint embert is- 
merni. Benne a megszokott dupla morálnak legcse- 
kélyebb nyomát sem látjuk, mert ö a magán viszo- 
nyokban ép oly kitűnő volt, mint a közéletben.. 
Tocquevillenek sok barátja — irja Beaumont — meg 
volt győződve, hogy a barátság gyöngéd növényhez 
hasonlít, mely elvész, ha nem ápolják; igen nagy 
gondot fordított tehát a barátaival folytatott levele- 
zésre. Sok levelet írt, nem mivel író volt, hanem 
annak daczára. Altalán véve senki sem ír kevesebb- 
levelet, mint az irodalmi emberek. Úgy látszik,, 
mintha minden szellemöket és esz méj őket könyveik 
számára tartanák fenn. De Tocqueville szerint a le- 
velek az élet szükségeihez tartoznak, s az élet körét 
tágítják. Neki a világban sok viszonya volt, majd 
határos a barátsággal, majd azzal összeolvadott,. 



" Ouevres et correspondances inedites d'Alexis de Toc- 
queville. Publióes et prócedóes d'une notice parGustave de 
Beaumont. Paris 1861. 2 volumes. 

melynél nem múlt egyében, hogy azzá váljék, csak 
hogy korábban nem keletkezett. Nagy és jeles embe- 
reknek nem nehéz viszonyokat kötni s barátokat 
szerezni, de nehéz azokat megtartani. Valódi jóakar 
rat s jóindulat szükséges, hogy biztosítsuk magunké 
nak azokat, kiket a siker és fény körünkbe vonzott. 
Toequeville egyébiránt azokhoz is szintoly hű volt, 
a kikkel viszonyban állott, mint bensőbb barátai- 
hoz. Innen sok levelezése, valamint honfitársaival, 
úgy sok külföldivel, különösen angolokkal. 

Levelezései közt több tekintetben nevezetesek 
rokonához és gyermekkori barátjához, gróf Louis 
de Kergorlayhez irott levelei. Ez 1830-ban tüzér- 
tiszt volt, s az idősb Bourbonok megbuktatása után 
a magán életbe vonult. Tocquevillenek oly magas 
véleménye volt Kergorlay szellemi tehetségeiről, hogy 
mindent, a mit írt, előbb vele közlött. Valahányszor 
munkájában fennakadott és el volt csüggedve, föl- 
kereste K-t, ki egy szóval el tudta oszlatni a felle- 
get, sőt a helyes útra is igazítni. Nehéz fogalmat 
szereznünk a felől, minő segítséget talált Toeque- 
ville e termékeny elmében, mely előtte mindig 
nyitva állt, s melyet ő mint kimeríthetetlen bányát 
aknázhatott. Hálás feladat volna e leveleket közle- 
nem olvasóimmal : kár, hogy csak némi csekély ki- 
vonatokra lehet szorítkoznom, melyek főleg Toeque- 
ville jellemét festik. így pl. 1826-ban szept. 6-dikáról 
Versaillesből ezeket írja : 

• Valóban, kedves barátom! csak a barátság ér 
még valamit e földön. Meggyőződtem erről ama 
mértékben, melyben más érzelmeket átéltem. Most 
sem foghatom meg , hogy volnának emberek, kik 
egyetlen egy barát nélkül élhetnek. Ez előttem, hi- 
hetetlen tüneménynek látszik, s azt mondom, hogy 
nem sokat érhetnek az ily emberek. » 

1835-ben júliua 6-dikáról Dublinből írja : 

«A mint az életben haladok, mindinkább ama 
szempontból tekintem azt, a melyről úgy hittem, hogy 
€sak az ifjúság lelkesedésén alapszik. Az élet csak- 
ugyan nagyon közepes becsű dolog, s csak annyi- 
ban ér valamit, a mennyiben arra használjuk, hogy 
kötelességünket teljesítsük, az embereknek használ- 
junk, s köztük helyünket elfoglaljuk. A legnagyobb 
zavarok közepett e gondolatokban találom a rugót, 
mely lelkemet fölemeli. E gondolatok a te gondo- 
lataid is, kedves barátom, ezek egész életünkben a 
mi közös gondolataink voltak, s szüntelen növeked- 
tek barátságunk.alatt. Mi azokat némikép a leggyön- 
gédebb érzelmek közt alapítottuk meg, a melyeket a 
bensőség valaha két ember közt szült. Akármi tör- 
ténik, kedves barátom, légy biztos, hogy egész lel- 
kem a tiéd. Légy biztos benne, hogy bármi külön- 
böző gondolkozásmódunk egy vagy más tárgy fölött, 
mindig találkozni fogunk érzelmeinkben.)) 

1836. nov. 10-dikén pedig ezt írja a többi kö- 
zött : 

•Ami Lajos Fülöpöt illeti: bizonyosan már 
régen tudod a strassburgi esetet. Jó ideje előre lát- 
ható volt, hogy a sereg részéről fognak bekövetkezni 
a legnagyobb veszélyek, s azt hiszem, nemcsak most, 
hanem jövőre is onnan fognak támadni. Bég gon- 
dolkodom már e tárgyról, s úgy látszik előttem, 
mintha ugyanazon okok indítanák a democrata sere- 
get arra, hogy háborút és zavargást óhajtson, a me- 
lyek a democrata népet árra, hogy csönd- és békére 
vágyakozzék. Egy ama kívánság, hogy sorsukat ja- 
vítsák, s egy ama határtalan lehetőség, hogy az si- 
kerülhet, viszi a katonákat az egyik oldalra, a pol- 
gárokat a másikra. A mostani kísérletet igen köny- 
nyen el lehetett fojtani, de a nép csöndessége s 
mozdulatlansága e körülmények közt valóban ret- 
tentő, mert e mozdulatlanság nem a mostani kor- 
mány iránti idegenkedésből, hanem mindennemű 
kormány iránti közömbösségből származik. Biztos 
vagyok benne, hogy a francziák három negyede ez 
órában nem tudja még mi történt, vagy hogy mióta 
tudja, egy perczig sem gondolkozott róla. A keres- 
kedés, az ipar gyarapszik, a nép pedig oly oktalan 
szenvedélylyel van jólléte iránt, hogy attól látszik 
félni, hogy az okokról gondolkozva, a melyek azt 
szülik és fentartják, magát a jóllétet veszélyezteti. » 

Egy 1843-ban október 19-dikén kelt levélben 
olvassuk : 

wlgen helyesnek találom, a mit jellememről mon- 

dasz. Nagyon igaz^ bogy én a pillanat benyomása- 
alatt a legellenkezöbb dolgokat tudom tenni, és egy 
rögtöni fordulattal elszakadok ama tárgytól, a me- 
lyet a legszenvedélyesben óbajtok. — Sok ember 
nem fog föl engemet, s ezen nem csodálkozom, mert 
magam sem értem magamat. Két, látszólag össze- 
férbetetlen, irány van egyesítve természetemben ; de 
hogyan létesülbet e kapocs, azt nem tudom. 

A Én mindennapi cselekvéseimben a benyomások 
iránt a legfogékonyabb ember vagyok, hagyom ma- 
gam elragadtatni jobbra-balra az úttól, a melyen 
járok, de egyszersmind a legállandóbb czéljaim kö- 
vetésében. Ingadozom szüntelen, de sohasem vesz- 
tem el egészen az egyensúlyt. A föczélokat, melye- 
ket életem irányadóiul kitűztem, állandóan folyto- 
nos és fáradságos erőlködéssel követtem. Hajlamai- 
mat megtartottam. Izgatott, lobbanós természetem- 
ben van bizonyos hihetetlen merevség, melyet én 
legkevesbbé sem tudok felfogni, következőleg nincs 
is jogom mást vádolni, hogy nem tudja azt megma- 
gyarázni. » 

Hasonlóképen igen jellemző Tocqueville egy 
másik levelezése, szintén egyik fiatalkori barátjával, 
ki igen egyszerű viszonyok közt, mint alárendelt 
pénzügyi tisztviselő, Metzben élt. Tocqueville és 
Stoffels Jenő — ez barátjának neve — 16 éves ko- 
rukban váltak el egymástól. Stoffels a legtisztább 
lélekkel s a legbüszkébb jellemmel bírt, mely a vilá- 

• 

gon létezhetik. Tocqueyille tapasztalva ezt, hozzá 
egész lelkével ragaszkodott, mert habár az értelmi 
súly Tocquevillere nézve nagy vonzó erejű volt, az 
ember erkölcsi becse még nagyobb hatást gyakorolt 
reá. Tocqueville sohasem vállalt magára valamely 
fontos dolgot, a nélkül, hogy Stoffels tanácsát ki ne 
kérte volna, ez sohasem tett valamely fontos dolgot, 
a nélkül, hogy azt Tocquevillevel ne tudatta volná. 
S épen mivel Stoffels a világ s a politika mozgal- 
main kívül állott, valódi gyönyörűséget talált abban, 
hogy vele minden benyomását közölje, s bonyolult 
és viharos életét ez egyszerű és egyhangú élettel 
érintkezésben tartotta. Kergorlayban elméje szá- 
mára keresett segítséget ; Stoffelsben lelke számára 
támaszt, s szíve számára nyugalmat. Stoffels volt 
amaz ember, kinek tiszteletét leginkább kereste, s 
kinek rosszalásától leginkább tartott. 

Szabad legyen most sokféle levelezéseiből jelle- 
mére s kora többnemű kérdéseire vonatkozó rövid 
kivonatokat közölnöm. — Bátyjának, báró Tocque- 
ville Eduárdnak, 1840. nov. 2-dikáról írja : 

«Nem tudok eléggé hálálkodni neked, jó bará- 
rátom, hosszú leveledért, melyet utolsó alkalommal 
vettem tőled. 

« Valóban bámulatos e levél az érzelmek és esz- 
mék magasztossága által, melyeket tartalmaz. Az 
efféle levelek olvasása valódi orvosság a lélekre 
nézve. Szerencsétlenségemre, a baj, melyet gyógy í- 

tani akaxsz^ alig gyógyítható, mert nagyrészt az 
egyéniség szervezetéhez tartozik. E szervezeten kell 
módosítani, de nem remélhető, hogy meg lehessen 
tömi. Ez ad nekem bizonyos esetekben erőt, sok 
másban gyöngeségemet teszi. Ez ama szellemi nyug- 
talanság, amaz emésztő türelmetlenség, élénk s is- 
mételt érzelmek szüksége, melyet atyáinkban látmik. 
E hajlam nekem bizonyos pillanatokban nagy len- 
dületet ad. Legtöbbször azonban kínoz ok nélkül, 
izgatja s szenvedésekkel sajtolja azokat, a kikben meg 
van. Elismerem, hogy nálam ez eset gyakran előfor- 
dul. Gyakran szerencsétlen vagyok minden ok nélkül, 
8 elég okot adok ez által a szerencsétlenségre azoknak, 
a kik környeznek. Mi hiányzik hát bennem ? Helye- 
sen gondoltad s mondtad : nyugalom a lélekben s 
mérséklet vágyaimban. » 

Reeve Henrikhez, az edinburgi Revieiv kiadójá- 
hoz 1837. márczius 22-dikén így ír: 

« Teljességgel pártembert akarnak belőlem csi- 
nálni, pedig én nem vagyok az. Szenvedélyeket tu- 
lajdonítanak nekem, pedig csak véleményeim van- 
nak ; vagy inkább csak egy szenvedélyem van, s ez 
a szabadság és emberi méltóság szeretete. Minden 
kormányforma csak többé kevesbbé tökéletes esz- 
köz az ember e szent és jogszerű szenvedélye kielé- 
gítésére. Eám fognak felváltva democratikus és ari- 
stocratikus előítéleteket. Lehetnének pedig bennem 
mind az egyik, mind a másik fajtából, ha más szá- 

zadban vagy hazában születtem volna. Születésem 
véletlene azonban könnyűvé tette, megóvnom ma- 
gam mind az egyiktől, mind a másiktól. Egy hosszú 
forradalom végén jöttem világra, mely miután a régi 
állapotot felforgatta, semmi állandó újat nem terem- 
tett. Az aristocratia már meghalt, mikor élni kezd- 
tem, s a democratia még nem létezett. Ösztönöm 
tehát nem vihetett vakon se az egyik, se a másik 
felé.- Oly országban laktam, mely 40 évig mindenből 
próbált egy keveset, a nélkül, hogy valamiben meg- 
állapodott volna. Nem voltam tehát egykönnyen fo- 
gékony a politikai illusiókra. Hazám régi aristocra- 
tiájának magam is tagja, természetesen nem volt 
bennem se gyűlölet, se féltékenység az aristocratia 
iránt ; de ez aristocratia eltörültetvén, természetesen 
szeretet sem volt bennem iránta ; mert csak ahhoz 
lehet erősen ragaszkodni, a mi él. Elég közel álltam 
hozzá, hogy ismerhessem, elég távol, hogy megítél- 
hessem. S ugyanazt mondhatom a democrata elem- 
ről. Semmi érdek sem keltett bennem természetes 
és szükséges vonzalmat a democratia iránt. En sze- 
mélyesen semmi bántást nem tapasztaltam a demo- 
cratia részéről. Nem volt semmi különös okom azt 
szeretni vagy gyűlölni, azokon kívül, melyeket eszem- 
ből merítek. Szóval annyira egyensúlyban voltam 
múlt és jövő közt, hogy természet- és ösztönszerű- 
leg nem éreztem vonzalmat se az egyikhez, se a 
másikhoz, s nem kellett nagyon megerőltetnem ma- 

gam, hogy nyugodt tekintetet vessek mind a két 
oldalra. » 

Igen érdekes Mr. Seniorhoz, egy angol nem- 
zetgazdasági Íróhoz, ápril 10-dikén 1848-ban írt le- 
vele is : 

• Nem kerülhette ki figyelmét, — úgymond 
Tocqueville — hogy legnagyobb bajunk nem erő- 
szakos politikai szenvedélyekből, hanem a nemzet 
zömének csodálatos tudatlanságából eredt, a társa- 
dalmi jóllét és a termelés föltételeit illetőleg. Nem 
annyira a politikai, mint a nemzetgazdasági balné- 
zetek tesznek bennünket annyira betegekké. Nem a 
szükségek hanem az eszmék idézték elő a nagy fel- 
forgatást (a februári forradalmat) : mesés eszmék a 
tőke 8 a vállalkozó közötti viszonyos helyzetről ; túl- 
zott elméletek ama szerepről, melyet a társadalmi 
hatalom a vállalkozó és a munkások közt betölt, a 
túlzott központosításról szóló tanok, melyek a nagy 
tömeget végre arról győzték meg, hogy csupán az 
államtól függ, hogy őket nemcsak a nyomortól meg- 
mentse, hanem kényelmet és jóllétet is biztosítson szá- 
mukra. A mi e forradalom kitörését okozta, az csak 
véletlenség, hanem végre a véletlen események nem 
idézték volna elö. De képzelje egyrészről az általam 
megjelölt okokat, másrészről pedig centralisatión- 
kat, mely Franoziaor szagot egy merénylettől teszi 
függővé, s bírni fogja az 1848-diki forradalom ma- 
gyarázatát.)) 

Grote angol történetíróhoz 1849-diki február 
^7 dikén intézett levelében is szól a februári forrada- 
lomról : 

«Akár hogy van a dolog, a nemzet nem akar 
forradalmat, még kevesbbé óhajtotta a köztársasá- 
got ; mert habár Francziaországban a legcsekélyebb 
ragaszkodás sem létezik egy királyi nemzetséghez 
sem, majdnem általánosan abban állapodott meg a 
iözvélemény, hogy a királyság szükséges intézmény. 
A nemzet nem akarta tehát sem a forradalmat, sem 
a köztársaságot. Hogy mind a kettőt magára kény- 
szeríttette, két okból ered: ama tényből, hogy 
Paris, mely ötven év óta Francziaország első gyári 
Tarosa, egy bizonyos napon a köztársasági pártnak 
«gy egész sereg munkást állíthatott, s ama második 
iényből, mely a közigazgatási központosítás követ- 
kezménye, mely szerint Paris, bárki szóljon névé- 
l)en, a dictaturának bizonyos nemét gyakorolja az 
ország fölött. A lefolyt év nem volt egyéb, mint 
egy hosszú és fáradhatatlan törekvés a nemzet ré- 
széről, hogy magát saját magának birtokába vissza- 
helyezze, s hogy békés és törvényes fegyverek által, 
melyeket az általános szavazatjog adott neki, vissza- 
szerezze azt, mi tőle a februári merénylet által elve- 
tetett. Deczemberben végre egy nevet választott sym- 
bolum gyanánt, mely visszatérést jelentett a mon- 
-archikus formához, vagy legalább szabatos és erős 
kormányhoz. En részemről nagyon sajnáltam amaz 

utóbbi tettet, mely az okszerű czélon túlment, s nem 
csatlakoztam hozzá, t 

1850. aug. l-jén írja Mr. Corcelle barátjának 
az akkori helyzetről : f Félek, nem sokat nyertünk 
ama törekvések által, melyeket tesznek, s melyekről 
ábrándoznak, hogy a társadalmat visszahelyezzék a 
maga kerékvágásába. Félek, hogy egy orvosszerről a> 
másikra térvén, végre a szabadság életszerveit fog- 
ják megtámadni. Tudom, hogy ezt nem kedvelik ez 
idő szerint, de én híve maradok, s mindig az fogok 
maradni, bármi történjék. Nem hiszem, hogy az új 
társadalmak sokáig el lehetnek nélküle. A nevében 
elkövetett kicsapongások gyűlöletessé tehetik, de 
nem akadályozhatják hogy szép és szükséges ne le- 
gyen, s azt is tartom, hogy az elvekkel, melyeket 
sokáig vallottunk, s melyek egy perczig nem alkal- 
mazhatók, úgy kell bánni, mint a régi barátokkal, 
a kiknek egy bizonyos nemben nincs igázok, de ne- 
kik magoknak tartozunk azzal, hogy őket ne sért- 
sük s meg ne támadjuk. » 

Beaumonthoz 1851. szept. 14-dikéről ezt írja 
Tocqueville : 

«Nem könnyű megmondani, minő tulajdonkép 
a közvélemény a départementben ; mindenki nagyon 
óvatos eszméi közlésében, részint ildomosságból, ré- 
szint mivel nem tudja, mit gondoljon. A hallgatás 
majdnem általános tény, pedig sohasem volt nép, 
melynek szelleme a közdolgok által annyira el 

lett volna foglalva, s szája annyira el lett volna 
zárva. 

«Azt hiszem, végre tisztába jöttem az iránt, 
hogy semmi rokonszenv a köztársasági elnök iránt ; 
nagy a türelem azok iránt, kik őt nem szeretik, de 
általános a törekvés arra, hogy öt még egyszer meg- 
válaszszák, csak azért, mert már egyszer megvan. 
Másnak az ö helyén szintannyi chance-a volna ; oly 
erős az ellenszenv a felforgatás iránt, s az irtózás 
az ismeretlentől. — Ha bizonyos emberekről szólok, 
úgy rémlik előttem, mintha bolondok házában sé- 
tálnék. Igaz, hogy bennem nincs meg az illusiók 
forrása, a szenvedély. Bennem nincs szenvedély, s 
hogy is lehetne? ama megoldások közt, melyek le- 
hetségesek, egy sincsen ínyemre. » 

Bunsen, akkori londoni porosz követhez 1853. 
május 23. következőleg szól : 

«Az ítélet, melyet mmikáimról mondott, határ- 
talan becsű előttem. A legnagyobb jutalomnak te- 
kintem azt, melyet az igazság érdekében való foly- 
tonos törekvésemért nyerhetek. Meg voltam hatva 
óhajtása által, melyet vélem közölni szíveskedett, 
hogy engem látni kíván. Jó ideje, hogy magamnak 
is nagy kedvem van önnel találkozni. Nem tudom, 
mikor szerezhetem magamnak ez örömet, mert ön 
nem hagyja el Angolországot, s nekem nincs kilá- 
tásom, hogy az idén bármi utat tehessek. Egészsé- 
gemnek és lelkemnek egyiránt nyugalomra, sőt ma- 

Trefort. Tanolmánjok. 4 

gányra van szüköége. Tizenhárom év a közéletben, 
négy év forradalom közepett, s mi annál is több, a 
szomorúság, melyet hazám állapota s jövője előre 
látása okoz, megrázkódtatták egész valómat. Csak a 
munka, visszavonulás mellett, állithatja helyre tes- 
tem- és lelkemben az egyensúlyt, melyet óhajtok. 
Ezért boldog vagyok, hogy Parist néhány nap múlva 
elhagyhatom s falura mehetek. Tervezett tanulmá- 
nyaim közé soroztam a német nyelvet is. Egy év 
múlva érteni akarom e nyelvet, hogy Németorszá- 
got haszonnal utazhassam he.w 

Freslon, volt közoktatási miniszternek 1853-ban 
május 9-dikén irja : 

« Mindenesetre a tanulmányozás e perczbenama 
roppant előnynyel bír, hogy engem majdnem egé- 
szen absorbeál. Hogy jobban elérjem az eredményt, 
hozzá csatoltam a német nyelv tanulását, és sok ol- 
vasmányt, mely tárgyaimra vonatkozik. Sikerült 
tehát önmagamból kilépni, mely valóban rossz haj- 
lék volt. De hiában törekszem, nem akadályozha- 
tom, hogy munkám közepett ne halljam az egykorú 
események visszhangját. Nyugodt lettem, de nem 
vagyok jókedvű. Láttam, hogy ez a maximum, a mit 
igényelhetek, s a mivel meg kell elégednem, o 

Seniorhoz 1853. jul. S-dikán írt leveléből ki- 
emelendőnek tartjuk e sorokat. 

« Összehasonlítva Anglia hűbéri intézményeit 
Francziaország ilynemű intézményeivel, a hasonla- 

tosság tökéletes. Hanem Francziaországban s az 
egész continensen e rendszerből egy kaszt fejlődött 
ki^ Angliában az aristocratia. Miért lett a gentleman, 
ki nálunk tisztán a vér productuma volt és mara- 
dott, önöknél a nevelés, a társadalmi állás productu- 
mává, születésétől egészen elvonatkozva, elannyira, 
hogy a két honban ugyanazon egy szónak értelme 
tökéletesen megváltozott, a nélkül, hogy kinézése 
változott volna ? Mikor jött létre e forradalom ? mi- 
kép ? micsoda phasisokon keresztül ? Vajjön nem 
írtak-e Angliában könyveket e ^tárgyról ? Vájjon 
önök nagy írói, böleselkedők, vagy politikai és tör- 
ténetírók nem foglalkodtak-e soha eme szintoly jel- 
lemző, mint termékeny ténynyel, hogy magoknak 
számot adjanak róla, s fölfedezzék, mikép állott elő ? 
Ha szerencsém volna Macaulay urat személyesen 
ismerni, bátorkodnám neki írni, s e kérdéseket elébe 
terjeszteni.)) 

Mr. Grey angol írónak 1853. jul. 27-dikéről: 
« Alkotmányos monarchiánk választó rendsze- 
rének egy roppant hibája volt, és ez, fölfogásom 
szerint, a monarchia bukásának első oka. Fölötte 
kevés számú választókra volt fektetve. Innen követ- 
kezett, hogy a választó-testület nemsokára egy kis 
polgári oligarchiává nőtte ki magát, elfogulva saját 
érdekeiben, elkülönítve a néptől, melylyel sem- 
mit sem gondolt, mint viszont az sem gondolt 
vele. A nép megszűnt legcsekélyebb rokonszenvvel 

4+ 

viseltetni cselekedetei iránt, míg a régi magasabb 
osztályok, melyeket a kormányzástól félénken visz- 
szautasitott, megvetették azt, s kizárólagos felsöbb- 
ségét türelmetlenül viselték. Ez úton majdnem az 
egész nemzet ama hitre jutott, hogy a képviseleti 
rendszer oly politikai gépezet, mely csak bizonyos 
magán érdekek érvényesítésére való, s arra, hogy a 
hivatalok bizonyos számú családok kezébe jussanak. 
Igen hamis vélemény abban a korban is, de egy új 
kormány felállításának inkább kedvezett, mint min- 
den egyéb. 1848 ejtett bennünket az ellenkező túl- 
ságba, adván általános szavazatot. » 

Cercourt grófnénak 1853. szept. 2-clikáról: 
«Nem vette ön észre utazás közben ama benyo- 
mást, melyet akkor érzünk, midőn reggel valamely 
városba érkezünk, hol minden új, ismeretlen előt- 
tünk ; az emberek, a nyelv, a szokások. Nagy soka- 
ság közepett vagyunk, mégis nagyobb mértékben 
nyomaszt a magány érzelme, mint egy erdő mélyé- 
ben. Úgy vagyok én honfi- és kortársaim között. Azt 
veszem észre, hogy egyetlen érintkező pont sincs 
érzületünk és gondolkozásunk közt. Oly ízlésem ma- 
radt, mely köztök nem dívik többé, szeretem szén- 
vedélylyel, a mit ők szeretni megszűntek ; napról- 
napra legyőzhetetlenebb ellenszenvet érzek az iránt, 
a mi nekik mindinkább tetszik. Nemcsak az idők 
változtak, az egész emberfaj megváltozott. Régi em- 
bernek találom magamat új nép közepett. » 

Freslonnak 1853. nov. 3-dikáról : 

«Igen szép öntő), hogy azt mondja nekem, hogy 
a közönség ízlése a könyvekhez tér vissza, hogy 
azok megint hizonyos befolyást gyakorolnak a szel- 
lemekre. Megvallom, szeretem azt öntől hallani, de 
nem hiszek önnek. Nekem úgy tetszik, most az írók- 
nak nincs közönségök Prancziaországban. Ahhoz fog- 
ható esetet, a mi most történik, nem találunk a két 
utóbbi században, s mindazon változások közt, me* 
lyfken nemzeti jellemünk és szokásaink keresztül- 
mentek, ez a legrendkívülibbek egyike. Európa leg- 
irodalmiabb nemzetéből, mely önmagát és az egész 
világot, vastag könyvekből merített eszmék segítsé- 
gével, mozgatta, oly nemzedék fejlődött ki, a melyet 
teljességgel nem érdekel semmi, a mit írni lehet, s 
a mely nem tulajdonít fontosságot csak a tények- 
nek, még pedig igen kis számú tényeknek, olyanok- 
nak, melyek egyenes, képzel fogható s közvetlen vi- 
szonyban állnak jóUétökkel.n 

Beaumonthoz 1854. aug. 6-dikán: 

«Még mindig Bonnban vagyunk. A házi életnek 
Németországban igen vonzó oldalai vannak, de váj- 
jon emez, a magán életben igen kitűnő és tiszteletre- 
méltó emberek lesznek-e valaha állampolgárok? Ha 
látom, mennyire megszokták az absolut kormány- 
zást ; ha látom, mennyire eltűntek az erkölcsökből 
a szabadság hagyományai, ha látom a hivatalok után 
való vágyat, s az általános íüggetegséget, kérdem, 

les7-e ezekből még valami? de annak daczára el kell 
ismerni, hogy az általános állhatatlanság érzelme 
közönséges. » 

Corcellenek 1854. október 23-dikán: 
((Január kezdetén Parisba megyünk. Igen bol- 
dogok leszünk, ha önöket ott láthatjuk. Hihetőleg a 
társaság igen szomorú lesz a magunkfajta emberek- 
nek. Annál több ok, sokat lennünk együtt. Örömmel 
veszem észre, hogy szivem nem oly természetű, mint 
azoké, a kik a sikernek hódolnak. Annál nagyabb 
szenvedélylyel ragaszkodom oly ügyhez, melyet el- 
hagyatva látok. » 

Swetchine asszonynak 1855. október 6-dikán: 
«Ne csodálkozzék, ha a közerényekböl kivetke- 
zett nemzetből egy, minden erénynyel teljes csapa- 
tot lát kiválni. Annyi önzés itt, annyi feláldozás 
amott megzavarják az embert. Gyakran látok pa- 
rasztot ezredéhez menni ; kétségbeesik és sir. A gon- 
dolat, hogy hazáját megy védeni, nem hat reá ; csak 
szántóföldjére gondol, s a maga apró dolgaira, s az 
apró érdekekre, melyeket el .fog hagyni. Átkozza 
ama kötelességet, mely őt helyzetéből kiragadja. Egy 
év múlva hozzák nekem a leveleket, melyeket ugyan- 
azon ember családjának írt. Ezek szerint már kész 
mindent tűrni, hogy hadkötelességét jól teljesítse, 
tudja már, hogy a katonának mindent föl kell áldoz- 
nia a sereg érdekében ; megalapítva találta, s az 
egyenruhával együtt felölté ez elveket és szokásokat, 

a ruhával együtt majdan azokkal is felhagyandó. 
Ugyanaz a szegény ördög lesz belőle, a kit ismer- 
tünk, s nem viszi át amaz érzelmek egyikét se a 
nagy társadalomba, melyeket kis társadalomban el- 
sajátított. Mielőtt gondolkodtam arról, a mi sere- 
geinknél történik, azt hivém, sok nagyítás van ab- 
ban, a mit a régi népek közerényeiröl beszélnek. 
Teljességgel nem tudtam felfogni, mikép lehetett az 
ember mindarra képes ; mert végre az ember min- 
dig egyforma. A mit naponkint a hadseregnél ta- 
pasztalunk, megmagyarázza nekünk a régi világot. 
Sikerült a polgári társaságot úgy rendezni, mint a 
seregeket. Amaz idők polgárai egyénileg nem értek 
többet, mint mi, s a magán életben talán keveseb- 
bet értek. Hanem a közéletben volt szervezés, fenyí- 
ték, uralkodó szokás és vélemény, biztos hagyo- 
mány, mely késztette őket máskép cselekedni, mint 
mi cselekszünk. » 

Ugyanannak 1856. október 20-dikáról: 
•Kortársaim meg én különböző s gyakran oly 
ellenkező utakon járunk, hogy soha sem találkoz- 
hatunk se érzelmeinkben, se gondolatainkban. Mi 
nem küzdünk többé egymással, hanem nem értjük 
egymást. Vannak rokonaim, szomszédaim, hanem 
szellememnek nincs többé se hazája, se családja. 
Biztosítom önt, hogy erkölcsi s értelmi elszigetelt-, 
ségem gyakran felkölti bennem a magány érzelmét, 
nagyobb mértékben, mint egykor az amerikai öser- 

dökben tapasztaltam. Olvastam múltkor a régi vi- 
lág bölcsei egyikéből egy phrasist, mely nagyon 
meghatott, s mely, ha nem csalatkozom, így hang- 
zik : Viseld türelemmel a halál eszméjét, mert gon- 
dolhatod, hogy nem oly emberektől fogsz elválni, a 
kik úgy gondolkodnak, mint te. Hányszor éreztem 
ugyanazt ?» 

Ampére-nek 1857. május 12-dikéről: 

•Mindannak daczára, a mit ön mond, s a mi 
szemünk előtt van, nem félek, kedves barátom, hogy 
oly végünk lesz, mint a római birodalomnak. A ha- 
sonlatosságok csak a felszínen vannak, bensőleg 
roppant a különbség, mi alszunk, s a rómaiak már 
halva voltak. » 

Corcellenek 1857. júl. 29-dikéről: 

flSok mondani valóm volna Angolországról, me- 
lyet, 20 év eltelte' után, másodízben láttam. Ez a 
legnagyobbszerű látvány, mely a világon létezik, ha- 
bár ott sem minden nagy. De látni ott főleg oly dol- 
gokat, melyek egyebütt Európában egészen ismeret- 
lenek, s a melyek látása könnyített rajtam. Nem 
kétlem, hogy ott is az alsóbb osztályokban léteznek 
bizonyos ellenséges érzelmek a többi osztályok ellen, 
de nem látni azokat, hanem mindenben látni a fel- 
világosodott osztálybeliek közt, az alsóbb polgárság-, 
tói kezdve a legmagasb aristocratiáig, szövetkezést 
és egyetértést arra nézve, mint kell védeni s közös 
erővel szabadon vezetni a társadalmat. Nem irigyel- 

tem Angliától sem gazdagságát, se hatalmát, hanem 
azt irigylém tőle, s szabadon lélekzettem, hogy any- 
nyi évek után kívül találtam magamat az osztályok 
gyűlöletén s versengésein, melyek minden nyomo- 
rúságunk forrásai voltak, s végre szabadságunkat 
semmivé tették. Nyújtott nekem Anglia egy más 
örömet is, melytől sokáig meg voltam fosztva; meg- 
mutatta nekem a vallásos és politikai világ közt, a 
köz- és magán erények, a keresztyénség és szabad- 
ság közt a tökéletes összhangot. Hallottam minden 
felekezetű keresztyéntől magasztalni a szabad intéz- 
ményeket, mint a melyek szükségesek nemcsak a 
társadalmak jóllétéhez, hanem egyszersmind erköl- 
csiségéhez is ; sehol sem láttam amaz erkölcsi mon- 
struositáp egy nemét, a melyet majdnem az egész 
continensen látni, hogy a vallásos emberek a despo- 
tismust magasztalják, a szabadság melletti felszóla- 
lás dicsőségét azoknak hagyván, a kiknek vallásuk 
nincsen. » 

Freslonnak 1857. szept. 11-dikéről: 
•Meggyőződésem, hogy társadalmunk ki van 
fáradva, ki van merítve, ha úgy tetszik ; de nem el- 
aggott, beteg, hanem alkotása erőteljes. Őszintén 
hiszem, hogy hamis minden hasonlítás köztünk s a 
rómaiak közt. A kereBztyénség, az új felvilágosodás, 
a titkos erélyesség, mely minden perczben fölébred, 
a szolgaság nemléte, a haza kötelékei — minden kü- 
lönböző. Mi nem hasonlítunk jobban az Augustus 

korabeli rómaiakhoz, habár Augustns képét szünte- 
len fölidézik elénk, mint hasonlítottnuk S5 év előtt 
az 1688-diki angolokhoz, daczára a két forradalom 
látszatos hasonlatosságának és III. Vilmos ámvé- 
kának, ki Lajos Fülöpben föléledni látszott. Semmi 
sem oly csalékony, mint az analógiák a történetben. 
Jövőnkben más valami rejlik, nem a Caesarok Ró- 
mája, s azért, mivel nem látom a napot, mely föl- 
kel, nem hiszek a sötétségben. Egyébiránt vegye te- 
kintetbe, hogy nem azt rosszallom, hogy a régi kor- 
mányrendszert lerontották, hanem a modort, a mint 
lerontották. Én nem vagyok ellene a democratikus 
társadalomnak, az nagyszerű, és isten szeme előtt 
összhangzó, ha a szabadság nincs kizárva belőle. 
A mi engem szomorít, nem az, hogy társadalmunk 
democratikus, hanem, hogy apáink bűneinek örök- 
sége és saját bűneink oly természetűek, hogy igen 
nehéznek látszik nálunk a rendes szabadságot be- 
hozni s megtartani. S megvallom, nem ismerek nyo- 
morultabb dolgot, mint a minő a democratikus tár- 
sadalom, szabadság nélkül, t 

Érdekesnek tartjuk végre közölni TocqueviUe- 
nek még egy levelét, mely Beaumont gyűjteményé- 
ben ugyan nem jelent meg, de előttünk kiváló becs- 
csel blr, mivel egyik kitűnő hazánkfiához vala in- 
tézve. 

1858. júl. l-jén így irt Tocqueville báró Eötvös 
Józsefhez : 

« Könyve olvasása (A XIX. század uralkodó esz- 
méinek német fordítását érti Tocqueville) nagyon 
érdekelt és igénybe vett. Véleményemet már előbb 
közlöm vala önnel, ha művének olvasása egy kis 
időmbe nem került volna, mert habár annyit tanul- 
tam németül, hogy ha nem is beszélek, némi köny- 
nyűséggel olvasok e nyelven, de ha idegen nyelven 
elvont eszméket kell követnünk, sok figyelem és idő 
szükséges, de ennek következtében csak annál job- 
ban tudjuk méltányolni, a mit olvastunk. Nem fo- 
gok szép műve részleteibe bocsátkozni. E vizsgálat 
messze vezetne, s meghaladná a levél természetes 
határait. Arra kell szorítkoznom, hogy ama nemes 
érzelmekről szóljak önhöz, melyek az egész munkát 
élénkítik ; a valódi s törvényes szabadság szeretete, 
az ember egyéni méltóságának tisztelete, s amaz 
óhajtás, hogy megtarthassuk a keresztyén polgári- 
sodásnak apáinkról ránk szállt örökségét. E kérdé- 
sekre nézve szívem mélyében rokonszenvet érzek ön 
iránt, s önnel egyazon politikai valláshoz tartozom. 
Örvendek oly valódi tehetségű férfiút láthatni, mint 
ön, ki e hitet vallja, s miután munkáját olvastam, 
óhajtok önnel személyesen megismerkedni. Hajdan 
sokat utaztam, de most nem utazom többé, s kevés 
kilátásom van, hogy önnel hazájában találkozhas- 
sam. De hát ön nem fog-e soha honunkba jönni, 
melyet oly jól ismer ! Ha megteszi, s én Parisban 
vagyok — hol az évnek egy részét töltöm — re- 

menyiem, tudatja velem, hogy ott van. Ha ön Fran- 
cziaországbnn utaznék, volna egy más mód egymást 
látnunk, mi nekem véghetetlenül kellemes volna, t. i. 
ha önt falun fogadhatnám, e helyen, honnan írok, 
hol beszélgethetnénk ama nagy probléma fölött, 
melyet munkájában felállított. Kérem, ne tekintse e 
meghívást egyszerű bóknak, hanem ama legőszin- 
tébb óhajtásom kifejezésének, hogy önnel találkoz- 
hassam. » 



Igyekvém megismertetni Tocquevillet , mint 
írót és államférfiűt ; de ki fogja öt festeni mint em- 
bert ? — mondja Beaumont. Ki fogja festeni szívét, 
lelkének báját és költészetét, ama gyöngéd lelket, 
erős értelmet, finom és biztos ítéletet, azt a mély és 
tiszta szellemet, mely sohasem volt mindennapi, 
soha kicsapongó, mindig eredeti és okos; szóval 
mindazt, a mi benne a kiváló természetet, s a ritka 
férfiút képezé ? Tocquevillenak nem csak sok szel- 
leme volt, — ö a szellem több nemével bírt, szint- 
oly szellemdús levén a beszélgetésben, mint köny- 
veiben, szintoly jól tudván elbeszélni, mint írni, s 
— a mi még ritkább tehetség — szintoly jól tud- 
ván hallgatni, mint szólani. Majdnem lázas és fá- 
radhatatlan tevékenységgel megáldva, ideje haszná- 
latában is kitűnt. Mindenre talált ö időt, s nem 

feledkezett meg soha sem kötelességeiről, se az ille- 
delemröl. Tocqueville kézirataiban odavetve talá- 
lunk egy gondolatot, mely egész élete folyamának 
rövid foglalatja: «Az élet — úgymond — nem öröm, 
de nem is fájdalom, hanem komoly ügy, mely reánk 
van róva, s a melyet becsülettel kell folytatnunk és 
bevégeznünk ! » 

MACAUUY FOLOTT. 



FELOLVASTATOTT A M. TUD. AKADKMIA 1862. MÁBCZIUS 3. TARTOTT ÜLÉSÉBEN. 



I. 



AMA korban, midőn hajfürteink őszülnek, s a 
JtSl. férfiú az életnek nem csak örömeit, de minden 
szenvedését is megízlelte, — könnyen ama gyanúba 
esünk, hogy a múlt időt, mert ifjúságunk ideje, — 
magasztalni szeretjük. En nem fogom kerülni e gya- 
nút, s nyiltan kimondom, hogy az idő, melyet ama 
nemzedék, melyhez én tartozom, e honban 1840-től 
1848-ig élt, szép idő volt. Nem voltak ugyan vas- 
utaink és telegraphjaink, nem bővelkedtünk tőke- 
pénzekben; intézményeink és törvényeink nem fe- 
leltek meg korunk igényeinek : de volt erős meggyő- 
ződésünk, hogy hazánk anyagilag, de szellemileg is 
virágozni fog, hogy alkotmányunk a kor uralkodó 
eszméivel összhangzásba hozatik. Hitünk volt az 
eszmék hatalmában, s tudván, hogy jog és igazság 
isteni eredetűek, isteni hatalmat tulajdonítottunk 
nekik. Ebben állott ez idő szépsége. Ez időben, mint 
nagy felforgatások előtt mindenkor, az irodalom 
nagy befolyást gyakorolt a szellemekre. Az emberek 

Treíort. Tanulmányok. ^ 

olvasnak és tanúinak, — mert ki eszméket szellemi 
fegyverekkel akar érvényesitni — az csak a tudás 
forrásából meríthet a munkához erőt. 

Egy kitünö könyv megjelenése ilyenkor valódi 
esemény. S így, midőn 1845 nyarán Macaulay dol- 
gozatait, melyeknek egy részét az edinburghi Re- 
rieivhól ismertem már, összegyűjtve először vettem, 
nem írhatom le ama benyomást, melyet reám tettek. 
Az eszmegazdagság és fényes előadás, az élénk szí- 
nezet az emberek jellemzésében és a tárgyak leírá- 
sában, az erős ész s egészséges érzület, mely ez ira- 
tokat áthatja, s mi még több, s mi a könyvnek 
varázserőt kölcsönöz, a hatalmas egyéniség, mely- 
nek természetszerű kifolyása a mű, mely tehát az 
egyéniség jellemét magán viseli, annyira elragadtak, 
hogy sokáig nem tudtam más olvasmányhoz nyúlni. 
8 nem én valék az egyetlen, kire Macaulay dolgoza- 
tai ily mélyen hatottak. Mily mesés hatást szült 
volna e szerző nagy történelmi műve, ha amaz idő- 
ben jelenik meg ! E mű, mely ly el valamint én, úgy 
honfitársaim is csak 1849 s 50-ben ismerkedhettek 
meg, részben magyarnyelvre is, mégpedig kitűnően 
lefordíttatván, Macaulay nevét honunkban szélesebb 
körben ismertté s tiszteltté tévé. 

Ha a nézetek, melyeket magunknak a jelenről 
alkotni szoktunk, nem optikus csalódások, hinnünk 
lehet : hogy hazánk történetében amaz időszak, mi- 
dőn sok szenvedések közt Macaulay nagy történelmi 

müve élvezetéhez, mint enyhítő balzsamhoz, jutot- 
tunk — 1858-ban némikép nyugvó ponthoz ért, s 
1859-czel történelmünkben új fejezet kezdődik. Ebe- 
végzett időszak egyik mozzanata, a magyar akadé- 
mia új élete, s oda sorozandók az 1858-diki válasz- 
tások is. A t. akadémia a külföld első nagyságait 
tagjai közé sorozta, s őket ekkép megtisztelvén, meg: 
iisztelte magát és nemzetünket is. De mily nagy 
nevek hiányoznak, már az akkor megválasztottak 
közül, — Humboldt, Tocqueville, Macaulay nem tag- 
társaink többé ! 

Engedje meg a t. akadémia, hogy valamint mi- 
napában a tisztelet és kegyelet érzelmeit egy nagy 
halott fölött önök előtt itt kifejeznem szabad volt, 
most egy másik nagy halott, Macaulay emlékének 
hódolhassak. Kiben nincs tisztelet a halottak iránt, 
az nem fogja tisztelni az élőket sem. E szép és szo- 
kásos tisztelet — az emberi kedély legnemesebb nyil- 
vánulásai egyike. Ily szokásokat fentartani s ápolni 
akadémiánknak is kötelessége, mert nálunk jobban 
senki sem tudhatja, mily szerepet játszik a kedély a 
népek életében. A kedély magasabb tulajdonai nél- 
kül — megengedem, hogy el lehet érni a polgároso- 
dás ama nemét, melyet felsőbb állatiságnak nevez- 
hetni, s melyben az ember bizonyos anyagi jólétet 
élvezhet, csöndes házi életet élhet ; de a hol e tulaj- 
donok hiányzanak, ott az emberi szellem legszebb 
virágait soha sem nyitandja meg ; ott nem fognak 

5* 

nagy költök elragadó dalokat zengeni^ művészek hal- 
hatatlan műveket alkotni^ nem fog ott a hazaszere- 
tet hös tettekre buzdítni, s a szabadság nagy jelle- 
meket szülni. 

De miért én vállalkoztam ismét ? hogy e nagy 
férfiú emlékét felújítsam, én, ki történetíró nem va- 
gyok, bár egyszer e pályára lépni szintén készül- 
tem. De Macaulay, uraim , nemcsak történetíró, ö 
főleg irodalmi államférfiú, oly szerep, mely csak 
szabad s a műveltség magas fokát elért népeknél ta- 
lálható, s a történetírás ama szaka is, melyet ö oly 
fényes sikerrel művelt — az államtudományokhoz 
is tartozik; mert habár nemzete újabb történetét 
nagy képekben tünteti elénk, csatákat számunkra 
oly elevenen fest, mintha csak közellevö magasla- 
tokról néznök: Macaulay főleg államférfiú, ki megta- 
nít bennünket, mikép kell az államban a katastro- 
phákat kerülni, mikép kell azok közepett, ha vég- 
zetszerűen egyszer beállottak, az államot vezetni ; 
mikép azok után az államot szervezni, s megóvni a 
forradalom rossz és" messze terjedő következései^ 
tői. És van-e az államtudománynak fontosabb fel- 
adata ? 

Macaulay, e század legfényesebb, legterméke- 
nyebb tehetségeinek egyike, hazájára, s ez által a 
világra nagyszerű hatással volt, még pedig három 
külön irányban : mint irodalmi ember, mint szónok 
és államférfi, végre mint történetíró. 

Macaulay versek és prózai dolgozatok által ko- 
rán szerzett magának nevet. 182o-ben 25 éves ko- 
rában az edinburghi ReviewhBiL Miltonról irott czik- 
kével lépett föl, s több mint 20 éven át, idöröl-idöre 
e folyóiratban a legbecsesebb dolgozatokat bocsátotta 
közre. 

E czikkek valódi irodalmi kincset képeznek tar- 
talom és irály tekintetében, s általok Macaulay nem- 
zete műveltségére, s különösen gondolkozása és ér- 
zése módjára nagy befolyást gyakorolt. 

Macaulay e czikkekben mindig angol és whig 
maradott, s ez dolgozatainak épen különös zamatot 
ad. De azért ö a világot a legtágabb szempontból 
— elfogultság nélkül tudja tekinteni; ítéleteiben 
mindig mértéket tart, a nélkül, hogy megrendíthet- 
len szeretetét a szabadság iránt csak egyszer is hát- 
térbe szorítaná. Eövid szemle e czikkek fölött leg- 
jobban fogja öt ez irányban jellemezni. 

Kezdjük a Macchiavelliröl írt czikken. « Kétlem, 
mondja Macaulay, hogy volna egy név az irodalmi 
történetben oly általánosan gyűlölt, mint ama fér-* 
fiú neve, kinek jellemét, munkáit fejtegetni — szán- 
dékom. Ama szavakból, melyekkel közönségesen jel- 
lemezni szokták, azt kellene következtetnünk, hogy 
ö a gonosz elem megtestesülése, feltalálója a nagy- 
ravágyásnak, a bosszúnak, az esküszegésnek, hogy 
előtte soha sem élt zsarnok, sem képmutató, sem 
áruló. Bölcs emberek azonban mindig gyanakodva 

néznek a sokaság ördögeire és angyalaira.* A mi e 
nevezetes férfiú jellemében s irataiban oly rejtélyes- 
nek látszik^ annnk magyarázatát Macaulay az erköl- 
csi fogalmakban -találja^ melyek Macchiavelli kortár- 
sai közt divatoztak. Nagy avatottsággal festi Olasz- 
ország állapotát a XV-dik században, ama melegség- 
gel, mely neki sajátja, s melylyel nagy szellemek 
tekintik amaz országot, mely nemcsak a derűs ég- 
bolt s a czitromok hazája, hanem bölcsője az új 
műveltségnek, s melynek népe szabadságot élvezett 
már, midőn Német- és Francziaországban még szolga 
népek mívelték a földet. De mint sok természeti 
testben, úgy az olasz államokban is időelőtti aggság 
volt következménye az időelőtti érettségnek. A hadi 
szellem megszűnt épen, mikor a havasokon túl még 
félbarbárságba merült nemzetek nagy katonai vitéz- 
ség által tündököltek, melyek Olaszországot kaland- 
jaik s rablásaik színhelyének választák, s ama nyo- 
morba sülyeszték e classikus földet, melynek a mai 
olaszok az egész művelt világ sympathiái mellett, 
véget vetni törekednek, de véget vetni nem tudnak, 
mert hadi készültségökben nem bizhatnak. E tüne- 
mény egy nagy tanulságot rejt az európai nemzetek 
számára. Ily viszonyok közt fejlődött ki ama saját- 
ságos erkölcstan, mely Machiavelli // Principeiében 
van formulázva, e viszonyok közt fejlődtek ama 
finom és szellemes olasz államférfiak, kiket Macau- 
lay oly kitűnően tud jellemezni, azt mondván a többi 

közt : hogy még a veszélyek, melyeket majdnem kis- 
lelkű óvatossággal kerültek, sem zavarták meg soha 
felfogásukat, nem zsibbasztották meg tehetségüket, 
s nem sajtoltak ki sima nyelvökböl, áthathatlan te- 
kintetökböl egyetlen titkot sem. 

Burleigh 8 korszakáról, nemkülönben lord Ba- 
conról irt dolgozataiban Macaulay jellemzi a XVI. 
és XYII. századbeli angol államférfiakat, kiknek er- 
kölcsisége oly színben tűnik föl, mely a legszigorúbb 
bírákat is némi engedékenység- és elnézésre fogja 
hangolni az olasz államférfiak iránt. Burleigh, Er- 
zsébetnek negyven évig hivatalban levő minisztere, 
Macaulay szerint : nagy figyelmet fordított az állam 
érdekeire, de nagy figyelmet fordított egyszersmind 
családja érdekeire is. Barátit nem hagyta el soha, 
míg nem volt alkalmatlan velők tartani ; jeles pro- 
testáns volt akkor, mikor nem igen előnyös volt pá- 
pistának lenni ; mértékletességet ajánlott úrnőjének, 
ha azt kegyelme koczkáztatása nélkül tehette ; kín- 
padra senkit sem vitetett, kitől valami hasznos val- 
lomást nem várt, kívánataiban oly mértékletes volt, 
hogy halála után csak háromszáz jószágot hagyott 
hátra; baráti azt szokták volt róla mentségül mondani, 
hogy többet is hagyhatott volna. — Elszomorodott 
szívvel olvassuk Bacon életrajzát, az emberi gyarló- 
ságok e gyászos illustratióját ; alig tudjuk felfogni, 
mikép férhetett meg oly hatalmas ész mellett, mely 
művei által az emberiség jóltevőjévé vált, oly alá- 

való kedély. — Igen jelentékenyek Macaulaynak az 
angol forradalomra vonatkozó munkáig melyek az an- 
gol közönség nézeteiben szinte forradalmat szültek. 
Nem különben nevezetesek Lord Clive- és Warren 
Hastingsról szóló czikkei. Lord Clive és Warren 
Hastings ama hősök közül valók^ kik az angol ural- 
mat Indiában megalapíták, s kisebb készülettel cso- 
dálatosb dolgokat vittek véghez, mint Cortes és Piz- 
zaro Amerikában. E czikkek valódi eposok ; s azután 
Írattak, miután Maeaulay több évet Indiában töl- 
tött. S vájjon nem nagyobb mértékben hatnak-e 
fantáziánkra ez eposok hőseihez hasonló jellemek, 
mint a Szajna-parti regénygyárakban készült álala- 
kok ? Clive egy szegény család gyermeke, ki min- 
denkinek alkalmatlan, kit Indiába küldenek, hogy 
kéressen magának kenyeret — vagy veszszen el a 
madrasi klimában ; ki egy pár évig Indiában mint 
kereskedelmi irnok nyomorral küzködik, s magát 
két ízben meg akarja ölni ; ki a veszély perczében 
katona lesz, s bámulatosb dolgokat visz véghez a 
mese hőseinél, mint nagy férfiú s nagy úr roppant 
kincsekkel tér vissza, s kimerítve minden élvezete- 
ket, s üldöztetve ellenségei által, mint a vad az er- 
dőben, önkezével vet véget életének 49 éves korában. 
Míg Clive a dicsőség tetőpontján áll, készül ugyan- 
azon szerepre a tisztviselők alsó sphaerájában egy 
más férfiú : Warren Hastings, ki szintén ragyogni 
fog, ki nagy erények mellett nagy bűnöket fog elkö- 

vetni^ s alkalmat ad ama nagyszerű állampörre, 
melynek mását a parlamenti történetben nem ta- 
lálni. K két dolgozat a legérdekesb olvasmányokhoz 
számítandó az angol irodalomban. Nem hiszem álta- 
lában, hogy volna más író, ki az angol állami s tár- 
sadalmi életbe oly mélyen behatott, s azt, mit maga 
látott, másokkal úgy megértethette volna, mint Ma- 
caulay. 



II. 



De Macaulay minden téren kitűnt, a melyre 
lépett. 

Ö kitünö államférfiú s nagy szónok egyaránt. 
A szabad államoknak természetűkben van, hogy ki- 
tüna államférfiakat s nagy szónokokat szülnek. Mint 
nyilvános szónok 1824-ben, egy nagy meetingben* 
lépett föl először, a rabszolgaság eltörlése mellett 
tartván beszédet, s így ö is egyik tényező volt Anglia 
e dicső tettében, melyhez nincs fogható más, csak 
áz úrbéri viszonyoknak a magyar nemesség által 
való rögtöni megszüntetése. E föllépése s az ügy- 
védi pályán tanúsított szónoki tehetsége, felé irá- 
nyozta a whig-párt figyelmét, mely a nagy talentu- 
mokat mindig magához tudta vonni, s melynek a 
reform-mozgalmak közt új erőkre volt szüksége. 
1830-ban Lord Landsdowne közbenjárása mellett egy 
rotten boroughban megválasztották a parlamentbe. 

hol, mint mindenütt, babérokat aratott. Valahány- 
szor felszólalt, megtelt a ház, oly kitüntetés, mely- 
ben az angol parlamentben nem minden szónok ré- 
szesül. De bírt is Macaulay mindazon külső és belső 
tulajdonnal, melyek a nagy szónokot teszik : nagy 
imposans alak, szellemes tekintet, jó hang, eszme- 
és ismeret-gazdagság, elmésség, a hol kellett, finom 
irónia, erős dialektika. Macaulay azonban ritkán szó- 
lalt fel. Bölcs szokás az angol parlamentben, hogy 
a ki nem miniszterelnök vagy ellenzék vezére, nem 
szokott gyakran szólani. Fiatal emberek évekig ül- 
nek a parlamentben, mielőtt felszólalnak, s a vá- 
lasztók is nagyon természetesnek találják, ha kép- 
viselőik hallgatva jól szavaznak; s van nem egy 
tekintélyes parlamenti tag, kinek tehetségein és tu- 
dományán senki sem kétkedik, s ki sohasem szól, 
ellenben szorgalmasan dolgozik a bizottságokban. 
Macaulay maga adta ki beszédei gyűjteményét, me- 
lyeket legnagyobb részt a parlamentben tartott. — 
A parlamenti reform ügyében hat beszédet mondott, 
egyszerű practikus beszédek erős dialektikával a 
toryk ellenében. Egyik beszédében így szól a többek 
közt : « Önök mindig emlegetik őseink bölcseségét ; 
ők valóban legalább egy tekintetben bölcsebbek vol- 
tak, mint mi. Ok saját koruk számára alkottak tör- 
vényeket. Ok csak amaz Angliát tekintették, mely 
szemök előtt volt. Nem tartották szükségesnek York- 
nak még egyszer annyi képviselőt adni, mint Lon- 

donnák^ azért^ mert York Constantin Chlorus idejé- 
ben Britannia fővárosa volt. Valóban bámultak volna, 
ha előre láthatják, hogy egy város, melynek népes- 
sége több 100.000 embernél, képviselet nélkül ma- 
radhat, csak azért, mert oly területen áll, hol a 
XIII. században csak néhány kunyhó állott. Ok oly 
képviseleti rendszert alkottají, a mely nem volt ugyan 
hibák és hiányok nélkül, de a mely az akkori Anglia 
állapotának megfelelt. Angliában azóta nagy forra- 
dalom ment véghez. A régi corporátiók jelleme meg- 
változott. A tulajdonnak más nemei támadtak. 
A társadalomnak más osztályai emelkedtek jelentő- 
ségre. Városok falvakká sülyedtek, falvak meg váro- 
sokká lettek, melyek ma nagyobbak, mint London 
volt a Plantagenetek korában. A társadalom termé- 
szetes növekedése haladott, s a mesterséges állam- 
szerkezet nem változott. A képviselet régi formája 
megmaradt, s épen mivel a forma megmaradt, a 
szellem eltávozott. Beállott tehát a nyomás, majd- 
nem a felpattanásig, s a társadalom úgy találta ma- 
gát a régi intézmények közt, inint az új bor régi 
palaczkokban. Idején van, hogy férfias, illő s ész- 
szerű tiszteletet tanúsítsunk elődeink iránt, nem 
ahhoz ragaszkodván elfogultan, mit ők hajdan tet- 
tek, hanem ahhoz szabván magunkat, mit a mieink- 
hez hasonló körülmények közt tettek volna. 

«Több tagja a háznak a másik oldalon azt veti 
a javaslott reform ellen, hogy az eddigi rendszernek 

jó hatása volt. Mondják: mily nagy a mi hazánk, 
mennyire kitűnik jólétben s tudományban, művé- 
szetben és fegyverhatalomban. Hihetö-e, hogy azzá 
válhattunk volna, a mi vagyunk, rossz kormány 
alatt ? S ha kormányzatunk jó, minek változtassunk 
rajta ? Távol legyen tőlem mindezt tagadni ; de ve- 
gyük eszünkbe, hogy kormány és társadalom foly- 
ton egymásra hatnak. Némelykor a kormány előzi 
meg a társadalmat, és sietteti előre. Máskor meg a 
társadalom sürgeti a kormányt, hogy siessen előre. 
5a a kormány bölcs, enged ez igazságos és termé- 
szetes követelésnek. A forradalmak főoka abban rej- 
lik, hogy a nemzetek haladnak, s az alkotmányok 
megállanak. Angliának különös szerencséje, hogy 
sok nemzedéken át az alkotmány a nemzettel együtt 
haladt, s történetünk a korszerű reformok egymás- 
utánjának története. » 

Macaulay parlamenti életének második szaká- 
ból, miután Indiából visszatért, s 1839-ben Edin- 
burghban parlamenti tagnak választatott, igen jeles 
Szónoklatokat említhetünk. így 1842. máj. 3-dikán 
a chartisták petitiója ellen. — Macaulay, ki az an- 
gol reformerek közt első sorban áll, ki nem vonako- 
dik semmiféle előítélettel s igazságtalansággal szem- 
beszállni, akár az egyház, akár az aristocratia, az 
angol államélet e két nagy factora van érdekelve, ki 
meggyőződését mindig követte, bár tudta, hogy par- 
lamenti állását s a választók kegyét veti koczkára, 

mint 1847-ben, midőn a népnevelés tárgyában tar- 
tott beszéde miatt a legközelebbi választásnál a par^ 
lamentböl egy időre kimaradt, — a chartistáknak sem 
vonakodott, igen jeles beszédben, az egész igazságot 
megmondani. Mert Macaulay jellemében az erkölcsi 
bátorság egyik kitűnő vonás ; e becses tulajdon, mely 
nem minden politikusnak sajátja. Mintája a parla> 
menti szónoklatnak, Lord EUenborough indiai admi- 
nistratiója ellen 1843. márczius 9-dikén tartott be- 
széde, mely elmésség s finom irónia által is tündök- 
lik. Igen szép, s szónoki lelkesedéstől áthatott az a be- 
széd is, melyet Glasgowban mondott, midőn az egye- 
tem lord rectorának választatott. Hanem most bú- 
csút kell vennünk a szónoktól ; előttünk van még 
Macaulay a történetíró. 



III. 



« A. történelem a maga ideális tökéletességében, 
— mondja Macaulay Haliam munkájáról írt czikké- 
ben — a költészet s a bölcsészet vegyülete. Altalá- 
nos igazságokat nyújt a szellemnek, egyes jellemek 
és események rajza által. Nem tudjuk azonban, hogy, 
e két külön elem valaha tökéletesen összeolvadt 
volna, sőt végre egészen elvált egymástól, s a törté- 
netírásnak két külön neme fejlődött, melyek egyikét 
a földabroszhoz, másikát a festett tájképhez hason- 

lithatni. A képen nem látjuk a tárgyak nagyságát s 
távolságát, a földabrosz megismertet bennünket a 
tárgy mértékei- s helyzetével , de nem adja meg a 
tárgy képét.* 

Macaulay, mint történetíró, a két elemet egye- 
síté, s nagyobb sikerrel, mint bármely más történet- 
író. Nagy munkájának czíme : Anglia története II. Ja- 
kab trónralépte óta. De mielőtt munkája a kijelölt 
korszakhoz ér, nagy vonásokban mesterileg ecseteli 
Anglia történetét a normán hódítástól kezdve. Lát- 
juk mint keletkezik a sokféle nemzettöredékböl egy 
új, az angol nemzet ; látjuk fejlődni a feudális mon- 
archiát külön rendekkel, melyek azonban közelebb 
állnak egymáshoz, mint más feudális monarchiákban, 
mert a szabadság eszméje mint közvetítő áll közöt- 
tük ; látjuk a reformatiót szintén sajátságos angol 
formában életbe lépni; eljutunk végre ama nagy 
harczokhoz, melyeket a continentalis fejedelmek 
példájára, az absolutismusra törekvő angol királyok 
idéznek elő. Károly tíz évig parlament nélkül kor- 
mányoz ; az adót, melyet a törvényhozás nem sza- 
vazott meg, különféle czímek alatt szedi ; s börtönbe 
vetteti az ellenszegülőket. Már majdnem be van ife- 
jezve a mű, ura a három nemzetnek, egyiket fel- 
használja a másik ellen, egyik a másikat fogja fé- 
kezni. De az események hatalma s az angol nem- 
zet ragaszkodása százados törvényei- s intézményei- 
hez nagyobb a király hatalmánál, s neki 1640-ben 

parlamentet kell összehívni, melynek neve is gyűlö- 
letes előtte. Az angol nemzet örömittas, ki akar bé- 
külni a királylyal, küld tekintélyes, józan, békés 
hajlamú férfiakat képviselökül, a kik mielőbb meg 
akarják az adót a királynak szavazni, csak a király 
orvosolja a sérelmeket; ő azonban ez eljárásban 
csak jogainak új sértését látja, rögtön feloszlatja a 
parlamentet, hiszen tíz évig kormányzott a nélkül, 
miért ne tudna tovább is úgy kormányozni ! De a 
skótok elleni hadjáratban látván, hogy seregére nem 
támaszkodhatik, néhány hónap múlva ismét kényte- 
len a parlamentet egybehívni. A parlament azonban 
nem bizhatik többé a királyban, követel, s igen böl- 
csen, új biztosítékokat, melyek a király felfogása 
szerint zendüléshez vezetnek. A parlament ily ki- 
rálylyal szemközt nem engedhet, s bekövetkezik a 
polgárháború, s a király kivégeztetése, mely ugyan 
nem a parlament, hanem Cromwell és katonái müve 
volt, s mely főleg azért következett be, mert Crom- 
well a király sajátkezű leveleiből meggyőződött, hogy 
ha Károly életben marad, s valaha hatalomhoz jut, 
szavát, — mely szerint neki, Cromwellnek, a köte- 
let szánta — be fogja váltani. Cromwell, e vissza- 
taszító egyéniség, vegyülete a nagy államférfiúnak 
s a puritán prédikátornak, nem csak otthon a pár- 
tokat tudta fékezni, hanem Anglia tekintélyét a kül- 
hatalmak előtt is emelni. Jól tudta ő azt, hogy An- 
gliában a dictatura nem tartható fenn, kívánta hely- 

reállitani az alkotmányt, de rajta is valósult, s való- 
sulni fog minden merényhösön az az igazság, hogy 
a kik a szabadságot megbuktatják, azok vissza többé 
nem állíthatják. Cromwell nem alapított dynastiát, 
valamint Bonaparte Napóleon sem alapíthatott; a 
Stuartok visszajövének. II. Károly halálával, ki ta- 
lán a legkönnyelműbb s legelvtelenebb király volt, 
ki valaha uralkodott, kezdődik ama kor, melynek 
történetét részletesen megírta Macaulay. II. Ká- 
roly halálának leírása a legélénkebb történelmi 
képek egyike. A királyi palota tömve van udvaron- 
czokkal ; Jakab, mint - leendő király, rendelkezik. 
Károly haldoklik ; az anglican püspökök előkészítik 
öt a hosszú útra, az örök bíró előtti megjelenésre ; 
míg a franczia követ katholikus gyóntató atyát ke- 
restet, mert a király az anglican reformált egyház 
feje, ki egész uralkodása alatt jó reformátusnak tar- 
tatott, nemcsak befejezni akarja életét, hanem úgy 
is töltötte^ mint a római egyház híve. Sírba szállt 
az erkölcstelen, könnyelmű, de szellemes és jóindu- 
latú király ; utódja egy korlátolt eszű, makacs feje- 
delem lőn, kinek szíve nem ismerte a szeretet sugal- 
mát, — a legrosszabb fajta zsarnok, ki országa 
ellenségének, XIV. Lajosnak zsoldjába szegődik, ki- 
nek uralma alatt oly kegyetlenségek követtettek el, 
minőket csak a spanyol inquisitio történelmében 
találhatni. Mesterileg írja le Macaulay ama hosszú 
szabadsági port, mely a király futásával s a Stuartok 

száműzetésével végződik. A monarchikus érzelmek, 
főleg a tory-pártban oly erősek, hogy a királynak, 
bár senkit sem tudott kímélni, senki jogait tisztelni, 
számtalan barátja van, kik őt megmenteni, Angliát 
egy új forradalomtól megóvni, s a Stuartoknak a 
trónt megtartani akarják. A külhatalmak is töreked- 
nek rá ez irányban hatni; de ő végzetszerűen leg- 
hívebb embereit eltaszítja magától : Angliának ka- 
tholikus országnak, az angol királynak absolut 
királynak kell lenni. Végre is elérte, a min dolgo- 
zott : Anglia nem lett ugyan katholikus, s királya 
nem lett absolut uralkodó, de őt katonái, udvaron- 
czai, végre saját gyermekei is elhagyták, ő megszű- 
nik király lenni, s idegen földön hal meg. 

íme egy új alak lép előtérbe, az angol állam- 
életben, Macaulay kedvencze s hőse, Oraniai Vilmos, 
ki az angol whig-párttal ama nehéz feladatot oldotta 
meg, hogy rögtön véget vetett az új forradalomnak, 
s bölcsesége által ez alapon az alkotmányos mon- 
archiát consolidálta, mi nemcsak az angol nemzetet, 
nemcsak őt tette nagygyá és hatalmassá, hanem mi 
az egész emberi nemre a legnagyobb jótétemény, 
mert ez mentette meg a szabadságot Európában. 

De Vilmos még más czélt is tűzött életének, s 
ezt is szerencsés volt elérni. Hatalmas Francziaor- 
szág, s benne hatalmas absolut uralkodó, minden 
tekintély megtestesítése — l'état c'est moi^ — , ez volt 
XIV. Lajos politikája. Ily politika nem idegenkedik 

Trefort. Tanulmányok. 6 

semminemű eszköztől, mely czéljait előmozdítja; 
bigot katholícismusa otthon tűzzel-vassal üldözi a 
hugonottákat, külföldön meg protestánsokkal szö- 
vetkezik ; otthon valódi római imperátor, s külföl- 
dön azokkal lép egyezségre, kik a legitim uralkodók 
ellen fegyvert fognak, természetesen a döntő percz- 
ben sorsukra hagyandó okét. Francziaország supre^ 
matiáját megtömi, ez vala Vilmos külpolitikájának 
feladata, s ez is sikerült neki. Macaulay történetét, 
mely e politikának története, a ryswiki békekötésig 
befejezte és kiadta. 

Halála után testvére még egy kötetet bocsátott 
közre, mely az 1701. eseményekről szól, s mely egé- 
szen sajtó alá kész volt. A sors nem engedte, hogy 
Macaulay, hőse — Öraniai Vilmos — haláláig foly- 
tathassa, s azzal befejezhesse mtivét. E munkával 
elfoglalva, 1859. deczember 28-dikán szívbaj követ- 
keztében, hirtelen kimúlt az élők sorából, 58 éves 
korában. 

Macaulay 1800-ban Eothley Temple-ban, Lei- 
cestershire-ben született. Nagyatyja presbyteriánus 
lelkész volt Inverraryben, apja mint kereskedő jött 
Angliába, munkássága, de még inkább becsületessége 
által állást s vagyont szerze magának. Sierra Leona 
angol gyarmat kormányzójává neveztetvén ki, Wil- 
berforce-cal közreműködött a rabszolgakereskedés s a 
rabszolgaság megszüntetésén. Az ifjú Macaulay Cam- 
bridgeban végezte tanulmányait; korán föllépett 

mint író; de nem foglalkozott kizárólag az irodalom- 
mal, mert ügyvéd is volt. Nagy tehetségei korán fel- 
nyiták előtte a parlament ajtait, s ott 1830 — 1833-ig 
ült. Ezen évben Indiába küldték, a hindu törvények 
codificatiója végett. 1839-ben újra megválasztá a 
parlamentbe Edinburgh városa, s később a minisz- 
tériumba lépett. 1857-ben peerségre emelték, de 
gyöngélkedő egészsége s irodalmi foglalatosságai ál- 
tal tartóztatva, a felsőházban Macaulay nem hallata 
hangját soha. Macaulay pályája jellemző az angol 
társadalmi és állami viszonyokra. Ö, ki egy könyv- 
árus s egy presbyterianus pap unokája, mint lord 
Macaulay fekszik a westminsteri templomban. — 
Hol az érdem s a fényes tehetség úgy tiszteltetik, s 
hol az aristocratia kis körre szorítkozva, az ország 
legnagyobb illustratióit kebelébe vonja, s új erők 
által új életet nyerve, nemcsak a szabadságot védi, 
hanem minden szép és nemes vállalatnak élén áll, 
ott az aristocratiának van jövője, mert az ilyen ari- 
stocratiát a democratia is tiszteli. 

Macaulay halála nemcsak AngUában, de az 
egész civilisált világon mély részvétet keltett. A né- 
pek ösztönileg érzék, hogy nem mindennapi író 
múlt ki a világból, ki csak kortársait mulattatá, s 
azok figyelmét is csak futólag igényli vala, hanem 
az irodalmi fejedelmek egyike, kinek munkáit ol- 
vasni fogják, míg csak az olvasás a civilisált embe- 
rek életszokásaihoz fog tartozni, s kiben fényes te- 

hetségek mellett, fényes polgári erények is élteké 
melyeket, mert, fájdalom, szintén nem mindenna- 
piak, ép úgy tisztelni kell, mint a legfényesb szel- 
lemi tehetségeket. Londonnak vannak nagybessű & 
világhírű gyűjteményei, vannak óriási raktárai s ki- 
kötője, mely első a világon, de mitsem lehet annyira 
irigyleni tőle, mint a westminsteri apátságot, hol 
annyi férfi tetemei nyugszanak, kik arra érdemesí- 
tek magokat, hogy hazájok emléket állítson nekik. 
Hol annyi nagy férfi volt, ott jelenleg is, ott ezután 
is még sok jeles férfinak kell lenni. S óhajtsuk, hogy 
legyen ; mert kell, hogy az európai szabadságnak, & 
a vele szoros kapcsolatban álló keresztyén civilisa- 

« 

tiónak egy erős védbástyája legyen, s ez még sokáig 
nem lehet más, mint — Anglia. 

KI életének nagyobb és szebb részét már túlha- 
ladta, a természet kérlelhetetlen törvényei 
szerint, számos veszteséget ért rokoni, baráti és is- 
merősei körében. Mi is mindnyájan, mennyi em^ó- 
pai hírű férfiú kimultának valánk tanúi az utolsó 
évtizedben ! Eésztvettünk a német nemzet fájdalmá- 
ban, midőn a nagy tudóst és természetbúvárt, Hum- 
boldt-ot sírjához követte, ama férfiút, kit két világ- 
rész magáénak vallott. Láttunk a politikai és iro- 
dalmi láthatárról két fényes csillagot letűnni — 
Tocquevillet és Macaulayt; keseregtünk egy nagy 
magyar sírja fölött, ki egyénisége varázserejével 
egy lethargiába sülyedt s a nagy világ által elfelejtett 
népet új életre tudott ébreszteni, s ki bennünket oly 
váratlanul elhagyott. Hogy a magyar akadémia 
egyik külföldi tagja, Fallmerayer, a múlt év tava- 
szán elhunyt, azt a magyar közönség talán észre 
sem vette, pedig e férfiú nemcsak nagy szellemi te- 
hetség, kitűnő író, hanem, mi talán még többet ér. 

tökéletesen tiszta jellem is volt. Mit akkor elmu- 
lasztottunk, pótoljuk mai nap, a részvét s a hála 
néhány könnycseppjét szentelve neki, hogy miként 
a nyári langy esö a földet termékenyítve, rajta új 
növényeket s virágokat fakaszt, úgy részvétünk ta- 
núsága szerezzen nekünk barátokat, ott is, hol je- 
lenleg talán nincsenek. 

A magyar nemzetnek s a magyar ügynek a 
külföldön kevés oly meleg barátja volt, mint Fali- 
merayer. rokonszenvét s tiszteletét irántunk szám- 
talanszor nyilvánítá, akár jól, akár rosszul állottak 
dolgaink. 1852-ben, mikor a magyar ügy hévméröje 
a fagyponton alul állott, ö ekként szólt: ((Hogy a 
magyar nemzet, mint a mese centaurusa, lovával 
össze van nőve, s a kard tudományát kitünö mér- 
tékben bírja, azt a németek már a X-dik században 
tudták. De hogy ez uráli lovasok férfias büszkeség- 
és magasztos érzülettől elragadtatva, a dicsőséget 
s uralkodást többre becsülik, mint az életet, azt 
csak később vettük észre. Az előnyt, hogy nemzeti 
büszkeségből bátran mennek a halálba, nem irigyei- 
nők tőlük, hacsak fényes és sok, más helyt föl nem 
található természeti adományaik, s főleg a hadvezéri 
lángész az utolsó időben oly váratlanul napfényre 
nem jöttek volna.)) 1859-ben pedig, midőn 1858-ban 
történt taggá választatásáért akadémiánknak köszö- 
netet mondott, ekkép nyilatkozik: «E kitüntetés 
nagy jelentőségű s megkettőzteti hálám és tisztele- 

tem súlyát a magyar nemzet iránt ; ugyanis vitéz- 
ségének köszönhetem hajdanán menekvésemet a 
hanaui csatában, s most agg korom küszöbén e 
megtiszteltetés által szellemileg fel fog frissíteni, s 
új erőt kölcsönözni.)) 

Ha nem tartoznék is az akadémia szokásaihoz 
elhunyt külföldi tagjainak emlékét megünnepelni ; 
ha Fallmerayer nem foglalna is el oly fényes he- 
lyet a történelmi irodalomban : öt mégis megil- 
letné részünkről a megtiszteltetés; mert, mint 
már mondám, ő Magyarországnak s a magyar ügy- 
nek hű és meleg barátja volt. Tudom ugyan, hogy 
valamint egyeseknél, úgy egész nemzeteknél is, nem 
a barátság és pártfogás szerzi meg a magas helye- 
ket az érdemek s a kitüntetés sorában, ily helyekre 
csak saját erőkifejtés által lehet jutni, s kiben erő 
Tan, az élni s diszleni fog, minden gyűlölet, minden 
gúny, s minden rágalom daczára. De nemcsak sza- 
badságunkban áll, hanem tartozó kötelességünk, ba- 
rátink szeretetét és rokonszenvét elismerni s meg- 
hálálni. Igaz, hogy hiú s gyönge hálanyilvánítás 
egy rövid emlékbeszéd; de hasonló ahhoz, midőn 
egyszerű zöld koszorút teszünk barátink sírjára; 
igen jelentéktelen cselekvény magában, de mély ér- 
zelmek jelképe. 

Fallmerayer Jakab Fülöp, született Tyrolban, 
közel Brixen városához, kis parasztházban, egyszerű 
falusi szüléktől, deczember 10-dikén 1790-ben, oly 

korban tehát, mely annyi ember sorsát felforgatta, 
sok magasan állót lesodort, és sok alant állót föl- 
emelt. De vájjon gondolták-e azok , kik e gyermek 
bölcsőjét környezek, hogy a világesemények az ö 
sorsára is oly nagy befolyással lesznek ? ! 

A XVIII-dik század utolsó tizedében, e század 
eszméi életet s alakot követeltek, s feltámadt ama 
romboló vihar, melyet franczia forradalomnak nevez- 
nek, melylyel oly különböző fogalmakat kötnek 
egybe, s mely oly különböző érzelmeket kelt az em- 
berek keblében, hogy több mint hetven év lefolyta 
után még kortársaink is, majd szeretettel, majd gyű- 
lölettel tekintnek vissza reá, s majd átkot, majd 
áldást látnak benne ; pedig abban főleg ama társa- 
dalmi válságok egyikét kellene látnunk, melyben az 
emberi természet gyarlóságai és szenvedélyei, jó és 
rossz tulajdonai, egész meztelenségökben mutat- 
koznak. Mert az új eszmék s új érzületek a ferm- 
álló, a régi viszonyokkal harczra kelvén, az észszerű 
közvetitést kizárják, s mind a két fél csak a másik- 
nak megsemmisítésével akar diadalmaskodni. Ama 
válságok egyike volt ez, melynek kicsapongásai fölött 
nem lehet elég szigorú ítéletet mondani, de melynek 
történetéből mindenkinek okulni kellé, hogy kerülje 
mindazt, mi okvetlenül odavezet. 

Fallmerayer gyermekéveit a hegyek közt, a 
szép s nagyszerű természet benyomásai alatt, ju- 
hok őrzésével tölte ; de már korán eleven észt mu- 

tatván, az egyház férfiai észrevették, s hitték, hogy 
öt az egyház díszére s hasznára fogják fölnevelhetni. 
Helyes eljárás, mert az egyház anyagias korunkban 
s annyi ellenségével szemközt, semmi által sem 
biztosíthatja annyira jövőjét, mint ha fényes tehet- 
ségek által hatályos szónoklattal hirdetteti isten igé- 
jét, s oktatja az embereket erkölcsiségre, mérsék- 
letre, türelemre s felebaráti szeretetre. 

A fiatal növendék azonban nem érze magában 
hivatást e szent tisztnek teljesítésére, s odahagyta a 
papnöveldét, 1 809-ben Salzburgba költözködött, ma- 
gát egész szenvedélylyel a tudományoknak szentel- 
vén. Ez természetével összhangzóbb hivatás vala ; 
de ama nagyszerű események következtében, me- 
lyek közt Fallmerayer a napvilágot megpillantá — 
pályája is egy időre más fordulatot vett. A német 
nemzetben 1813-ban, a hosszú megaláztatás után^ 
melyet vele az idegen hódító éreztetett, ki Nagy Ká- 
roly occidentális imperiumát akarta a színpadra 
hozni, bár a félvilág véreznék is el a harezban, föl- 
ébredt ama szellem és lelkesedés, mely mindenütt 
csodákat művel, melynek hatálya minden számítá- 
son kívül áll, mely a leghidegebb és leghiggadtabb 
emberek combinatióit is meghazudtolja, s végre a 
legkitűnőbb seregek fölött is diadalmaskodik. Az 
ifjú tudós is katona lett, s táborkari századosságig 
vitte. De a hadjárat végével a régi hajlamok ismét 
feltámadtak benne ; hatott rá talán Goethe jóslata- 



92 EMIiÉKBESZÉD 

nak teljesedése is, ki a német harczi lelkesedés- 
ről mondani szokta : meg fogjátok buktatni az 
egy óriási zsarnokot s helyébe száz törpe zsar- 
nokot fogtok kapni; és talán a bécsi congressus 
müvei sem maradtak benyomás nélkül az ifjú ke- 
délyére. 1818-ban elhagyta a katonai pályát, s a 
közoktatásnak szentelvén magát, még ez évben 
Augsburgban az ottani gymnasíumnál alkalmazást 
nyert, 1821-ben pedig, mint tanár, Landshutba 
tétetett át. Ezzel Fallraerayer sorsa el volt dönt- 
ve, s megvetve alapja oly életnek, melyet sok vi- 
szontagságok s külváltozások daczára, benső egy- 
ség tekintetében kevés ember életével lehet össze- 
hasonlítani. 

Tanulmányai Fallmerayert a byzanti történe- 
tekhez vezették, s azok között" képződtek nézetei 
nemcsak a régi s halott, hanem az új politikai by- 
zantinismusról is, átalában sajátságos nézlet- s ér- 
zületmódot ébresztve benne, mely életének vezér- 
iránya lett, és egész szellemi munkásságán, egész 
élete történetén átvonul. Történelmi tanulmányai- 
nak első, de kitűnő gyümölcse a Trapezunfi császár- 
ság története volt, oly mű, mely Fallmerayer nevét 
rögtön híressé tette, mert e művel első lépésre a 
mesterek sorába emelkedett. E mű tartalom, forma 
s felfogás tekintetében egyiránt érdekes és becses, 
mondhatom , remekmű. A trapezunti császárság 
története már magában véve olyan, mint egy tragi- 

kuB költemény. Borzasztó bűntettek és szerencsét- 
lenségek közepett alakult xneg a trapezunti császár- 
ság 1202-ben, s borzasztó kegyetlenségek közt buk- 
tatták meg a törökök ez utolsó görög államot 
1462-ben. «A trapezunti történet tragikus jellemű, 
mint az egész hellén nemzet története — így szól 
Fallmerayer — ez képezi az utolsó fonalat a sze- 
rencsétlenségek nagy szövetében, mely a fénynek 
rövid korszaka után e népet körülfogta, s a mai na- 
pig behálózva tartja. Királyok és népek egyenlő 
dühhel — mintegy titkos ösztön által hajtva, siet- 
tek az emberi nemnek e szellem- s fénydúsan orga- 
nisált osztályát megalázni és elnyomni. A királyok 
a gyalázatért akartak bosszút állni, mely a régi idő- 
ben, a görög köztársaságból a trónusokra áradott, a 
népek pedig büntetni akarták a szellemi f elsőbbséget, 
melylyel a természet Görögország, népét más éghaj- 
latok népei rovására felruházta. S addig, míg e hon 
a sülyedés legmélyebb fokára nem nyomatott le, s 
idegen gyarmatokkal idegen erkölcsöket, idegen nyel- 
vet, idegen bűnöket föl nem vett, s lealáztatásához 
mit sem lehetett többé hozzácsatolni — addig nem 
bocsátották meg régi nagyságát. A szánalom csak 
ama perczben kezdődött, mikor az anyag a gyűlö- 
letre s üldöztetésre elenyészett volt. Annyira türel- 
metlen az emberi természet idegen érdemek iránt, s 
annyira veszélyes még a jóban is, megsérteni az er- 
kölcsi egyenlőség törvényét. 

«Ha a világ eseményeinek menete átalában nem 
bizonyítaná is, hogy az emberi nemet a szükséges- 
ség változhatatlan s az istenségből kifolyó örök 
törvényei kormányozzák ; hogy egy gyönge, ben- 
söleg meghasonlott, félénk, bár egyházilag ájta- 
tos nép, vallásossága daczára egy erős, bátor, noha 
gonosz ellenséggel küzdve, elbukik ; csupán, mert az 
erőnek a gyöngeség, az egyetértésnek a meghasonlás, 
a vitézségnek a gyávaság fölött a természet törvényei 
szerint diadalmaskodnia kell: — a trapezunti görö- 
gök katastrophája j3záfolhatatlan okokkal megérő - 
sítné ez állítás érvényét, s a híres athéninek tökéle- 
tes igaza van, ha úgy vélekedik, hogy « egészen 
közömbös tisztelni az isteneket vagy nem, ha oltá- 
raik előtt nem valami nemesebb ösztönből borulunk 
le, s csak kivételes törvényekért esengünk a termé- 
szet változhatatlan törvénye ellen. » 

Fallmerayer byzanti tanulmányainak folyta- 
tása más művet is eredményezett, Morea történetét, 
a török hódítás idejéig. 

A szerző elbeszéli azon forradalmakat, melyek 
a görög félszigeten átvonultak, s mindent pusztítva, 
a régi népességet is, kiirtották. Fallmerayer felfogása 
szerint az új görög nép, főleg szláv és albániai ere- 
detű ; e felfogás, s különösen a belőle vont követ- 
keztetések sok ellenségeskedést s keserűséget árasz- 
tottak életére. 

Fallmerayer tévedhetett, midőn a görögöknek 

Önálló állami létre való jogosultságát kétségbe vonta ; 
de tévedése ama meggyőződéséből származott, mely 
szerint a török birodalom felbomlása tisztán a Pé- 
tervárott székelő új byzantinismus hasznára, tehát 
a szabadság s műveltség kárára fog válni. A byzan- 
tinismus eszméje annyira bevéste magát észjárásába, 
hogy alig van értekezése vagy kisebb czikke is, 
melyben ne érintené. De az új byzantinismus való- 
ban nem csekély mozzanat korunk politikájában : s 
mennyivel nagyobb súlylyal bírt az a krimi háború 
előtt, Miklós czár életében, ki arbiter et prseses or- 
bis terrarum akart lenni, s kinek udvari sophistái 
ama tant állíták fel, hogy a nyugati Európa a mos- 
tani sociaHs problémák megoldására többé nem ké- 
pes, hogy összes szellemi, egyházi s világi kútforrá- 
sai már kimerültek, s üdvét csak az orosz czártól s 
az őserejű orosz néptől várhatja. 

Hogy micsoda tulajdonkép a byzantinismus, 
arról Fallmerayer értekezésében így szól: «Akét 
főtényező s egyszersmind a két legelevenebb ellen- 
tét, melynek kölcsönös hatásából a mai Európa, 
erkölcseivel, művészetével s irodalmával, kifejlődött 
— r eredetileg a pontificalis Eóma és az orthodox 
autocraticus Byzantium.- Byzantiumban fenmaradt 
a mozdulatlanság törvénye, a régi pogány impérium 
mint kormányelv és átszövődött ezer évi életén, 
minden félbeszakítás nélkül, a megmeredés s az ön- 
felemésztés legszélsőbb következményeiig. A keresz- 

ténység a byzanti államhatalmat sem erősebbé, sem 
igazságosabbá, sem humanusabbá, a népet pedig 
sem boldogabbá, sem derültebbé, sem erkölcsösebbé 
nem tudta tenni ; mert a Tiberis régi Tarosa a maga 
állampraxisával, kérlelhetetlenségével, fiscusával, co- 
dexével s törvényszékeivel, minden enyhülés nélkül 
tovább élt a Boszporuson, s e légkörben az új tan 
soha sem szállt föl amaz életadó, önálló s valódi 
eröhez, melylyel mindjárt kezdetben, megjelenése 
tavaszán, Nyugat-Európát felfrissitette. Ama pro- 
blémát : mikép lehet megállítni a szellemek áram- 
latát s az emberi viszonyokból fejlett törekvést a 
haladás- és javításra, söt elfojtani magát a változás 
utáni vágyat is az alattvalók szivében, csak az or- 
thodox Byzancz tudta megoldani. Ama szellemi da- 
gály közepett, mely egyik felöl a keletet, másik felöl 
a nyugatot elborítá, csak Byzancz maradt mozdu- 
latlan, néma s elzárkózott — egy világ magának — 
mint Confucius petrificált hazája. 

« Ugyanazon időben, az ellenkező látvány tűnik 
szemünkbe, a pontifícális Bómában a nyugaton. Itt 
a régi pógánysággal, annak szellemével s emlékei- 
vel egészen szakítottak ; itt a földből egy új világ nő 
^^ — egy világ tele élettel ; egy világ, mely küzd, 
alkot s előre törekszik. A culturát előmozdító, a vi- 
lágot átalakító minden találmány, új világrészek föl- 
fedezése s polgárosítása, minden tudomány és min- 
den művészet, mely a közboldogságot növeli, az 

életet szépíti, a latin nyugatnak sajátja. Byzantium 
nem talált föl semmit, nem alkotott semmit, csak 
felejteni, pusztítani, eltemetni s elfojtani tudott. 

Byzantiumnak soha ki nem múló szelleme — 
miután boszporusi hullája róla lehámlott — a 
Moskwa s Neva partjain újra testté vált, s ez a test 
óriásilag feldagadva áll a messze térségeken Archan- 
geltöl Matapan elöfokig, kezében rabszolgalánczo- 
kat tartva, hogy visszabiHncsezze a szabadság-büszke 
8 fölkelt szolgát a nyugaton. 

A szláv byzantinismus túlsúlyát az egész föld- 
tekén és örök időkre megállapítani, megakasztani a 
nyugati népek szellemi életének a latin egyház szel- 
leméből fejlett szabad terjedését s folyamát, azt 
mindenütt egyetlen ember akaratának alávetni, vagy 
ha úgy tetszik, jó byzantinus módon, elfojtani ; óz 
az orosz monarchiának végczélja, s e czélt hihetet- 
len nyugalommal, jéghidegséggel, s a legszívtele- 
nebb szívóssággal követi. 

Hogy e czélt a pétervári autokratia nem fogja 
elérni, mutatta a krimi háború, s mutatja mindaz, 
mi azóta az orosz birodalom belsejében történik. 
Németország az autokratiai kísérletek mezejének ki 
volt szemelve — arról Fallmerayer erősen meg vala 
győződve, azért nála a byzantinismus s a német po- 
litika szoros kapcsolatban állt. E tárgyról 1845-ben 
megjelent egyik munkájában ekkép szól: «Haszta- 
lan törekszünk eltakarni, hogy mi németek Európa 

Trefort. Tanulmányok. ' 

közvéleményében a semmi-fokra sülyedtünk, saját 
határainkon kívül, mint nemzeti egység, semmibe 
sem vétetünk, s a világügyekben számításba se jö- 
vünk. Korunk cselekvést követel, nem terméketlen 
eszmét és üres szót, mint ez Németországban min- 
dig szokásban volt. Hogy mi elmorzsolt állapotunk- 
ban, két mozgékony óriás közé szorítva, sokáig fenn- 
állhassunk, azt a németeken kívül senki sem hiszi 
Európában. 

« A politikai számtan valamennyi mesterei közül 
legkevesebbre becsültetünk az oroszok által. S zóban 
és arczkifejezésben a legnyugodtabb szemtelenséggel, 
söt nem is sejtve, hogy bennünket sérthetnek, állít- 
ják, hogy mi németek a szolgaság s a politikai tehe- 
tetlenség és elsatnyulás bélyegét nyíltan s olvasha- 
tóan homlokunkon hordjuk, s a kérdés csak az, 
hogy mikor, mikép s kinek kell robotolnunk. A tö- 
rököket birtokaikból kinyomni, s az sesthetikailag 
érzelgö Niemetz törzsöket hálóba ejteni, ez a mos- 
kovitismus élete és lelke. » 

Mennyi keserűséget kellett éreznie egy őszinte, 
mély érzelmű német hazafinak, hogy ily kifakadá- 
soknak engedje át magát I Mit kellett volna hát a 
németeknek tenniök, hogy ily merész rágalmazókat 
meghazudtoljanak és terveiket semmivé tegyék? 
Segíthet-e itt a közhatalom s a kormányforma meg- 
változtatása ? 

E kérdésemre választ találok Fallmerayer ira- 

taiban. «A kormányforma bármely változtatása nem 
maradandó^ így szól Fallmerayer, s nem hozza meg 
a kívánt eredményt, ha az átalakulás nem alulról, 
nem magánál az egyénnél kezdődik. A míg a köz- 
hatalom mindenütt talál megvesztegethető s min- 
den gonoszra kész eszközöket, s a míg körülte s 
mellette mindenki árúba veti alázatos szolgálatait, 
természetéről, hogy túlteszi magát a kellő korláto- 
kon, soha sem fog lemondani. A közhatalom soha 
sem volt mintakép és példa, hanem tükre a közer- 
kölcsiségnek ; legyen bátorságtok magatoknak igaz- 
ságosaknak lenni, s a közhatalom is igazságosabb 
leend. 

((A harcz a. világosság s a sötétség, a személyes 
szabadság s a gyalázatos moskovitismus közt soha 
sem szűnt meg, s nem is fog soha megszűnni, míg 
az erény s a becsületesség csirái tökéletesen elfojtva 
s kiirtva nem lesznek. Csak ne kérdezze senki, mi- 
kor lesz vége a harcznak. A kislelkűek rögtön kí- 
vánják a nyugalmat, a rövidlátók állandó győze- 
lemről álmodoznak. Erősb kedélyek ily reményekről 
lemondottak ; de azért derült kedvűek, s készek a 
tettre, mert erős akarat, a viszonyoknak s termé- 
szetünk gyarlóságából folyó sorsunknak tiszta fel- 
ismerése, lemondást, egykedvűséget s erőt teremt.* 

Nagy tévedés volna, azt hinni, hogy oly eleven 
szellem, mint Fallmerayer, 1818-tól fogva életét 

tisztán tanári és irodalmi működéssel tölte. 

7* 

1831-ben nagy utat tett Keletre és ismételte 
azt 1840-ben. Ez utazás a német irodalomra valódi 
nyereség, mert Töredékek a Keletről czímű könyve 
állandó becsű mmika. 1847-ben harmadízben uta- 
zott Keletre, s 1848 április havában Smyrnában 
lepték meg a németországi események hírei. Mün- 
chenbe visszatérve, képviselőnek választatott a né- 
met parlamentbe. A német nemzet hibáit s gyöngéit 
ismerve, a Pál-templomból írt levelei tanúsítják, 
hogy nem volt reménye, hogy a német ügy már ez 
ízben diadalmaskodjék. Ö azonban az utolsó stutt- 
garti katastropháig a parlamentben maradt, s ma- 
gát ez által sok üldöztetésnek és kellemetlenségnek 
tette ki. Ez események következtében hosszabb ideig 
kénytelen volt Svájczban időzni, végre Münchenbe 
térhetett vissza, s élte utolsó tizedét kisebb utazá- 
sokkal s irodalmi munkálatokkal tölte. E vegyes 
iratok halála után három kötetben jelentek meg, 
szellemes, tanulságos, irály- és tartalomra nézve 
eredeti dolgozatok. A vörös fonal, mely rajtuk át- 
szövődik, a német egység eszméje. Fallmerayer nem 
lép föl kész organismussal vagy programmal, gyak- 
ran valódi skeptikusnak mutatkozik ez eszme irá- 
nyában is ; de sok szellemmel, történeti tudomány- 
nyal, finom iróniával, sőt éles gúnynyal ostorozza 
a német nép ama tulajdonait, melyek őt politikai 
súlya s jelentősége kivívásában hátráltatják. Mint 
harczos a csatában, úgy Fallmerayer életét, iro- 

dalmi munkássága közepett végezte be Münchenben 
1862-ben ápril 25-dikén. 

A mily kegyetlennek, megközelíthetlennek és 
maliciosusnak látszott a szócsatákban, a mily irgal- 
matlanul ütött ellenfele gyöngéire — írja biogra- 
phusa és apró dolgozatai kiadója, Thomas — ép 
oly nyájas, megközelíthető, söt gyermekded s lágy 
volt a társaságban. Kárörömmel telt elleneinek a 
rosszat mindig jóval fizette vissza. Kedélye e hajla- 
mában gyökerezett nagyrészt ama elbájoló hatás, 
melyet Fallmerayer a társalgásban gyakorolt, smely 
által a nőknek kedvenczévé vált. Ok az üldözött ta- 
nárt mindig tisztelték s kitűntették ; — mert a nők- 
nek nem szokásuk társaságukat a politiális rendsza- 
bályok értelmében összeállítani, s jellemöket a mi- 
niszteri légáram szerint változtatni. 

De Fallmerayer nem csak nyájas, becsületes 
és szellemes ember volt : ő egyszersmind ama ki- 
váló természetekhez tartozott, kik életöket nagy esz- 
méknek szentelik, s az ily élet nem meddő, nem 
gyümölcstelen. Megérte ő még a byzantinismus 
megaláztatását, nemcsak fegyver által, hanem a 
nyugati eszmék benyomulása által is az északi szláv 
byzantinismus világába. A német ügyre nézve ilyen 
vigaszban nem részesülhetett. De nagy eszmék ke- 
resztülvitele időt, erőt és nagy munkát követel, 
hogy pedig korunk a szabadságot viseli méhé- 
ben, — arról biztosít bennünket a szellemi és 

anyagi erö ama gazdag tökélye, melyet valameny- 
nyi európai nemzetnél feltalálunk. Azért legyen 
szabad Fallmerayerrel ismételnem: mondjunk le 
a túlzó reményekről, — de legyünk készek a 
tettre. 

NEM Örömünnepet jövónk össze ünnepelni. Szere- 
tett hazánkban sem az állam, sem a társadalom 
élete nem nyújt anyagot örömnyilvánításokrá. Söt 
maga a természet is, erkölcsi állapotainkkal összhang- 
zólag, nagyszerű csapásokkal látogatott meg bennün- 
ket. De anyagi veszteségeink közepett egy más veszte- 
ség is ért bennünket, mert ama férfiak sorából, kik 
életöket a közügynek szentelve, Magyarország önállá- 
sa, szabadsága és haladása mellett majdnem fél szá- 
zad óta ernyedetlen kitartással küzdöttek, ismét egy 
kitűnő egyén tűnt el örökre. Klauzál Gábor augusz- 
tus 3-dikán Kalocsán meghalálozott. Vele az or- 
szágban a legnemésb kedélyek, a legszilárdabb jel- 
lemek, a legkitűnőbb tehetségek egyike sírba szállt. 
Klauzál Gábor érdemei hazánk politikai fejlődése 
körűi oly nagyok, hogy emlékezetének tisztelete va- 
lódi kötelesség; de különösen hivatva vannak e 
tiszteletnyilvánitásra a gazdasági egyesületek, mert 
Klauzál G. nemcsak melegen pártolta a földmívelő 

nép és a mezei gazdaság érdekeit, hanem ö volt az 
1848-diki vívmányok következtében a földmívelés, 
ipar és kereskedés, eddig utód nélküli, de legyen 
szabad reménylenünk, nem utolsó minisztere. S ha 
én ama kegyeletszülte tisztet, hogy részvétünk és 
fájdalmunk tolmácsa lehetek — magamra vállal- 
tam, nem azért tettem, mintha nem tudnám, hogy 
bárki e körben nagyobb ékesszólással teljesíthetné 
azt, nem ama húsz éves barátságnál fogva, mely az 
elhunythoz kötött, vagy mert hazánk újabb korsza- 
kában három országgyűlésen képviselő társa vol- 
tam. Tettem azért, mert nekem jutott volt a szerep, 
élte legfényesebb, de egyszersmind legnehezebb, s 
talán legháládatlanabb szakában a barátság és poli- 
tikai elvrokonságnál fogva, az ö kívánatára s fölter- 
jesztésére vele az első magyar minisztériumban, 
mint képviselője s helyettese működni, s köszönet- 
tel tartozom most önöknek, hogy alkalmat nyújta- 
nak nekem a barátság és hála tartozását e kitűnő 
férfiú emléke iránt némikép leróni. Nem fogom önök 
elé a dicsőült életrajzát terjeszthetni, nem engedi azt 
az idő rövidsége és a keret, melyben előadásomnak 
maradni kell, nem engedi azt jelen helyzetem se, 
mert a pusztai magányban, ínséges időben, gond- 
jaimnak élve, nem voltam képes sem adatokat gyűj- 
teni, sem biographikus tanulmányokat tenni. E ne- 
mes életből csak néhány mozzanatot fogok érin- 
teni. 

Klauzál Gábor 1804-ben Pesten született. Ta- 
nulmányait is itt végezvén, közpályáját Csongrád me- 
gyében kezdé, hol rövid idö alatt tehetségei, jelleme 
és szeretetre méltó személyisége által oly állást és 
elismerést vívott ki magának, hogy már 23 éves ko- 
rában, noha fényes családi névvel, hatalmas össze- 
köttetésekkel és nagy vagyonnal nem bírt — or- 
szággyűlési követnek választatott. Egészségi álla- 
pota miatt azonban nem fogadhatván el e kitünte- 
tést, országos pályája csak az 1832/36-ki országgyű- 
lésen kezdődött. Ez országgyűlés rá nézve azáltal is 
lett nevezetes, hogy akkor szövődött viszonya ama 
férfiúhoz, kit méltán a haza bölcsének nevezünk. 
Ha ez országgyűlés eredményeit csak tartamához 
mérjük, nem találjuk azokat ezzel kellő arányban. 
De ha mérlegbe vetjük az úrbéri népesség sorsát, 
főleg a felső megyékben, és ama nehézségeket, me- 
lyekkel Ferencz császár byzantinus természetű ural- 
kodása alatt, s az utódjának kormányára átszállt ha- 
gyományoknál fogva, minden oly változás járt, mely 
nem az absolutismus gyarapítására volt irányozva ; 
ha tekintjük az úrbéri ügy jelentőségét, melynek 
végmegoldása nem történhetett volna oly simán, 
mint valóban történt, ha az 1836-diki törvények 
létre nem jönnek: csak akkor vagyunk képesek mél- 
tányolni az 1832/36-ki országgyűlés eredményeit. 
De ez országgyűlés nevezetes nemcsak azáltal, a 
mit tett, hanem azáltal, a mit akart, mert a reform 

szelleme ez országgyűlésen meghonosodott, és ettől 
kezdve mindig erösebben lenge át az országot, s az 
ország törvényhozását. A reform szellemét a forra- 
dalmival azonosítani, a bécsi kormánykörök politi- 
kájához tartozott, az ellen pedig tüzzel-vassal föl- 
lépni jogosítva érzé magát a kormány. A reform- 
kérdések megoldását tehát a büntető törvénykönyv 
s a bírák szigorú eljárásában kereste. Ebből követ- 
kezett az 1839-diki országgyűlés sérelmi jelleme. 
Ez országgyűlés vezére, kinek tekintélyével senki 
sem versenyzett. Deák Ferenez volt. Utána pedig az 
első hely az ország véleményében s elismerésében 
Klauzál Gábort illette. Ez időben az élet már any- 
nyira éreztette a reform szükségét, hogy tisztán sé- 
relmi országgyűlés nem volt többé lehetséges. Szé- 
chenyi nagyszerű működése meggyőzte az országot 
arról, hogy nemzeti lét és szabadság az ország anyagi 
és szellemi kifejlődésétől függ, és hogy Magyarország 
a Nyugat újabb vívmányait a műveltség terén ma- 
gától el nem utasíthatja többé. Az országgyűlés 
egyik feladata volt : a hitelt előteremteni. Az ősiség 
eltörlése, telekkönyvek, földhitelintézetek életbelép- 
tetése lettek volna napi renden. De mily ritka ese- 
tekben tudják az emberek magokat döntő rendsza- 
bályokra elhatározni ; a jövőre bízzák, mit a jelen- 
ben nekik kellene véghez vinniök. Még kevésbbé 
történhetett az Magyarországon, hol az elfogultság, 
az ellentétes érdekek, de főleg a folytonos harcz a 

bécsi centralisatio s Magyarország önkormányzata, 
a bécsi absolutistikus s a magj^ar alkotmányos tö- 
rekvések közt, a legegyszerűbb és legsürgösb tör- 
vényhozási változásokat meghíúsiták. Nekünk tehát 
hogy az ősiség eltörléséhez, a telekkönyvek és föld- 
hitelintézet megalapításához eljussunk, nemcsak a 
váltójogon, hanem a forradalmon is keresztül kel- 
lett mennünk. Mennyire elismerte az országgyűlés 
intézményeink lényeges átalakításának szükségét, 
bizonyítják a számos országos küldöttségek, melyek 
az országgyűlés után Pesten összeülvén, a magyar 
politikai gyakorlat szerint, törvényjavaslatokat ké- 
szítettek E küldöttségek Pestre új életet hoztak ; 
köztök a legnevezetesb vala az, mely a büntetötör- 
vénykönyv és bűnvádi eljárás kidolgozására volt ki- 
küldve. E küldöttségnek a felső tábla részéről a szel- 
lemes, nagy politikai szerepre hívatott, de korán 
elhunyt gr. Dessewfy Aurél, b. Eötvös József; a 
rendi tábla részéről Deák Ferencz mellett Klauzál 
Gábor, Bezerédy István, Pulszky Ferencz voltak tag- 
jai. Mellettök Szalay László, mint jegyző, működött. 
Beám nézve e küldöttség működésének ideje ama 
jelentőséggel bír, hogy alkalmat adott hazánk ez 
ünnepelt férfiaival, s különösen Klauzál Gáborral 
összeköttetésbe lépnem. E küldöttség működése Pes- 
ten, és a journalistika újabb lendülete fokozták a 
reformmozgalmat, s az 1 843-ki országgyűlés, az elő- 
forduló sérelmek daczára, kizárólag haladó jellemű 

volt. Az egész ország osztozott a fájdalomban, hogy 
Deák Ferencz ez országgyűlésen nem vett részt. 
Ama meggyőződés, hogy elvekkel transigálni nem 
szabad, melyet eléggé tisztelni nem lehet, s melyet 
a siker cultusában felnőtt vagy annak kizárólag hó- 
doló emberek felfogni nem képesek — visszatartá 
őt a zalai követség elvállalásától. Elvrokona és ba- 
rátja, Klauzál Gábor, foglalta el helyét az ország- 
gyűlésen, mert némely versengések daczára, a köz- 
vélemény Klauzál Gábornak szánta a vezéri szere- 
pet, a melynek ő tökéletesen meg is felelt. Alig van 
az államjog- és közgazdaságnak olyan kérdése, mely 
ez országgyűlésen elő nein fordult. Klauzál mind e 
kérdéseknek színvonalán állott, hű képviselője a 
modern eszméknek a feudális velleitások ellenében. 
A nemzetiség kérdésében pedig, mely a horvát és 
turopolyai kérdés szerény mérveiben a jövő esemé- 
nyek sötét árnyékát előre vetette, tapintatos mér- 
sékletet fejtett ki. Az országgyűlés legmesszevágóbb 
kérdése a szabad királyi városok országgyűlési kép- 
viselete volt. E kérdés helyes megoldásától függött 
a reform-űgy normális viszonyok közti keresztülvi- 
telének lehetősége és a reform iránya. Klauzál a vá- 
rosi űgy legmelegebb barátja volt, mint mindazok, 
kik a reform-kérdéseket őszintén szívókon viselték. 
Azok ellenben, kik csak a nagyhangú opponálásban 
gyönyörködtek és szabadelvű phrasisok mellett szí- 
vesen élvezték a kiváltságokat, ha nem is nyilvános, 

de titkos ellenei voltak a városok országgyűlési kép- 
viseletének. Klauzál ez ügyet nemcsak politikai 
meggyőződésénél, hanem legbensőbb rokonszenvnél 
fogva buzgalommal karolta föl^ mert ő érzületben, 
erkölcsei és szokásai egyszerűségében s kedélyes 
szelidségében alegnemesb kifejezése volt a polgári 
typusnak ; megjelenésében és magaviselésében va- 
lódi democrata a szó legszebb értelmében. Míg az 
európai társadalomban a democratia szerepe foly- 
tonosan növekszik, nálunk e szótól még sokan ret- 
tegnek, s phantasiáj okban a franczia forradalom 
rémképeit kötik vele össze, valamint mások az ari- 
stocratiát a középkor apparátusával s XTV. Lajos 
udvari hagyományaival azonosítják. Hibás felfogás 
mindkét részről, a kinövéseket a lényeggel össze- 
zavarni. Democratia s aristocratia, két jelenség, két 
társadalmi tényező, melyek az európai emberiség 
művelődése folyamán fejlődtek, s a melyek vala- 
mint a társadalomban, úgy az alkotmányos állam- 
ban is igen jól megférnek, mihelyt nem törvényes 
intézkedésnél, de természetes súlyoknál fogva a ha- 
talmat megosztani tudják, s nem vágyódnak azt 
kaszt szellemben monopolisálni, egymás fölött ural- 
kodni s egymást elnyomni. 

Az 1843 — 44-ki országgyűlésen azonban a leg- 
buzgóbb törekvések sem vezettek czélhoz, a reform- 
ügynek még egyszer hajótörést kellé szenvednie, két 
elv kivételével, melyek törvénybe iktatva, ez ország- 

gyűlés dicsőségét teszi k ] a birtok és hivatal képea^ 
gépének kiterjesztése e naza m inden fiára. E két elv 
keresztülvitele Klauzál Gábor nevével van össze- 
kötve. Szebb emlék, mint bármely márvány vagy 
bronzszobor. 

Az 1 847-diki országgyűlésen Klauzált egészsége 
és kedélyállapota akadályoztatta szokott helyét be- 
tölteni. Ez országgyűlés Kossuth vezérlete alatt foly- 
tatta, mit az előbbi kettő, Deák és Klauzál vezérlete 
alatt megkezdett. Az eredmény különböző volt, az 
1 847-diki országgyűlés termékenysége élénk ellen.- 
tétben áll az előbbiek meddőségével. De nem az 
emberek műve volt az, hanem ama felsőbb hatal- 
maké, melyek országok és királyok, s a legcseké- 
lyebb alattvalók sorsa fölött egyaránt határoznak, s 
melyeknek beavatkozása nélkül ez az országgyűlés 
is ép oly meddő Vplu^CMk/Uanaradott volna, mint az 
előbbiek. Az ország közvéleménye nem bírt elegendő 
erővel arra, hogy a reformokat makacsul gátló té- 
nyezőket engedésre kényszerithette volna. Oly euró- 
pai légáramnak kellé érkeznie, melynek ellenállani 
senki sem bátorkodott, s a régi, elavult intézmé- 
nyek elporlódtak, a nélkül, hogy bárki védeni merte 
volna, s kik az újkor szükségeit és az igazság köve- 
telményeit a szélcsendben előkelő megvetéssel és 
bámulatos könnyelműséggel tagadták, azok most 
elvonultak a vihar elől. 

Megalakult — mint a régi magyar közjog szel- 

lemének természetes következménye — a magyar 
minisztérium, gróf Batthyányi Lajos elnöklete alatt, 
és Klauzál Gábor, mint a reform-ügy veteránja, a 
földmivelés, ipar és kereskedés tárczájával bizatott 
meg. A minisztérium állása a legkedvezőbb körül- 
mények közt is rendkívül nehéz lett volna, mert 
neki mind amaz elveket, melyek az 1848-diki tör- 
Tényekben le vannak téve, az életbe kellett átvinnie, 
8 mert mozgalmas időkben a közvélemény az új 
kormányok irányában oly túlságos követelésekkel 
lép fel, hogy azoknak megfelelni, túlhaladja a leg- 
nagyobb államférfiak képességét, s mert, a mit a 
conservativ államférfiak egy félszázadig elmulasz- 
tottak, azt most a kormányra jutott progressiv ál- 
lamférfiaknak néhány hónap alatt kellett volna vég- 
hez vinniök. Hogy a minisztérium e nagyszerű 
hivatásnak nem felelhetett meg, igen természetes, 
mert mindjárt kezdetben nemcsak saját léte, hanem 
az ország léte forgott koczkán, s a minisztérium 
helyzete olyanná vált, melyben a legbölcsebb és 
legbátrabb államférfiak is rövid idő alatt elhasznál- 
tatnak. Ha majd egykor ez időszák a történelem sa- 
játja lesz, ha majd minden államirat, a minisztérium 
jegyzőkönyvei és a szereplő személyek emlékiratai 
nap>álágot látnak ; akkor ki fog derülni, mily poli- 
tikai bátorsággal, kitűnő politikai tapintattal és ál- 
lamférfiúi képességgel bírt Klauzál Gábor. Öt havi 
hivatalos pályáján, a szakbeli kérdések közt, az ur- 

Trefort. Tanulmányok. o 

béri kármentesítés, a czéhrendszer, a vám- és posta- 
ügy vette igénybe figyelmét. De mielőtt ez ügyek 
bármelyikét végleg rendezhette volna, az első ma- 
gyar minisztérium kénytelen volt lemondani. A kö- 
zös ügyek kérdése, mely a márcziusi napok zajában 
nem oldatott meg, s melyet már akkor amaz ala- 
pokra kellett volna fektetni, melyekre most Deák 
Ferencz javaslata fektette, a^ absolutistikus reactio 
kíséretében, a fölkelés és háború ijesztő alakjában 
állt az első magyar minisztérium előtt. A bécsi kor- 
mány a reactio terveit forralván, a helyett hogy ben- 
nünket a közös viszonyok alkotmányos rendezésére 
felhítt volna, a pénz és hadügy egyszerű confiscatió- 
jával akará azt megoldani. Klauzál ezentúl békés 
nézője lőn az eseményeknek. Szemtanúi voltunk 
mindnyájan amaz experimentumoknak, melyeken az 
ausztriai birodalmat és Magyarországot a világosi 
katastropha idejétől az octoberi diplomáig keresztül 
hurczolták. Mindaz, a mit csak könnyelmű és ei-'S 
kölcstelen emberek az állammal tenni merészelnek,/ 
megtörtént. E cynikus kormányzat kritikáját meg- j 
irta az 1859-diki hadjárat. Miután ez események 
következtében az országgyűlés 1861-ben összehíva- 
tott, a választók megemlékeztek a régi bajnokokról. 
Szeged városa megválasztá egyik képviselőjéül Klau- 
zál Gábort. természetesen ama politikához csatla- 
kozott, mely a Deák Ferencz által szerkesztett fel- 
iratokban nyilvánult, s melyet mint politikai kathe- 

kismust, az egész ország felkarolt és magáénak vall. 
Egy évig tartott politikai életünk, azután ismét kez- 
dődtek az experimentumok, oly kevés sikerrel, mint 
első ízben. A februári alkotmány végre felfüggeszte- 
tetett, a politikai ábrándokra és az álliberalismusra 
alapított kormányrendszer megbukott, s egy új rend- 
szer lépett életbe. E rendszer nem számít állandó- 
ságra, csak átmenetül szolgál, s a végítélet fölötte 
attól függ, hova fog bennünket vezetni, az állandó 
szabadsághoz -e, vagy az állandó absolutismushoz ? 
E rendszemek fénypontját teszi a magyar ország- 
gyűlés összehívása. Klauzál ismét Szeged városát 
képviselte, és igen tekintélyes állást foglalt el az 
alsóházban. — Tavaszszal meghűlt, s tüdögyula- 
dásba esvén, élete veszélyeztetve volt, de hosszú 
szenvedés után felüdült és Kis-Tétényre, nyári la- 
kába vonult. Mindnyájan hittük, hogy e drága élet 
a haza és családja javára hosszabb időre meg van 
mentve. De, leánykája vizsgálatán akarván jelen 
lenni, Kalocsára utazott, hol meghűlés következté- 
ben augusztus 3-dikán éjjeli 1 1 órakor újra kifejlő- 
dött tüdőgyuladása, s az erre bekövetkezett szélhű- 
dés kiragadta őt az élők sorából. 

Ha a valószínűségek calculusa szerint nézünk a 
jövőbe, annyi nehézség, annyi harcz vár reánk, hogy 
oly kiváló szónoki tehetség, mint Klauzál volt, az 
országnak nagy szolgálatokat tehetett volna; halála 
reánk nézve nagy veszteség, de még nagyobb és pó- 

8* 

tolhatlanabb családjára nézve. De ha csak öt, és 
nem saját fájdalmunkat és veszteségünket tekintjük, 
ö az élet sok viszontagságai közepett oly szépen és 
tisztán futa meg pályáját, hogy irigyelhetjük sorsát, 
mely öt keserű harczoktól, s talán bekövetkezendő 
csalódásoktól menté meg. Áldás és béke hamvaira ! 
De midőn ama harczokat, melyeket a magyar állam 
fennállásaért még ezután küzdenünk kell, — mert a 
most kötött és még kötendő béke valószínűleg nem 
lesz tartós — megemlítem, nem azért teszem azt, 
hogy bárkire leveröleg hassak, söt ellenkezőleg, 
óhajtom, hogy e figyelmeztetés még jobban meg- 
edzze lelkünket, s hogy a veszélyek előrelátása, me- 
lyeknek elhárításáról a tétlenség és szellemi tehe- 
tetlenség gondoskodni késik, bennünket egyetértésre, 
kitartásra és tevékenységre buzdítson. E harczok 
közepett szolgáljon nekünk vezércsillagúl nagy ha- 
lottjainknak, s különösen Klauzál Gábornak emléke. 
Mi, kik kortársai valánk, nem tisztelhetjük azt job- 
ban, mintha fiainkat akkép neveljük, hogy példáját 
követhessék. Az ifjú nemzedék pedig legszebben fog 
hódolni e nemes férfiú emlékének, ha úgy fog ké- 
szülni, hogy ama műveket, melyeket ő és kortársai 
kezdettek, folytatni képes legyen. 

A nagy férfiak cultusa általában nem abban áll, y 
hogy nekik szobrokat állítsunk, de hogy nyomdokai- ( 
kat követve, a hazát ama szellemben szolgáljuk, j 
mely őket lelkesíté. ^ 

LABOULAYE MÜVEI. 



Afranczia forradalom egyik történetírója 1 848-ban 
ablakából látván a népet, így kiáltott fel : Itt 
megy az én könyvem. Mi, midőn a választási jele- 
neteket láttuk, s róluk a tudósításokat olvastuk, 
szintén elmondhattuk volna : itt megy a mi válasz- 
tási törvényünk, s itt mennek ama vezérczikkek, 
melyeket népünk egy pár év óta olvasott. Ezzel se 
jót, se rosszat nem akarok a napi sajtóról mondani, 
csak amaz óhajtásnak adok kifejezést, hogy a napi 
sajtó termékein kívül, olvassunk komolyabb politi- 
kai munkákat is. Ez óhajtás pedig arra indít, hogy e 
lapok olvasóit Laboulaye müveire figyelmeztessem. 
Az Egyesült-Államok történelmének * első és máso- 
dik kötetében Laboulaye az amerikai angol gyarma- 
tok alapítását s függetlenségi harczukat beszéli el, 
a harmadikban meg az Egyesült-Államok alkotmá- 
nya kifejlődését rajzolja. E kötetről néhány sorban 
szólani szándékozom. A szerző, mint tanár, a « Col- 
lege de Francé »-ban tartott előadásokat Amerika 

''•' Hiaioire desétatsunia parE. Laboulaye, Paris, 1868. 3. k. 

« 

történetéről ; ezért nem volt kénytelen mindig szo- 
rosan a tárgynál maradni, s bár ez a munka sza- 
batosságának árt, de érdekét és tanulságos voltát 
emeli. Az első és második előadásban a szerző ősze- 
hasonlítja a francziák felfogását az alkotmányról az 
amerikai felfogással; s minthogy a kettő nagyon 
eltér egymástól, még pedig a franczia felfogás hát- 
rányára, szükségesnek, sőt hasznosnak tartja az 
amerikai alkotmány tanulását, de nem azért, hogy 
azt Francziaországban utánozzák. 

Nem arról van szó, úgymond, hogy angol vagy 
amerikai szokásokat ültessünk át Francziaországba; 
távol legyen tőlem ily őrültség. De a politikusok, 
valahányszor látják, hogy egy nép gyarapszik, legott 
arra gondolnak, hogy e népnek intézményeit kell 
átvenni, hogy gyarapodjunk. De ez nem szokott si- 
kerülni ! Miért ? Mert megelégszenek a forma átru- 
házásával, pedig a forma nem jelent semmit. A szel- 
lemet kell megragadni. Ha egyszer e szellemet bir- 
játok, majd megtaláljátok a formákat is, melyeket 
hozzá lehet illeszteni. Szükség-e amerikainak vagy 
angolnak lennie, hogy valaki vallás-, sajtó- és egyélű 
szabadságot élvezhessen ? ^ szabadságokat igen egy- 
szerű intézmények által biztosithatni. De a helyes 
módot, hogyan kell kifejteni azokat, Amerika tanul- 
mánya szolgáltathatja. De mire valók ily tanulmá- 
nyok, mondják némelyek, kik magokat gyakorlati 
embereknek tartják, mert lenézik az elveket. Mit 

használnak az elvek^ mit jelentenek az alkotmá- 
nyok ? Az ember minden, az eszme semmi. Elégítsé- 
tek ki az érdeket s a többivel ne gondoljatok. 

Az alkotmány csak egy darab papír. — Ezét 
nagyon igényteljes phrasisok, melyekkel gyakran 
találkozunk s melyeket téveseknek nyilvánítani nem 
vonakodom. Tekintsük a történelmet; minden el- 
tűnt, a mit az emberek Francziaor^zágban 1789 
óta próbáltak, csak az elvek és eszmék maradtak 
fenn, s én azok igazságát önök előtt védeni fogom. 

Áttérve az északamerikai államok alkotmányá- 
nak fejtegetésére, a szerző előadja, hogy az unió nem 
rögtön, nem előleges kísérletek nélkül támadt. A mos- 
tani uniót megelőzte a confoederatio. De ezen állam- 
forma alatt az egyes államok függetlensége épség- 
ben maradott — erős centralis kormány nem léte- 
zett, s alig jött létre az új szövetség, máris bomlásnak 
indult. — De bármi sokan voltak, kik azt hitték, 
hogy a szabadság egymaga is erőt ad, sőt a kor- 
mányt pótolja, az amerikai államférfiak, kik örököl- 
ték őseik, az angolok politikai tehetségeit és ösztö- 
neit, átlátták, hogyha Észak-Amerika politikailag 
élni s gyarapodni akar, más alkotmányra van szük- 
sége s hogy az egyes államoknak egyesülniök kell. 
E czélból jöttek össze az amerikai államok követei 
Annapolisban s később Philadelphiában. — Ep oly 
érdekes, mint tanulságos azon férfiak jellemzése, 
kik e gyűlésekben szerepeltek. Washington után az 

Új alkotmány megalkotásában a legnagyobb rész 
Hamiltont illeti, ki Washington elnöksége alatt az 
amerikai unió első pénzügyminisztere volt s tragi- 
kus halála által ismeretes. Laboulaye jellemezvén 
öt, azt mondja : a mit legkevésbbé bocsátanak meg 
az embernek, az, hogy saját eszméi vannak. A cote- 
riák előtt senki se annyira gyűlöletes, mint az olyan 
ember, ki nem karolja fel az ö előitéleteiket és szen- 
vedélyeiket s a ki saját nézeteivel mer föllépni. 
Lármázni a tömeggel, ez a nagy titok, mely által 
szerencsét lehet próbálni. De Hamilton azok közül 
való volt, kik kétféle népszerűséget ismernek ; egyik 
a mai napé, melyet elérhetünk, ha átengedjük ma- 
gunkat a hullámok sodrának , nem törődve azzal, 
hogy holnap összezúzva a partra fogunk dobatni — 
másik a jövő népszeríisége, melyet úgy szerzünk, ha 
feláldozzuk magunkat az igazság állandó védelmére. 
Madison, Franklin, King, Randolph, Wilson, 
Morris voltak azon férfiak, kik ez időben főszerepet 
játszottak, s az unió megalakításában legnagyobb 
részt vettek. — Ha nézetök sokban eltért is, a haza- 
szeretetben mindnyájan találkoztak, s ezért tudtak 
a közös nagy czélra együtt működni. — A szerző 
figyelmezteti olvasóit, mennyire különbözők e fér- 
fiak a franczia forradalomban szereplő emberektől. 
A franczia forradalomban csak oly pártokat talá- 
lunk, melyek elkeseredett harczot vinak egymás 
ellen — embereket, kiknek mindegyike kész rend- 

szert hoz magával, s kik kérlelhetetlenek mindenki 
iránt, a ki nem azonkép gondolkodik, mint ök. Vé- 
res tusaikban nem tudok egyebet látni, mint dühös 
gyűlöletet s aljas versengést. Nem eszmék választ- 
ják el az embereket, hanem szenvedélyek, s ezeknek 
áldozatja Francziaország. Tekintsük ellenben, mi 
történik Amerikában. Az új alkotmány nem elégit 
ki senkit. Hamilton fölötte demokratikusnak tartja, 
Franklinnak nem elég demokratikus. Washington 
kételkedett sikerén. Randolph ellene szavazott. Sen- 
kinek sincs bizalma hozzá. Mit kellett volna tenni ? 
Ledönteni az új alkotmányt, koczkáztatni az ország 
sorsát s anarchiának vetni az országot martalékul ? 
Korántsem. E férfiak hazafiak és jártasok a közügyek 
vezetésében. Mindnyájan egy azon nézetben voltak. 
Próbáljuk meg az alkotmányt. Jóakaratunkkal fo- 
gunk igazítni a hibákon. 

Nagy leczke ez uraim — mondja Laboulaye a 
francziáknak — s ugyanazt bátorkodom én mondani 
tisztelt honfitársaimnak, oly leczke , mely arra int 
bennünket, hogy nincs alkotmány, melyből szabad- 
ság ne háramlanék, ha becsületes emberek foganato- 
sítják, kik mindenekelőtt a közjót viselik szívükön. 
Ez az amerikai forradalom fényoldala, ez nyújt a 
világnak fényes példát azon férfiakban, kik nézeteik- 
ben eltértek ugyan, de hazafiságban egyesültek, kik- 
nek csak egy gondolatjuk volt : hogy hazájuk sza- 
badságát biztosítsák. Ez teszi örök dicsőségét oly 

féi'fiaknak, melynek Madison, Hamilton, Franklin s 
mindenekfölött Washington, kik szenvedélylyel sze- 
rették a szabadságot, de érezték, hogy csak a törvé- 
nyek tisztelete, s a személy és vagyon biztossága 
által lehet azt állandósítani ; mert a szabadság szük- 
séges ellensúlya a rend. 

A szerző az amerikai alkotmány egyes részeit 
fejtégetvén, nagyon tanulságos módon tünteti fel a 
két kamarás rendszer fontosságát s az amerikai se- 
natus attribútumait. Az amerikai demokratia a felső- 
házban a szabadságnak oly biztositékát látja, mint 
idősebb testvére az angol. Mint praktikus eszű nép, 
mindkettő szem előtt tartja, hogy nem elég jogokat 
szerezni, tudni kell azokat fentartani is. De a fen- 
tartás föltételei mindenütt ugyanazok, legyen bár 
kisebb vagy nagyobb befolyása a közéletben egyik 
vagy másik elemnek, — s a demokratia uralma 
koránsem egy az anarchiával, mint sokan Franczia- 
országban s nálunk is hiszik. 

Az amerikai alkotmány legnevezetesb és legújabb 
része a bírói hatalom politikai hatalmi szerepe. Ez 
a hatalom őre az alkotmánynak, s védője az egyéni 
szabadságnak a kormány esetleges túlkapásai ellen. 

Az amerikai alkotmány tanulmányozása s az ál- 
talam ajánlott mű olvasása — mely Tocqueville mun- 
kái megjelenése óta a legbecsesebb politikai könyv, 
melyet ismerek — nagy hasznára lehetne honfitár- 
sainknak. Megtanulnák ebből, hogy a világ legsza- 

^badabb, s egyetlen egy tisztán demokrata országá- 
ban a szabadság biztositékát a rendben s az erős 
kormányban keresik ; mert azon államokról, hol a 
szabadságot nem akarják renddel párosítani, ma is 
elmondhatjuk, a mit szent Ágoston mondott azon 
államokról, hol az igazságot nem tisztelik : sünt enim 
magna latrocinia. 

Ep oly tanulságos Laboulaye azon két munkája 
is, melyekről most fogok szólani.* 

Az európai emberiség szabadságösztöne a XVI. 
században a reformatió által új lendületet nyert. A 
spanyolok ellen viselt németalföldi háború s az an- 
gol forradalom annak hatalmas nyilvánulásai. De a 
szabadság különböző időkben, különböző formákat 
öltött. Azon puritánok körén kívül, kik hazájukat 
elhagyva, az amerikai vadonba menekültek s ott egy 
új társadálom- és államnak vetek meg alapját s az 
európai civilisatiónak egy új ágát nevelték — a sza- 
badság Európában arisztokratikus formákban teste- 
sült meg, míg csak a franczia forradalom, mely a 
XVIII. század egyenlőségi tanait írja zászlajára s 
részint a régi világ, részint az amerikai példa ha- 
tása alatt állt — a szabadság eszméjének demokra- 
tikus formákat adni nem törekedett. De minthogy a 
franczia népnek nem volt fogalma arról, mily fölté- 



* Uetat et ses limífcs, p. E. Laboulaye, Paris 1868 ; 
Études morales et poUHqyes^ Paris 1866. 

telek alatt lehet a szabadságot a demokratiával ossz- 
hangzásba hozni — a rémuralom csakhamar a sza- 
badság koporsója lön, s az egyenlőség utáni vágy 
despotísmushoz vezetett. E szomorú tapasztalás 
után a franczía nép s példájára csaknem az egész 
continens, 1815-töl 1848-ig a szabadságot a bour- 
geoisie^ a középosztály, s a magas censusra alapí- 
tott képviseleti rendszer által vélte kizárólag meg- 
valósíthatni. De ez irányban is elmaradt a siker, s e 
sikertelen kísérletek után ismét a demokratikus áram- 
lat kerekedett felül. Maga Anglia, az arisztokratikus 
szabadság e klassikus földje, most a demokratikus 
irányt követi, mint ezt a választó törvény reformja 
tanúsítja. 

Korunk egyik nagy kérdése tehát : meghonosít- 
hatjuk-e az európai continensen a szabadságot de- 
mokratikus formákban? Hogy ily szabadság nem 
utópia, mutatja az amerikai unió bámulatos fejlő- 
dése és jóléte. A mai államférfiak s publicisták el- 
utasíthatlan feladata ennélfogva, vizsgálni azon föl- 
tételeket, melyek alatt a szabadság a demokratiával 
az egyes államokban összeférhet. 

Tocqueville volt az első, ki az amerikai állam és 
társadalom physiologiáját az ottani intézményekből 
s társadalmi viszonyokból abstrahálta, s a politikai 
eszméknek új irányt adott. Ezen új iránynak egyik 
jeles bajnoka most Laboulaye, s ezen irányt illus- 
trálja ő azon munkában, melyről e czikk elején szó- 

lőttünk. De kifejezést nyer az minden egyéb munká- 
jában s különösen a most szóban levő két kötetben 
is. A demokratia alapja a munka s a műveltség. Hol 
a mívelt osztályok nem dolgoznak, — s a munkás 
osztályok nem művelődnek, ott a demokratia, sza- 
badság és jólét helyett a társadalomban az egyes 
osztályok közt gyűlölséget, az áltamböii pedig despo- 
tismust idéz fel, mint ezt Francziaországban láttuk 
két Ízben is. Ezen igazságot a legnagyobb mérték- 
ben visszatükrözi Laboulaye czikke «a nevelésről 
Amerikában*. Mert a nevelésen ott más valamit ér- 
tenek, mint a régi európai világban, hol a tanítók 
éheznek s a gyermekek egy kis írást, olvasást tanul- 
nak, hogy azt is elfelejtsék, mihelyt az iskolázásnak 
vége van. Ép oly figyelemre méltók Laboulaye egyéb 
czikkei Amerikáról, különösen az, mely a közokta- 
tás és az általános szavazó jog közti viszonyt tár- 
gyalja. Mi az általános szavazati kormány ? kérdi a 
szerző. Talán azt képzeljük, hogy a számban valami 
varázserő rejlik, s hogy elég összecsődíteni a népet, 
hogy csalhatatlan legyen ? Nem voltak-e soha erő- 
szakos , igazságtalan és zsarnok demokratiák ? 
Nincs-e ezer példa, hogy a népek a szavazójogot csak 
arra használták, hogy a szabadságot tönkre tegyék 
fl hogy önkezükkel összetépjék egymást ? Az általá- 
nos szavazójog csak egy föltétel alatt jó : ha a nép 
bölcs, mérsékelt s az igazság és valóság barátja. S 
honnan várhatni e bölcseséget, ha nem a nevelés- 

töl ? Hol látunk okos demokratiát másutt, mint Hol- 
landiában, Svájczban s az amerikai egyesült álla- 
mokban ? hol a népoktatás mindig a kormány első 
rendű érdekének s kötelességének tekintetett. 

Hasonló észjáratu s valóban remek .a Tocque- 
ville életéről s munkáiról szóló czikk. Azon eszmé- 
ket fejtegeti, de nagyobb keretben s átalánosabb 
szempontból az Állam és korlátai czimű terjedelme- 
sebb értekezés, hol Laboulaye, Humboldt Vilmos, 
Mill, Eötvös és Jules Simon munkái nyomán kör- 
vonalozza azon határokat, melyeken belől az állam- 
hatalomnak mozognia kell s melyeken túllépve a 
continensen divatozó irka- s politia-kormányok fej- 
lődtek. De hogy az állam azon korlátok közt marad- 
hasson, melyek közt Amerikában s Angliában mo- 
zog, szükséges, hogy a nép ne csak önkormányzatra 
képes legyen, hanem hogy nagy társadalmi tevé- 
kenységet is fejtsen ki. Ott nem sokat ér a munici- 
palis rendszer, hol a nép mindent a kormánytól vár, 
iskolát, vasutat, bankot, a mezei gazdaság s a borá- 
szat emelését, sőt mesterséges haltenyésztést s a 
űatal szarvasmarha védelmét is a mészárszék ellen. 

Nagyon érdekes czikkek a fennidézett kötetekben 
a régi s a modern szabadságról, valamint II. Fülöp 
spanyol királyról szólók. Laboulayenek, ki szokott 
egyszerű s világos modorában szól, az emberiség és 
szabadság szeretetéből fakadó szava itt a genie szin- 
vonalára emelkedik. Az ő munkáit olvasva, akarat- 

lan eszünkbe jut hazája helyzete^ hol nem csak a 
politikai^ hanem a társadalmi állapotok is szomo- 
rúbbak, mint bármely más országban. De hol oly 
írók vannak, mint Laboulaye — mert ö nem egye- 
dül áll — ott nem lehet kétséges az erkölcsi jövő. 
Munkáit Francziaországban nagyra becsülik, olvas- 
sák s folyton újra meg újra kiadják. 

Laboulaye munkái sok tanulságot tartalmaznak a 
mi számunkra is, hol az ellentét az arisztokratia s a de- 
mokratia közt szintén fejlődik. E munkákból az arisz- 
tokratia megtanulhatná, hogy a születési túlsúly ideje 
lejárt, hogy az arisztokratikus állásnak ma. nincs 
alapja személyes érdem nélkül, hogy az arisztokra- 
tiának is tanulni s dolgozni kell. A demokratia pedig 
megtanulhatná, hogy a hatalom nem a nyers töme- 
gekben, hanem az értelmiségben s műveltségben áll, 
hogy hivatása nem lerántani és sárral dobni minden- 
kit, a ki följebb áll, hanem azon igyekezni, hogy a 
nép azok szinvonalára emelkedjék. 

A demokratia, ha kormányképes akar lenni, nem 
öltheti többé magára a svájczi őskantonok vagy a 
magyar bocskoros nemesség paraszt-typusát ; a mi- 
velt polgári osztályok szellemében s formái közt kell 
föllépnie ; mert csak az ily demokratiának van jövője. 
Kiváló figyelmet érdemel még Laboulaye mun- 
kája a vallásszabadságról. * 

* La liherté religieuse. Par E. Laboiüaye. Troisiéme 
édition. Paris. Charpentier 1866. 

Az emberiség történetének nincs tragikusabb ol- 
dala, mint a vallásos üldözések. Oly régiek ezek, 
mint maga a történelem, s egyetlen egyház, egyet- 
len nép sem maradt tőlük tisztán. A pogányok ül- 
dözték a keresztényeket, a keresztények a pogányo- 
kat és zsidókat, a katbolikusok a protestánsokat, • a 
protestánsok a katholikusokat. Eóma és Genf egy- 
képen üldözé a vele ellenkező hitüt, sőt a franczia 
forradalomban a rationalismus általán véve a posi- 
tiv vallást. így ment ez a legújabb korig, míg a val- 
lásszabadság eszméje magának utat nem tört. De 
azért az orthodox oroszok még ma is üldözik a ka- 
tholikusokat. 

Amerikának jutott a dicsőség, hogy a vallássza- 
badságot egész terjedelmében, minden korlátozás 
nélkül életbe léptette. 8 ez az emberiség legnagyobb 
vívmánya; nagyobb, mint a politikai szabadság, na- 
gyobb mint a tudomány és ipar haladása, mert a 
humanitás sehol sem nyilatkozik oly fényesen, mint 
a vallásszabadságban ; a humanitás pedig a mivelt- 
ség legmagasabb és legnemesebb kifejezése. A val- 
lásszabadság, bizonyos fokig, megvan Belgiumban, 
Hollandiában, Angolhonban, sőt nálunk is, mert a 
zsidók egyenjogúságának keresztülvitele óta a vallás 
nem határoz senkinek polgári qualificatiója fölött, s 
vallása miatt senki sem üldöztetik. De mi azért még 
nagyon távol vagyunk a vallásszabadság azon töké- 
lyétől, melyre Amerikában eljutottak. Elvben azon- 

ban kevesen merik már tagadni azon igazságokat^ 
melyek a vallásszabadság alapját teszik^ nevezetesen, 
hogy az államnak nincs joga a lelkiismeret dolgaiba 
8 a vallásos meggyőződésekbe avatkozni, hogy ugyan 
a vallásos meggyőződésű egyének egyházi testü- 
letet alkothatnak, hogy ily testületek vagy egyházak 
az államtól függetlenek, szóval hogy az államnak a 
valláshoz semmi köze, s habár az emberek, s főleg 
azok, kik az államot képviselik, a régi traditióktól 
nehezen szabadulhatnak s ennél fogva hosszabb 
időbe telik, míg a tökéletes vallásszabadság Európá- 
ban megvalósul : mégis, az idők minden jele arra 
mutat s a dolgok rendje utoljára is oda vezet. 

A XVIII. század iskolája hitelének csökkenésével, 
mely a positiv vallások jelentőségét nem értette, 
napról-napra jobban terjed azon meggyőződés, hogy 
a vallás az emberi kedély elutasíthatatlan követelmé- 
nye, hogy a vallásos tanok nem állhatnak kiáltó ellen- 
tétben az élet minden egyéb jelenségével s a tudo- 
mány felfogásával, és hogy az összhangzást e tekin- 
tetben előidézni s a régi formulákba új életet önteni 
csak a vallásszabadság műve lehet. 

A vallásszabadság tehát mindenütt napi renden 
lesz mindaddig, míg teljes valóságában az életbe át 
nem megy. Ez indított arra, hogy a közönséget La- 
boulaye fönt említett munkájára figyelmeztessem. 

A munka tizenöt értekezésből áll, melyeket a 
szerző a valláskérdésre vonatkozó ügyek és köny- 

9* 

vekről időszakonkint írt, s melyeket mint rajtuk át- 
húzódó vörös fonal; egy egészszé fűz össze a vallás- 
szabadság eszméje. A bevezetés pedig valódi re- 
mekmű. 

A vallásban, mint minden egyébben — így szól 
Laboulaye — én folyton növekvő meggyőződéssel 
védem az egyén jogait, más szóval, a szabadságot. 
A vallásszabadság két dolgot jelent. Legtágabb érte- 
lemben a szó azonos a lelkiismeret szabadságával^ 
annyi, mint a jog, keresni a vallásos igazságot (vé- 
rité). Szorosabb értelemben e szó a hitközségek poli- 
tikai függetlenségét, az egyháznak az államtól való 
elkülönítését jelenti. E két szabadság összefügg egy- 
mással : mind a kettő természeti jog, melyet a tár- 
sadalom elismer, de nem teremt. Az egyházak füg- 
getlensége a lelkiismeret szabadságának biztosítéka. 
Mindenki ura levén lelkének, mindenkinek joga van 
követelni, hogy a törvények ne háborgassák őt vallá- 
sában. 

Hogyan kereshetjük az igazságot ? hogyan gya- 
korolhatjuk, a mit az parancsol, ha az állam egy 
bizonyos egyházat oltalmaz, s reánk kényszerít oly 
tanokat, melyeket lelkiismeretünk visszautasít? E két 
szabadság védelmének van e munka szentelve. A 
vallásszabadság — az a jövő nagy kérdése. Mindig s 
mindenütt, a mint valamely erkölcsi vagy politikai 
tárgyba kezdünk mélyedni, ugyanazon prol)léma s 
annak megoldása áll előttünk. Könyvem minden 

lapon ismétli ezen ünnepélyes igazságot s remélem, 
ez adja meg neki érdekét s újdonságát. 

Minden időben vészjelnek tekintették, ha a tudo- 
mány a vallástól elszakadt, de a baj talán soha sem 
volt érezhetőbb, mint mai napság. Forradalmaink 
közepett átalános a panasz, hogy nincsenek többé 
meggyőződések. Századunk a kíváncsiságból él, 
semmi sem kerüli el nyomozását, de nem hisz sem- 
mit. Előttünk minden erkölcsi tanulmány hasonlít 
a tükörhöz, melyet az apostol említ ; belenézünk, 
túlhaladunk rajta s elfelejtjük, a mit láttunk. Politi- 
kában, mint irodalomban, egyképen nincsenek el- 
veink ; semmi sem igaz, semmi sem hamis, semmi 
sem tartós. Örökös mozgékonyság, örökös meddőség ! 
Innen az a feltűnő jelenség, mely bölcsességün- 
ket zavarja. — Míg a történelem a különböző kor- 
szakokban mutat föl népeket, melyek, bár kevés 
műveltséggel bírtak, de vallás által ihletve, a világot 
megrendítek és birodalmakat alkottak : addig a mi 
túlfínomodott és skeptikus társadalmunk elemez 
mindent, de nem tud semmit sem alkotni. Uralkodik 
az anyag fölött ; de az erkölcsi világ kisiklik kezei- 
ből, s egész tudománya csak arra szolgál, hogy a 
maga tehetetlenségét érezze. 

Mily idegenszerű betegség ez ? Ha a tapasztalás 
használna a népeknek, ha a múlton tudnának okulni, 
régóta át volnánk hatva azon példák által, melyeket 
a történelem nyújt. A hol vallásszabadság uralkodik. 

ott az egyházak mindenütt hatalmasok, az evange - 
lium ad irányt a vélemények- és erkölcsöknek ; a hol 
ellenben a tudatlanság, a fanatismus s ennek foly- 
tán a despotia vert fészket, ott az állam a dogmát 
mint saját törvényét imponálni szokta. 

«Ha van ország, mondja tovább a szerző, hol a 
vallásszabadság kiválóan szükséges, úgy Franczia- 
ország az. Mert honnan van , hogy bár a politikai 
szabadság elérésére tett minden kísérletünk hajó- 
törést szenved, mi mégis visszatérünk ezen ideák- 
hoz ? Onnan, hogy szükségeink és erkölcseink közt 
ellentét vagyon. Szabad intézményeket igényelünk, 
de nem tudmik velük élni. Hiányzik bennünk az 
erkölcsi nevelés, a jog tisztelete, a felebaráti szeretet ; 
mind oly dolgok, melyeket csak a vallás adhat. A 
szabadság csak eszünkben él, nem szívünkben, nem 
vert gyökeret lelkiismeretünkben, s ennélfogva a he- 
lyett, hogy mindnyájmikra nézve jótétemény volna, a 
lázadás és enyészet eszközévé válik. » 

Mind e jelenségek nem csak Francziaországban, 
hanem másutt s nálunk is mutatkoznak. Az emberek 
kedélyében hiányzik azon regulator, melyet előbb a 
vallás képezett. Kicsapongó phantasia, élvezetvágy 
és nagyravágyás vezetik az embereket. A jellem s az 
akaraterő hanyatlik. Moralizálni kell az embert, s erre 
a legbiztosabb, talán egyetlen eszköz a tökéletes val- 
lásszabadság, mely a kedélyekben fölébreszti az eltűnt 
vallásos érzést, mely a frivolitásnak engedett helyet. 

A frivolitásnak nincs jobb ellenszere, mint ko- 
moly munkák olvasása s nagy igazságokkal való fog- 
lalkozás, s így ebből a szempontból is ajánlható 
Laboulaye fennidézett munkája. Aki pedig a vallás- 
szabadság eszméjével foglalkozik, akár politikai, akár 
egyházi tekintetben, sok tanulságos és hasznavehető 
anyagot fog e munkában találni. 

VANNAK körülmények, melyekben egy nemzet, 
ha el nem akar veszni, előbbi életétől magát 
mint egy vastag fal által elzárni s polgári létének 
új alapot s új irányt adni kénytelen ; a más állapo- 
tok e szüksége szintúgy a nemzeti életből fejlődvén 
ki, mint maga azon előbbi állapot. — De irigylen- 
dőnek kell vallanunk az oly nép sorsát, mely iránt 
a természet léte minden ágazataiban annyira ked- 
vező vala, hogy mindig pályája eredeti irányában 
haladhatott tovább s melynek nem kell — az elté- 
vedt utasként, mikor tévedését észre veszi — más 
utat keresve, menetét félbe szakasztania, s látván, 
hogy örvény szélén áll, tapogatnia s próbálnia, 
hogy merre tarthat biztosan. A történeti alapon ki- 
fejlett alkotmány, a rögtönzött alkotmányok felett 
— föltéve, hogy mind a kettő szabad intézmények- 
kel bír, melyek az elsőnél századok lefolyta alatt, az 
utóbbiaknál a nemzet szellemi kifejlődésénél fogva 
rögtön nemzeti megegyezés következtében, mint 

egy philosophiai rendszer a priori jövének létre: 
— elsőséget érdemel. * A lassanként fejlett alkot- 
mány, melynek elemei magasb fokra csak akkor 
emeltettek s kifejlése csak akkor történt, mikor a 
dolgok már annyira érettek voltak, hogy ez elmel- 
lözhetetlen lön, s hogy azon reactio, mely minden 
haladásnak ellenszegül, mintegy magától vissza- 
vonult, nem csak a köz-, de a magánéletbe is any- 
nyira benyúl, hogy az állam minden egyes tagja 
nem kevésbbé polgár mint ember. Ennek következ- 
ménye az általános politikai nevelés s érettség, s ily 
körülmények közt az alkotmány mindazon jótékony 
eredményeket szüli, miket a politikai s polgári álla- 
pot befolyása az ember boldogítására előidézhet. 
Látunk ezekre példákat Francziaországban s Angliá- 
ban. De ki nem tudja, hogy az ember a történelem- 
ben csak a folyóval úszik, s hogy a nemzetek nem 
önmaguk önkényesen határozzák el irányukat? Azon 
nemzet, mely politikai kifejlésében a történeti ala- 
pot egyszer elhagyá, valamint az, hol a nagy több- 
ség vagy legalább a felvilágosodottak s műveltek, 
kik a nép természetes vezetői, gyökeres, rögtöni vál- 
tozásokat követelnek, Anglia sorsához hasonlóban 
nem részesülhet. Az angol alkotmány jelleme : összé- 

* De ne legyen az mondva ezzel, hogy az 1777-ben léte- 
zett lengyel alkotmányt az amerikai szabad statusoké, s a 
magyart a franczia felett elsőség illeti. E kérdést tények dön- 
tötték el. 

olvadása az élettel^ s történeti kifejlődése ; ez utolsó- 
nak fejtegetése jelen értekezésem tárgya. Ki e föl- 
adat nehézségeit s a tudományos segédeszközök 
állapotát hazánkban ismeri, e tárgyról gyönge kisér- 
letnél többet nem követelhet. * 



Anglia szász és normann történelme közt lé- 
nyeges a különbség. Új intézmények magvai : új 
nyelv, új szokások, a meghódolt népre befolyás nél- 
kül nem maradhatok, hozattak át. Hódító Vilmos és 
társai a birtokot áthelyezek, megtámadván mindent, 
mi a szász nemzeté vala, még hitét is ; de még sem állt 
hatalmukban mindent ledönteni. A két néptörzs 
végre összeolvadt s a szász elem a felsöséget meg- 
nyeré, és így későbbi állapotok megértése végett a 
szász viszonyok rövid vázlatát kell előre bocsáta- 
nunk. ** 

I. 

Britannia a szász s dán nép külön csoportai 
által több ízben meghódíttatván, több külön hatal- 



'■• Nem hallgathatoiu el, hogy a pesti egyetem könyv- 
tárában még Blackstone Commentarja az angol jogról sem 
ialálható fel ; oly könyv, mely nélkül még egy kézi könyvtár 
is hiányos. 

'•' Az újabb történeti irodalom legjelesb munkáinak 
egyike mesteri kézzel rajzolja a normann hódítást : Histoire 

• 

makra oszlott. A normann hódoltatás idejében mind 
e koronák egy fön egyesültek, hogy egy csapásra 
mind együtt töressenek össze. — Mint a többi ger- 
mán népeknél, a királyi vagy inkább főnöki méltó- 
ság örökös vala ; de az ösztön tanitá e műveletlen 
népet arra, hogy csak azt, ki e méltósághoz illő tu- 
lajdonokkal bír, illetheti az örökösödés, s az első- 
szülött, ha uralkodásra alkalmatlan volt, kizáratott. 
E szokás, a természet embereinek tapintata, amaz 
időben, mikor annyi függe az uralkodótól, nagy fon- 
tosságú vala s most is rehabilitálhatná a monar- 
chiát. Az örökösödés e módja, hasonlólag ahoz, mely 
a régi magyar történelemben előfordul, szabad vá- 
lasztással s koronázással volt összekötve. — Az 
angol-szász monarchiák apró megyékre (county) lévén 
elosztva, a főnemességnél nem mutatkozik az irány : 
magához ragadni a királyi jogokat; de a mint e kis 
fejedelemségek egy nagygyá lőnek s az egyes tartomá- 
nyoknak, előbb önálló államoknak, igazgatása egyes 
főnemesekre bízatott, ezek mint a continensen a 
király fölébe emelkedének, véghezviendők mi amott 
történt, ha a normannok meg nem előzik törekvései- 
ket. — A sokak képzelődésében létező germán szabad- 
ság osztályokra szaggatta a nemzetet. A nemesség 
(thanes) bírta a földet, a köznép (the ceorls) pedig 
mívelte, s habár az utóbbinak Britannia elfoglalása 

de la conquéte d' Angiét erre par les Normands. Par Augustin 
Thierry. 4 kötet. Bruxelles 1835. 

Titán is kitünö jogai maradtak még: a normann 
hódítás idejében már urainak szolgájává lön, a 
mi nem kevéssé könnyítette a normannok ha- 
talmának megszilárdítását Angliában; mert csak 
ott, hol a néptömegnek szabadsága, birtoka s 
jogai vannak, létezhetik erö. — A király hatal- 
mát a Wittanagemot korlátozá ; így neveztetett az 
ország főpapjainak s nemességének gyűlése, mely- 
ben azonban a nép semmi részt nem vön. — Az 
igazság kiszolgáltatása a megyei gyűlésekben tör- 
tént, hol a nép is jelen vala, de a bíráskodásban 
nem részesült. — Az angol jury szinte szász eredetű. 
Ama régi textusok ugyan, melyekből a jury létére 
következtetnek, többnyire a juramentum compurga- 
toriumról szólanak, de Ethelred király azon törvé- 
nye, mely szerint minden kerületben ítélőszék (wap- 
pentake) nyittatik s a sheriffnek s 12 előkelő nemes- 
nek esküdniök kell, hogy sem a bűnöst fel nem sza- 
badítják, sem az ártatlant el nem kárhoztatják, — 
a jury eredetére mutat ; és a Eamsey monostor 
évkönyveiben még jobban megközelítve találjuk a 
'mostani juryt. Az említett monostornak pöre levén 
egy nemessel némely földek fölött, s a megyei ítélő- 
szék kihallgatván mind a két részt, a kérdés eldön- 
tését 35 nemesre — a felek által választandókra — 
bízá. Hasonló ítélet módját Vilmos idejében is lát- 
juk. — A szász intézmények legérdekesebbike talán 
a tíz családból álló kerület (tything) tagjainak köl- 

csönös felelőssége (the taw of frank pledge), mely 
szerint, ha a kerület egyik tagja Ítélőszék elé idézte- 
tik, megjelenéséért a többiek kezeskednek. Mi a hű- 
béri rendszert illeti, az még nem lehetett annyira 
kiképezve, mint később a normannok alatt, de ele- 
mei a szász viszonyokban is léteznek, melyekből 
hihetőleg hasonló alap, mint a normannok alatt, ki- 
fejlett volna azok közbejövetele nélkül is. * 



II. 

Az angol-szász nemzet azzal, hogy egy csoport 
kalandornak — Vilmost és társait méltán azoknak 
nevezhetni — ellenállni nem bírt, bebizonyítá, hogy 
önálló állami létre nem vala képes ; s az éjszakról, 
Dánia- és Norvégiából már előbb átcsapó tengeri 
rablók megtámadásait sem bírván visszaűzni, egy 
részét már ezek elfoglalták, s hihető, hogy csakha- 
mar az egész sziget hatalmokba került volna : s így, 
ha a dánok s normannok műveltségi állapotját 
tekintetbe veszszük, Angliának az utóbbiak általi 
meghódítása a polgárisodás érdekében történt; s- 
Guizotval, korunk legjelesb történetírói egyikével, 
hajlandók vagyunk hinni, hogy Anglia szabadságát 
talán a normann hódításnak köszöni. 

-'^ Lásd ezekről Haliam következő munkáját : View of 
the 8 taté of Europe, dv/ring the middle ages. Paris 1835, 
2. k. 1—22. lapjait. 

E hódításnak — mely Angliában a viszonyok 
teljes megváltozását idézte elö, — alapját a hastingsi 
csata (1066 szeptember 28-án) vetette meg; de a 
harczok, melyek a normannokat Anglia uraivá te- 
vék, még 1080-ig tartottak. A mint az ország egyes 
részei a normannok kezeibe kerültek, biztosok kül- 
dettek ki, mindennemű köz- és magánbirtok össze- 
írására. * 

Az ütközetekben elveszettek, valamint az élet- 
ben maradtak s azok nevei, kik magoktól ném függő 
okokból fegyvert nem fogtak, följegyeztetvén, min- 
den vagyonuk elfoglaltatott. Ez általános rablás 
gyümölcsei a^mindenféle származású kalandoroknak, 
kik a normandi berezeg zászlaját követék, jutalmul 
adattak. A bárók s lovagok nagy uradalmakat, kas- 
télyokat s egész városokat, az egyszerű vazallusok ki- . 
sebb földdarabokat nyertek. Ez intézkedés minden új 
vidék elfoglalásával ismételtetett s az egész országra 
kiterjesztetvén, a normann sereg állandóan letelepe- 
dett és katonai szervezetét megtartá, . azaz, a hűbéri 
rendszer behozatott. A király volt a sereg főnöke, s 
mint ilyen legtöbbet bíró ; főtisztei nagy jószágokat 
szerzének azon kötelességek elvállalásával, milyenek 
a tisztnek főnöke iránt lenni szoktak ; és szerzemé- 
nyeikben viszont katonáikat részesítették hasonló 

* Thierry : Hiatoire de la conquéte de VAngleterre par 
les Normands. 2-ili k. 16. lapon. 

Trefon. Tanulmányok 10 

föltételek mellett. Ezen idegen, most Angliában lete- 
lepedett sereg emberei magok között külön rangfo- 
kokon álló, de a benszülöttekre nézve külön előkelő 
testületet képeztek. Ok voltak a jogosítottak, a töb- 
biek a terheltettek, ők voltak a nemesek,* a szászok 
a pór. De hogy Vilmos s utódjai hatalmasb feudális 
királyokká lőnek, mint a continensen levők amaz 
időben valanak, onnan magyarázható, hogy az új 
viszonyok Angliában nem népvándorlás, hanem egy- 
szerű hódítás következményei voltak, s hogy Vilmos, 
e hódítás indítója, a csatornán túli birtokaiban, sőt 
az elnyomott szász népben is támaszra talált. De a 
hódítók és főnökök közti egyetértés csak addig tar- 
tott, míg a benszülöttek jogaikból s birtokaikból ki- 
űzettek és az idegenek — kik e javak élvezetében 
testületök ügyéről megfeledkeztek, — a király által 
részint közvédelem végett, részint hatalma gyarapí- 
tásának érdekében, adófizetésre szoríttattak. E köve- 
telés elidegeníté a királytól a normannok kedélyét s 
megtagadása részükről gyűlöletesekké tévé őket a 
király előtt. — Hogy Vilmosnak ez adókra vagy 
mint akkor neveztettek, pénzbeli szolgalatokra nézve 
(services d'argent) mértéke lehessen, 1080 és 1086 
között elrendelte, hogy mindenki birtokának meny- 
nyisége és mibenléte kinyomoztassék s a birtok álta- 



-'' Gentilhommo, home nostrae gentis, nemes, nemünk- 
ből való. 

lános lajstroma elkészíttessék, beléiktattatván min- 
den változást, a mi a birtok tekintetében a hódítás 
folytán történt: kiknek kezeikbe kerültek tudni- 
illik az egyes szászok jószágai, kik és hányan ma- 
radtak az előbbi szász birtokosok közül vele vagy 
•egyes normannokkal kötött szerződések következté- 
ben jószágaikban, hány holdból állanak az egyes 
birtokok, hány hold szükséges egy fegyveres ember 
-(homme d'armes) fentartására, mily számmal van- 
nak ezek Anglia külön megyéiben, mennyit jövedel- 
meznek a városok, mennyi hűbéres embere, mennyi 
szász jobbágya, barma s ekéje van minden báró- 
•és lovagnak. 

Ez összeszámolás eredménye lőn a doomsdaj^- 
book név alatt ismeretes birtokkönyv ; * Vilmos ma- 
gát a szász királyok örökösének tekintvén, Edward, 
Harold, s családja jószágait, valamint a közbirtokot 
s valamennyi várost — ha ezeket határozottan má- 
soknak át nem engedé — magának követelte s 
minden adót és terhet, mely valamely birtokon a 
szász királyok alatt akár mi czím alatt feküdt, a nor- 
mann birtokosoktól is követeié. A normann birtoko- 



* A szászok e könyvét dooms-day booknak , azaz: 
utolsó Ítélet könyvének nevezek, mely őket birtokaikból egé- 
szen kisajátította, s melyről egy krónika azt mondja : Dooms- 
day-book ab indigenis sic nuncupatus, quia nulli parcit, sicut 
uec magna dies judicii. Lásd Thierry többször idézett mun- 
kájának 2. k. 233. lapját. 

10- 

Bok pedig királyuk szellemében magokat az előbbi 
szász birtokosok örököseinek vélve, a külön földe- 
ket s jószágokat, melyek hajdan az általok bírt jó- 
szághoz tartoztak, magoknak sajátítva, elfoglaltak. 
Végre Vilmos a nagyobb erdőket koronajószágoknak 
nyilvánította s a vadászat jogát kizárólag magának 
tulajdonította. Ez volt a birtok állapota. A mi a 
politikai viszonyokat illeti, a nép szolgaságban sín- 
lett ; politikai súlya természetesen nem lehetett, de 
akadunk mindjárt a hódítás után egy királyi nagy 
tanácsra (commune consilium regium), melybe a 
hűbéri rendszer elve szerint a korona minden köz- 
vetlen vazallja meghívatott, valamint a püspökök s 
apátok is. A mi e gyűlés hatáskörét illeti, hasztalan 
volna annak jogszerű határait keresni, csak erő és 
szükség szabott határt amaz időkben ; de látjuk e 
királyi tanácsot egyházi viszonyokkal, békét és há- 
borút illető kérdésekkel, kinevezésekkel nagy hivata- 
lokra, a királyi családot illető ügyekkel, szóval, az 
állam összes érdekeivel foglalkozni, — mihelyt t. i. a 
királynak nem volt elég ereje, hogy mindezt maga 
intézze, s ha magaviselete panaszokra adott okot, 
melyek éreztették vele, hogy fő jobbágyaival szerző- 
désekre kell lépnie. * 

Az angol történelem Vilmosnak 1087-ben Nor- 



'■' Lásd ezekről Guizot következő munkáját : Essais 8nr 
Vhistoire de Francé, Bruxelles 2. k. 142. 1. 

mandiában történt halálától a nagy charta létrejöt- 
téig, 1215-ben, egy szakadatlan harcz a király s a 
hűbéri nemesség közt. Végtére János alatt a hűbéri 
nemesség megalapitá s biztositá a maga jogait s a 
királyok tiszteletben is tárták azokat, míg erejök 
nem vala azok megdöntésére. 

Szóljunk tehát mindenekelőtt a biztosító leve- 
lekről vagy chartákról. 

A charták eredményei voltak az aristokratia 
győzelmének a királyság fölött ; s már Vilmos és 
serege közt — így nevezhetjük a normann aristo- 
kratiát — meghasonlás történvén, az chartát adott, 
melyben azonban a király csak átalánosságban igére, 
hogy a nemesség szabadalmait fen tartja, s attól 
viszont kötelességei teljesítését követeié. — Első 
Henrik, bátyját, Robertet, a koronától megfosztván, 
s emez, pártjára számítva, Angliát megtámadni pró- 
bálván — e válságos helyzetben Henrik a királyi 
nagy tanácsot összehívta, figyelmezteté azt bátyja 
rossz tulajdonira, ígérte, hogy az angolhoni nor- 
mannok szabadságát fentartja s elismerve az előbbi 
uralkodók visszaéléseit, hogy őket királyi önkény 
ellen biztosítsa, új chartát adott ki. Tartalma a hű- 
béri viszonyok rendezése ; a népnek pedig Edward 
törvényeinek helyreállítását, a régen a normannokon 
elkövetett gyilkolások megbocsátását, s a korona 
jogainak további ki nem terjesztését igére. — Ist- 
ván iömét kettőt, II. Henrik szinte hasonló tartalmú 

chartát ada ki. — E charták ismétléséből kiviláglik^ 
hogy soha sem léptek életbe, mert hatalom elleni,, 
octroyált biztosítások levén, mit a király maga enge- 
dett, azt akármikor visszavehetönek véle. Ez is bizo- 
nyítja, hogy a szabadság áldozatokat követel, s nem 
engedi magát ajándékban adatni. De felette sok is- 
voljia embertől követelni, hogy hatalmáról lemond- 
jon; sőt egész erejével ragaszkodik ahhoz, s ha ve- 
szély, félelem vagy a nagylelkűség pillanatnyi föl- 
lobbanása lemondásra bírja is, megbánja tettét & 
veszteségét kipótolni igyekszik. — így az angol 
charták is, ha a veszély vagy szükség esete, mely- 
ben kiadattak, elmúlt, holt betűkké váltak. A kirá- 
lyok annál könnyebben tehették azzá, mert a nor- 
mannok és szászok közti viszálkodásokban mindig 
találtak támaszt, melyet fölhasználhattak. Ordericus 
Vitális a mondottak felvilágosítására a következő 
tényt említi. 

A Bridgenorth-i vár, — mely Kobert de Be- 
lesmenek, a normann bárók leghatalmasbikának s 
legerőszakosbikának birtoka vala, — 1102-ben 
I. Henrik alatt ostrom alá fogatván, midőn a király 
seregében lévő normannok ezen ostrom felett tanács- 
kozva, úgy okoskodtak, hogy ha a király ily nagy és 
hatalmas férfiút váraiból kiűzni képes leend, őket 
mindnyájokat nemsokára a szolgák sorsa érné, kér- 
ték a királyt, hagyna fel az ostrommal és lépne Be- 
lesme-mel szerződésre ; de a sereg szász része, a 

normannok iránti gyűlölségből ellenszegült s a várat 
b evévé. * 

II. Henrik és I. Kichard alatt léteztek már az 
okok, melyeknek következése a Magna Charta lön : 
de e két király, az első ügyessége és szilárdsága, a 
második vitézsége által lecsillapitá a szélvészt, mely 
János alatt kitört. 

A király terjedelmes birtokai Francziaország- 
ban szünetlen háborúkat okozván, arra kénysze- 
riték öt, hogy vazallusait, jogaik ellenére, adók- 
kal terhelje : még nagyobb igazságtalanságokra 
vetemült ellenök, a Poitouiak és Anjouiak kedvéért ; 
— Poitou és Anjou tudniillik Fülöp Ágost által 
elfoglaltatván, János pártolóinak nem maradt egyéb, 
mint túl a csatornán keresni menekvést. E déli vérű 
férfiak ügyességök s elmésségök által a királyt any- 
nyira el tudák idegeníteni a normannoktól, hogy 
sokat közülök hivatalaiktól és hűbéres jószágaiktól 
különböző ürügyek alatt megfoszta, s ezekkel a déli 
gallusokat gazdagítá. E jövevények érezvén helyzetök 
kétességét, siettek biztosítani jövőjüket. Tisztök tel- 
jesítésében önhaszon vala a mérték, a városok 
lakosai s jószágaik jobbágyai pedig annyira terhel- 
tettek, mint sehol a normannok alatt, mi őket a nép- 
tömegnél nem kevésbbé gyűlöletesekké tévé, mint a 



* Lásd Haliam: State of Europe 2. k. 30. 1. és Tliierry 
Conquéte de VAngleterre. 2. k. 3*26. 1. 

nemességnél, * mely a királyban csak főnököt lát- 
ván 8 jogtalanságain mélyen megütközvén, 1213-ban 
Londonban, hová a pénz szűkében lévő király által 
összehivatott, elhatározá követelni I. Henrik chartá- 
jának megújítását. Később fegyverhez fogván, 1215. 
június 1 9-kén kivivá a Nagy Chartát. E Charta először 
a papság, másodszor a hűbéres birtokosok, harmad- 
szor az egész nemzet általános jogairól szól. A mi 
a papságot illeti, a Magna Charta általában megerő- 
síti szabadalmait. A hűbéres birtokosság jogait pedig 
részletesen számlálja elő s a jogot : adót vagy más 
rendkívüli segedelmet a nemzetre vetni, kizárólag a 
nemzeti nagy tanácsnak tartja fönn, melynek egy- 
szersmind összehívása eseteit és módját is meghatá- 
rozza. Végre kijelenti, hogy a királyi vazallusok 
szabadságai a főnemesek vazallusait is illetik. A nem- 
zetet, vagyis inkább az akkoriban még csekély 
számú szabad embereket illető, s minket leginkább 
érdeklő jogok következők valának : A közönséges po- 
rok Ítélőszéke (common pleas) nem fogja követni a 
királyi udvaírt, hanem bizonyos helyen tartandja 
üléseit. A király s távollétében a főbíró (grand jus- 
ticier) négyszer évenkint két bírót küldend minden 
megyébe, kik a megye gj^űlésében választott négy 
lovaggal ítéletet tartandnak, a megyei gyűlés he- 
lyén s napján. — A szabad ember csak az ország 

- Thieiry, Conquete de VAngleterre, 4. k. 302. lap. 



KIFEJLÉSÉNEK TÖRTÉNETÉRE. lo3 

törvényei szerint, hasonlói (pairs) által hozott 
törvényes ítélet következtében fogathatik el, zá- 
rathatik be s űzethetik ki birtokából, tétethe- 
tik törvényen kívül vagy küldethetik számkive- 
tésbe. A jog* és igazságszolgáltatás nem fog sem 
árúba bocsáttatni, sem megtagadtatni vagy elha- 
lasztatni. — Minden kereskedőnek szabadságában 
álland Angliába telepedni, azt elhagyni, ott ma- 
radni s adás és vevés végett a szárazon és vízen 
utazni minden zsarolás (mai tóté, male tolta) ve- 
szélye nélkül, a régi s törvényes szokások szerint ; 
kivévén, ha a kereskedő hazája Angliával háború- 
ban állna, mely esetben kinyomoztatik, mily bánás- 
módot követ amaz ország az angol kereskedők- 
kel szemben s a viszonyosság elve alkalmazandó. 
Ezeken kívül megigéré a király, hogy csak tehetsé- 
ges és becsületes férfiakat fog bírákká kinevezni s 
megtiltandja, tanúkihallgatás nélkül bárkit is elma- 
rasztalniok ; megigéré, hogy a minden törvényes 
ítélet nélkül vagyonuktól megfosztottakat birto- 
kaikba visszahelyezi, a hidak építése végett kö- 
vetelt munkákat (Corvées) gyérítendi, s a polgáro- 
kon, kereskedőkön s parasztokon gyakorlott zsaro- 
lásokat eltiltja, az idegen zsoldos katonákat vissza- 
küldi. Végre London s más városok régi szokásait s 
szabadalmait megerősité. — E szövetségszerződésböl 
kiviláglik, hogy a nemesség győzött a királyságon, s e 
felsőségét a Lancaster- és York-házak közti harczok 

eldöntéséig meg is tartotta; de János ellenében 
szövetkezvén a néppel, a nép sorsának könnyí- 
téséről is gondoskodott mellesleg. De a Magnar 
Charta fontossága a népre nézve abban áll, hogy 
általa oly államjog állapíttatott meg, melynek egyes 
részei kiterjesztetvén a népre, egy kiváltságos osz- 
tály joga az összes nemzet közjogává lön. 

János király azonban nem feledheté előbbi 
hatalmát és fegyvert fogott. A hűbéres nemesség 
csak a külföld segedelmével remélvén győzhetni, 
franczia segítséget keresett s Lajosnak, a Fülöp 
Ágost fiának ajánlotta fel a koronát. Hasonló tüne- 
mény majd minden országban ismétlődik, s bár ez^ 
idegen közbenjárások hosszú háborúkat szültek, ar 
nemzetiséget s szabadságot is gyakran mentették 
meg ! — III. Henrik trónra lépvén, a Nagy Chartát 
— bár nem egész kiterjedésében — megerősíté s 
nem sokára ki tudá vinni, hogy a katonai szolgála- 
tok helyett fizetendő adót (escuage, census equestris) 
a nagy tanács összehívása nélkül is követelhesse ; 
ellenben egy másik Chartát is ada ki, mely a korona 
jogainak további kiterjesztését tiltja. De a hűbéri 
királyság természeténél fogva , mely folyvást hatal- 
mának gyarapítására törekszik s amaz idő szelle- 
mében, az egyén jogai csak hatalmával voltak arány- 
ban. Henrik, viszonyai minősége szerint, a chartákat 
majd egészen visszahúzá, majd megerősíté; így 
1253-ban a charták helybenhagyása után a nagy 

tanács megegyezésével excommaDicatio ítélete mon- 
datott ki mindazok ellen, kik a királyi chartákat 
megsértik ; de e biztosíték nem felelvén meg a czél- 
nak, 1264-ben a királyi nagy tanács oly parancs ki- 
adására kényszerité a királyt, hogy a két charta két- 
szer évenkint, s pedig húsvétkor és szent Mihály 
napján, minden megye gyűlésének, az egész nép 
jelenlétében olvastassék fel, s a sheriflfek és baillik, 
valamint a főurak tisztjei esküdjenek azoknak szen- 
tül megtartására, ellenkezőt teendők iránt az enge- 
delmesség megszűnvén. íme a ministeri felelősség 
csírája ; s valóban, e biztosíték helyébe, oly időszak- 
ban, midőn a monarchicus elem a többieket elnyo- 
mással fenyegeté, a ministerek felelőssége lépett. 

I. Edward, Francziaországot megtámadni ké- 
szülvén, seregét s az ennek kiállítására szükséges 
összegeket erőszakos és önkényes rendszabályok 
által szaporította ; mire közelégüleilenség tört ki. 
Az ország nagyjait Salisbury-ba hívta össze ; sere- 
gét két részre osztani, s felét önmaga Flandriába, a 
másikat Humphrey Bohun herefordi, s Eoger Bigod 
norfolk-i grófok Gascogne-ba akarván vezettetni; 
mire a két gróf kinyilatkoztatá a királynak, hogy 
készek akárhová hadba menni, hol ő jelen leend, de 
hol ő maga személyesen nincs, oda nem mennek. 
A szavak, miket a király ez alkalommal a két gróiBfal 
(earl) váltott, igen jellemzők ; gróf uram, mond a 
király. Isten nevében mondom, ön vagy el fog 

menni, vagy az akasztófán függni. — « Isten nevé- 
ben mondom, válaszolá Hereford, király uram, én 
nem megyek, s nem is fogok az akasztófán függni. »* 
Ezek után a két gróf embereivel eltávozott a nélkül, 
hogy a király őket elfogatni merte volna s nélkülök 
ment a hadba ; de elindulása előtt proclamatiot inté- 
zett a sheriflfekhez, a maga igazolása végett* Alig ha- 
gyá el Angliát, s már a fentebb nevezett két hatal- 
mas báró pártjukkal fegyvert fogtak, London polgárai 
is hozzájok csatlakoztak. Edward e zendülés elnyo- 
matására elegendő fegyvererővel nem bírván , a 
királyi nagy tanácsot összehívatta. A kormányzó (re- 
gent) a közkívánságnak engedni kénytelen, a char- 
tákat Gentbe küldötte megerősítés végett az épen ott 
tartózkodó királyhoz. Edward késedelmeskedett, mert 
mi sem esik nehezebben a kényuralomnak, mint 
jogok elismerése, még ha reménylbeti is, hogy elég 
erős leend büntetlenül ledönteni azokat, előre ki- 
mondva ezzel önelkárhoztatását. Végre a chartákat 
mégis megerősíté s a két grófnak amnestiát ada. 
Edward 1299-ben Angliába visszatérvén, midőn 
kérték, hogy a chartákat személyesen is erősítse 
meg, ismét késedelmezett, s végre a közkívánságnak 
e záradék mellett engede : nsalvo semper iure co- 






Sir Earl, by God, you sball eitlier go, or hang. — By 
God, Sir Kiug, replied Hereford, I will neither go, nor hang. 
Hinne , History of England. London 1833. I. kötet. 150. 
lapján. 

ronae nostrae)). A király az ennek következtében ke- 
letkezett forrongást látván, ki akará nyomozni a nép 
hajlamait, s a charták ratificatioját közhelyeken fel- 
olvastatta, de a záradéknál mozgás és zaj tört ki a 
népcsoportban. A király felfogva az ilyes népnyilat- 
kozás valódi értelmét, következő évben a nagy taná- 
csot összehivá, s a chartákat a záradék kihagyásával 
erösité meg ; később megdöntésökre új szert akarva 
használni, pápai bullával látta el magát e végből ; 
de 1307-ben a halál gátot vetett törekvéseinek. Ez 
időtől fogva Angliában a charták kötelező ereje nem 
vonatott többé kétségbe, s bár a hatalom még gyak- 
ran kijátszá 8 megsérté rendeleteiket, érvényüket 
mindig ellentállás nélkül elismeré s megerősité. 

A jogok e szerint lassankint megállapittatván, 
lássuk, miben állanak ugyanazon időben kifejlett 
biztosítékaik. János a Magna Charta végén az esetre, 
ha azt a király megsértené, a báróknak ellentállási 
jogot ad. Ezzel a polgári háború törvényesítése vala 
a biztosítékok első kísérlete.* De 1307-ben I. Ed- 
ward halála után, midőn a charták végkép el valá- 
nak ismerve, az ököljog helyében más biztosítékot 
találunk; tudniillik a parlamentet. Tekintsünk ennek 
eredetére s fokonkinti kifejlésére. Már Vilmos, köz- 

'•' Hasonló okok hasonló eredményeket szülvén, az 
ellentállási jogot a magyar alkotmányban , sőt a franczia 
hűbéri rendszerben is látjuk. Guizot, Essais, 2-ik kötet 
199. lap. 

vétlen vazallusait azaz : a normann sereg tisztjeit, 
melynek főnöke ö maga vala, közdolgokról tanács- 
kozás végett összehivá. A király e közvetlen vazallu- 
sai mind báróknak (les barons) neveztettek, de a 
birtok nagyságának különbsége közöttük nem 
sokára rangkülönbséget szült. A királyi közvetlen 
vazallusok száma szaporodván s lakhelyeik az egész 
országba elágazván, összesen soha sem jelentek meg 
a királyi tanácsban, a leghatalmasabbak s leggazda- 
gabb akr a bízva azt, a kiknek jelenlété súlylyal bír. 
II. Henrik alatt már két rendű bárókat látunk : ba- 
rones primae et secundse dignitatis. E különbség 
még szembetűnőbb a Magna Chartában, hol a király 
lekötelezi magát, hogy amazokat egyenkint, a töb- 
bieket pedig a sheriffekhez utasított levelek által 
együttesen fogja meghívni a nagy tanácsba. így a 
XlII.század elején a királyi köz vétlen vazallusok min- 
denikének joga volt a királyi nagy tanácsban sze- 
mélyesen megjelenni. Kevesen éltek e joggal, de an- 
nál nagyobb hatáskörük volt a megyékben. Ott ők 
szolgáltatták az igazságot, helyi érdekekről tanács- 
koztak, kirótták a megyére vetett adót, s a mint a 
nagy báróktól mind jobban elkülönültek, egy másik 
osztályhoz közeledtek, melylyel később egészen 
összeolvadtak. A nagy bárók vazallusai szintén részt 
vettek a megyegyülésekben , s ugyanazon jogokat 
gyakoriak; sokan közöttük úgy is vagyonosabbak 
levén a király közvetlen vazallusainál. — A szolgákból 

Tált földbérlök (tenants by free soccage) * napról- 
napra több szabadságot és súlyt nyertek. E három 
elemből keletkezett a szabad birtokosok (freeholders) 
osztálya, mely annál inkább szaporodott, minthogy a 
közvetlen vazallusok (tenants in chief) jogosítva vol- 
tak birtokuk egy részének eladására. E változások 
új elemet hoztak létre, melynek a közügyekben 
elébb-utóbb részt kellé vennie. A kisebb nemesség 
már elébb bejutván csekély számmal a királyi nagy 
tanácsba, János 1214-ben a megyék sherififjeinek 
megparancsolá, hogy minden megyéből négy lova- 
got küldjenek a királyi nagy tanácsba a közügyekről 
értekezés végett. III. Henrik azonban 1245-ben a 
nagy bárókat s ismét minden többi vazallusát össze- 
híyá. E királyi nagy tanácsot nevezte Mathieu Paris 
1246-ban legelőször parlament-nek (parler beszélni, 
értekezni). — 1245-ben a király pénz szűkében lévén, 
parliamentet hitt össze ; de a kisebb nemesség, mely- 



-•' Soccage is in law a tenure of lauds for certain infe- 
xiour or Imsbaudly services to be performed to the lord of tlie 
fee ; all services duerfor laud being knight's services or soc- 
cage : so tliat wathever is not knight service, is soccage. A 
soccage of free tenure is, where a man holdeth by free service 
of twelve pence a year for all mancrer of service. Soccage- 
nak neveztettek a földhasználó tartozásai a föld ura iránt, a 
katonai szolgálatot kivévén, s ha e tartozások évenkint pénz- 
zel tisztáztattak le, a viszony free soccage, azaz : szabad bér- 
letté lön. — Johnson , Diciionary of the englisch language. 
London 1833, egy köt. I. 1102. 1. 

nek, házi érdekeivel levén elfoglalva, a megjelenés 
terhére vált, 1245-ben hihetőleg kevés számmal 
jővén össze, a sheriflfeknek meghagyatott, hogy min- 
den megyéből két lovagot küldjenek a parliamentbe.* 
Itt tűnik fel először az angol alkotmányban a kép- 
viselet elve, s ez időtől fogva a parliament e formá- 
ban jő elő, mig később még egy más nemzeti ele- 
met is fölvesz magába. Helyén leend most a kérdés, 
hogy kik választották a lovagság e képviselőit, e 
követeket (county-knights) ? A nemzeti hiúság nem 
csak a jelenre s jövőre, de a múltra nézve is hatni 
szokott, 8 vannak angol publicisták s történetírók, 
kik a XII. századi hűbéri alkotmányban nem a mos- 
taninak csíráját, de a jelen alkotmányt egész mivol- 
tában akarják látni, s ezek szerint a megyei képvi- 
selők már akkor a szabad birtokosok egész testülete 
által választattak ; de ha megfontoljuk, hogy előbb a 
királyi tanácsba csak a király közvetlen vazallusai 

« 

'•= E királyi parancs (writ) februarius 11-kén l!^54-beii 
adatott ki, s egy része így szól : duos legaliores, et discretio- 
res milites vice oninium, et singulorum eorundem .... ad 
providendum una cum roilitibus aliorum comitatuum, quos 
ad eundein diem vocari fecimus, quale auxilium nobis in 
tanta necessitate impendere voluerint. Tu ipse militibus, et 
aliis de Comitatu praedicto necessitatem nostram et tam 
urgens notium nostrum diligentes exponas, et ad competens 
auxilium nobis ad praesens impendendum eficaciter inducas. 
etc. Guizot a report of the lords comittees uiébnEssais N. 2. 1. 
211. E vélemény mellett s ellen szóló okokat olvashatni Hal- 
iam munkájában : State of Europe^ 2. k. 64. 1. 

hívattak, természetesnek fogjuk találni, hogy a jog, 
magok helyett képviselőt választani, csak reájok 
lehetett szorítva, mit a IV. Henrik alatt hozott tör- 
vény is bizonyít, mely szerint minden szabad birto- 
kosnak választási joga van ; mert ha a szabad birto- 
kosok mindjárt elejétől fogva e joggal bírnak, az 
említett törvényre nincs szükség. A szabad birtoko- 
sok kedvező körülménytől segíttetve, e jog gyakor- 
latába lassankint önmagokat helyezek be, s a mi így 
szokássá vált, IV. Henrik alatt a törvények közé 
igtattatott. 

Tekintsük most a III. Henrik országlását. A ki- 
rály rosszakarata s változékonysága, melylyel a char- 
tákat ma megerősíteni, holnap megsérteni kész vala, 
ingerültséget szült az országban, melynek csak nőnie 
lehetett, midőn a király, fia számára szerezvén meg 
Siciliát, roppant adósságokat' vett magára. Adók 
ugyan csak a parliament helybenhagyása mellett 
voltak fizetendők ; de mit használt e biztosíték, ha 
az adók parliament általi megtagadása zendülésnek 
tekintetett ? Szóval, a charták léteztek, senki által 
sem vonattak kétségbe, de a király által kénye sze- 
rint sértettek meg. Látjuk tehát, hogy az alkotmány 
biztosítékai hiányosak s elégtelenek voltak oly kor- 
mány ellenében, mely azon ügyetlen s rossz kormá- 
nyok egyike volt, miket semmi veszély sem bír meg- 
javítani, mert minden felettök nyert győzelem hasz- 
talan, s mert míg léteznek, hibáiktól nem bírnak 

Trefort. Tanulmányok. 1 1 

menekülni. Az angol aristokratia most a kormány 
formájának változtatásában vélt biztosítékot talál- 
hatni s a királyt egy állandó tanácstól való függésbe 
határozá helyezni. Ilyes valamit már 1244-ben pró- 
báltak, de siker nélkül. A királyságon új sebet ej- 
tendő zivatar kitört 1 258-ban. Vádak s dorgálások 
után, melyeket a királynak, bár nem érdemetlenül, 
hallania kellett, határoztatott, hogy a parliament 
egy hónappal pünkösd után összejövend Oxfordban, 
hol tizenketten a király mostani tanácsosai közül, 
tizenketten pedig a bárók által választandók, bizott- 
ságot képezzenek, melyre a kormány reformja bi- 
zatik. 

E bizottsághozá létre a nevezetes oxfordi rendele- 
teket (provisions d'Oxford), melyek a királyi hatalmat 
úgy szólva megsemmisítek, az országnagyok, Áe 
korántsem a nép javára. A király mellé most 15 
személyből álló tanács állíttatott, melynek 9 tagját 
a bárók választák, s melynek megegyezése nélkül a 
király mit sem tehetett. 

Ezen kívül az oxfordi provisiok a bárókat a 
kanczellár, a kincstárnok s más előkelő tisztek ki- 
nevezésével, s a királyi várak őrzésével ruházták 
fel. Az említett intézkedések következtében minden 
megyében négy lovag választatott a sheriffek elleni 
panaszok megvizsgálására, kik ezentúl a megyék 
gyűléseiben voltak választandók ; végre 24 báróból 
összetett állandó küldöttség neveztetett ki, mely a 

király mellé állított tanácsosai háromszor- évenkint 
értekezzék az ország ügyeiről. 

Látni fogjuk, micsoda gyümölcsöt termett az 
aristokrat iának e diadalma a királyság felett. Az 
akkori időtől azonban nem követelhetni egyebet, 
mert ha a hatalom ellenszegülésre talált vagy meg- 
buktattatott, ez csak azért történt, hogy azok, kik 
azt megbuktatták, hozzá jussanak ; mint jelenleg is 
a keleten zsarnokokat buktatnak meg, hogy újak 
támadjanak. A karok, mint átalában az elkülönzött 
osztályok s várnák (kasztok) csak önérdekeikért 
küzdenek ; az aristokratia föllép a királyság ellen, 
de korántsem oly ozéllal, hogy a rend s jó kormány- 
zat áldása a népre szálljon. Ez nem fekszik termé- 
szetében. Nem akarom ezzel azt mondani, hogy oly 
néposztályok, melyeknek ugyan még némi aristokra- 
tikus színe vagyon, de melyek már közel állanak a 
néphez, — ugyanazon természetűek volnának, mert 
már összeolvadóban vannak annak valódi érde- 
keivel. 

Az aristokratiának a király elleni fölkelése s 
diadalma nem enyésztette el a hatalom visszaélé- 
seit, csak másokra ruházta át. A 24 báróból álló 
bizottság Simon de Montfort vezérlése alatt az 
ország urává lön a nélkül, hogy uralkodásának ha- 
táridő szabatott volna. Montfort s pártja e bizott- 
ságban túlsúlyra kapott s a visszaélések helyett, saját 
meggazdagodásáról, s hatalma gyarapodásáról gon- 

11* 

doskodék. Sok egyesek érdeke s jogaik megsértése 
után, rendszabályok hozattak, melyek az egész or- 
szágot sértek; így a slierififek megfosztattak azon 
jogtól, hogy megbüntethessék a bárókat, kik alatt- 
valóikat s szegényebb szomszédjaikat kímélni nem 
szokták, ha a megye vagy a körűtat tevő bírák (les 
juges en circuit) ítélőszéke elé idézve meg nem jelen- 
tek ; így az igazságszolgáltatásnak nem csekély 
sérelmével határoztatott, hogy a bírák csak minden 
hét évben teendnek körutat. E miatt a lovagság ösz- 
szesége panaszt emelt a királynál, s kérte öt, állítná 
vissza a dolgok előbbi állapotát. Mire Edward a 
koronaörökös válaszul adá : hogyha a bárók igére- 
töket nem teljesítendik, ő maga fogja őket a néppel 
egyesülve reá szorítani. Tudjuk, hogy az ezek követ- 
keztében kitört belháborűban Montfort lőn győztes, 
de a mivel önkényűleg királyi hatalmat gyakorolt, a 
bárókat magától elidegenítette ; a népben azonban 
új támaszt szerezvén, a parliamentet a király nevé- 
ben 1264-ben összehívta. — E parliamentben jelen- 
nek meg először a városok követei. Ezekben kere- 
sett Montfort ellensúlyt az aristokratia ellen, mely- 
nek egy része elpártolt tőle. Ez által egy lépés 
tétetett az új államjog felé, s mély seb ejtetett a 
hűbéri rendszeren. 

Szólnunk kell itt az angol városok állapotáról 
amaz időben. — Jóllehet a szász városok a normann 
hódítás előtt politikai befolyással az állam dolgaiban 

nem bírtak, sokan közöttük az ipar és kereskedés 
által gazdagokká s virágzókká lőnek. A normann el- 
nyomás a városok sülyedését idézte elö, ezek a király 
vagy egyes urak birtokában lévén, s uraik kénye 
szerint igazgattatván s terheltetvén. Első Henrik 
uralkodásától fogva a városok emelkedni kezdettek 
8 később megszerzek bűbérileg az általok lakott föld 
birtokát (by fee-farm) , de a hűbéres úr még sem 
mondott le jogáról : adókat vetni (des tailles) a vá- 
rosokra, míg elegendő erővel nem bírtak az ellent- 
állásra, melynél fogva ez a természeténél fogva kor- 
látlan jog tettleg mégis kevésbbé önkényessé lőn. 
Végtére az úr pénzért nagyobb szabadalmakat s 
egész függetlenséget engede. — A városok meghíva- 
tása a parliamentbe új politikai combinatio vala, 
melynek sikere azonban Montf ort várakozásának nem 
felelt meg, mert a polgárság ez iij helyzetét nem 
Montfort hatalmának megállapítására, hanem a ke- 
reskedési korlátok, a vám s a nagy adók fizetésének 
megszüntetésére kívánta használni. Az ország valódi 
anarchiába sülyedt. Montfort s pártja a király által 
megtámadtatván, Eweshamnél 1265. augusztus 4-kén 
legyőzetett. Az ellenhatás erőszakos volt ; de Mont- 
fort, ki halála után szentnek tekintetett, a nép érde- 
kében is hatott, s a zendülés lecsillapítása után nem 
lehetett oda visszatérni, honnan ő kiindult. 1266-ban 
parliament hívatott össze, mely az oxfordi provisio- 
kat eltörlé, s a királynak visszaadta előbbi súlyát. 

I. Edward alatt kétféle parliamentet látunk. 
Az egyik egy neme a titkos királyi tanácsnak, csak 
nagy bárókból állván ; de hatalmas s önálló ; a má- 
sikban a megyék és városok követei ültek. Az utób- 
biakat Edward, Montfort példájára mindjárt az első 
parliamentbe meghivá, s ez vala a nemzeti nagy 
tanács. Törvényes különbséget a két gyűlés közt 
nem igen találhatni ; az első azonban igen gyakran 
hivatott össze, s az állam majd minden ügyei 
elébe terjesztettek ; a második többnyire csak ha új 
adóra vala szükség. Ezentúl a polgárság képviselőit 
majd minden parliamentben ott látjuk, jelenlétök 
kívánatos levén az adók megnyerésére s felosztására. 
De e kétféle parliament némelykor két külön helyen 
tartotta üléseit, így 1283-ban a bárók Northamp- 
tonban, a többiek Yorkban. A legteljesebb parliament 
I. Edward alatt az 1295-iki vala, midőn Szép Fülöp 
Angliát megrohanással fenyegetvén, a veszély elhá- 
rítására a nemzet minden osztályának közreműkö- 
dése igénybe vétetett. Ez alkalommal száz húsz 
városnak parancsoltatott, hogy követeket küldjön a 
parliamentbe. Edward alatt hívattak meg először az 
egyetemek is a parliamentbe, tőlök is segély köve- 
teltetvén. 

Ez időtől fogva a parliamenti intézmény vég- 
képen megszilárdult, s megegyezésének szüksége az 
adókra nézve elismertetett. De mindemellett a tör- 
vények még nem valának oly szabályok, melyektől a 

király el ne térhetett volna. Edward gyakran sértette 
meg a nemesség s a nép jogait, de az orvoslást most 
polgári háborúk helyett parliamenti végzések eszkö- 
zölték. Meg lévén tehát állapodva a parliament : lás- 
suk alkotó részeit. Törvény még nem létezett, mely 
elhatározta volna, hogy kik a grófok (earls) s bárók 
(barons), a kiket személyesen kell meghívni. A ko- 
rona közvetlen vazallságának s a nemzetségnek fon- 
tossága volt a személyes meghívás egyetlen biztosí- 
téka. A megyei követek meghívása pedig a királyi 
közvetlen vazalloknak a nagy tanácsban való rész- 
vételéből keletkezett, de a városi követek jelenléte 
még nem volt törvény által megállapítva, söt még 
az sem volt bizonyos, mely városok küldendnek 
követeket : e tárgy a sheriflfekre bízatott. A mi a váro- 
sok követeinek választását illeti, a mmiicipalis jogok 
— melyek közé a választási jog is számíttatott — 
hol azon testület által, mely a várost a királytól 
vagy hatalmas hűbéresektől hűbéri birtokként (en 
fee-farm) charta által megszerzé, hol azoktól, kik 
házaikat szabad bórlési (free soccage) czímmel bírák, 
hol a házak minden tulajdonosai által gyakorol- 
táttak. 

Tekintsünk most a parliament külön elemeinek 
egymás közti viszonyaira. A hódítás után az ural- 
kodó nemzet osztozván a hatalomban, befolyását a 
királyi nagy tanácsban gyakorlá. A kisebb nemesség 
később követeket küldvén, ezek a bárókkal üléseztek 

8 tanácskoztak ; de midőn a városok is meghívattak 
a parliamentbe, e tény, újsága miatt, nem tartatván 
a hűbéri joggal megegyeztethetönek, a városi köve- 
tek külön helyen ültek s külön szavaztak. Második 
s harmadik Henrik alatt a megyei követek tulajdon 
házat képeztek, mely külön a báróktól s külön a 
polgároktól tartotta üléseit. Hatásköre azon ideig 
sérelmek orvoslásában s a korona szükségeinek ki- 
elégítésében állott ; de III. Henrik halálával fontos 
jogokat nyert, így 1-ször: Adók csak parliamenti 
^megegyezéssel vethetők ki. 2-s2or : Törvényváltozta- 
táshoz mind a két háznak kell járulnia. 3-szor: Az 
alsóház kivívá magának a jogot : közvisszaélések 
iránt vizsgálatokat tétetni s köztanácsosokat (public 
consellors) bevádolni. 

II. Richárd uralkodása kedvezett e jogok kifej - 
lésének. Kiskorúsága alatt a kanczellár, a kincstár- 
nok, a bírák s más főtisztek a parliament által 
neveztettek ki, a felső ház pedig az alsó felszólítá- 
sára kilencz magas rangú személyből álló tanácsot 
adott a király mellé, melynek megegyezése nélkül 
semmi fontos dolog sem hajtathatott végre. A par- 
liament most általában minden kérdésbe bele avat- 
kozott, s midőn a franczia háború folytatására új 
segedelem kéretett, az alsó ház e czélra már elébb 
adott összegekről számadást követelt előbb, s csak 
ezután szavazott meg új adót. Számadást az adókról 
később maga a király ajánlott, s ennek következte- 

ben az alsó ház közbenjárásával megszabadíttatott 
a fentebb említett tanácstól, de a kincstár ellenörzé? 
sere új bizottság neveztetett ki. 1381-ben tört ki a 
parasztháború. — A nemesség által gyakorolt mér- 
séketlen elnyomás tűrhetlenné válván, a parasztban 
e viszony igaztalanságának érzését költé fel. Quand 
Adam béchait, quand Eve filait, oú était alors le 
gentilhomme? ez a mondás járt szájról-szájra.* A ki- 
rály a veszély pillanatában a parasztságot egy 
charta által szabadnak, úri tartozásoktól mentnek 
nyilvánította; de a veszély elmultával a chartát 
visszavoná, s a parasztságot megbüntette ; rendsza- 
bályait a parliament is megerösíté. — A király el- 
érvén nagykorúságát, elődei példájára a törvényt 
nem kímélé, míg végre, főkép a kincstár rossz keze- 
lése következtében, bizottság neveztetett túlkapásai 
megszüntetésére, melynek iránya azonban oda czé- 
lozott, hogy az egész kormányzatot kezeibe kerít- 
hesse. — Mi módon alkalmazá magát a király a 
parliamenti statútumokhoz, kitetszik abból, hogy az 
alsó ház őt minden ülésben kére : teljesítené a múlt 
ülések határozatait. Eichardban, mint az előtte ural- 
kodott angol királyokban, szembetűnő az irány a 
korlátlan monarchia felé, s ez okozá a zendülést, 
melyből azonban a király nagyobb hatalommal fel- 
ruházva jőve ki, s egyetértés létesült közte s a lor- 

'•' Lásd Tliierry Conquéte de V Angleterre. 4. k. 331. 1. 

dok közt^ kik nélkül az alsó ház még nem Tála képes 
fontos tárgyakat keresztül vinni. 

Szembetűnő a haladás, melyet az angol alkot- 
mány a Lancaster- házból való királyok alatt tett* 
Időnk s e czikk határai nem engedvén ezek további 
fejtegetését, midőn más időszakra megyünk át, meg 
kell említenünk, hogy a korlátlan monarcha gyakran 
mint zsarnok fog előttünk állani, hogy az alkotmány 
két század lefolyta alatt csak formák szövevényes 
épülete leend, szellem s élet nélkül. E két időszak 
határát teszik a fehér s vörös rózsa közti harczok, 
melyekben a régi hatalmas aristokratia főszerepet 
játszott s idáig az államnak lényegesen aristokrati- 
kusnak kellett lenni. A demokratia felé vezető irány 
egyenlőséget igényelvén, ennek elérésére tényleg 
korlátlan monarchia keletkezett ; mi módon történ- 
hetett ez, a következő fejezetben látandjuk. 



III. 

Az ország hatalmasai, a hódító Vilmossal Nor- 
mandiából átjött sereg tiszteinek utódai, négy szá- 
zadon át a szász népet szolgaságban tartván, s a 
királyt csak a katonai hierarchia főtisztjének tekint- 
vén : a mint önhasznuk követeié, majd a királyhoz, 
majd a néphez közelítenek, s csekély kedvezménye- 
ket nyújtván a népnek, s annál nagyobbakat vívat- 
ván ki általa magoknak, a királyi hatalomnak korláto- 

kat szabtak, melyeknek featartására szünetlen harcz- 
ban éltek a királyibbal. E harczban majd az egyik, 
majd a másik fél szorulván a nép segedelmére, jogo- 
kat adogattak a népnek s ezzel^ akaratlanul, alap- 
kövét tették le a több századdal később kiképzett 
angol alkotmánynak. A Lancaster- és York-házak 
közti háborúkban, melyek iránt a nemzet kevés 
érdekkel viseltetett, s melyeket csak a hatalmasok 
viselének, az egész királyi hatalmat kezökbe kerít- 
hetni remélvén, e hatalmasok önmagokat törték 
meg; s midőn VII. Henrik 1485-ben Bosvorthnál 
győztes lön, s Kichard koronáját és életét veszté, 
nem létezett többé főnemesség, mely a királyt csak 
főtisztnek tekintheté, s tőle tetszése szerint csikar- 
hatott volna ki szabadalmakat. A fentemlített évben 
augusztus 22-én halálos csapás ejtetett a hűbéres 
állami jogon. A hűbéri királyból vagy inkább a hű- 
béri nemesség királyából nemzeti király lön, korlát- 
lan monarcha a római császárok példája szerint, az 
új kor királya, egy XIV. Lajos. Ez időtől fogva a 
forradalomig Angliának, minden alkotmányos for- 
mák daczára tényleg kényurai voltak, kiknek hatal- 
mukban állott minden, csak a nemzet fejlődését 
gátolni nem, mintegy bizonyságul, hogy az egyének 
csak eszközök az eseményekben, s nincs hatalom, 
mely egy nemzet végzeteinek más fordulatot ad- 
hatna. 

A hosszú belháborúk után, a nép mit sem 

Óhajtva forróbban, mint a bókét, zajos örömmel 
fogadá Londonban a győzelmes Henriket, s midőn a 
parliamentet először összehívá, a törvényhatóságok 
jobbára neki kedvező véleményű követeket válasz- 
tanak. Henrik a nép e jó hangulatát hasznára akar- 
ván forditni, a yorki párt húsz előkelő követőjét el- 
marasztaltatta, mire — ama pártnak az északi 
megyékben még számos barátja levén — zendülés 
tört ki, mely bár azonnal elfojtatott, jeléül, mily 
gyengék voltak a király ellenségei, de a főnemesség 
nem szűnt meg tovább is cseleket szőni — bizonyára 
nem a York-ház, hanem önmaga érdekében ; s így 
a királynak csak alkalmat adott arra, hogy a feuda- 
lismus utolsó sarjadékit is kiirtsa, megfosztva őket 
birtokaiktól s életöktől és új, néki engedelmes peere- 
ket nevezni ki, a kik a felsőházben parancsait teljesít- 
sék. E terv kivitelét a két hamis prsetendens által oko- 
zott háborgások nem kevéssé segítették elő. 

Henrik — mond Hume — midőn a nemességet 
elnyomja, a törvénytudósokat tiszteli, nem csak a 
törvényeknek kölcsönözvén ez által nagyobb hitelt, 
de képessé válván egyszersmind mindig kénye sze- 
rint magyaráztatni azokat. Uralkodása mind a mel- 
lett kevésbbé volt súlyos, mint az előbbi királyoké, 
mei-t kiterjesztvén a királyi hatalmat s lealázván a 
nemességet, egész országában ő maradt az eg>'etlen 
zsarnok. Franczia háborúk ürügye alatt, önkéntes 
adakozásokat követele a néptől, mit ez mégis köny- 



TÖRTÉNETÉNEK Kn^EJLÉSÉRE. 173 

nyebben tűrt mint hajdan a számtalan kényurak 
zsarolásait s a király, biztosítva érezvén magát, 
hogy e tette miatt vádoltatni nem fog, még ugyan- 
azon évben, azaz 1488-ban parliamentet hitt össze 
az adó megszavazására. — Óvakodjunk e szónak 
«parliament» amaz időben mai értelmét tulajdoní- 
tani ; jelentékenysége oly csekély volt, hogy a király 
által elkövetett törvénytelenségeknek nemcsak néma 
nézője vala, de még a törvény s a jog bélyegét is 
nyoma azokra; így 1494-ben azon összegeket, miket 
valaki önként igért, törvény útján követelhetőknek 
monda ki. A királynak valamint általában, úgy a 
kincstár dolgaiban sem vala ellenörsége, s uralkodó 
szenvedélye lévén a 'fösvénység, ez mindenre rábírta. 
Önkényének eszközei Empson s Dudley voltak, kik 
jogtudomány által önkényüleg magyarázták a jogot 
és törvényt, s elcsavarvák ennek formáit ; a kiket 
pénzöktől meg akartak fosztani, mindenféle ürügyek 
alatt perbe idézték, később börtönbe záratták, s a 
nélkül, hogy valaha kihallgattattak volna, nagy 
pénzbeli büntetésekre ítélték. Utóbb a törvényfor- 
mák sem vétettek tekintetbe ; a miniszterek az áldo- 
zatul kiválasztottakat házukhoz hívatván, ellenök 
egy küldöttség által a legönkényesb ítéleteket sza- 
vaztatták meg. Ha Jury hívatott össze, azok, kik 
lelkiismeretök s belátásuk, nem pedig a miniszterek 
parancsa szerint ítélének, bezárattak s megbüntet- 
tettek. A büntető törvény nagy szigorral s titokban 

gyakoroltatott.* Mindezek daczára az 1504-ben 
összegyűlt parliament a király eljárásai ellen fegy- 
vert fogott, miből következtethetni : hogy a király a 
nemességgel éreztette önkényét s zsarolásait legin- 
kább ; a néptömeg sorsa pedig tűrhetőbbé válván, ez 
a nemesség törekvését előbbi állása visszaszerzó^sére 
nem csak nem pártolá, söt a királyhoz ragaszkodék. 
Látjuk ezekből, hogy a lényegesen hűbéri angol alkot- 
mány, a mint a XV. században kiképezve vala, 
VII. Henrik uralkodása alatt megszűnt működni s 
formái csak törvénytelenségek mentegetósére hasz- 
náltattak. Ha Henrik uralkodása történetein végigme- 
gyünk , tagadhatatlan , hogy önkényes s korlátlan 
uralkodó volt : mert a főnemeöséget megsemmisítő 
hosszú és véres polgári háborúk után lépvén trónra, 
8 a nép még nem bírván erejének s jogainak öntu- 
datával, Henrik az államjogok egész körét magához 
ragadta s mint kiegyenlítő lépett föl. De vajon nem 
szükséges-e mindenütt ily kiegyenlítő, midőn oly 
alkotmány, mely csak kasztok jogait ismerte, a 
népre száll át? Azonban több jótékony hatású tör- 
vény is hozatott ; így bírói gyakorlat következtében, 
az elidegeníthetetlen ősi jószágok eladhatókká lőnek, 
mi a növekedő fényűzéssel a nagy birtokokat felosz- 
latta s a birtokosok számát tetemesen szaporítá; 
bár e törvény nem ezen szándékból hozatott, hanem 

* Lásd Ilume Hiatory of England 280. 1. 

mivel a birtok, mely hűtlenség esetében nem volt 
elfoglalható, így azzá vált.* ígynyeré a büntető tör- 
vény is első alapját; gyilkolás esetében rendeltetett, 
hogy a pör egy év s egy nap lefolyta alatt megkez- 
dessék, míg azelőtt a meggyilkolt rokonai a bűnös- 
sel gyakran kiegyezvén, vagy lefizettetvén magokat, 
a bűnös kikerülé a büntetést. A szegények pőréikben 
minden taxától mentesít tettek. Majd minden parlia- 
mentben megújíttatott a törvény, mely a házon 
kívül élő szolgák (retainers) felfogadását s jelvények- 
kel vagy egyenruhával s fegyverrel ellátását tiltja; 
ezek e szokásnál fogva, a nagy úr katonái valának, 
8 őt háborúkban s zendülésekben követték, törvénv- 
székek előtt neki tanúkkal szolgálván. ** 

VIII. Henrik híven követé atyja rendszerét, ural- 
kodása czéljáúl az önkény megszilárdítását tűzvén 
ki, s e czélból a normann aristokratia maradékinak 
erejét s hatalmát gyérítvén és zsibbasztván. A par- 
liament hasonló okokból mint előbb, majd mindenbe 
beleegyezett, a mit a király akart s a követelt adó- 
kat megszavazta. — De mi sikere is lehetett volna 
ellentállásának? Szándékunk lévén megmutatni, hogy 
YII. Henrik idejétől fogva az angol alkotmányos 

"•• Lásd Haliam : The constitutional hiatory of Eng- 
land. Paris 1827. I. k. 15. 1. 

-'"•' «Betainer)» (bérszolga) in common-laws signifies 
aservant menial nor familiar that is not dwelling in his lif^use 
but only using or bearing his livery. Johnson. 

életben látszólag szünet állt be^ s hogy e szünet^ az- 
az : az önkényes korlátlan monarchia az alkotmány 
kifejlését elömozdítá, söt kifejlésére elkerülhetetlen 
vala, ezen állításink bebizonyítására VIII. Henrik tör- 
ténetéből egynehány tényt kell közlenünk. 1524-ben 
a király 800.000 frtnyi adót követelt, de csak felét 
nyervén meg s ezt is úgy, hogy négy év alatt sze- 
desse be : ö ezt egy év alatt beszedette s a parlia- 
mentet csak hét év lefolytával híva össze; össze- 
hívásának czélja úgy is csak új pénzszerzés levén, a 
mit kényszerkölcsön útján is beszerezhetett volna. 
Midőn London polgárai e rendszabály ellen panaszt 
tevének, Wolseytől azt nyerek feleletül, hogy e lépés 
még fejőkbe kerülhet. Királyi biztosok utazván be 
pénzszerzés végett az egyes megyéket s erőszakos 
módokhoz nyúlván, Sufifolk megyében zendülés tört 
ki, mire a király elállva a kényszerkölcsönöktől, az 
önkénytes adakozásokhoz folyamodék ; London vá- 
rosa ennek is ellenszegülvén, III. Bichárdnak e tárgyú 
törvényeire hivatkozott, de válaszúi azt nyeré, hogy 
egy bitorló törvényei a jogszerű uralkodót nem kö- 
tik. — A király alattvalóinak nem csak testét s va- 
gyonát, de még lelkét is tulajdonának véle, és egy- 
házi felsőségén kételkedni , a vallásban általa 
megállapított elvektől eltávozni, főbenjáró bűnnek 
nyilvánítá, s ezért Fisher püspök s Moore Tamás 
éltöket veszték. A lelkiismereti szabadság ez elnyo- 
mása, a hatalomnak az egyén legszentebb érdekébe 

avatkozása, az északi megyékben zendülést szült, 
melynek következtében sokan, különböző ürügyek 
alatt, halálra ítéltettek. — 1540-ben miniszterét 
Cromwellt, az essexi grófot eretnekség s felségsértés 
ürügye alatt kivégeztette, a nélkül, hogy a vádlott- 
nak magát védenie megengedtetett volna. A politi- 
kai bűnök sora minden parliamentben újakkal sza- 
porittatott. De a király borzasztó zsarnoksága sem- 
miben sem tűnik fel annyira, mint házassági pőréi- 
ben. A parliament jelentéktelenségét s állását pedig 
mi sem jellemezhetné jobban, mint azon határozata, 
mely a király rendeleteinek (the proclamations) a 
parhament által hozott törvényekkel egyenlő erőt 
tulajdonít. A parliament ez által önmaga felett 
monda ki a halálos ítéletet, mert a hol ilyes határo- 
zat létezik, ott nincs alkotmány, ott a király korlát- 
lan uralkodó. 

Henrik 1547-ben meghalván, azon tanácsosok, 
kik végrendelete szerint Edward kiskorúsága alatt a 
kormányt képezek, szükségesnek vélték a nemzetet 
egy időre kiengesztelni, s mindjárt az első parlia- 
mentben a fölségsértés és hűtlenség újonnan meg- 
állapított eseteit eltörölték, s a király rendeleteit a 
parliamenti statútumokkal egyenlőkké tevő törvényt 
visszavonatták. De mindez csak játék vala, mert a 
régens nemsokára mindenben a Henrik példája után 
indult. 

E rövid idejű kormány után Mária lépett a 

Trefort. Tanulmányok. 12 

trónr.i ; uralkodása programmjáíil a latin lithur- 
giát visszaállította és számos protestáns papot min- 
den törvényes ok nélkül bezáratott. Még kevésbbé 
kímélte a polgári jogok körét, London polgárait köl- 
csönökre kényszerltette és külföldi posztókra a par- 
liament hozzájárulása nélkül vámot vetett. 1557-ben 
pedig bizottságot nevezett ki az eretnekség miatt be- 
vádoltak kihallgatására s megbüntetésére. Ez vala 
az első lépés az inquisitio felé, vagy legalább a kö- 
vetkező uralkodó alatt létező High-comissions-court 
első csirája. De az ó vallás az újjal halálos harczot 
küzdvén, az eddigi áldozatokkal meg nem elégedett, 
s a királvnő által uralkodásának utolsó évében kibo- 
csátott i)roclamatió, mely az eretnek könyvek beho- 
zatalát tiltá, s azt, kinél ily könyvek találtatnak, 
lázadónak s haditörvény által elítélendőnek nyilvá- 
nítá, az áldozatok szaporítására volt számítva. Mind 
ezek mellett a királynő az alsó házban ellenzékre 
talált; de ne hitessük el magunkkal, hogy efféle 
ellenzék vagy átalában az alkotmány akkoriban 
irányt adhatott a kormánynak, mert bár parliament 
létezett is, a kormány hatalmában álla többséget 
nyerni. így a parliamentben részt vevő városok szá- 
mát, többségének biztosítására, egyszerre tizennégy- 
gyei szaporítá, a miniszterek pedig sok helytt a 
választóknak egyenesen megpamncsolták, hogy az 
általok ajánlott jelöltet küldjék a j)arliamentbe ; szó- 
val a kormány a törvény s alkotmány létezésének 

nem ismerését színlelte s azokat, kik reá emlékez- 
iiették, szigorúan megbüntette, a polgári szabadság 
oly szűk korlátok közé lévén szorítva, mint a politi- 
kai. Az alkotmányban pedig nem voltak biztosíté- 
kok a megsértett jogok orvoslására; az egész alkot- 
mány puszta alkotmányos formák összege lévén, 
azon szellem nélkül, mely lehetetlenné teszi, hogy 
büntetlenül sértessék meg. Ez a sorsa minden el- 
avult intézménynek. A szellem, mely őket hajdanán 
éleszté, elvész s csak az ügyek vitelét gátló formák 
maradnak fenn, mintegy a múlt gúnyja a jelen s 
azok fölött, kik korukat s annak szükségeit nem 
értik meg. A mi pedig a fentebb említett ellenzéket 
illeti, ez még igen gyenge volt ; de intő például szol- 
gál a történelemben, hogy a nemzet egy része, mely- 
nek orgánuma volt, a kényuralmat, a korlátlan 
monarchiát megtámadni készült, s látni fogjuk, hogy 
ez ellenzék folyvást erősbödik, míg végre az erő 
8 hatalom mérlege részére hajlik s ő szerepet cserél 
ellenpártjával. Ekkép fejlődik a történelem s jőnek 
létre mind az emberi intézmények. Az eszme a tett 
előzője, s gyakran egy agy szülötte; világ elébe bo- 
csátva, zászlójához előbb csak kis csoport ragaszko- 
dik, a nagy többségtől nem értve, kigúnyolva, s 
gyakran üldözve ; míg évek vagy századok múlva 
millió főben honosul meg, őket tettre buzdítandja s 
ellenségei fölött, kik haj dan oly számosak,oly hatalma- 
.sok voltak, felsőséget küzd ki magának s ténynyé lesz. 

12* 

A Tudorok alatt a legnagyobb panaszok egyike 
volt a Titkos tanács törvényhatósága a büntető pe- 
rekben, mely habár halálos ítéletet nem mondhatott 
is, a jiiryt fenyegetések által bármi önkényes íté- 
letre rá tudta bírni. így Sir Throckmortont, Mária 
alatt a jury a tanács fenyegetései s parancsa elle- 
nére ártatlannak nyilatkoztatván, a jury börtönbe 
záratott, s négy tagja, mely ezen ítéletet hibásnak 
vállá, szabadon bocsáttatott ; a többiek tettöket iga- 
zolni akarván, tetemes pénzbeli büntetésben ma- 
rasztaltattak el. Ezen ítélő- székké átidomított titkos 
tanács a teremtől, melyben üléseit tartá, Court of 
the Star-chamber nevet nyert. A királyi titkos tanács 
e hatalommal VII. Henrik alatt bizonyos esetekre 
felruháztatott, főkép a lázadás s a nemesség által 
tartott törvénytelen gyülekezetek esetére. Hatalmas 
személyek ily esetekben a király elébe idéztettek, s 
a királyi tanács által ítéltettek el. Do a nemesség 
később meg levén törve, s a királyok már a nemzet- 
tel állván szemközt, ennek zabolázására szinte a 
bírói önkényt akarák használni, s a titkos tanács 
bírói hatóságát mindenre kiterjesztették. 

Már most joggal lehetne tőlünk követelni, hogy 
a vallási viszonyokról szóljunk, melyek amaz idő 
történeteinek lényeges részét teszik; de az angol 
alkotmány kifejlése egy későbbi időszakban a val- 
lási mozgalmakkal összeolvadván, s ezek egymást 
föltételezvén, e tárgyat folytonos s világosb átnézete 

miatt amott fogjuk fejtegetni, pillantásunkat most 
Anglia polgári állapotára szorítván. — Erzsébet a 
koronát igen terjedelmes hatalommal ellátva vette 
át. A Star-chamber törvényhatósága bár törvény 
által el nem ismerve, nem talált ellenzőkre. A nemes- 
ség már régóta paralizálva, Norfolk s az északi 
megyék lázadásának elfojtása következtében még 
inkább meggyengült, A nép, megelégedve anyagi 
jólléte gyarapodásával, nem háborgatta a kormányt 
8 így a királynő ügyes tanácsosoktól környezve, az 
örökségül reá szállt hatalmat maga épségében tart- 
hatta meg oly alkotmány mellett, melyben az első 
biztosíték, a törvény szerinti igazság kiszolgáltatása 
hiányzott. Főbenjáró bűn s hűtlenség esetében 
pörbe idézve lenni, annyit tett, mint már elítélve 
lenni. * Stubb, a királynő házassága felől, bár egé- 
szen loyalis szellemű röpiratot írván, azért ítéltetett 
jobbjának elvesztésére, mivel ez ügybe mert avat- 
kozni. — A Jury-nak az illető sheriff rendelése sze- 
rint kellett ítélnie, s ha azt áthágni merészlette, a 
Star-chamber elébe idéztetett s megbüntettetett. 
Önkényes bebörtönzés napi renden vala, s pedig 
egyes tisztviselők is gyakoriak e jogot, úgy, hogy 
gyakran olyanok, a kiknek bármily tárgy iránt pö- 



'■' In case of treason, our courts were not better than 
caves of murderers. HüIIslui Constitutional hiatory I. k. 311. 
és 312.1. 

rük volt, bezárattak, míg e pörtől el nem állottak 
vagy önkárukkal az ellenféllel ki nem egyeztek.* 

A parliament ritkán és szabálytalanul hívat- 
ván össze, a korona proclamatiók által gyakorolt 
mintegy pót- törvényhozói jogot. Ilyes proclamatiók 
által száműzettek az anabaptisták, parancsoltatott 
az Angliában letelepedett irlandiaknak, hogy hazá- 
jokba visszaköltözzenek, s tiltatott meg az élelem & 
több tárgyak kivitele. Kik pápai bullákat vagy a ki- 
rálynő elleni röpiratokat terjesztettek, hadi törvény- 
szék elé állíttattak. 1595-ben Londonban s külváro- 
saiban zendülés törvén ki, bizottság hatalmaztatott 
fel, mindenkinek, ki abban részt vett, tüsténti ki- 
végeztetésére. — A sajtó nem vala szabad, s csak a 
mi a canterbury-i érsek vagy a londoni püspök cen- 
suráján átment, jelenhetett meg. 

A királynő a nemzet azon jogát, hogy adót csak 
parliamenti végzésnél fogva fizetend, elméletben nem 
tagadá ugyan, de hogy e jog ne gyakoroltathassék, a 
parliamentet csak a legsürgősebb esetekben híva össze 
8 az e módon támadt kincstári hiányt külföldi posz- 
tókra, borokra s más czikkekre törvénytelenül sza- 
bott vámokkal pótolá ; még ezenkívül kényszerköl- 
csönökhez is nyúlván. A korlátlan kormány e 
rendszabályai daczára, a nemzet politikai fejlödésé- 



'•' Lásd ezekről a királyi bírák panaszát. Haliam Con- 
atitutional Hiatory. I. k. 317. 1. 

ben haladott s az ellenzék, melyet Mária alatt gyenge 
kezdetében láttunk, egyre erősbödött. 

A parliamentben nem volt többé föltétlen engedel- 
messég. Az alsó ház 1566-ban, az örökösödés ügye le- 
vén szőnyegen, szemére vetette a királynőnek, hogy a 
hon javát nem viseli szívén. Mire a parliament 
eloszlattatott, s csak öt év múlva hívatott össze, 
megnyitásakor pedig a királynő az alsóházat e me- 
részségére emlékeztette s javaslotta, hogy most csak 
az elébe terjesztett dolgokkal foglalkozzék s az 
államügyekbe ne avatkozzék (they would do well to 
meddle with no matters of state). De ez intés siker 
nélkül maradt, s bár a parliament még nem vala 
képes a királyi önkénynek határt szabni, a legfonto- 
sabb államkérdéseket vette tárgyalás alá, a szó pó- 
tolván akkoriban a tett helyét. A puritán párt ez 
ülésben a vallás s egyház ügyét s Erzsébet kormá- 
nyának visszaéléseit vita tárgyául tévé. Mire a par- 
liament ismét eloszlattatott, a kincstárnok pedig ő 
felsége nevében az alsóházat megdorgálta s szemére 
vetette, hogy oly dolgokba avatkozik, a melyek őt 
nem illetik, s felfogásán túl mennek (meddling with 
matters neither pertaining to them nor wittim the-. 
capacity of their unterstanding).* Ezentúl mindem 
parliamenti üléssel növekedett az alsó ház függet- 
lensége s szabadelműsége, habár a királynő e moz- 

'■^ Haliam Consiituiional History. I. k. 3i3. L 

galom vezetőit fogságba tétette is, s ámbár e szellem 
csak sokkal később nyilvánulhatott tettekben és bár 
gyengítésére a nemzeti képviselőket hatvannal sza- 
porítá a királynő, a képviselési jogot a korona befo- 
lyása alatt álló apró helyeknek adván. 

Mindezekből kiviláglik, hogy Erzsébet tényleg 
korlátlan s önkényes uralkodó vala, s hogy a nem- 
zet a korlátlan monarchia ellen már protestálni 
kezde, új szellemet akarván önteni a hűbéri alkot- 
mányba ; de e munka kivitelére még hiányzott azon 
erő, melyet szembetűnő növekedésben fogunk látni, 
s mely végre a forradalmat szüle. Tudjuk azonkívül, 
hogy a királynő kabinetjében azon elv vala ottho- 
nos, hogy a koronának törvényszerű jogain és sza- 
badalmain kívül még egy felsőbb hatalma is van — 
ius supremae majestatis, — s hogy a kormány e 
jognál fogva magát minden törvény ledöntésére fel- 
hatalmazva érezte. 

Jakab örökösödési joga sok kétségnek vala ki- 
téve, mert VIII. Henrik törvény által levén felhatal- 
mazva az örökösödési rend megállapítására, a Suf- 
folk-háznak adott elsőséget; de a közvélemény Erzsé- 
bet ellenkező rendelését erősítvén meg, Jakab lőn 
angol királylyá s lépett ama trónra, melynek alap- 
oszlopai már lassanként ingadozni kezdettek. Erzsé- 
het, élete vége felé, Essex elítélése, terhelő adók s 
önkényes uralkodásmódja által gyűlöletessé tévé 
magát; józan híveinek fő gondjokat a panaszok 

megszüntetésére kellett volna fordítaniok — s ezt 
várta tőlök a nép is. Azonban a papság nagy. része 
az egyházi tiszteletbeü teendő némely változásokért 
esedezvén a királynak, Jakab egy proclamatióban 
szándékát oda nyilvánitá, hogy átalában s különösen 
az egyházi dolgokban Erzsébet rendeléseinél fog 
maradni, söt az ezen esedezést aláíró papok közül 
tízet be is záratott. Ilyen vala a Stuart-ház uralko- 
dásának kezdete, ily módon felelt meg a király a 
nemzet várakozásainak. Ezek következtében a föl- 
ingerelt puritán párt röpiratokat intézett a király 
ellen, de ez gyáva udvarában hízelkedőktől — ezen 
alávaló új aristokratiától — körülvéve nem hajtott 
a nemzet szavára : több évvel ezelőtt közrebocsátott 
értekezésében a szabad monarchiák valódi törvényé- 
ről (Discours on the true law of free monarchies) 
felállított elveinél maradván. A monarchiát az isten- 
ség képének állítva, a passiv engedelmességet a 
szentírásból szedett érvekkel támogatva, jogot tulaj- 
donít a királynak : a parllamenten kívül törvénye- 
ket hozni s a parliamentben hozottakat megváltoz- 
tatni ; állítván, hogy a király törvénye csak a király 
akaratja. De minél tovább ment a király a kényura- 
lom elméletében s gyakorlásában, annál inkább ki- 
fejlődött a nemzetben is a szabadság elve. Az alsó- 
házban az ellenzék összetartása s egyetértése oly 
erős volt, hogy többnyire a király volt kénytelen 
engedni, bár a felső ház az alsót e törekvésekben 

nem támogatta. Egyébiránt a parliamenten kívül az 
igazgatásban s az igazság kiszolgáltatásában még 
elég tág mezeje nyilt a királyi kénynek. 

1615-ben I. Károly alatt a parliament a két 
százados szokástól eltérve^ a királyt a vámszedetésre 
(the grants of tonnage and poundage) nem egész 
éltére, hanem csak egy évre hatalmazá fel. A felső 
ház nem járulván e bilihez^ a parliament eloszlatott, 
de a gyakori feloszlatásnak korántsem volt remény- 
lett sikere, mert minden következő parliament elődjé- 
nek szellemét örökölte. A második parliamentben az 
alsó ház elhatározá, hogy mit sem fog tárgyalni, míg 
tagjai megsértéseért elégtételt nem nyer. E határo- 
zatot harminczhat peer is pártolván, a király elis- 
meré, hogy rosszul volt értesítve, s az elfogott köve- 
tek szabadon bocsáttattak. Ugyan e parliamenti 
ülésben az ország sérelmeinek orvoslása sürgettetett 
s míg ez meg nem történik, az adók szavazása elha- 
lasztatott; de a király az atyja által felállított elvek- 
nél fogva magát jogszertíleg korlátlan monarchának 
tartván, a parliamentet feloszlatá, az adókat erősza- 
kos kölcsönök által akarta pótolni, mi azonban min- 
den kényszer mellett sem sikerült, s a király tör- 
vénytelen tettei mindenütt ellenszegülésre találván, 
a parliament összehívása mellőzhetetlenné lőn és 
1627-ben meg is történt. — Hampdennek s az alsó 
ház több tagjának az adók megtagadása miatt tör- 
tént befogatása s a kieszközlött Habeas corpus da- 

czára szabadon nem bocsátása nemzeti sérelemnek 
tekintetvén, ez a Petitions of right nevű s a szemé- 
lyes szabadságot jövőre biztosítandó törvény hozá- 
sára adott alkalmat. Ezen törvény nyilvános jele 
annak, mennyire kifejlődött a nemzeti méltóságnak 
s jogainak öntudata a nemzetben ; de a király sem 
ezt , sem a néphatalom eszméjét , mely mindig 
nagyobb kört nyere, nem méltatta figyelmére s a 
Tudorok szellemében tovább uralkodott. Uralkodá- 
sának történetei a korlátlan monarchia s a néphata- 
lom közti harczban összpontosulnak. E két oly 
különböző elem nem tűrik meg egymást, — egyiknek 
győzni kellé. E határozó pillanat Skócziában előbb 
jelent meg, s pedig oly időben, midőn a király a 
pénzkészletből egészen ki volt vetkőzve. Ily körül- 
mények közt a parliament összehívatása elkerülhe- 
tetlenné vált, s 1 640-ben aprilban össze is hívatott. 
E parliamenti üléssel vévé kezdetét a politikai for- 
radalom, mely Angliát teljesen átalakította. 



GUIZOT I5ESZEDJEI. 



BÁR nagy tudósok, költök ós művészek a művelt 
osztályok szűk körében a legnagyobb népsze- 
rűséget élvezik is, a tömeg között tartós s hatályos 
népszerűséghez, oly népszerűséghez, mely hőse 
nevét a gazdagok palotáiban s a szegények kunyhói- 
ban egyaránt hangoztatja, csak hadvezér meg nagy 
szónok jut. Mert valamint a nép szemére leginkább 
a kiáltó színek hatnak; úgy phantáziáj ára is főleg 
az van hatással, a mi nagy mérveket ölt, a mi nagy 
zajjal jár, s a minek eredménye szembe szökő és 
kézzel fogható. A nép az emberben mindig többre 
becsüli a jellemet, mint az észt, mert érzi, hogy a 
cselekvés terén a jellem határoz, s ezért főleg az oly 
szellemi és kedélyi tehetségeket tiszteli, melyek az 
erős jellemet föltételezik. A hadvezér a nép phantá- 
ziájában a megtestesült erő és bátorság. De a szó- 
nok a nép hite szerint a hadvezérhez legközelebb áll ; 
neki is főkelléke a bátorság, az éles és gyors felfo- 
gás ; ő is szembe száll az emberekkel, mint a had- 

vezér, neki is feladata vezetni, s ha cselekedni nem 
is, de cselekvésre buzdítani. A nép tiszteli a szóno- 
kot, mert ösztönszerűleg tudja, hogy az élö szó leg- 
közelebb áll a tetthez, hogy szónoklat szabadság nél- 
kül nem létezik : az mindig eredménye vagy előfu- 
tárja a szabadságnak. 

A múlt század végéig tehát csak Angliának 
lehetett szónoklata; csak a 89-ki forradalom támasz- 
tott Francziaországban nagy szónoki tehetségeket 
s 1830 óta még nagyobb mértékben támadtak. 
1848-tól fogva pedig — midőn az alkotmányos és 
szabadsági mozgalom egész Európát magával ra- 
gadta — alig van egy nemzet Európában, melynek 
szónoklata és szónokai ne volnának. Érdekes munka 
volna a különböző nemzetek szónoklatát összeha- 
sonlítani s benne a nemzetek jellemét és geniusát 
tanulmányozni. De az egyes nagy szónokok nagy 
müveinek tanulmányozása szintén hasznos és hálá- 
datos, mert azok nemcsak becses történelmi anya- 
got tartalmaznak, hanem a kor hangulatát % ízlését 
is visszatükrözik, nemkülönben a szónok egyénisé- 
gét ; mert ha igaz az, hogy a Uijl az ember, még 
nagyobb mértékben igaz, hogy a beszéd az ember. 

Mind ez oknál fogva nem hiszem fölöslegesnek 
a magyar olvasóközönséget figyelmeztetni, hogy a 
politikai tudomány egyik veteránja — ki e tudományt 
nemcsak könyvtárakban, hanem az élet viharai közt 
tanulta s alkalmazta — összes beszédeit adja ki. 

Guizot beszédeit értem. Az első két kötet most 
jelenfmeg s 83 beszédet tartalmaz 1819 — 1836-ig, 
A második két kötet még sajtó alatt van. — Guizot 
beszédei különösen kitűnők szabatosság, szellemes 
reflexió, egyszerűség, világosság valamint alapos 
tárgyismeret tekintetében. Merész képeket, virágos 
phrasisokat e beszédekben nem fogunk találni. Gui- 
zot nem költői tehetség, nem bír phantáziával ; be- 
szédei talán nem melegítik föl hallgatói keblét, de 
szónoklata föntemlített sajátságai s főleg az erős 
meggyőződés, mely benne lángolt, mindig nagy ha- 
tást idéztek elő. Alig van a közéletnek tárgya, mely 
e beszédekben vitatva ne volna ; az általános poli- 
tika, az anyagi érdekek, a sajtóügy, a közoktatás^ a 
törvényhozó testületek szervezése ; mind azon nagy 
kérdések, melyek az európai törvényhozást 1815-től 
1848-ig foglalkoztatták, melyek Anglia kivételével, 
most is mindenütt függőben vannak, s melyeknek 
megvitatása és eldöntése valószínűleg még nekünk 
is, de utódainknak bizonyosan dolgot ad. E beszé- 
dekben minden nyomon akadunk oly nagy igazsá- 
gokra, melyeket az absolut hatalom Francziaország- 
ban s más országokban is hallgatásra kárhoztatott, 
de a melyeket az európai emberiség kebléből kiir- 
tani semminemű hatalomnak nem sikerül. 

Mint magok a beszédek, ép oly becses a beve- 
zetés, melyet Guizot beszédei gyűjteményéhez írt. 
E bevezetésben jellemzi azon három nemzedéket, 

Trefort. Tanulmányok. 13 



194 ouizoT 

mely Francziaorsz ágban az alkotmányosság müvén 
dolgozott: az 1789-kit, az 1815-kit s az 1848-kit. 
Az 1 789-ki emberek megsemmisítek a régi társadal- 
mat s megalapíták az egyenlőséget vagy helyesebben 
mondva : a polgári szabadságot. Ök e szabadságnak 
csak hajnalát, azt is csak rövid ideig láthatták, el- 
mertllt az a rémuralom örvényébe. 1814-ig, az első 
császár dictaturája alatt, a politikai szabadságnak 
még neve is proscribálva volt. De bármi újak voltak 
az alkotmányosság és politikai szabadság hagyomá- 
nyai, apostolai 1814-ben már büszkén emelték fejő- 
ket, mert vannak dolgok, a melyek oly varázshatá- 
súak, hogy a hol egyszer bármi rövid ideig léteztek, 
onnan többé nem lehet azokat kiirtani. 

1814-töl 1848-ig az alkotmányosság Franczia- 
országban folyvást előrehaladt. A közélet sok fényes 
tehetséget, sok nagy szónokot vetett felszínre. Köz- 
ben az idősb Bourbonok a kamarák mellőztével a 
sajtót korlátozni akarák, s e merényletért trónvesz- 
téssel és örökös számkivetéssel bűnhődtek. Az al- 
kotmányosság virágzott tovább ; de 1848-ban rövid 
utczai harczban hirtelen megbukott, e^y ephemer 
köztársaságnak, majd a második császárságnak en- 
gedvén helyet. 

Míg a szabadság barátai szomorkodva látják a 
franczia szabadság vesztét és remélni is alig merik, 
hogy a franczia nép a szabadságot valaha visszanyeri 
— valóban jól esik hallanunk oly férfiú buzdító 

szavait, ki 70 évet túlhaladva, három trónt látott 
bukni 8 a királysággal együtt maga is a legfőbb 
polczról sodortatott le, melyet az egyszerű polgár 
elérhet. Guizot nem esik kétségbe a franczia szabad- 
ság jövője felett, s ekként szól : 

«A küzdelmek után, melyeket azon nemzedék, 
melyhez éü tartozom, a szabadság ügyeért vívott, 
szomorú meghatással előre látom azon harczokat, 
melyek utódainkra várnak. 

«En mindamellett bízom s buzdítom a fejlődő 
nemzedéket is, hogy bizalma legyen. A politikai 
szabadság meg fogja nyerni pőrét s diadalmaskodni 
fog ellenei rossz akaratán, a nézők hidegségén, sőt 
barátai hibáin is. 

«Van két hatalom, melyeket én nem tartok 
ugyan csalhatatlanoknak, de a melyek gyakran meg- 
érdemlik, hogy higyjünk nekik, s mindig követelhe- 
tik, hogy kihallgassuk őket. Értem a tömeget s a 
válogatott szellemeket — a társadalom ösztönszerű 
érzületét s természetes vezetőinek megérlelt gondo- 
latát. Hadd kérdezzük meg őket. A tömeg nagyon 
közömbös s nagyon csendes ; érezte a szabadsággal 
való visszaéléseket s a nyugalom szükségét, de való- 
sággal kevesebbet változott, mint látszik. A közép- 
osztályok nem szűntek meg becsülni s kedvelni az 
alkotmányos kormányzat biztosítékait. De hagyjuk 
a tömeget, nyomozzuk, miként gondolkodnak, nem 
azon férfiak, kiknek a becsület parancsolja az egy- 

1 3^:^ 

szer felkarolt zászlót oda nem hagyni, hanem a 
világba lépő fiatal, kitűnő szellemek. Hiszik önök, 
hogy azok lemondtak ama politikai tevékenység és 
szabadság reményéről, mely atyjuk életét betölté ? ! 

Különbözők a vélemények, de mindenki a poli- 
tikai szabadság s a képviseleti kormány föltételeit 
és új formáit keresi. íme, komoly kérdések ezek ; 
az emberek közt e tekintetben valódi meghasonlás 
uralkodik, de felettök épül egy közös érzület, a po- 
litikai szabadság és biztositékainak szüksége, s a vágy 
megindulni s előre haladni a szabadelvű polgároso- 
dás útján, melyen a franczia nemzet századok óta 
annyi kísérletet, tévedést, tapogatást tőn, annyiszor 
megállapodott, visszalépett és elbukott, ellenben 
annyit hódított is, s annyira előrehaladt. 

((A tények s a szellemek ezen állapotában kor- 
szakunk s ügyünk felett kétségbe esni annyit jelen- 
tene, mint kétségbeesni egész multunk, Franczia- 
ország, sőt az egész keresztyén Európa összes 
tevékenysége s végzete felett, a mint az a XV. szá- 
zad óta fejlődött.» 

Guizot e szavai bátoríthatják a szabadság min- 
den barátját, bármily nyelven beszél is s bárhol a 
hazája. Nekünk pedig nem marad hátra egyéb, mint 
azon óhajtás, hogy Guizot e műve mentül több ol- 
vasót találjon, mert a rossz könyvek ellen nincs 
más óvószer, mint a jó könyvek terjesztése. 

AMA nagyszerű anyagi kifejlődés, melyet Európa 
Jl\- nyugati országaiban látunk, s mely anyagias- 
sága daczára folyvást növeli az ember szellemi ha- 
talmát az anyagi természet fölött, s az emberi 
értelem fényes működését tükrözteti vissza — ez 
ébreszti hazánkban is az érdeket azon tudományok 
iránt, melyek az emberiség gazdasági és társadalmi 
törekvéseivel foglalkoznak. Ez az ok inditott engem 
arra, hogy a t. Akadémiát, s főleg azon osztályt, mely 
ma tartja ülését, s melynek műköréhez nemcsak a 
törvénykönyvek, hanem az élet gazdasági és társai 
dalmi viszonyai is tartoznak — figyelmessé tegyem 
egy munkára , mely néhány év előtt Amerikában 
jelent meg, s franczia nyelvre fordíttatván. Paris- 
ban az illetékes körökben nagy sensatiot keltett. 
A munka czime franczia fordításban : Principes de 
la Science sociale par Carey. 

Mind a mellett nem hiszem, hogy e munkának 
bárhol nagy közönsége legyen, mert három vastag 

kötetből áll ; legkevésbé pedig nálunk, hol a vastag 
köteteket nem szeretik. De épen azért hozom én 
szóba e helyütt; mert e munka azok kö^til való, 
melyek különösen megérdemlik az irodalmi emberek 
figyelmét, kiknek egyik legnemesb föladata : a tudo- 
mány arany rúdjait, apró pénzre kiverve forgalomba 
hozni. 

Nem fogom a munka rendszeres kivonatát adni : 
nem férne az akadémiai előadások megállapított mér- 
tékébe, s nagyon száraz is volna. Csak néhány vezér- 
eszmét s a szerző főszempontjait fogom kiemelni, 
a nélkül, hogy róluk magam is véleményt monda- 
nék. A munka a szokott terminológia szerint, nem 
az, a mit czíme igér. Nem társadalmi tudomány, 
hanem nemzetgazdaság : az a tudomány, melynek 
az állam- és társadalmi tudomány közt van kijelölve 
a helye , mert vonatkozik államra , társadalomra 
egyaránt. 

Carey szerint ; a nemzetgazdaság a természettudo- 
mányokkal ugyanazon törvényeken alapszik, s velők a 
legszorosabb kapcsolatban áll, különösen a végy- és 
élettannal. Ha elemezzük azon tudományt — szól 
Carey — melynek tárgya az ember maga, ember- 
társaihoz s az őt tápláló földhöz való viszonyában, 
azt találjuk, hogy a chemia tette le e tudomány 
alapjait, midőn a teremtés s a megsemmisülés 
fogalmát megszüntette, s kimutatta, hogy a táp- 
szerek fogyasztása szükséges lépés azok reproduc- 

tiójára^ hogy minden földmívelö munkánál az ember 
csak egy gépet dolgoztat, mely öt táplálja, míg ö 
maga kezelésével van elfoglalva, s hogy mennél 
több időt és értelmi munkát fordítunk a föld termő 
erejének kifejlesztésére, annál nagyobb lesz fo- 
gyasztó képességünk, s a mennyivel gyorsabban 
követi a tápszerek fogyasztása előállításukat, annyi- 
val tetemesbnek kell lennie azon nélkülözhetlen ele- 
mek reproductiojának is , melyek az új tápszerek 
előállításához szükségesek. De minthogy a nemzet- 
gazdaságnak legfontosabb ága a földmívelés vagy 
inkább a mezei gazdaság a szó legtágabb értelmé- 
ben, ha az a chemia törvényein alapszik, úgy ebből 
szükségkép oly következmények folynak, melyek a 
nemzetgazdaság eddig dívó szabályait egészen fel- 
forgatják, s a természettudomány törvényei lesznek 
a nemzetgazdaságban is uralkodók. 

A földmívelés tudományának első alaptörvénye, 
hogy valamint a növénynek s az állatnak, úgy az 
embernek is a földtől nyert tápszereket a földnek 
vissza kell szolgáltatnia. Mert a föld, hatalmas 
anyánk — mondja a szerző — nem ad semmit, de 
hajlandó kölcsönözni mindent, s mennél nagyobb 
a követelésünk, annál nagyobb lesz a kölcsönzött 
mennyiség: csak ne feledjük soha, hogy egy rop- 
pant banktól kölcsönzünk, hol a pontosság ép oly 
szigorúan megkívántatik, mint az amerikai, angol 
vagy franczia bankoknál. 

Hogy e szabálynak meg lehessen felelni^ az 
emberek közt associatiora van szükség; de az asso- 
ciatiohoz meg különféleség kell, úgy az anyagi, 
mint a társadalmi világban. Oly egyénnek, ki saját 
földjén búzát termeszt, nincs szüksége magát olyan- 
nal associálni, ki szintén búzát termeszt; a czukor- 
nád-termelö nem fog cserét kötni a szomszéd czu- 
kornád-termelövel, valamint a gyapju-termelö sem 
keres föl adás-vevés czéljából oly gazdát, kinek 
eladó gyapja van. De valamennyien hasznosnak lát- 
ják kicserélni terményeiket az ácscsal, a kömívessel, 
a bányászszal, a fűrészmalom birtokosával vagy a 
posztógyárossal, kiknek szükségÖk van ama termé- 
nyekre, melyekért munkájokat s készítményeiket 
cserébe bocsáthatják. Ott tehát, hol munkakülönféle- 
ség van, ott termelő és fogyasztó egymás mellett 
foglalnak helyet; ott a munka productumai közt 
sebes forgalom támad, s állandóan növekszik a 
képesség visszafizetni a földnek a kölcsönt, melyben 
részesít, s megállapítani nála a hitelt további köl- 
csönökre. Ott ellenben, hol csak mezei gazdák és 
termelök vannak, hol ipar nincs, ott nincs mozga- 
lom a társadalomban, ott a termesztöt a fogyasztó- 
tól oly nagy távolság választja el, hogy a földtől vett 
kölcsön visszafizetésére a képesség egészen meg- 
szűnik, mint azt tisztán agricol országokban tapasz- 
talhatni. 

Virginiában s a két Carolinában folyton igénybe 

vették a föld termő erejét, helybeli fogyasztók 
hiánya s a messze eső vásár következtében. A föld- 
mivelö kezdetben 40 — 50 bushel búzát nyert egy 
acre után ; de néhány év múlva a termés mennyi- 
sége évről évre alább szállt. Ily gazdasági eljárás 
következménye azon nevezetes jelenség, hogy Ame- 
rikában oly államokban is, hol a népesség a terület 
nagyságához mérve igen csekély, az emberek foly- 
vást kénytelenek tovább vándorolni, ott hagyva ki- 
merített és terméketlenné vált földjüket. Ha ez tény, 
úgy el kell ismernünk, hogy a nemzetgazdaság 
egyik alaptörvénye : hogy a termelőnek a fogyasz- 
tóval egy helyen, vagy legalább hozzá közel kell 
lennie, vagyis, hogy minden országnak szüksége van 
iparos osztályra, mely a gazdasági czikkeket otthon 
fogyasztja. Hol e föltétel megvan, ott mindenütt a 
tápszerek mennyiségének s a fogyasztó közönség 
számának folytonos növekedését tapasztaljuk. Angol- 
honban a Plantagenetek idején, mikor az összes 
népesség 2 millió lelket meg nem haladott, egy acre 
föld nem adott többet 6 bushel búzánál, s gyakran 
dühöngött az éhinség. Ez országban most 1 8 millió 
ember lakik, és jobban el van látva mind mennyi- 
ség, mind minőség tekintetében a szükséges táp- 
szerekkel. 

E törvényből új, vele összhangzó törvények 
folynak a kereskedésre vonatkozólag. Ezek szerint a 
belforgalom és belkereskedéshasonlithatatlanúlfon- 

tosabb a külkereskedésnél. Hol belforgalom nincs, 
hol termelöt és fogyasztót száz meg száz mért- 
földnyi tér választja el egymástól, ott szükségkép 
beállnak mindazon bajok, melyek az anyag hely- 
változtatásából egy ország nemzetgazdasági viszo- 
nyaira haramiának. Tapasztaljuk ezt minden agricol 
oszágban, különösen az amerikai szövetséges álla- 
mokban és Oroszországban. Oroszországban, a 
szerző szerint, kedvező időjárás meg bö termés nem 
biztosít a gazdának j övedéi mes esztendőt. Az árak a 
véletlentől, s a távoleső országok állapotától függnek 
s annyira leszállhatnak, hogy a körülmények semmi- 
nemű combinatiója se válhatik előnyössé az orosz 
gazdára nézve. Ily országokban a termés értéke 
nagyrészt a szállítás költségei által emésztetik fel. 
Ez az első és legsúlyosabb adó, melyet a íöld s a 
munka leróni tartozik ; az egyetlenegy adó, mely- 
nek maga az államadó is kénytelen az elsőséget 
átengedni. Ezen adó a vásár távolságának számtani 
arányban növekedtével mértani arányban növek- 
szik; nemrég közölt kimutatásokból kidei-űlvén, 
hogy a gabna, ha tonnánként a piaczon 24 dolláron 
kel, a közönséges utakon szállítva 100 angol mért- 
föld távolságra semmi értékkel nem bír, mert a 
szállítás költségei túlhaladják a gabna vásári árát. 
Ha a nemzetgazdaság a productio tekintetében 
a Carey által felállított törvényeken alapszik, úgy 
azokkal analóg törvények szerint kell véghez menni 

a productio felosztásának is a tőke^ a munka, a föld 
tulajdonosai s az állam között, mely bármilyen 
viszonyokban a productio egy részét adó fejében 
igénybe veszi. A felosztás törvényeit a történetre 
alapítva, a szerző ekként resumálj a: a társadalom 
első korszakában, mikor a népesség csekély és szét- 
szórt, kis tőke is felruházza nagy hatalommal a 
birtokost, sőt ez a munkást egészen saját kényétől 
teheti függővé, mint a rabszolgát. 

A vagyon s a népesség növekedtével a munka 
jövedelmezőbb lesz, s a gyűjtésre meg a tőkésítésre 
való képesség emelkedik. Ez irányban minden lé- 
péssel csökken a már létező tőkék hatalma, hogy 
rendelkezzenek a munkás szolgálataival; ellenben 
fokozódik a munkás tehetsége, hogy rendelkezzék a 
tőke segélyével. Később a productioból a munkásra 
eső rész s jövedelem növekszik, a tőkepénzes része 
pedig alább száll. A productiv erők nagyobbszerű 
kifejlődésével s a műveltség gyarapodtával nöyekszik 
végre mindkettőnek járuléka; de a munkásé gyor- 
sabban és nagyobb arányban, mint a tőkepénzesé. 

Ily nemzetgazdasági törvények szerint működő 
társadalomnak sajátszerű hajlama van a concentra- 
tióhoz, ellenszenve a centralisatio iránt. Termelő és 
fogyasztó közel levén egymáshoz, szükségkép tá- 
madnak vidéki városok, hol a vidék érdekei con- 
centrálódnak. Ily concentratio, a szerző szerint, a 
*forgalom sebességét, az ember productiv erélyét s 

képességét növeli, a föld termő erejének fejleszté- 
sére indít, a tőkék localisatioját, a föld okszerű 
mívelését, nemzeti iskolák felállítását idézi elő, s 
kisebb társaságokat teremt, hol mindenki megtalálja 
a kútforrásokat, productiv s élvezeti tehetségeinek 
növelésére. Németország ily irányban fejlődött, s e 
fejlődés eredményei mutatkoznak a vagyonosság és 
szabadság emelkedésében. 

A centralisatio az ellenkezőt idézi elő ; tönkre 
juttatja a kisebb központokat, egy helyre halmozza 
a tőkét, elhanyagolja a vidéki iskolákat s intézete- 
ket, mindent feláldoz egy város gyarapodására, hogy 
mindenki csak ott találhasson oktatást és élvezetet, 
s ennek szükséges következése az absentismus. E té- 
teleket a szerző a régi s az újabb kor történetéből 
vett adatokkal bizonyítja meg. 

Érdekesek és tanulságosak a munka azon sza- 
kaszai, hol a szerző Malthus- és Eiccardonak a 
népess^- s a földjövedékről szóló tanait elemzi és 
czáfolja. A munka becsét nagy mértékben növelik a 
történelmi és statistikai adatok, melyekkel a szerző 
állításait támogatja. Art ellenben a munka hatásá- 
nak, hogy a szerző némely dolgot az első elemekig 
felvisz, s azokat nagyon szélesen adja elő. — Min- 
denesetre Carey műve sok újat tartalmaz, s meg- 
érdemli, hogy komolyan tanulmányozzák, főleg 
azok, kik részt akarnak venni kormányban s tör- 
vényhozásban. 

Az egész munkából azon tanúiságot is levon- 
hatni, hogy az anyagi érdekek ápolása — mig egész- 
séges irányban marad — a szellemi érdekektől nincs 
elkülönözve, hogy az csak ott válik veszélyessé, hol 
cultussá fajúi el, mint jelenleg Francziaországban, 
s hol valódi szolgasághoz vezet; vagy ott, hol az 
anyagi törekvések csupa aspiratiokból állnak, a gaz- 
dag népek kényelme s élvezetei után, munka és 
fáradság nélkül. Ily hajlamok is a nemzeti jellem 
megtöréséhez és szolgasághoz vezethetnek. 

HA a középkori állapotokat korunk viszonyaival 
hasonlítjuk össze, úgy találjuk, hogy a közép- 
kor egyik lényeges megkülönböztető jellege a parti- 
cuUirismits, A középkor nem ismert a vallás és egy- 
ház körén kívül általános eszméket s intézményeket, 
nem ismert se jogot, se szabadságot, se állampol- 
gárságot, hanem ismert jogokat, szabadságokat és 
rendeket, — nemeseket, papokat, polgárokat, parasz- 
tokat. S már ennélfogva a középkori királyságnak is 
másnak kellett lennie, mint a milyen az újkori; a ki- 
rály nem volt souverain — se a római jog, se az új 
államjog értelmében, — hanem főleg a nemesek el- 
seje volt. Jellemző e tekintetben a magyar állam- 
jogban a jus resistendi, valamint az arragoniai 
alkotmány hasonló irányú rendelvényei. A király, 
mint az államnak nem személyesitője, csak főképvi- 
selője, nem bírt se nagy pénzforrásokkal, se állandó 
sereggel, tehát maga az állam hatásköre is szűk kor- 
látok közé volt szorítva ; nem avatkozott száznemü 

magánviszonyokba, melyeket az újkori, mindenható 
állam rendelkezései által elkeserít. Ilyen egyszerű, 
feudális, középkori államból fejlődött ki azon bámu- 
latos államszerkezet, melyben az emberek a szabad- 
ság legnagyobb mértékét élvezik, melynek elérésére 
az emberiség eddig képesnek mutatkozik, — értem 
az angol államot. Más országokban a középkori 
állam átalakulása szintén ilyen irányt vett, de a feje- 
delmek a geographiai helyzetet, a népfajok hajla- 
mait s főleg a külön rendek egymásközti súrlódásait 
felhasználva — a régi világ hagyományai nyomán 
lassanként előállíták a római impérium példájára 
azon absolutismust , melylyel a legembertelenebb 
formák közt II. Fülöp alatt Spanyolországban, -- 
humánusabb formák közt XIV. Lajos alatt Fran- 
cziaországban találkozunk, — melyből az európai 
continens véres forradalmak s az időnként divatozó 
constitutionalismus daczára sem tud kibontakozni, 
s melyet Francziaországban épen az 1789-ki forra- 
dalom és főleg a két Napóleon a legmagasabb fokra 
tudtak emelni. — Ha tekintjük a mostani franczia 
államot s a franczia nép azon szokását, hogy min- 
dent az államtól vár, hogy folytonos államgyámság 
alatt szeret élni, minden érdekét az államra bízni, s 
iiogy védelmét a társadalom ellenségei ellen nem 
saját erélyétöl, hanem csupán az állam hatalmától 
reményli : attól kell tartanunk, hogy az évek folyama 
meg fogja szülni vagy azon caesarismust, mely a 

római népnek oly nyomorult végét s a római állam 
teljes szétbomlását idézte elö, — vagy a socialis- 
must,.mely az egyéni szabadságot végképen meg- 
semmisítené s az emberiséget merő felsőbb állati- 
sággá sülyesztené le. De valamint a növényvilágban, 
úgy az erkölcsi világban is gondoskodva van arról, hogy 
a fák ne nőhessenek az égig. Az európai emberiségben 
oly nagy kincse rejlik az anyagi erőnek, hogy a ve- 
szély legégetőbb perczében bizonyosan fölébred benne 
az a szellem, mely őt más utakra fogja átterelni. 

De mielőtt a tett emberei — kiket én magam is 
tisztelek s kik a népszerűségnek szinte egyedüli hé- 
rosai — e nagy munkát végrehajtanák, a tudomány- 
nak ki kell fejtenie az eszméket s kijelölnie az uta- 
kat, mert a tett emberei, bármi nagy lángészszel 
bírnak, mindenütt s mindenkor csak az eszmék nap- 
számosai, gyakran öntudatosan, a legtöbb esetben 
öntudatlanul s akaratuk ellen. Ily körülmények közt 
a tudomány igen jelentékeny vívmányának kell te- 
kintenünk, hogy a társadalom meg az állam fogal- 
mát, egymástól elválasztani s mindeniknek külön 
mükörét körvonalozni tudta. «Az állam nem azo- 
nos a társadalommal. » E megkülönböztetés pedig 
nem valami tudományos mesterfogás, nem valamely 
leleményes ész szülötte a tudományos világ időtölté- 
sére, hogy ez a társadalmi viszonyokat kényelmeseb- 
ben vizsgálhassa s abból deductiokat csinálhasson. 
A fogalmak e tisztázása practicus jelentőségű, mer 

mennél világosabban látjuk a határvonalt társada- 
lom és állam között, annál jobban fogjuk magunkat 
védhetni a közigazgatás kicsapongásai ellen, annál 
élesebb szemmel fogjuk őrizni egyéni szabadságun- 
kat a vallás, a család körében, s annál kevésbbé fog- 
juk engedni, hogy tehetségeink fejlesztésében s hasz- 
nálatában és társadalmi viszonyaink rendezésében 
az állam mindenhatósága által gátoltassunk. 

A fogalmak e tisztázásával természetszerűen 
egy új tudomány keletkezett, mellékképe az állam- 
tudománynak, — a társadalom tudománya. E tudo- 
mány ép annyira fontos, mint új s mostanáig még 
tökéletlen, mert tulajdonkép csak álneve kész, 

— minden egyéb csak töredék, csak anyag, melyből 
a jövő nemzedékek fognak teljes egészet alkotni. 

Azok közül, kik ezen irányban foglalkoznak, 
való egy szellemes német író — Riehl. * 

Ha műveiről ez ízben szólani akarok, nem azért 
teszem, mintha az ő nézeteit magaméinak vallanám 

— én egészen máskép fogom fel korunk erkölcsi 
tüneményeit, s a magyar közönség sem osztoznék ez 
író felfogásában ; de teszem azért, mert nagyon ve- 
szélyesnek tartom, ha az ember csak saját irányú s 

'•' Land und Lcute von W. H. Riehl. Stuttgart J. G. 
Cotta'flcher Verlag. — Die hürgerliche Geaelhchaft von 
W. H. Riehl. — Die FamiUc von W. H. Riclil. — Cultur- 
studien von W. IT. Rielih — Culturgeschichtlichc Novellen 
von W. H. Riehl. 

nézletű könyveket olvas — aztán, mert Riehl mun- 
kái ép oly érdekes , mint egészséges olvasmányt 
nyújtanak, nem csinált, nem compilált, hanem az 
életből merített müvek, — s végre, mert azt hiszem, 
hogy műveiből épen az irodalom emberei sok új 
anyagot meríthetnének, főleg pedig új szempontokat 
a mi társadalmi állapotaink tanulmányozására. 

Riehl müveltségtörténelmi novelláit (CulturhistO' 
rische Novellen) egészen mellőzve, egy másik művét 
csak pár szóval fogom érinteni. E mű czíme Müvelt- 
ségtörténelmi tanulmányok, szellemes czikkek gyűjte- 
ménye; s közülök főleg kettő érdemel figyelmet: «A 
tájképi 8zem» s a «Zenészi fül» czímű czikkek, me- 
lyekben a szerző érdekes történeti adatokkal vázolja 
a külön korszakok ízlését a természet szemlélése 
meg a zenészét dolgában. 

Riehlnek a társadalmi tudományra vonatkozó 
munkáját három külön mű képezi ; ezek azonban 
bizonyos benső összeköttetésben állanak. A vidék és 
lakosság (Lancl und Leute) mintegy bevezetés a má- 
sodik műhöz, melynek czime a Polgári társadalom 
s melynek befejezése a harmadik mű, a Család. 

Nem új az eszme, hogy a vidék az emberekre 
hat, valamint ismét az emberek a vidékre vissza- 
hatnak. E. hatás más azon osztályokra, melyekhez- 
mi tartozunk, más a néptömegekre, melyek nem tör- 
vényes értelemben ugyan, de tényleg a röghöz van- 
nak kötve s nemzedékek hosszú során át ugyanazon 

természeti viszonyok közt élnek. A természet egy 
bizonyos typusa az embereknek egy bizonyos typu- 
sát szüli, de ismét az ember is hat a vidék pbysio- 
nomiájára. Természetes, hogy bármily óriás népfaj 
lakjék a rónaságon, nem fog belőle hegyes vidéket, s 
az alpesi vidékből nem fog alföldi rónaságot alkotni ; 
de a cultura szerint, melyet kifejteni képes, a vidék 
minőségére is lényegesen befoly. 

Eiehl ezen szempontból tanulmányozta hazáját 
8 első mtivét egy igen érdekes tanulmánynyal kezdi, 
az erdők hatásáról a népességre. Szerinte az erdő- 
nek nem csupán gazdasági, hanem társadalmi és 
politikai értéke is van, mert az ember nemcsak ke- 
nyérből él ; s ha fát nem használnánk is, erdőre 
szükségünk volna azért : ha a száraz tűzifára nem is, 
hogy az ember külsejét melegítse, a dús nedvti s 
lombú eleven zöld fára, hogy az ember belseje föl- 
melegedjék. Az erdei falvakban s népességökben él 
még az az ős erő, mely az elpuhult és kimerült vá- 
rosi nemzedékeket fölfrissítheti. Népfajnak, mely a 
nyers tömegből új erőt nem meríthet, ki kell vesznie. 
Egyedül az erdő engedi még nekünk mtivelt embe- 
reknek, hogy a személyes és a politia által érintet- 
len szabadság álmát élvezhessük. 

Az erdőt utak és ösvények kötik össze a mező- 
vel, valamint ezt a várossal. A szerző tehát átmegy 
a közlekedés befolyásának leírására — s városba és 
falvakba érkezik. Ki tagadhatná a város meg a falu 

különböző hatását a lakosokra ? Helyesen veti ellen- 
tétbe a szerző a mesterséges városokat a természetes 
viszonyokból fejlődött válásokkal. Ily mesterséges 
város Darmstadt Mainzzal, Karlsruhe Manheimmal 
szemben. Németországot nagy vonásokban jellemez- 
vén, Riehl a német földterületén hármas tagozást talál. 
Ezek : a német mélyföld, a középhegyi Németország, 
a magashegyi Németország. S e tagozásnak három 
népcsoportulat felel meg : az éjszaki, a közép és a 
déli németek. Eleven ecsettel festi a Kajna völgyét, 
mint közép Németország s a bajor rónaságot, mint 
déli Németország képét, s miután a Rhönhegység 
szegénységét leírta, müvét a vallásos ellentétek jel- 
lemzésével fejezi be, — kitérvén az 1848-ki forra- 
dalmi időszakra, midőn a német nép közt a legcsu- 
dálatosabb mondák keringtek. 

E rövid vázlatból láthatni, hogy Biehlnek Vidék 
és lakosság czímü könyve nem egészen rendszeres, 
inkább töredékes mű s alapeszméjét sem fejti ki tel- 
jesen ; — de igen becses tanulmányokat tartalmaz 
Németországról. S e munkának megvan a maga je- 
lentősége, meri ha a társadalmi állapotokat ismerni 
akarjuk, ismernünk kell alapjokat, a hont és a földet 
8 annak hatását a népre : sok társadalmi jelenség csak 
is ez úton fejthető meg. 

Nekünk magyaroknak is ily szempontokból kel- 
lene hazánkat tanulmányozni : miként hat és hatott 
a vidék természetes jellege a népességre, s a népes- 

ség viszont az általa lakott vidékre ? Magyarország, 
ez irányban tanulmányozva, bőséges anyagot nyújt- 
hat nem csak nemzetgazdasági , hanem állami és 
társadalmi tekintetben is. Ha országunk configura- 
tióját tekintjük, ott a Dunán túli rész, a mely nem 
csak hogy e hatalmas folyó által el van választva az 
ország másik felétől, hanem a melynek hegyei is egy 
más hegyrendszerhez tartoznak, s talaja és climája 
is a tiszai részekétől sokban különbözik. Nagy róna- ' 
ságok itt nincsenek, de van sok hullámzó terület — 
a határok felé nagyobb hegyek — az Alpesek kiága- 
zásai. Nagyobb folyók hiánya mellett itt van Magyar- 
ország két legnagyobb tava. A népesség kiválólag 
magyar; itt volna tehát az a kérdés megfejtendő: 
mikép hatott a természet dunántúli typusa, a tiszai 
rónaság lakóival egy azon fajra. 

A Dunán inneni Magyarországot egészben te- 
kintve, a természetnek itt két külön typusát látjuk, 
az egyik a hegyes vidék, a másik a nagy alföldi ró- 
naság. A rónaságon, a bácsi és bánsági szerb tele- 
pek híján, főleg a magyar faj lakik. Itt érdemes volna 
tanulmányozni, miként hatott ezen egyhangú, a szé- 
kes földek kivételével gazdag, bizonyos tekintetben 
nagyszerű, s a tenger benyomásával bíró természet 
az emberekre, s viszont azok erőkifejtése a cultura 
által a vidékre. 

A Dunán inneni hegyes vidékek, Pozsonytól az 
alsó Dunáig egy nagy egészet képeznek ugyan, egyes 

részeik azonban nagyon különböznek egymástól s 
népességök is nagyon különböző. Itt laknak, éjszak 
felé a szlávok, dél felé az oláhok, a szláv és oláh 
lörzsek közt a ruthének. — A magyarok a Mátrán 
kívül a magasabb hegyeket a többi fajoknak hagy- 
ták. E helyt merül fel az a kérdés ; miként fejlődött 
Magyarország a hegyes vidékeken ; továbbá micsoda 
kölcsönhatás mutatkozik a természet hegyes typnsa 
meg a hegyes vidéket lakó szláv, ruthén és oláh né- 
pesség természetes tulajdonságai közt? 

A legfelső zordon vidékek kivételével, — Ma- 
gyarországon mindenütt díszlik a szőlő, valamint 
ogy-két megyén kívül, erdő is mindenütt van. Miként 
hat a szőlőmívelés s az erdő a magyar fajra, egyes 
külön vidékek szerint ? 

Az ellentét a város meg a falu közt, valamint 
minden civilizált országban, úgy nálunk is megvan. 
Minő hatást gyakorol hát a város, minőt a falu a 
népességre? Hogy mennyire hatnak a természet 
viszonyai a népfajra, van alkalmam tapasztalni Bé- 
késmegyében, hol néhány nagy és életre való község 
a felvidékről szakadt tótok által van betelepítve. E 
népnek nagy része (főleg az asszonyok) még tótul 
])eszél, de a különbség közöttük s azon tótok közt, 
kik a felföldről seregesen jőnek a nyári munka ide- 
jén, oly nagy, hogy ők magok is más fajta emberek- 
nek tartják magokat, s a hornyák nevet, melylyel a 
felföldieket illetik, némi lenézéssel ejtik ki. A különb- 

ség a felföldi s az alföldi tótok közt minden tekin- 
tetben sokkal nagyobb, mint az alföldi tót meg az 
alföldi magyar közt. 

Biehl a Polgári társadalom, czimü munkájában 
a németországi társadalmat írja le, s annak elemeit 
főleg két táborra osztja, — a fentartás meg a moz- 
galom tényezőinek nevezvén őket. A fentartás té- 
nyezői szerinte Németországban a parasztok és az 
aristokratia, a mozgalom tényezői a polgárság és a 
negyedik rend, hová mindazon társadalmi rétegek 
tartoznak, melyek a fentebbi három rendhez nem 
számíthatók, — a proletariátus minden neme. Igen 
érdekes képet fest Eiehl a német parasztról. A né- 
met nemzetben egy legyőzhetlen conservativ hata- 
lom nyugszik, melyet semmiféle változás meg nem 
ingathat, — ez a német paraszt. Igazán eredeti 
lény, melyhez hasonlót más nép alig tud felmutatni. 
A müveit ember conservativ lehet eszénél fogva, — 
a paraszt szokásánál fogva az. Napjaink társadalmi 
küzdelmeiben a paraszt sokkal fontosabb szerepet 
játszott, mint a legtöbben hiszik, mertő akadályozta 
meg, hogy a franczia forradalom tanai a nép alsó 
rétegeibe ne hatoljanak. Csak a parasztok inertiája 
mentette meg 48-ban a német uralkodók egy részét. 
Mondják, a forradalom állott meg a trónok előtt, do 
az nem igaz ; a parasztok állottak meg a trónok 
előtt. Ezen inertia pedig nem esetleges, hanem a 
német paraszt legbensőbb lényének kifolyása. A pa- 

rasztnak Németországban oly politikai súlya van, 
mint Európának csak kevés országában. A mi nép- 
életünk — mondja Riehl — folytonosan feifrissül s 
megifjodik a parasztok által. 

A természetvizsgáló szemének feltűnik az igazi 
német paraszt, mint történeti typusa a német fajnak. 

A paraszt megmarad azon formáknál, melyek 
szerint ö életét egyszer elrendezte^ Ezen szívós ra- 
gaszkodással és kitartással összefügg társadalmi 
értékének hatalmas s büszke öntudata. Az igazi el 
nem fajult paraszt nem szégyenli, hogy paraszt, söt 
hajlandó lenézni azt, a ki más öltönyt visel. Senti- 
mentalitást és érzelem-romantikát nem ismer ö, söt 
szív dolgában épen durva, — ezért gyakran előfor- 
dul a kegyelet hiánya, felnőtt gyermekek részéről oly 
szülők iránt, kik vagyonukat gyermekeiknek adták 
át. De ha a paraszt az értelmi s kedélyi életben az 
úgynevezett művelt osztályokhoz képest elmaradott, 
felülmúlja őket mindenesetre idegerőben, s ez nagy 
szellemi felsőbbség. Igen jó tehát, ha a parasztok 
fiai az iparhoz szegődnek s így a városi népességbe 
új idegerőt öntenek. — A német paraszt conserva- 
tiv szellemét jellemzi egy wiedi falusi község föllé- 
pése a lünevilli béke után. E falu háromszor egymás 
után új fejedelmet kapott s végre protestált és úgy 
nyilatkozott, hagynák meg nekie már egyszer az 
uralkodót. A község zsidó tagjai is felszólíttattak, 
hogy járuljanak a protestátióhoz ; ők azonban igen 

eredeti módon azt felelék, hogy mivel ök semmi 
ragaazkodást nem éreztek egyetlen uralkodójokhoz 
se, — nem bánják a folytonos változást. 

Nagyon tanulságos dolgokat közöl Blelil a ta- 
nítók és papok, valamint a bureaucratia állásáról a 
német parasztok irányában. 

A munka leggyöngébb része az, mely az aristo- 
cratiáról szól. Itt híját látjuk a német aristocratki 
jellemzésének. A szerző főleg arról beszél, minek 
kellene lenni az aristocratia hivatásának, nem arról, 
miként fogja fel valóban a német aristocratia hiva- 
tását. Szerinte az aristocratia a társadalmi korláto- 
zás állapota. E tekintetben a szerző önmagával el- 
lenkezésbe jut, midőn tovább azt mondja, hogy 
az aristocratiának minden korszerű ü^y élén kell 
állania. 

Tudjuk azonban, hogy a német aristocratia fő- 
leg udvari nemesség, mely magát a nemzettől és 
annak érdekeitől elkülönzi s ellensége a szabadság- 
nak, — hogy sok helyt annyira gyűlölik, mint Fran- 
cziaországban a nemesség az 1789. forradalom ide- 
jében. 

A polgárság Németországban az összes közép- 
rendet foglalja magában s azért tökéletesen áll, a 
mit Riehl mond : hogy a polgárság napjainkban két- 
ségkívül a túlnyomó anyagi és erkölcsi hatalom bir- 
tokában van. Egész korunk polgári jellemű. A pol- 
gárság a parasztság és a nemesség ellentéte. Az erős 

szellemek legfőbb büszkesége, hogy mindenné ön- 
magok által lettek, igazi polgári büszkeség, ellentéte 
az aristocratia büszkeségének a történeti dicsőségre 
s az öröklött jószágra. Az újabb német nemzeti iro- 
dalom hérosai közt egy sincs, a ki oly magas fokon 
egyesitené magában a német polgárság egészséges, 
practicus eszét, éles ítéletét s a reformért való lel- 
kesedését, mint Lessing, s épen Lessingtől való az 
az ismeretes mondat, hogy ha Isten rábízta volna a 
választást az igazság s az igazság után törekvés kö- 
zül, — ő az utóbbit választotta volna. List állítása 
pedig,* hogy az erő : gazdagságot teremteni, sokkal 
fontosabb, mint maga a gazdagság, Lessing általá- 
lános mondatának átterelése a gazdasági mezőre. E 
két mondat fejti meg a titkot, mint fejlődött a pol- 
gárság a társadalmi mozgalomban a legfelsőbb hata- 
lommá. 

Az egészséges, jóérzelmü polgárság kinövése az 
a jellem, melyet Kiehl Pliilisternek nevez, s melyet 
ő igen szellemesen rajzol. Sajátszerű társadalmi be- 
tegség tört ki az újkori német polgárság közt s való- 
sággal epidemicus módon terjed. Ez az eltompulás 
minden társadalmi érdek, s a lelkiismeretlen közö- 
nyösség a nyilvános élet iránt. Az újkori polgárság 
nagy része forma szerint kiválik a társadalomból s 
az egyes visszavonul a magánélet szűk falai közé. 
Az állam és társadalom sorsa csak annyiban kelti 
föl részvétét, a mennyiben személyes előnye szembe 

szökik vagy mulattatásra szolgáltat anyagot s dicse- 
kednie alkalmat. 

Nevezetes része Riehl munkájának az, mely a 
negyedik rendről szól. Szerinte, öntudatlanul léte- 
zett ez, mióta az emberiség létezik ; de hogy öntu- 
dathoz jutott és szétszórt tagjait gyűjteni kezdi, ez 
a legújabb történet jelensége. 

Az aristocratieus proletariátusról szólva, igen 
helyesen jegyzi meg a szerző, hogy nem ott kezdő- 
dik a társadalmi nyomor, hol az éhség a belekben 
égetni kezd, — hanem ott, hol az egyesnek ereje 
nem elégséges azon anyagi és szellemi javak Itieszer- 
zésére, a melyek társadalmi állásában a szükség- 
let legkisebb mértékéül tartatnak. Nemcsak a tőke 
küzdelme a munkával szüli meg a proletariátust ; 
hanem egyszersmind a végzet harcza a születéssel, 
az állapottal, a társadalomban elfoglalt történelmi 
állással. A proletariátus Németországon igen magas 
regiókig emelkedik, s a kis államok az aristocratieus 
proletariátusnak valóságos bölcsői; — annak sokféle 
alakjait ott régóta lehet tanulmányozni. 

A legnagyobb figyelemre méltó Riehl munkájá- 
ban azon fejezet, mely a szellemi munka proletariá- 
tusáról szól. Németország — úgy mond a szerző — 
több szellemi productumot állít elő, mint a mennyit 
elfogyasztani s fizetni képes. Ily túltermelés, mely 
nem csak átmenő, hanem állandó és folyvást növe- 
kedik, arra mutat, hogy az egész nemzet munkalá- 

zas állapotban van s a munkás erők sincsenek ter- 
mészetesen felosztva. 

E fejezet fordításban hasznos olvasmány lehetne 
nagyobb olvasóközönségünk számára. 

Ha Magyarország társadalmi állapotát Német- 
országéval átalában összevetjük, a közös alapnál 
fogva, melyen az egész európai társadalom nyug- 
szik, értem a keresztyén civilisatiót , mindenütt 
nagy analógiákat találunk : a részletekben mindaz- 
által nagy a különbség. A társadalom természetesen 
itt is külön csoportokból áll, de az elemek más- 
kép csoportosulnak. Nálunk is van aristocratia és 
polgárság, de az aristocratia valamint a polgárság is 
nálunk más valami, mint Németországban, épen 
azért a németországi osztályozás nem alkalmazható 
a magyar viszonyokra. 

A társadalom Magyarországon is kiválóan négy 
csoportból áll, s e csoportokat legjobban megnevezi 
a magyar nép szójárása, midőn parasztokról, urak- 
ról, mesteremberekről és zsidókról beszél. Hálás 
föladat volna e csoportok közül az elsőt alaposan 
tanulmányozni, főleg minthogy itt a vidékek és fajok 
szerint nagy a különbség. A mennyiben én a ma- 
gyar parasztot ismerem, hiszem, hogy bármely or- 
szágéval kiállja a versenyt, ha felül nem múlja, s 
még eredetibb jellem, mint a német paraszt. Van 
benne bizony-os vele született méltóság, szónoki te- 
hetség, hazaszeretet és családi kegyelet, mely épen 

Ticfort. Tanulmányok. Í5 

Németországban hiányzik, hol az öreg szülőkkel az 
ifjabb nemzedék szerfölött rosszul szokott bánni, 
míg Magyarországon irántok a legnagyobb tisztele- 
tet tanúsítják. Egyébiránt a magyar paraszt ugyan- 
azokkal az erényekkel és hibákkal bír, melyeket 
Eiehl a német parasztban talál. A parasztnak nincs 
beteges phantasiája, főleg a jelenben él, nem ismer 
ideggyengeséget s e tekintetben roppant elönynyel 
bír a műveltebb osztályok felett ; ragaszkodik régi 
szokásaihoz és erkölcseihez, nincsenek forradalmi 
hajlamai, él benne bizonyos practicus vallásosság, 
kútforrása azon resignátiónak, melylyel minden sze- 
rencsétlenséget tür s melyet a művelt osztályoknál 
igen ritkán tapasztalunk. Ellenben minden naivitása 
mellett, a parasztban rend szerint sok ravaszság és 
önzés lakik ; közszellem, áldozatkészség még hiány- 
zik benne; minden jó és éles felfogása, óvatossága 
és gyanakodó természete daczára, a charlatanok 
könnyen megcsalják. Egyébiránt hazánk gazdasági 
viszonyait tekintve, a parasztság nagy hatással lesz 
társadalmunk jövőjére, mert gazdaságunk fejlődése, 
terményeink kivitele s az árak emelkedése által Ma- 
gyarországon egyik osztály sem nyert annyit, s egyik 
sem gyarapodott annyira, mint a paraszt. A magyar 
l^araszt szorgalmas, s bár jövedelmei szaporodtak, 
szükségei még mindig a régi lábon állnak. Ezért, 
míg a középbirtokosság s a nemesség eladósodik, 
birtokaitól megválni kénytelen, a paraszt földet sze- 

rez, gazdagodik, s ezen osztály gyermekeiből meg 
unokáiból fog kifejlődni egy új nemzedék, mely rea- 
listiciis felfogással s ép idegekkel bírva, tőkéket is 
fog tudni alkotni, ipart is teremteni s mely a mos- 
tani kereskedő és pénzes osztályt megtöri és helyére 
lép. Ebben az osztályban fekszik nagyrészt Magyar- 
ország jövője. Nem válnék azonban boldogságunkra, 
ha ez jutna túlsúlyra, mert bármi hasznos és szük- 
séges a realismus, a szellemi és ideális irányokat 
nem nélkülözhetjük, ha sülyedni nem akarunk. 

A magyar társadalom második csoportja az urak. 
E csoport magában foglalja az aristocratiát, de sok 
más elemet is, melyek közt s az aristocratia közt 
Magyarországon nincs szoros választó vonal, s hagyo- 
mányaink és hajlamainknál fogva nem is lesz soha. 
Ennek több oka van, u. ra. először : a nemesség 
azon széles hasisa, melynél fogva ez osztályból az 
elsőket a királyi trón közelében mint nagy nevű s 
birtokú herczegeket és grófokat, az utolsókat pedig 
mint tisztességes fertály telkű parasztgazdákat, sőt 
mint kocsisokat ós béreseket is bárhol nagy szám- 
mal lehetett találni; másodszor: városaink nem bír- 
ván oly súlylyal és fontossággal, mint a külföldi 
városok, számtalan társadalmi teendő, melyeket Né- 
metországban legnagyobb részt a polgári rend vé- 
gez , Magyarországon nemesek által teljesíttetett; 
ily teendők pedig itt nem-nemesek láltal is gyakorol- 
tatván, bizonyos összeolvadás történt részint legális 

15- 

fictiok alapján, részint ténylegesen; harmadszor : ud- 
varunk nem levén benn az orszc4gban, az udvari cae- 
remoniale s a vele öszhangzó hierarchia soha sem fej- 
lődhetett úgy ki, mint Németországban ; nálunk tehát 
társasági tekintetben se a családok régi származása, 
se a rang nem volt kizárólag döntő soha ; a vagyon 
és divat valamint most, úgy mindig igen sokat, talán 
többet nyomott a társasági mérlegben a születésnél. 
Magyarországon lehetnek aristocraticus egyéniségek, 
kik másai azoknak, a kik Németországban a Jun- 
kerthumot képezik, de ily aristocratia, mint társa- 
dalmi csoportozat nem létezik, annak helyét az urak 
foglalják el, kik közt az elsők a dús mágnások, a 
kiknek birtokai nagyobbak, mint a német duodez- 
államok, az utolsók pedig a gazdatisztek, kereske- 
dők és falusi jegyzők, kik a herczegekkel és grófok- 
kal nem csak hasonló szabású ruhát viselnek, hanem 
hasonló külmodorral és műveltséggel is bírnak s 
kiknek gyermekei a hierarchia legmagasabb fokait 
elérhetik. Ezen osztály, társadalmi állás tekinteté- 
ben az angol gentlemanségnek felel meg, s azon 
kell törekednünk, hogy mindinkább azzá váljék. 
Nem szükséges állítanom, hogy ez osztály Magyar- 
országon nem a tespedés osztálya ; épen ez áll a moz- 
galom élén, hivatása mindent, a mi jó és nemes, 
initiálni s keresztülvinni, annál is inkább, mert Ma- 
gyarország sajátságos viszonyai között, a mozgalom 
nem azonos a forradalommal. 

A harmadik osztályt a mesteremberek alkotják. 
Miért nem nevezem ez osztályt polgárságnak ? Azért, 
mert azon elemek, a melyek Németországban a fel- 
sőbb polgárságot képezik, nálunk nem tartoznak a 
polgársághoz s viszont vannak nálunk elemek, me- 
' lyek e harmadik osztályhoz tartoznak és polgárok- 
nak semmikép sem nevezhetők. A mesteremberek- 
hez számítom a kisebb kereskedőket is. A mi már ez 
osztályt illeti, ebben is vannak igen tiszteletre méltó 
és egészséges elemek, de főhibájok, hogy professio- 
nalis képzettségük igen hiányos, mert nagyobb vá- 
rosok kivételével, a kézművek igen alantas fokon 
állnak, az árak ellenben mindenütt nagyon maga- 
sak. Hasznos nemzetgazdasági tanulmány volna 
árainkat a külföldi árakkal összehasonlítani s a dif- 
ferentiák okait fölfedezni. 

Proletárság Magyarországon nincsen oly szám- 
mal, hogy külön társadalmi osztályt alkothatna, 
habár a proletariátus külön nemeinek csírái főleg 
egynehány nagyobb városunkban már megvannak. 

A zsidóság ellenben Magyarországon külön 
társadalmi csoportozatot képez. E csoportozatot 
tökéletesen tanulmányozni s megismertetni, hasz- 
nos munka volna, úgy magára a zsidóságra, mint 
az egész társadalomra nézve. Kérdés, vájjon olyan-e 
a zsidóság Magyarországon, mint másutt ? En azt 
hiszem, hogy speciális jelleme van, még pedig ne- 
vezetes. Másutt a zsidóság, vallásához s régi szoká- 

saihoz ragaszkodva ugyan, mégis mindenütt az 
illető hon nyelvét vette föl, saját nyelvét meg elfe- 
lejtette, — Magyarországon azonban, kevés kivétel- 
lel, német, németül beszél s német műveltséggel 
bír; továbbá habár másutt s főleg Németországban 
feloszlató forradalmi elemnek tartatik, Magyaror- • 
szagon a zsidóság conservativ, minden létező status . 
quonak pártolója. Egyébiránt a zsidóság Magyar- 
országon is ugyanazon tulajdonokkal bír, mint Né- 
metországban. Éles ész, különös talentum a keres- 
kedéshez és pénzűzlethez, nagy szorgalom és kitar- 
tás, erélyesség az akadályok leküzdésében, jóté- 
konyság, soliditás a családi viszonyokban ; ellenben 
gyönge beesületérzés , felületesség, hiúság, nehéz 
physicai munkától idegenkedés, tisztaság hiánya. 
Egyébiránt, ha a zsidóság hibáiról és erényeiről szó- 
lunk, előre kell bocsátanunk, hogy köztük is van- 
nak számosan, kik bensőleg egészen összeolvadtak 
a keresztyén társadalommal, a mi erényeinkkel és 
hibáinkkal bírnak, s a specificus zsidósággal csak 
név szerint vannak összekötve; továbbá, hogy a 
zsidók közt is vannak felsőbb meg alsóbb osztályok, 
melyek egymástól nagyon különböznek. A vagyono- 
sabb s felsőbb, műveltebb osztályok főleg kereske- 
dők és pénzüzérek ; s ezek és a keresztyén kereske- 
dők közt semmi lényeges különbség nincs ; itt a jó 
és rossz oldalak közösek s a hatás a társadalomra 
nézve ugyanaz. A mennyiben rossz, mi vag}^unk 

okai, miért nem reformáltuk lassan, de folytonosan 
1790 óta intézményeinket s törvényeinket, miért 
nem tudjuk zabolázni vágyainkat, s kiadásainkat 
bevételünkkel egyensúlyban tartani, akkor ritkáb- 
ban lesz szükségünk pénzüzérre. De ártalmas a be- 
folyásuk azon alsóbb osztályú zsidóknak, kik a leg- 
rosszabb árúkat drágán árulgatva, kóborolva s há- 
zalva, a népet százféle módon demoralisálják. A spe- 
cificus zsidóság ennyiben társadalmi állapotainkra 
ártalmas hatást gyakorol. A baj megvan, merő okos- 
kodás s invektivák által nem fogunk azon segitoni. 
A zsidók nincsenek emancipálva , az alsóbb zsidó 
osztályokat most is gúnyolják, megvetik, némelykor 
meg is verik, feledvén, hogy nagy társadalmi beteg- 
ségeket nagy igazságtalanságok által soha sem fogunk 
gyógyíthatni. A keresztyén társadalom érdeke köve- 
teli a zsidók emancipátióját. A zsidók alsóbb osztá- 
lyaira mi soha sem fogunk hatni, mi őket se morá- 
lisaim, se művelni, se becsületérzésöket fokozni 
nem fogjuk, ezt csak a felsőbb zsidó osztályok tehe- 
tik. Ezeket kell hát magunkhoz emelni az által, 
hogy őket minden jogainkban részesítjük, pótlékul 
azt követelvén tőlük, hogy faj- és vallásrokonaikra 
akkép hassanak, hogy a keresztyén társadalom 
erkölcseihez és szokásaihoz simulva, a csereberéről 
s aljas kereskedelmi praktikákról lemondva, a földet 
műveljék s kézműveket gj^akoroljanak. Tehát eman- 
cipáljuk a zsidókat, ne titkoljuk azonban bármi 

liberális álszégyenböl hibáikat. Követeljük tőlük, 
hogy mondjanak le régi nézeteikről, s a felsőbb 
zsidó osztályoktól , hogy hassanak az alsóbbak át- 
alakulására. 

Eiehl harmadik müve r Család vől szól, mert 
a társadalom, valamint az állam egészséges létének 
alapja a soliditás a családi viszonyokban. A könyv 
első része, melyben a nő és férfi társadalmi állá- 
sáról értekezik, igen szellemes olvasmány. A szerző 
főleg azt fejtegeti, mennyire elválik a női nem a férfi 
nemtől a cultura haladásával; a különbség a munkás - 
osztálybeli nő és férfiú közt sokkal kisebb, mint a 
müveit osztálybeliek közt. Értekezése a házról és 
családról sok új képet s adatot tartalmaz — csaló- 
dik azonban a szerző, ha azt hiszi, hogy a családot 
tisztán a múltnak eszméje szerint reformálni le- 
hetne. Ha az aranyborjút ismét kevesebbet fogjuk 
imádni, a bármi módon szerzett pénznek s a bármi 
módon elért sikernek kevesebbet hódolni, — ha 
a vallás ismét nem csak elméletileg gyakoroltatik, 
hanem practicus hatást is fog gyakorolni a kedé- 
lyekre, — ha a nők a divat- s rongyluxus zsarnoksága 
alól magokat emancipálni tudják és ismét házi- 
asszonyoknak és anyáknak, nem pedig, hogy más 
szóval ne éljek, művésznőknek fognak neveltetni — 
akkor új élet hajnala támad a család egén, valamint 
Németországban, úgy nálunk is. — Mikor fog ez idő 
beállni, — nem tudjuk, — de látjuk a nagy harcz 

közeledtét az új meg a régi világ közt — s az ily 
harczok habár sok szenvedést szülnek, de sok sociá- 
lis'bajnak is véget vetnek. Az a nagy vigasz rejlik 
az emberi nem történetében : hogy a pusztulás és 
romlás közepett mindenütt új élet csirája fakad — 
s a sírhantokon illatos virágok díszlenek. 



// 



ELSŐ NAPÓLEON KORSZAKA. 



MEGJELENT A «PESTI NAPLÓ* TÁRCZÁJÁBAN, 1869. AÜG. l-ÉN. 



Az emberek nézet- s érzületmódja képződik azon 
viszonyok benyomásai alatt , melyek közt él- 
nek, változik a tapasztalások szerint, melyeket tesz- 
nek, 8 ha a műveltebb olvasó osztályhoz tartoznak, 
módosul azon olvasmányok hatása alatt, melyekkel 
foglalkoznak. Nem közömbös tehát sem egyéni, sem 
társadalmi tekintetben, jó vagy rossz könyveket 

■ 

olvasnak-e az emberek. Ez oknál fogva akarom a 
magyar olvasó figyelmét Lanfreynak kitűnő munká- 
jára* irányozni. E munkából, már negyedik kiadás- 
ban, eddig három kötet jelent meg, melyek L Napó- 
leon császár történetét egészen 1 808-ig, a jénai csa- 
táig tartalmazzák. 

Azt fogják mondani: elavult tárgy; hogyan 
lehet I. Napóleon történetét írni, midőn arról már 
egész irodalom létezik! — De minden korszak saját 
felfogása szerint tárgyalja a történelmet^ s Thiers és 

■•' Hia főire de Napóleon I. ParP. Lanfrey^ Pária, 1869, 

az előbbi panegyricus történetírók munkái nem fe- 
lelnek meg többé a közszükségletnek. Lanfrey ellen- 
ben, egészséges kritikájával s romlatlan erkölcsi 
érzékével, e sokat tárgyalt anyag feldolgozásában is 
új érdeket nyújt az olvasónak s méltán mondhatni, 
hogy az a legtanulságosabb könyvek egyike, melyek 
az újabb időkben a történelmi irodalom mezején 
megjelentek. Ezen új érdek pedig nemcsak a tények 
jeles leírásában, a szellemes felfogásban és velős 
irályban, hanem főleg abban gyökerezik, hogy az 
egész munkában folytonosan visszatükröződik azon 
erkölcsi állapot, melyet a forradalom maga után ha- 
gyott, mely az emberi természet legaljasabb oldalait 
tünteti fel, és a ceesarismust lehetővé tette, midőn a 
becstelenség és jellemtelenség kérkedik, sőt érdem- 
nek s ügyességnek tartatik, a mint azt napjainkban 
is tapasztaljuk. — Nagy érdekkel bir a munka psy- 
chologicus tekintetben is, mert hiszen oly ember 
körül forog, ki lángesze, rendkívüli hadi talentuma, 
ritka tehetségei mellett, melyekkel az embereket és 
a viszonyokat saját czéljaira kizsákmányolni tudta 
— ; tiszían szenvedélyei által vezéreltette magát, 
semmi eszköztől nem rettegett vissza, melyhez, szer- 
zőnk szerint, a legrosszabb ember s a zabolátlan 
charlatan (charlatan eflfréné) nyúlhat, s az őrültség- 
gel határos önhittségnek engedte át magát, melynek 
azután nem csak ő maga, hanem Francziaország is 
áldozatja lett. Sajátságos, hogy azon ember, ki a 

franczia forradalom örököse s a franczia nemzet 
ura lett, nem volt franczia. Bonaparte nem csak 
neve szerint, hanem származása s jelleme tekinteté- 
ben is olasz volt, s pedig nem a XVIII. század sty- 
lusában, hanem olasz a XVI. és XVII. század Bor- 
gia-féle modorában, a mint ezen typus magát 
Corsicában fentartotta, hol az embereknek, mint 
Lanfrey találóan mondja, szívok erőszakos és fejők 
hideg. 

Lanfrey Napóleon ifjúságáról röviden, de jel- 
lemzöleg szól. A jövő császár a forradalom kezdetén 
ismeretlen, szegény hadnag}^ volt ; tehát azok egyike, 
kik helyzetöknél fogva a forradalomhoz ragaszkod- 
tak. De ha a forradalom nyelvét és színezetét elfo- 
gadta is, lelkesedésében s gyűlöletében nem osztoz- 
kodott, s a forradalomban nem elvet, hanem erőt 
látott. Később a terroristákhoz csatlakozott, nem' 
mintha azok eljárását helyeselte volna, — Napóleon 
egész természeténél fogva a rend és az erős állam- 
szerkezet embere volt, — hanem mert általok emel- 
kedni akart. S e számításában nem is csalódott. De 
midőn czélját elérte, senki se gyűlölte őket annyira, 
mint ő. Nem ritka dolog, hogy kisebb nagyravágyók 
is a túlsó elemekhez csatlakoznak, hogy ez úton 
népszerűséget s hatalmat szerezzenek, — de nem 
mindenkor oly sikerrel és szerencsével, mint Bona- 
parte. Miután magát Toulonnál kitüntette, főleg 
Barras protectiója nyerte meg számára az olasz 

sereg vezérletét. E hadjáratban Bonaparténak al- 
kalma volt, egyrészt rendkívüli hadi tehetségeit, 
másrészt a jognak s erkölcsiségnek, melyeknek ér- 
zéke benne egészen hiányzott, teljes megvetését 
érvényesítenie. Fényes győzelmei utánPárisba vissza- 
térve, ura lett a situationak. A törvényes "hatalom 
megbuktatása reá nézve csak idö kérdése volt. 

Az egyiptomi és syriai hadjárat, mely az olasz 
hadjárat s a XVIII. brumaire közt esik, csak meg- 
érlelte szándékát. Ha e hadjáratnál az indokokat, 
melyek a directoriumot s Bonapartét vezették, az 
áldozatokkal, melyekbe az került s azok eredmény- 
telenségével összevetjük, joggal mondhatjuk, hogy 
a vezető férfiak ocsmány egoismusa s a franczia 
könnyelműség emléket állítottak maguknak e válla- 
latban. De Bonapartére nézve ezen emlék is lépcső 
volt, a melyen a diktatúra felé emelkedett. A my- 
thieus helyek nevei s a nagy szavak a bulletinekben 
hatottak a franczia nép phantasiájára, s Bonaparte, 
ki Egyiptomból egyszerűen megszökött, a sereget 
végpusztulásnak engedve át, mint új nimbussal 
körülvett hős jelent meg Francziaországban. Oly 
gyermekesek tudnak lenni a népek, s annyira vesz- 
t.enek el minden magatartást és erkölcsi mértéket a 
hosszú forradalmak nyomása s a charlatánok ámí- 
tásai következtében ! 

Míg a hős sereg Egyiptomban veszett, Fran- 
cziaország belállapotai napról-napra tűrhetleneb- 

bekké váltak. Az erkölcsi erö, mely e bajok orvos- 
lására törvényes úton szükséges lett volna, hiányzott 
s a merészebb emberek, a demagógok szokása sze- 
rint, felhíva és feljogosítva érezték magokat az ál- 
lamcsíny előkészítésére, A kérdés csak az volt, ki 
fogja véghez vinni? 

Ezen államcsíny a 18. brumaire históriája — 
melynek szükségességét csak azon történetírók töre- 
kednek igazolni, kik minden siker előtt térdre bo- 
rulnak — az emberi nem történelmében a legalja- 
sabb és legszégyenletesebb események egyike. — 
A mentő tények szerzői mindig akkor kezdenek sze- 
repelni, mikor a veszélyek elmúltak ; — s így ezen 
államcsíny a tettetés, ámítás s gyávaság vegyülete 
volt, s eredménye sem lehetett más, mint a katonai 
dictatura egy nagyravágyó részére, ki a francziák 
szabadságát escamotirozta , s nagyravágyásának 
hosszú évek során át több millió ember életét ál- 
dozta fel. 

S míg ezen dolgok történtek. Paris sok kíván- 
csiságot tanúsított, de semleges maradott — , a nép 
az események irányában idegennek látszott, a sereg 
tapsolt, s a közvélemény hallgatott, 

A brumaixei államcsíny után még se lehetett 
rögtön félre dobni mindent, mi a forradalomra s a 
szabadságra emlékeztetett ; meg kellett próbálni egy 
új alkotmány készítését: hiszen a hol zsarnokok 
mutatkoznak, ott mindenkor politikus sophistákat 

Trefort. Tanulmányok. 1 " 

Í8 találunk. — Sieyés, a híres röpirat szerzője Mi a 
harmadik rend 1 az éles eszű analyticus, a király- 
gyilkos, ki a conventben hallgatva, mindent helye- 
selt, ki mindenekfelett a pénzt szerette s pénzszer- 
zés czéljából semmi aljasságtól se riadt vissza, — 
Sieyés feltp^lált oly bonyodalmas rendszert, mely 
formái által a szabadságot s alkotmányosságot lehe- 
tetlenné teszi. A franczia nép abdicalt tehát, az első 
consul úrrá lett s mindenki érezhette, hogy a con- 
sulatus a császársághoz fog vezetni. 

Az első consul otthon a rendet helyreállította, 
künn győzelmekhez vezette a franczia seregeket s 
kedvezményekkel halmozta el katonáit. E tények- 
hez járult még, hogy a franczia nép annyira félt a 
rémuralom visszatérésétől, hogy a szabadságról 
egészen megfelejtkezett. Ez álláspontra juttatják 
mindenütt s mindenkor a túlzó pártok a népeket ! 

Bonaparte, ki helyzeténél s természeténél fogva 
nem elégedhetett meg egy pár évig tartó hatalom- 
mal, a dolgok logikája szerint consul élte fogytáig, 
s rövid idő múlva császár lett. E személyes érdekek 
előmozdításában döntő tényező volt a második olasz 
hadjárat. A marengoi hős magával ragadta a nép 
phantasiáját; neki most minden meg volt engedve, 
neki tehát szabad volt a szabadság utolsó árnyékát 
is megsemmisíteni, St.-Domingóban a legrosszabb 
ügy érdekében egy hős sereget feláldoznia, s az 
Angliával folytatott alkudozásoknál magát nevetsé- 

gessé tennie. Bonaparte magatartása Anglia irányá- 
ban általában igen érdekes, mert feltünteti, meny- 
nyire semmi sejtelme se volt az állam szabad insti- 
tutióiról; hiszen valahányszor pl. egy czikk jelent 
meg ellene az angol lapokban, azonnal követelte az 
angol kormánytól az illető író megbüntetését ! 

Nagyon megfogható, hogy ily hatalom ellené- 
ben a conspiratiók kísérletei nem maradtak el, — s 
ezeknek története valóban igen nevezetes. E dol- 
gok sorába tartozik az enghieni herczeg elfogatása 
idegen területen, Pichegru halála s Moreau pere, 
melyben az imperátor lelki nyomorultsága egész 
nagyságában mutatkozik. De neki szolgált a szeren- 
cse, és Európa meghajlott előtte, — egy nemzet kivé- 
telével, mely a szabadság iskolájában nevekedett, 
mely nem hajlott előtte ; s e nemzet a franczia csá- 
szár diadalai közepette a franczia tengeri hatalmat 
Trafalgarnál megsemmisítette. 

De a dölyfös császár e borzasztó veszteséget 
ignorálta. Hogy Villeneuve tengernagy a trafalgari 
csata után, mert becsületét legázolták, öngyilkos 
kézzel életének véget vetett, az Bonapartét legke- 
vésbbé sem bántotta. Ö ennek daczára győzött Aus- 
terlitznél és Jenánál. 

De dicsősége magasságán, oly hadjáratok után, 
melyekben rendkívüli hadi talentuma ragyogott, — 
Napóleon megmutatta a világnak, mennyire veszté 
el fejét, s mennyire nem tudott semmit az államok 

16* 

politikai 8 gazdasági követelményeiről. Ezt főleg az 
úgy nevezett berlini decretum bizonyítja, melynek 
értelmében az angol s gyarmati czikkek behozatala 
a continensen eltiltatott s az ily árúk készlete el- 
égettetett. 

De a franczia nép s a császár környezete, mely- 
nagy részt volt forradalmárokból s királygyilkosok- 
ból állott, annyira sülyedt volt, hogy habár sokan 
tisztán látták, hogy ily zsarnok s esztelen rendsza- 
bályok valamint keresztül nem vihetők, úgy előbb- 
utóbb a császár bukását is fogják magok után vonni 
— senki se merte őt e veszélyekre figyelmeztetni* 
Nincs szerencsétlenebb állapot, mint az, midőn a 
kritika tilos és senki se meri e tilalmat megszegni. 

Ha igaz, hogy politikát csak a történelemből le- 
het tanulni, melyben az állambölcsészet nagy igazsá- 
gai visszatükröződnek, — úgy ezen szempontból m 
kevés irodalmi mű van, melyet oly melegen lehet 
ajánlani, mint Lanfrey munkáját I. Napóleonról. 



AZ 1848-DIKI TÖRVÉNYEK 

KÖZGAZDASÁGI MOMENTUMAIBÓL. 



FELOLVASTATOTT A M. T. AKAD. 1867. MÁBCZ. 4. ÜLÉSÉBEN. 



A XVIII. század, minden tévedései mellett, az em- 
beriség fejlődésében nagyszerű korszakot alkot. 
A mit az európai kontinensen egyenlőségből és sza- 
badságból bírunk, a reformátió hatásán kívül, a 
XYIII. század szellemi mozgalmának köszönhetjük. 
Az irodalomnak ez időben intensivebb hatása volt, 
mint valaha; az emberek nem csak időtöltésül ol- 
vastak, hanem egyszersmind a könyvekben foglalt 
tanok által az életben is vezéreltették magukat. Innen 
van, hogy az egész társadalmat s államot, elvontan 
a történelmi fejlődéstől, a tiszta szellem követelmé- 
nyei szerint vélték átidomíthatni. 

E felfogás kitérj edett a társadalom minden ré- 
tegére ; de az alkalmazásban mindenki saját társa- 
dalmi állására és érdekeire volt tekintettel. 

Ennélfogva Éatalin, az orosz czámő, máskép 
alkalmazta a XVIII. század tanait, mint Bobes- 
pierre, máskép József császár, mint Bailly vagy 
Condorcet. 

József' császár szintén a XVIII. szádad szelle- 
mében reformálta államait. Szakított a múlttal és 
alkotásai épen ezért nem vertek gyökeret. Eltűnt 
vele Magyarországon is, a mit tett; de a szellem, 
melyben működött, nem tűnt el egészen. 

Sokan lesznek köztünk, kik ifjúságukban a 
josephinus felvilágosodásról hallottak beszélni; az 
1791 -ki országgyűlés s az annak folytán keletkezett 
országgyűlési operatumok magukon viselik e felvilá- 
gosodás nyomait. Ha e szellem később el nem tűnik, 
Magyarországon a középkori állapotok reformja lé- 
pésről-lépésre elöhaladott volna. De a rémülés a 
franczia forradalom kicsapongásaitól, a franczia há- 
borúk, főleg pedig Ferencz császár byzantinus ter- 
mészetű absolutismusa, ki azt vélte, hogy az emberi 
szellemet petrifikálni lehet, megakasztották a termé- 
szetszerű fejlődést. — Széchenyinek kellett köztünk 
megjelennie, hogy a reform műve megindulhasson. 
Es ha az ifjabb nemzedék az ő zászlaját nem követi 
8 az 1848-ki mozgalom Bécsig s Pestig nem terjed, 
ma is vitatnók még az örök váltságot és az adómen- 
tességet és mindazon abnormis institutiókat, me- 
lyek, mint a középkor romjai, egészen 1848-ig ha- 
zánkban léteztek. 

Az 1848-ki törvények új korszakot nyitnak meg 
hazánkban, nem csak közjogilag, hanem — a mi 
eddig kevésbbé volt méltatva — közgazdasági tekin- 
tetben is. S épen ebben áll főbb, mert maradandóbb 

jelentőségük. Az 1848-ki törvények megoldották a 
reform belkérdéseit — a külkérdések megoldását 
reánk hagyták, hogy számunkra is maradjon egy 
nagy mű alkotása. — E törvények egész összessé- 
gökben közgazdasági viszonyainkra ép oly nagy ha- 
tást gyakoroltak, mint politikai viszonyainkra, — 
mert elmozdították a gazdasági fejlődés akadályait, 
emancipálták a népet s letették azon alapokat, me- 
lyeken egy erős középosztály fejlődhetik, mely ki- 
válólag a modern kultúra előmozdítója. Az 1848-ki 
törvények közgazdasági tekintetben rendelkeznek, 
különösen : az úrbéri terhek megszüntetéséről, az 
^siségröl, az adóról, a közlekedésekről, a hitelinté- 
zetről, s közgazdasági ügyeink vezetésére felállították 
a földművelés, ipar s kereskedés, valamint a köz- 
munka s a közlekedések minisztériumait. De mind- 
ezen üdvös intézkedéseket azon balsors érte, hogy 
nem azok, a kik a törvényeket hozták, hajthatták 
azokat végre, s nem azon szellemben, melyben ho- 
zattak, s hogy nem élvezhettük a békét, mely e tör- 
vények valódi áldását eláraszthatta volna. 

Ez utóbbi álKtásom megvilágítására számos 
példát idézhetek. így az úrbéri kárpótlás, melyre a 
centraHsticus bureaucratia oly igen büszke, igaz, 
hogy nagy mechanikus munka, de azt a végrehajtás- 
ban úgy valósították, hogy a jogosultak nem kapták 
meg a vesztett urbériségek teljes értékét, mert oly 
papirosokkal fizettettek, melyeknél 30 — 35 száztólit 

vesztettek, míg önmaguk adópótlékok útján e papi- 
rosok teljes értékétől fizetik a kamatot s a teljes ér- 
téket törlesztik. Nagy hiba volt általán, hogy e pénz- 
ügyi műtétet törlesztéssel kötötték össze, mert így 
az egész teher a mostani nemzedékre hárul. Az ősi- 
ség eltörlését csak futólag érintem, mert az inkább 
a magánjog köréhez tartozik. Az adók kivetésénél 
nem politikai vagy közgazdasági, de egyedül fiskális 
érdekek voltak az irányadók. Aránytalanul megadóz- 
tatták a földbirtokot, s í)ehozták a szerfelett magas 
B gazdasági kifejlődésünkkel arányban nem álló in- 
direkt adókat, mert a bureaukratia hite szerint csak 
adóztatni kell az embereket, s majd dolgoznak, ipar- 
kodnak s haladnak, mint némely paedagogok nézete 
szerint csak verni kell a gyermeket, hogy művelőd- 
jék. Ez eljárás aztán meg is termetté gyümölcseit. 
1854 — 55-ben a krimi háború, a bankjegyek depre- 
ciátiója, s főleg a nyugoti Európában volt rósz ter- 
mések folytán keletkezett nagy gabonakivitel rövid 
időre képessé tette a földbirtokost a nagy adók fize- 
tésére. De ez csak rövid ideig tartott. A kivitel meg- 
szűnt, a gabona ára lOOperczenttel alább szállt, ehhez 
járultak a rósz termések, — s a köznyomor ijesztő 
arányokban nyilvánul, s a nagy adóhátralékok, a 
földbirtok bírói elárvereztetése, a földbirtok értéké- 
nek s a haszonbérnek csökkenése, — hangosan 
szóló bizonyítékok a rendszer káros voltáról. S a 
rendszer politikájához tartozott az is, hogy a föld- 

hitelintézetek alakulását nem hogy előmozdította 
Yolna, de gátolta. A közlekedési eszközök — illető- 
leg vasutak — dolgában a legutóbbi 18 évben elő- 
haladás történt, de ennek is meg van a maga sötét 
árnyoldala. Oly rendszert követtek, melynél fogva a 
szállítás szerfölött drága s több vonalak is, melyek 
kereskedésünkre igen lényegesek, egyenesen háttérbe 
szoríttattak. A legnagyobb rendszabály a közbenső 
vámvonal megszüntetése volt, de ez sem tette azon 
hatást, melyet rendes állapotok közt szükségképen 
szült volna. 

Mind e jelenségekkel szemközt most, midőn ön- 
rendelkezési jogunkat ismét visszanyertük, a teendők- 
nek — s a helyrehozandóknak — hosszú sora áll 
előttünk s különösen a magyar minisztérium előtt, 
melynek kötelessége az ügyek vezetése által nem 
csak a múlt sebeit orvosolni, de a jövőre is a biztos 
fejlődés útját megállapítani. 

Ma, hosszú küzdelmek után, egy nagy átalaku- 
lás előestéjén állunk, melynél a közgazdasági érde- 
kek ép oly szerepet fognak játszani, mint a politikai 
kérdések. Az 1848-diki törvények kiegészíttetve 
életbe fognak lépni, mert a közös ügyek szabályo- 
zása nem más, mint e törvények kiegészítése. Mi le- 
gyen közgazdasági érdekeinkre nézve a mi program- 
műnk ; — azt e törvények szelleme s a létező álla- 
potok s a tények ki fogják jelölni, — se programm 
keresztülvitelére törvényhozásunkon kívül a pénz- 



252 AZ 1848-DIKI TÖRVÉNYKK 

Ügyi, a kereskedelmi s közlekedési ügy minisztériumai 
leendnek hivatva. Nem tartozom azokhoz, kik lehe- 
tetlenségeket követelnek vagy várnak, — a mi tizen- 
nyolcz év alatt annyira elrontatott, azt varázsvesz- 
szövel nem lehet jóvá tenni. 

Adórendszerünk rögtöni átalakítása túlhaladja 
az emberi erőt. — Ez csak lassan fog történhetni, 
— de az adó igazságos kivetése, a kezelés egyszerű- 
sítése, főkép az indirekt adóknál, rövid idő alatt is 
üdvös eredményeket szülhet; nevelheti a jövedel- 
met. Bölcs mérséklet a pénzviszonyok rendezésében 
nemcsak a pénzpiacz, némely pénzintézetek, hanem 
az összes gazdasági érdekek figyelembe vételével, 
meghozhat bizonyos állandóságot a pénzviszonyok- 
ban s csökkenteni fogja a folytonos s vagyonunkat 
pusztító ingadozást, s ha a külpolitikánál a monar- 
chia gazdasági viszonyai s a pénzügy állapota kellő 
figyelembe vétetnek, — csökkenni fognak az állam 
szükségei s javulni fog az állam s az industria hitele. 
A pénzügyminisztereknek innen s túl a Lajtán hí- 
vatva kell lenniök nemcsak arra, hogy a kül- s a 
hadügyminisztereknek pénztárnokai legyenek s utal- 
ványaikat fizessék, hanem hogy szavuk a külügyi 
politikára s hadügyre döntő hatással bírjon. — Az 
<)rökös béke mindenkor utópia fog maradni, de ne 
legyen szabad könnyelműen a békét koczkáztatni,r^ 
mert a háborúk s a folytonos belagitatio a népek 
jóllétét és szabadságát tönkre teszik. — Oly állam- 



KÖZGAZDASÁGI MOMENTUMAIRÓL. 253 

ban^ minőt korunk szükségei s eszméi követelnek, a 
pénzügyminiszternek a kormány első emberének kell 
lenni. De állammikban nemcsak takarékoskodni kell> 
— keU egyszersmind termelni is, — hogy pedig ter- 
melhessünk, kell, hogy termelésünket értékesithes- 
sük. Egész figyelmünket azonnal a közlekedési esz- 
közökre kell fordítanmik, — kell vaspályákat épí* 
tenünk, kell utakról gondoskodnunk, — kell folyó- 
inkat szabályoznunk s hajózhatókká tennünk s 
kontinentális éghajlatunk mellett vizeinket gazda- 
sági czélokra felhasználnunk. Nagy munka az> 
mely sok időt és nagy pénzerőt igényel, de épen 
azért meg kell tenni időveszteség nélkül az előkészü-^ 
leteket. 

Földművelés- s közmunkaminisztereinknek fel- 
adata leend szakértők által, kiknek kellő tapasztala- 
taik vannak, részletes terveket készíttetni : miként 
lehetne alföldi rónaságainkon a vizáét felfogni s 
öntözésre has^iálni. Oly munka^az, melyet nem da- 
rabonként, egy vagy más vidék előnyére, hanem az 
egész alföld érdekeinek figyelembe vételével kell 
megtétetni. 

Kereskedelmi miniszterünk további feladata 
leend a lajtántúli országok kereskedelmi miniszteré- 
vel egyetértőleg oly vámszabályzat megállapítása s 
oly kereskedelmi szerződések kötésé, melyek kivite- 
lünket emelendik, számunkra új piaczokat njdtand* 
nak. Tekintettel kell lenni arra, hogy a kereskedés 

nem lehet egyoldalú, hogy kivitel lehetetten^ hol 
bevitel nincs. — De a magyar kereskedelmi mi- 
niszter törvényeink értelmében egyszersmind az ipar 
érdekeire is felügyel. — Kizárólag agricol országok 
nem számolhatnak magasabb jóllétre s magasabb 
műveltségre. Jól tudom én, hogy sem törvények, sem 
kormányrendeletek által ipart előteremteni nem le- 
het. A magyar kereskedés és ipar minisztere nem 
lesz hivatva az állam költségén gyárakat állítani s 
prohibitiók vagy túlságos védvámok által üvegházi 
plántákat nevelni, — de hivatva van az ipar fejlődé- 
sének akadályokat nem tenni, hanem az akadályokat 
elhárítani, — a közoktatási miniszterrel egyetértve 
technikus s kereskedelmi oktatásról gondoskodni, 
— a socialis téren mutatkozó törekvéseket az ipar 
előmozdítására elősegíteni, — az ipari állapotokat 
tanulmányoztatni, — a keletkező iparvállalatokat 
védeni, — idegeneket, kik az iparvállalatokkal ha- 
zánkban foglalkoznak, oltalmazni, — hitel- s pénz • 
intézetek felállítását, melyek az iparnak hitelt nyúj- 
tanak s olcsó pénzt szereznek, megkönnyíteni, — 
szóval neki kell az állam azon közegének lenni, mely 
az ipar érdekeit képviseli s előmozdítja. 

De a kereskedés és ipar miniszterére van bízva 
földművelésünk, nemzeti gazdaságunk ezen legfon- 
tosabb ága is. Teendőihez fog tartozni oda hatni, 
hogy földművelődésünk ne terheltessék aránytala- 
nul, hogy a mezei ipar az indirekt adók által el ne 

nyomassék, hogy a földművelési tanintézetek kellő 
számban állíttassanak fel az ország különböző vidé- 
kein. — Hivatva leend főleg az iparra vonatkozólag 
minden oly törekvést, mely socialis téren földműve- 
lésünk emelésére irányul, majd erkölcsileg, majd 
egyenes segélyezés által is előmozdítani. 

E feladatok nagy jelentőségét egyenként hang- 
súlyoznom alig szükséges, mert azt hiszem, min- 
denki érzi, a ki közállapotainkról valaha gondolko- 
zott s helyzetünk követelményei és szükségeink 
iránt csak a legcsekélyebb érzékkel bír. Befejezem 
rövid előadásomat, melynek nem tüzetes programm 
adása, csak figyelmeztetés s teendőink összegezése 
volt a czélja. 

Nagy feladatok megoldására vagyunk hívatva, 
melyeknél a társadalomnak, valamint az államnak 
szerepelnie kell. Törekednünk kell, hogy jó legyen a 
közigazgatás, szigorú és gyors az igazságszolgáltatás, 
hogy mindenki, a ki arra hívatva van, az állam dol- 
gaira befolyjon, s főleg, hogy az egyéni szabadság, a 
keresztyén civilisatio e legnemesb terméke, azon 
éltető lég, melynek körében minden emberi mun- 
kásság díszlik és gyarapodik — biztosítva legyen. 
De mindez még nem felel meg elégségesen a mos- 
tani társadalom kellékeinek. Savoir et pouvoir — tu- 
domány és vagyon — azon nagy tényezők, melyek 
egyedül képesek korunk követelményeit kielégíteni. 
De mondják, hogy a tudomány még nem teszi az 

ecubereket erkölcsösökig, nem termi meg az erős 
jellemeket, melyek korunlíban hiányoznak, s melyek- 
kel egyedül elérhetni nagy vívmányokat; hogy a 
vagyon a fényűzés túlcsapongásaihoz vezet, az em- 
bereket elpuhítja, a képzelödést a felcsigázás által 
megrontja, hogy tudomány és vagyon mellett is el- 
fajulhatnak a népek, elveszthetik szabadságukat s 
önállásukat. 

De a történelem bizonyítja, hogy a tudomány 
és vagyon a népek erkölcsiségét nem gyöngíti s ere- 
jét nem zsibbaszthatja. Hasonlítsuk össze Angliát s 
Francziaországot a csesarismus és a demimonde un^* 
dok szokásai daczára Orosz- vagy Törökországgal, 
— hasonlítsuk össze Anna királynő s I. György, 
vagy XIV. és XV. Lajos korszakát a jelennel s a 
tudomány s vagyonosság előhaladásában csak áldást 
fogunk láthatni az emberiségre nézve. 

A tudomány s a munka, melyeknek gyümölcse 
a jóllét, mindenkor nemesítik az embert. Hazánkban 
is tehát oda kell törekedni, hogy az a tudomány s 
munka által azon fokra emelkedjék, melyen az euró- 
pai nyugat civilizált országai állanak, mert ezentúl 
csak ez úton s nem pusztán írott törvények s politi- 
kai institutiók által fogja biztosíthatni jövőjét, s 
mert a gondviselés Magyarország számára nem fog 
kivételes fejlődési törvényeket alkotni. 

MÍG az anyag egyenes ellentétbe helyeztetett a 
szellemmel, a nemzeti gazdaság tudománya 
nem létezhetett. Midőn a XVIII. században nemcsak 
ez ellentét megszűnt, hanem a materialismus is ural- 
kodóvá vált : a nemzeti gazdaság tudománynyá lön ; 
de egyes alkotó részei már kidolgozva valának, mi- 
dőn a physiocraták, hazájok zavaros állapotja s a 
dolgozó osztályok szomorú helyzete által rendsze- 
rök felállítására buzdíttattak, s Ádám Smith, ennek 
nyomain indulván, de más és nagj^'obb eredmények- 
hez érkezvén, a nemzeti gazdaság tudományát meg- 
állapítá. 

E két iskolát azonban már a mercantil rendszer, 
sőt a régiek is készítették elő, kik, habár az ipart 
szabad férfiakhoz illetlennek tárták s anyagi mun- 
kákat szolgák által végeztetének s a megvetést a 
személyekről ezeknek foglalkozásaira is átvivék, — 
társas viszonyokról értekezvén, a nemzeti gazdaság 
egyes részeiről szólani el nem mulasztottak. Úgy 

, 17* 

Plató az Ádám Smithnek tulajdonított elvet a mun- 
kaelosztásról, 2000 évrel előbb monda ki s taglalá. 
Xenophon pedig a jövedelmező s nem jövedelmező 
tőkéket oly világosan határozá meg, mint Say. De 
mind e töredékeket, melyeket a régiektől a közép s 
újabb korból bírunk, s melyekből végtére egy egész- 
nek kellett válnia, pompás épületnek, mely még je- 
lenleg sincsen befejezve, melynek egyes darabjai még 
le fognak rontatni, tökéletesbeknek s szilárdab- 
baknak helyt adandók, — e töredékeket a mercantil 
iskola' rakta legelőször egymáshoz, s e töredékek 
későbbi rendszerezését ő tette lehetővé. 

Ez történt a XVII. század második s a XVIII. 
első felében, az angol navigation act s Colbert igaz- 
gatásának idejében. A mercantil rendszer az életből 
fejlődött ki, nem a tudós szobának üvegházféle gyü- 
mölcse ; mert e rendszer volt minden hibáival és 
j élességeivel, a kormányok ipari és kereskedési poli- 
tikája ; az írók azt a törvényekből s a kormányok in- 
tézkedéseiből abstrahálták. 

E rendszer szerint a nemzeti vagyon pénzben 
áll, a legrövidebb út tehát egy nemzet meggazdago- 
dására arany és ezüst szerzése ; de országokban, hol 
arany- és ezüstbányák nincsenek, a nemzet birtoká- 
ban levő arany és ezüstmennyiséget csak úgy sza- 
poríthatni, ha a kivitel a külföldre a bevitelt felül- 
haladja ; a kormányoknak tehát minden intézkedé- 
seiket oda kellirányozniok, hogy külföldi áruk beho- 

zatala csökkenj en^ a honi termesztmények kivitele 
pedig növekedjék. E szerint leghathatósb szereknek 
a nemzet meggazdagodására tartattak s használtat- 
tak: a bevitel korlátozása s a kivitel serkentése. 
A bevitel súlyos vám által nehezíttetett, söt sok 
czikkre nézve eltiltatott ; a kivitel ellenben serkente- 
tett vámvisszafizetési jutalmak, kereskedési egyezke- 
dések által, melyeknél egy nemzet a másikat mindig 
megcsalni iparkodott, s gyarmatok alapítása által. 

Gyári árúk kivitelre legalkalmasabbak lévén, a 
kormányok a gyárak felállítását minden módon elő- 
segítek s a műipar érdekeinek minden tekintetben a 
földmívelés felett, a külső kereskedésnek a belső felett 
elsőséget adának. Vizsgálván továbbá, micsoda kere- 
setmódnál gazdagodnak meg legsebesebben az egye- 
sek, s a külső kereskedést e keresetmódnak talál- 
ván, azt következtetek, hogy a külső kereskedés elő- 
mozdítása legsebesebben fogja a nemzeti vagyont 
növelni. 

E rendszer, minden hibái mellett, nem érdemli 
azon ócsárlást, melyet Ádám Smith bálványozói rá- 
halmoztak, kik állapotokat föltételeznek, melyeket 
az emberiség vagy soha sem ismert, vagy talán 
csak századok után fog elérni, s kik az ezen állapo- 
tokban talán használható rendszabásokat a jelen 
nemzedékre akarnák tolni. A mercantil rendszer az 
új világ fölfedezésének s a nagy birodalmak s több 
kicsiny statusokra elszakadott nemzetiségek nagy 

testekké összeolvadásának eredménye volt. Spanyol- 
hon az amerikai bányák birtokában, az európai sta- 
tusrendszerben f elsőséget nyervén, e hatalom a pénz- 
nek tulajdoníttatott ; s ámbár Spanyolhon bányáinak 
daczára s az arany s ezüst kivitelét halálos bünte- 
téssel fenyegető tilalmazások mellett elszegényedék, 
B ez a kormányokat és népeket meggyőzhette volna 
arról, hogy a nemzeti vagyon forrása nem bányák- 
ban s pénzben keresendő, a kormányok s népek 
mégis előbbi nézeteiknél maradtak. 

De ezen hibás irány mellett egy fontos tekintet 
járula a mercantil rendszer megállapításához. A nagy 
monarchiák képezésének idejében a műipar, hajózás 
és kereskedés városi köztársaságok s városi szövet- 
ségek kezeiben lévén, az uralkodók azokat orszá- 
gaikba oly módon törekvének átültetni, hogy a kül- 
földi készítmények behozatalát részint nehezítek, 
részint eltilták, s a külföldi gyárosokat s kereskedő- 
ket letelepedésre b tőkéiknek áthozatalára csábíták. 

A mercantil rendszer jelességei : hogy elismeri 
a tulajdon gyári erő jelentékenységét, hatását a föld- 
mívelésre, kereskedésre, hatalomra s polgárosodásra, 
hogy a nemzetiség szempontjából indul ki, b hogy 
ennél fogva a nemzeti érdekekre s viszonyokra min- 
dig tekintettel van. Hibái pedig : hogy a nemzetek 
iparkifejlődésének külön stádiumait fel nem foga s 
gyári erőt mindenütt s mindenkor vélt életre hoz- 
hatni, mi által a földmivelés kifejlődését gátolá; 

hogy a vámokon alapuló ótalmat a földmivelésre 
terjeszté ki, míg a földmívelés a dolog természete 
által külföldi concurrentia ellen ótalmaztatik ; hogy 
a gyáraknak a földmívelés kárával kedvez a nyers 
anyagok kivitelének tilalmazása által ; hogy kifejlett 
gyári erővel bíró nemzeteket a kereskedés szabaddá 
tételére nem int ; hogy végtére nem ótalmaz, hanem 
tilalmaz és egyedáruságokat enged. 

A reactio e rendszer ellen a physiokraták isko- 
láját szüle. Az országlás (regence) idejében véghez- 
vitt Lawféle . hitelmíveletek siettetek leginkább ez 
ellenhatást. A status adóssága XI Y. Lajos halála 
után 3 milliárdnál többet tett ; a bukás azért elmei- 
lözhetetlennek tartatott. Lawez időben jőve Franczia- 
országba, s e skót kalandor phantasticus hitelmíve- 
leti terveivel, valamint hazájában, úgy más kormá- 
nyoktól is visszautasíttatván, az orleansi herczegben 
talált pártolóra ; s íme, e két férfiú hitelmiveleteket 
vittek véghez, melyek lehetőségén a legtúlzóbb kép- 
zelet is kételkednék, ha tényleg meg nem történtek 
volna. Law e nézetből indult ki : hogy a pénznek 
magában értéke nincsen, s hogy csak más értékek 
képviselője, úgy, hogy egy darab réz vagy papiros csak- 
úgy képviselhet értékeket, mint az arany vagy ezüst. 
E hibás nézetből természetesen következik, hogy oly 
országban, hol csak arany és ezüstpénz kering, va- 
gyont papirospénzzel szaporítani lehet. — Law nem 
tudá, hogy a papírpénz, mely igazi értékeken nem 

alapul, az aranyt és ezüstöt ki fogja zárni a kerin- 
gésből, s hogy szükségen túl kibocsátva, becsét el 
fogja veszteni, hogy hatása nem leend más, mint az 
áraknak növekedése s kimondhatatlan zavar a vásár 
s birtok viszonyaiban. 

De eszméinek főiránya, a statusadósság amor- 
tisatiója volt, mely erőszakos rendszabások által 
már két milliárdra leszállittatott ; de a kormány ez 
összeg kamatját sem volt képes fizetni, s Lawnak 
egy bank felállítására adott engedményt. 

A bank alapja hat millió livres, s hatása igen 
jótékony.vala. Jegyei minden közpénztárban elfo- 
gadtattak s kész pénzzel beváltattak, úgy, hogy mű- 
ködései annyira növekedének, hogy 50 millió bank- 
jegyeket bocsáthatott ki. De mindez a financier vá- 
gyait ki nem elégité. Ö megnyerte a nyugotindiai 
kereskedés társaságának privilégiumát is, s e társa- 
ságot összekötve bankjával 200.000 részvényt bocsá- 
tott ki. Az 500 livresnyi részvény egy negyede 
pengőpénzben, a többi három negyed statuspapirok- 
ban (billets d'état), melyeknek értéke már akkor 
nagy csökkenést szenvedett, volt fizetendő. A kor- 
mány az ez úton bejött statuspapiroktól 4 száztóli 
kamat rendes fizetésére lekötelezé magát ; s e körül- 
mény s a dúsképzeletű remények, melyeket a rész- 
vényesek a vállalat sikerüléséről magoknak képezé- 
nek, a statuspapirosok keletét emelek, s Law iránt 
határtalan bizodalmat gerjesztenek a nemzetben. 



RENDSZEREI. 265 

A kormány ez alatt, azaz 1718-baii, Law bankját 
királyi bankká tévé, a részesek tökéjét visszafizet- 
vén s bankjegyeket mindig nagyobb mennyiségben 
kibocsátván, míg értékök csökkenni kezdett. 

E baj orvoslására, a statusadósságok további 
amortisatiója végett, a bank új kereskedési vállala- 
tokba, a közönséget új reményekkel élteténdökbe 
bocsátkozott s új részvények kibocsátását határozta 
el, melyek értéke az egész statusadósság összegével 
fölérend. E részvényeket az országló, alapnélküli 
papirospénzével szerzé meg ; a papirospénz ez ösz- 
szegét a banktól vette kölcsön, hogy statusadósságot 
fizethessen, a részvényeket pedig ismét eladta, hogy 
az értök bevett papirospénzt amortizálja. E részvény- 
özön a nyerészkedésnek tágas tért nyitott, s a minden 
részvény utáni 200 livresnyi osztaléknak Ígérete s a 
mesés szerencse, melylyel néhány speculans kevés 
nap alatt roppant vagyont szerzének, a reményeket 
még merészebbekké tevék. Lázas szomjúság gazdag- 
ság után kábítá el az egész népet ; s a földbirtokos, 
ki elégedetlen volt földjeinek szerény jövedelmével, jó- 
szágit eladá, rétéit és erdeit részvényekért kicserélé. 
Ugyanezt tevék a házbirtokosok, a kereskedők, a 
gyárosok. A részvények keleté ötször, söt tízszer 
nagyobbra nőtt a nominális értéknél. 

Thiers Lawról szóló értekezésében írja egysen- 
sálról, hogy részvények eladásával lévén megbízva, 
két napra eltűnt. A tulajdonos részvényeit már el- 

lopottaknak hitte, midőn a sensal megjelenvén, ér- 
tékét lefizette, s neki kimutatta, hogy e két nap alatt 
az eladott részvényeknél a maga részére egy milliót 
nyert. — Law működésének e legfényesebb idősza- 
kában a részvények birtokosainak egy része, kik a 
crisist sebes léptekkel közeledni látták, tndván, 
hogy mindazon vállalatok, melyektől olyan túlzó 
osztalék igértetett, csupa szemfényvesztések, csakis 
magokat törekedtek biztosítani, s ingatlan javakat s 
realitásokat szerzének. A vásárnak e részvényekkel 
való elhalmozása értékcsökkenést okoza s a bizodal- 
mat e részvények jövedelmezése iránt megingatá. 
A volt statushitelezök, kiket az országló papiros- 
pénzzel kifizetett, részvényeket már nem akartak 
venni, s papirospénzökkel beváltás végett a bankra 
rohantak. A bank nem lévén képes jegyeit beváltani, 
fenntartására a legeröszakosb rendszabások hozattak 
gyakoriatba. 

A kormány pengő pénz iránt a legnagyobb meg- 
vetést színlelvén, kivitelét parancsolá, s a papiros- 
pénz értékét száztóli öttel a pengő pénz felébe emelé, 
végre pedig 500 livresnél nagyobb összeget pengő 
pénzben a házban tartani, aranyat s ezüstöt más 
alakban bírni megtiltott, s a házak átkutatása e vé- 
gett rendeltetvén, e rendszabások látványokat idéz- 
tek elő, melyeknek ismétlését csak a forradalmi ter- 
rorismus idejében találhatni. A bank 505 nap alatt 
2235 milliót bocsátott ki jegyekben, minél fogva a 

pengőpénz mind eltűnt s az árak rettentő magasra 
növekedtek. A kormány nem lévén képes a papiros- 
pénzt visszaváltani, nominális értékét a felére szál- 
lttá le. 

E parancsolatát ugyan hat nap múlva vissza- 
vonta, de a papirospénz értéke már annyira leszállt 
volt, hogy a kiknek papirospénzök volt, megelégedve 
valának, ha nominális értékének 50-dét, sőt száza- 
dát kaphatták a kormánytól. 

Law hitelrendszere a pillanatnyi s általánosnak 
látszó jóllét után általános bukást, a munka meg- 
szüntetését, drágaságot s nyomort hagyott maga 
után ; a gyárak, melyekre már XIV. Lajos háborúi 
és a protestánsok száműzetése halálos csapást mér- 
tek, a papirospénz crisise következtében egészen le- 
nyomattak. A szép Frankhon telve volt romokkal s 
csak az, ki földbirtokát megtartá, vagy speculatiók 
által nyert vagyonával földbirtokot szerzett, mene- 
kedhetett meg e viharból hajótörés nélkül. Esigymi 
sem volt természetesebb azon nézetnél, hogy jövőre 
csak a földművelésben kereshetni boldogulást . 

De mily szomorú állapotban vala a földműve- 
lés ! A földbirtok nagyobb része a papság s nemes- 
ség kezeiben volt, mely udvari kegyek vadászatát, a 
nép megvetését és elnyomását hivatásának nézte ; a 
néptömeg szolgaság- és butaságban tespedett s szel- 
lemi s anyagi segédeszközök hiányában a földműve- 
lést nem javíthatta ; azonfölül roppant statusterhek 

vállára vettettek irgalmatlanul, mert hiszen a nemes- 
ség s papság adómentes volt. 

E viszonyok közt a nemzeti gazdaság egy új 
rendszere jőve létre, melytől e bajok orvoslását for- 
radalom nélkül reményeitek. Ez vala a physiokra- 
ták rendszere s főelvei kővetkezők : a vagyon forrása 
nem a kereskedés, mert ez a termesztményeket s a 
műipar czikkeit csak egy helyről a másikra szállitja; 
de a műipar sem, mert ez a termesztményeknek 
csak új alakot ád, miután mennyiségőket nem sza- 
porítja s a műipar által nevelt értékők nem tesz 
többet, mint a mennyit átalakulások ideje alatt a 
műiparűzők által főiemésztett termesztmények ér- 
nek. A főid tehát a vagyon egyetlen forrása, mert 
többet termeszt, mint a mennyit művelése fölemészt. 
E maradványt, a termesztésnek e többletét az emész- 
tés felett, nevezték tiszta jövedelemnek s tartották a 
nemzeti vagyon egyetlen valódi nevekedésének. Eb- 
ből következik, hogy csak a földművelés termesztő 
foglalkozás, a többi mind terméketlen (improductiv). 
A tiszta jövedelem csupán a földbirtokosokat illeti s 
a földbirtok az egyetlen vagyon, melyre a status 
adót vethet ; azért a physiokraták iskolája minden 
másnemű adót megszüntetni kívánt. A műiparosz- 
tály mint terméketlen, nem fizethet adót ; de egy- 
szersmind nem igényelhet iparótalmat ; a vámoknak 
tehát meg kell szünniők s a kereskedésnek szabad- 
nak lennie. 

E rendszer legnagyobb hibái : a nemzetiségek 
általános elmellőzése , azon hig cosmopolitismus, 
mely nagy nemzeteknél^ milyenek az angolok s a 
francziák, soha sem hathatott az életbe^ a némete- 
ket ellenben mindeddig politikai s kereskedési tekin- 
tetben a külföld martalékává tévé ; továbbá a tulaj- 
don gyári erö fontosságának félreismerése. De e 
hibák az ipar- s a Smith rendszerével közösek. 

E fonák nézet, hogy a műipar terméketlen fog- 
lalkozás s nem vonathatik adó alá, a physiokraták 
kizáró tulajdona s mai időben megczáfolásra sem 
méltó. De a gallomania boldogult korában, a bádeni 
markgróf. Károly Fridrik megkísérlé a physiokraták 
adórendszerét ; a siker azonban várakozásának oly 
kevéssé felelt meg, hogy rövid idő múlva a régi adó- 
rendszerhez visszatért. — Mindazáltal e rendszemek 
Francziaországra nézve nagy érdeme van, mert ha- 
bár álokoskodásokkal, de nagy elvekért harczolt. 
A földművelést a vagyon egyetlen forrásának állít- 
ván, további kifejlődése végett a feudális bilincsek 
megszüntetését sürgeté, s az adót kizárólag a föld- 
birtokra vetvén, a nemesség és papság adómentes- 
ségének véget akart vetni. 

A mercantil rendszer az életből abstraháltatott, 
a physiokratáké ellenben a priori állíttatott fel s 
követői arra törekedtek, hogy a kormányok azt a 
gyakorlatba átvigyék. E rendszer megalapítója 
Qnesnoy s legjelesebb tanítványainak egyike Tur- 

got vala, ki XVI. Lajos alatt minister lévén, e tant 
életbe léptette s barczra kelt a múlt századok előítéle- 
teivel, melyek, még az ö iskolája hibáihoz mérve is, 
káros előítéletek valának. Nagyszerű vala e férfiú mun- 
kálkodása ; de tévedése is nagy vala ; mert minden 
rosszat egy csapással akart kiirtani. Minden nehéz- 
ség daczára a lelkes miniszternek mégis sikerült az 
utak csinálásának költségeit, melyek mint nálunk 
a népet terhelték, minden osztályra elosztani s a ga- 
bona kivitelének tilalmát egy tartományból amásikba, 
meg a czéheket s más egyedáruságokat eltörölni. 
De a megsértett érdekek felzúdultak ellene, s a ki- 
rály, habár gyakran monda, hogy csak ő maga s 
Turgot szeretik a népet, nem tarthatta őt hivatalá- 
ban. Turgot lelépett a miniszteri székről, rendelései 
visszavonattak s a vulkáni tűz, mely fölött az udvar 
s a kiváltságos osztályok könnyelműen lépdeltek, 
még dühösebben zúgott, míg végre a kráter kitört 
s mindent vészbe borított. 

1776-ban a nemzeti gazdaság tudományáníkk 
új időszaka nyílik, Ádám Smith Thewealth ofnations 
czímű munkájával. Smith szerint a munka a gaz- 
dagság forrása s a nemzet annál gazdagabb, minél 
több fogyasztásra szükséges vagy más nemzetekkel 
való kicserélésre alkalmas tárgyakat termeszt. Csak 
az hasznos, aminek csereértéke van s a nemzeti va- 
gyon a csereértékek összéségében áll. A munkafel- 
osztás megkönnyíti a termesztést s szaporítja a ter- 



RENDSZEREI. 271 

mesztményeket ; a muukafelosztás lehetősége s ki- 
fejlődése a vásár terjedelmétől függvén, a kereske- 
désnek szabadnak kell lenni. Minthogy pedig az ön- 
érdek a vállalkozókat s munkásokat a legjövedelme- 
zőbb foglalatossághoz vezeti, Smith a kormányokat 
a nemzeti gazdaságba minden beavatkozástól el- 
tiltja; csereértéke pedig csak anyagi tárgyaknak lé- 
vén, a glasgowi professzor önmagát s társait, vala- 
mint az ügyvédeket, orvosokat, állami tisztviselőket, 
művészeket, papokat a terméketlen osztályba so- 
rozza, s egy tollvonással a szellemi életre kárhoztató 
Ítéletet mond. 

Smith e hibák mellett halhatatlan érdemeket 
szerzett magának e tudomány körül; ő hozta be az 
analysist a nemzeti gazdaság tudományába, s egyes 
részeit, — minők a termesztés törvényei, a tőkék 
működései, a pénz s hitel hatása, . — mesterileg ki- 
dolgozta, úgy, hogy a ki e tudománynyal foglalko- 
zik^ az ő munkáját nem mellőzheti. 

Smith legismeretesb tanítványa Jean B, Say, ki 
Smith nézeteinek rendszerbe foglalása s csekély mó- 
dosítása által, Smith tanát leginkább terjeszté 
Európában. Iratai semmi újat s eredetit nem foglal- 
nak magokban, modora pedig Smith eszméinek ella- 
posítása s a legvilágosb dolgok hosszadalmas tagla- 
lása, — oly modor, mely a nemzeti gazdaság tudo- 
mányát kell hogy ízetlenné tegye. Kevés író van, ki 
oly csekély alapos igénynyel oly hírt és tekintélyt 

nyert, mint Say. Smith legnevezetesebb angol tanít- 
ványai pedig, Mill, Riccardo és Macculoch, kik a tu- 
dományt lényegében szintén nem mozdíták elö, csak 
Smith anyagát rendszeresítek s egyes tévedéseit, de 
csak rendszere határai közt megígaziták, sőt meta- 
physikai elménczkedésekbe esvén, a tudományt csak 
homályosbbá tevék. Smith tana az utolsó évtizedig 
oly korlátlan hatalmat gyakorolt a szellemek fölött, 
hogy a ki tőle eltérni merészelt, obscuransnak vagy 
haszontalan ábrándozónak hireszteltetett el. De je- 
lenleg három külön táborból ostromoltatván, a híres 
rendszer le fog dőlni, helyét másnak átadandó. 

Sismondi és Bargemont de Neuville s mások, 
kik a pauperismus s gyári munkások szomorú hely- 
zetét s a földbirtok viszonyait, főkép Olaszhonban, 
Angliában s Irlandban, hol a földművelő nép részint 
tettlegesen, részint törvények által a földbirtokból 
ki van zárva, szem előtt tartják, megmutatták a 
korlátlan concurrentia rossz következményeit, az 
individualismus uralmának vészes irányát, melynél 
fogva, a gazdagság halmozásánál, a szegényebb osz- 
tályokat napról-napra rosszabb sors fenyegeti, s az 
ember és nemzet a nemzeti vagyonnak alárendelte- 
tik. Hála e férfiaknak, hogy anyagi kifejlődésére oly 
büszke korunknak e sebeket megmutatták ; de or- 
voslásukra alkalmas szerekről is kellett vala gon- 
doskodni. Sismondi e feladatot másokra hagyá, 
Bargemont pedig a történteket meg nem történtekké 

akarja tenni s e bajok orvoslására a hűbér, czéhek 
8 az egyházi hatalom felélesztését ajánlja. Fonák né- 
zet^ mintha a múlt századokat vissza lehetne idézni, 
a középkori eszméknek új életerőt adni ! 

Ez évben jelent meg Listnek Daa nationale 
System der politischen Oeconomie czímű munkája. 
E könyv a nemzeti gazdaság tudományában korsza- 
kot fog képezni, s a Smith-féle előítéletek s veszé- 
lyes tévedések kiküszöböléséhez legtöbbet fog já- 
rulni. A megjelent első kötet leginkább kereskedési 
politikával foglalkozik, s e szerint ítélve rendszeré- 
nek fővonásai következők : a politikai gazdaságnak 
tanait a nemzetközi (international) kereskedésre 
nézve a tapasztalásból kell meríteni s rendszabá- 
lyait minden külön nemzet jelen szükségeihez és 
sajátságos állapotához alkalmaztatni, a nélkül azon- 
ban, hogy az emberiség s a jövő követeléseit félre- 
ismernők. A politikai gazdaságnak tehát a philoso- 
phián, politikán s történeten kell alapulnia. A philo- 
sophia, a jövő s az emberiség érdekében a nemzetnek 
szellemi s anyagi tekintetben mind nagyobb közele- 
dését követeli. A politika minden külön nemzet ér- 
dekében biztosítékot nyújt önállására s önfentar- 
tására s külön rendszabályokat alkot míveltségének, 
jóllétének s hatalmának növekedésére s társadalmi 
állapotainak kifejlődésére. A történet pedig azt ta- 
nítja, hogy az emberek szellemi s anyagi jólléte po- 
litikai egységökkel s kereskedelmi összeköttetéseik 

Trefort. Tanulmányok. 18 

teijedelmével növekszik; de helybenhagjga egy- 
szersmind a jelennek s a nemzetiségnek követelé- 
seit, tanúsítván, hogy az oly nemzetek, melyek mindé - 
nekelött saját míveltségök s hatalmuk gyarapodását 
nem vevék figyelembe, elenyésztek, s hogy a korlát- 
lan kereskedés sokkal kifejlettebb s míveltebb nem- 
zetekkel, minden nemzetség kifejlődése első stádiu- 
maiban kedvezöleg hatott; de hogy a míveltség 
bizonyos fokát elérvén csak a nemzetközi kereske- 
dés korlátozása által emelkedhetett magas kikép- 
zésre és a nemzeti vagyon s ipar azon polczára, me- 
lyen a kifejlettebb nemzetek állanak. 

Az egyének boldogságának előmozdítására leg- 
hathatósb eszköz : az egyéni erők egyesülése közös 
czélokra. Az egyének lehetőleg legnagyobb egyesü- 
lése korunkban az állam és a nemzet ; a képzelhető 
legnagyobb egyesülés az emberiség, s maga a ter- 
mészet inti az embert ez egyesülésre az éghajlat, a 
föld s termesztményeinek különbsége s a kivándor- 
lások szüksége által. 

A nemzetközi kereskedés a polgárosodásnak s 
nemzeti jóUétnek leghatalmasabb fejlesztője ; de a 
nemzeteknek e réven eszközlött egyesülése mind ed- 
dig igen tökéletlen, mert háborúk és egyes nemzetek 
önös rendszabályai folyton félbeszakítják. A ki csak 
az utolsó hónapok történeteit figyelemmel követé, 
ii^^ggyöződhetett, hogy a nemzeti önösség jelenleg 
épen olyan nagy, mint volt valaha. Hogy tehát a tudó- 

mánynak a nemzetek gazdasági viszonyaira prakti- 
kus hatása lehessen^ ez állapotokat nem ignorál- 
hatja, mint Ádám Smith iskolája, mely az örök 
béke hypotheziséböl indul ki. Valamely nemzet há- 
borúk által önállását, szabadságát, jóllétét veszt- 
heti el; más nemzetek önös rendszabályai által 
gazdasági tökéletesedésében megzavartatik, s azért 
minden törekvéseit nemzetiségének fenntartására, 
képzésére s más nemzetektől való függetlenségére, 
gazdasági tekintetben is, kell irányoznia. A nemzetek 
hatalmas politikai kiképzése gazdasági állapotj októl 
tételeztetik fel leginkább. A nemzetek gazdasági álla-> 
potának több kifejlödési stádiumai vannak : a nomád 
élet, földmívelés, földmívelés és műipar, végtére föld- 
mívelés, műipar s kereskedés. Nézzünk körül s meg 
fogunk győződni, hogy nemzetek, melyek fölmívelés 
mellett gyárakat bírnak, külső kereskedést és hajózást 
űznek, polgárosodottabbak s hatalmasabbak, gazda- 
gabbak s míveltebbek a csupán földmívelő nemze- 
teknél. A gyárak pedig a benső s külső kereskedés- 
nek, s a tökéletesb földmívelésnek alapjai, s követ- 
kezőleg a politikai hatalom és polgárisodás emeltyűi. 
Minden nemzetnek tehát arra kell törekednie, hogy 
gazdasági állapota kifejlődésének alantabb fokáról 
magasabb fokra lépjen. A földmívelő nemzetek át- 
menetele, a földmívelést, gyáripart és kereskedést 
üző nemzetek osztályába, szabad kereskedés s a 
lasser fairé politikája mellett, a törvényhozás segéd- 

18* 

kezese nélkül csak akkor volna létesíthető^ ha a gaz- 
dasági kifejlődés processusa a gyáriparnak s keres- 
désnek üzésre alkalmas minden nemzetnél ugyan- 
azon időben történt volna^ ha a nemzetek a míveltség 
és gazdasági kifejlődés ugyanazon fokán állanának, 
s ha a nemzetek e tekintetben egymásnak háborúk 
s vámrendszerek által semmi akadályokat sem ten- 
nének. De mivel egyes nemzetek, kedvező viszonyok 
által segítve, a többieket felülhaladák s sokat job- 
ban s olcsóbban készítenek, a hátramaradt nemze- 
tek szabad kereskedés mellett ipari erőre soha sem 
tehetnének szert, gazdasági tekintetben más nemze- 
teknek örökké alárendelve maradnának. 13.ogy pedig 
az ilynemű alárendelés politikai alárendeléssé fajul- 
hat el, azt több esetből láthatni. Innen követke- 
zik a vám szükségessége, mely azonban csak addig 
igazolható, míg puszta fínancz eszközzé nem alja^ 
síttatik, s a nemzetet gazdasági kifejlődésében nem 
hátráltatja. 

Minden nemzetnek tehát nemcsak a csereérté- 
keket kell szaporítania, hanem a termesztő erőket 
is kifejtenie ; a nemzeti gazdaság tudománya pedig 
nemcsak azon törvények rendszere, melyek szerint 
Smith értelmében csak a csereértékek összege elö- 
állíttatik, elosztatik s fogyasztatik ; hanem e tudo- 
mánynak tanítania kell, hogy a termesztő erőket 
mikép lehessen ébreszteni s mikép fejleszteni, hogy 
a nemzet gazdaggá, míveltté s hatalmassá legyen. 

A mérsékelt éghajlat népei gyári erö előidézésére 
általában alkalmasak. Egy nemzet^ melynek hona 
természetes segédforrásokkal bir, a hatalom, polgá- 
rosodás és jóllét legjutalmazóbb forrásait haszná- 
latlanul hagyná, ha gyárak és kereskedés után nem 
törekednék^ mihelyt az arra szükséges gazdasági, 
szellemi s társadalmi eszközökkel el van látva. Ilyen 
eszközök : meglehetősen kifejlett földmívelés, egyéni 
miveltség, institutiok s törvények, melyek a tulaj- 
dont s személyes szabadságot biztosítják s a lelki 
erők kifejlődését meg nem gátolják, A vámrendszer 
az egyetlen mód, melylyel egy nemzetet gazdasági 
kifejlődésének szabályozása által előmozdíthatni; de 
itt is a nemzet ipari erejének nevelése legyen az az 
elv, mely zsinórmértékül szolgáljon. Az értelmiség 
s miveltség alsó fokán álló s terjedelméhez s termé- 
kenységéhez mérve gyér népességű osztály, gazdaság 
kifejlődését s jóllétét, főleg a mívelt s gazdag nem- 
zetekkel folytatott szabad kereskedés mozdítja elő. 
Ily nemzeteknél a gyári erő ébresztése a vámrend- 
szer által, csak a nemzet kárára válhatik ; oly nem- 
zetek, mint az angol, melyek a műiparban elsőséget 
nyertek más nemzetek felett, ezt szintén csak szabad 
kereskedés által tarthatják fenn leginkább. 

A védvám által okozott veszteség csak értékek- 
ben, a nyereség pedig a termesztő erők gyarapodá- 
sában áll ; úgy hogy ez utóbbi a nemzetet a veszte- 
ségének százszoros pótlására képesíti. E veszteség 

csak az indrustrialis nevelés költsége^ s nem is ter- 
heli a földmivelöt^ mert gyárak felállitása által a 
iképesség szaporodván^ a termesztmények vására^ a 
föld értéke s jövedelme növekedik és későbben a 
gyári czikkek ára is csökkenni fog. Ellenben ha egy 
nemzet^ mel}' a földmlvelés kifejlődésének magasabb 
fokán áll^ gyári erőt nem alkalmaz s ki sem fejt^ az 
el fog törpülni, mert a szaporodott népesség, mely 
gyárakban foglalkozást találna, a földmívelésnél 
kénytelen lévén maradni, a nemzet tetemes kárára 
a földbirtok végetlen eldarabolását s a kis gazdasá- 
got (mint Irlandban) fogja eredményezni. 



Ha List elveit hazánkra alkalmazni akarjuk, 
mindenekelőtt e kérdés merül fel : Vájjon áll-e már 
hazánk a nemzeti gazdaság kifejlődésének azon fokán, 
hogy gyári erőt ébresztenünk kellene ? 

Véleményünk szerint, ha nem is igen távol, de 
egészen még sem vagyunk még e stádiumban, mért : 

1. Hazánkban még roppant természeti erők 
hevernek parlagon, és szegénységünknek nagyrészt 
csak az az oka, hogy keveset termesztünk. 

2. Nincsenek még elegendő tőkéink , s törvé- 
nyeink mindeddig nem bátorítják a külfödet tőkéi- 
nek ide helyezésére* 

3. Hazánk népessége még nem oly nagy, hogy 
egy részét a földmíveléstöl elvonhatnók. 

4. Institutióink mind eddig a középosztály fel- 
lábbadását gátolják ; de közel levén ez idő, mikor a 
föld szabad lesz, az aviticitás s fískalitás eltöröltetnek, a 
városok rendeztetnek, a megyei visszaélések megszűn- 
nek, az igazság kiszolgáltatása gyors és olcsó leend, s 
a terhek jogszerűleg minden osztályra eloszolnak, — 
mindezek következtében hazánk termesztő ereje s 
ipara nőni fog, s akkor termesztményeink vásárát 
tágítani kell. 

Hazánk fekvésénél s politikai viszonyainknál 
fogva, termesztményeink leginkább az ausztriai tarto- 
mány okban találhatnak vásárt, mert a birodalom ipar 
és vámrendszerénél fogva nekünk gyári árukat legin- 
kább ott kell vennünk. Legkivánatosb volna tehát a 
hazánk s e tartományok közti vámvonalnak megszűn- 
tetése. Azonban tudjuk, hogy az ausztriai termesztő 
már az ottani adórendszernél fogva is, a magyar 
termesztővel nem eoncurrálhat, miért is ez enged- 
mény kárpótlás nélkül nem történhetnék. Pénzbeli 
áldozat még soha sem jövedelmezett jobban, mint 
ez jövedelmezni fogna, és pedig mind a két félnek. 
A magyar földmívelő nagyobb vásárt nyervén, min- 
dig többet termesztendő több ausztriai gyári árut is 
fog felhasználni, az ausztriai gyárak szaporodni s 
többet készíteni fognak, a munkásnak több keresete 
s olcsóbb kenyere leend. A földmívelő pedig, ha ke- 

vesebb búzát is termesztene, kárpótlást nyer a föld- 
mívelésnek azon ágában, melyet nagy városok kö- 
rül tíznek, mely igen jövedelmező s a gyári osztály 
szaporodásával nőni fog; ezenkívtíl pedig minden 
gyári árukat olcsóbban veend. De ha majd egyszer 
a kifejlődés e fokát elérjük, mikor gyári erőt kell 
életre hoznunk, — az ausztriai tartományok s a ha- 
zánk közti vámvonal megszűnvén, hogyan leszünk 
képesek e serdülő erőt vámrendszer segedelme nél- 
kül ápolni ? E kérdésre nehéz volna felelni s a hely- 
zet nem kevésbbé nyomasztó volna, ha hazánk és az 
ausztriai tartományok külön válaszott statusok len- 
nének, külön fejedelmek által kormányozva, ha a 
béke áldásai s a háború bajai minket közösen nem 
érnének. De hazánk az ausztriai birodalom alkotó 
része lévén, sőt alkotmánynyal birván, mely ha 
népszerű alapot nyer, biztosan reménylhetni, ná- 
lunk is mint mindenütt az ipar gyarapodására ked- 
vezőleg fog hatni, a gyárak, melyek jelenleg az 
ausztriai tartományokban öszpontosulva vannak, 
szét fognak oszolni és a többi tartományokra is ki 
fognak terjedni s helyzetünk ipar s kereskedés te- 
kintetében az lesz, melyben a német vámegyestíletbe 
lépett országokat látjuk, s milyen a franczia tarto- 
mányoké lőn a közöttök létező vámsorompók ledön- 
tése után. Hogy e két ténynek következménye az 
illető országokra nézve az ipar s általános jobblét s 
hatalom növekedése volt, ez axióma. 

Említénk még egy harmadik tábort, melyből 
Smith rendszerét ostromolják, de e tábor bajnokai 
fegyvereiket nemcsak ezen rendszer, hanem a jelen 
összes gazdasági viszonyok, sőt a társaság mostani 
egész organismusa ellen irányozzák. Az újabbkori 
mtíipari haladásnak azon szomorú tüneménye, hogy 
a nemzet összes vagyonának gyarapodásával a mun- 
kás osztályok állapota rosszabbúlt, a mozdonyok 
ez osztálylyal concurrentiába lépvén, — idézé elő a 
socialismust. Ez iskola a szenvedő munkás osztályok 
sorsán az eloszlott erők öszpontositása által akar 
segíteni. Hogy e szer nagy reményekre jogosít, ta- 
núsítja a tapasztalás ; de a socíalísmus e szert a tár- 
sasági test minden részeiben működésbe akarván 
hozni, új vallást, új jogot, új erkölcsöket követel ; 
oly institutiók után törekszik, melyek az emberi ter- 
mészet tökéletes átalakulását föltételezik. E tannak 
®gy ^j emberi nemre van szüksége, s azért azt az 
emberi nem, a mint most van, használni soha sem 
fogja. De mindamellett e rendszer nemleges oldala 
figyelmet érdemel ; ábrándozó, de lelkes tanítványai 
kimutatták a társaság sebeit, kijelölték az orvosló 
szert, mások fogják alkalmazni, de mi módon? Ez 
jelenleg még rejtély, melyet csak a jövő nemzedé- 
kek fognak feloldani. Eeménylhető, hogy ez utópia 
hazánkban viszhangra nem fog találni ; óhajtandó 
egyszersmind, hogy a kik hazánkban a nemzeti gaz- 
daság tudományát meghonosítani fogják, a meste- 

rek szavaira ne esküdjenek. Csak ha a magyar terré- 
numra állnak^ fognak e tudománynak hatást kivívni 
a nemzeti életre, mert bármily magasztos is a tudo- 
mány, mint ilyen ; a föczél mégis az élet, a tudomány 
oeak hathatós eszköz az életnek nemesbítésére. • 



UTAZÁSI TÖREDÉKEK. 

AZ 1839-ki ÁRVÍZKÖNYVBÖL. 



Az európai Nyugot a XVIII. század emberszerető 
^ phüosophiája mértékét kiterjesztvén oly nem- 
zetekre, melyek a polgárosodás más fokán állanak, 
s életök más alakban nyilatkozik, Oroszországot el- 
ménczkedése s gúnya tárgyává tévé. Ez országot s 
politikáját történeti szempontból tekintvén, s azt 
tartván, hogy a vélemények útvesztőjéből a szin- 
hely ismerete ki fog segíteni, elhatároztam, hogy 
oda rándulok. 

1836. június 4-kén reggel szálltunk — mintegy 
ötven utazó, Európa különböző országaiból — a lü- 
becki kikötőben egy kis gőzhajóra, mely bennünket 
a Pétervárra készülő s reánk Travemündeben 
váró ((Nikolaihoz)) vitt. Itt láttam először a tengert; 
de ez nem hasonlít a Marseille vagy Opesina mel- 
letti nagyhatású látványhoz, azon nagyszerű képhez, 
melynek a természet magas hegyeket, dús vegetátiót és 
sötétkék eget adott keretül, hogy szépségét még job- 
ban kiemelje, s melynek partjai már ős időkben a 

műveltség bölcsője valának. A Balticum nem egyéb 
égy zöld víztükörnél, mely fölé szürke égboltozat 
hajol. Alig üté el a travemündei toronyóra a dél- 
utáni hármat, már csörögtek a horgony lánczai, az 
ágyú dördült s gőzösünk százhúsz ló erejével szélé 
a hullámokat. E hajó, mely egy hollandiai kapitány 
kormánya alatt áll, a legkényelmesb tengeri gőzösök 
egyike, nemcsak hogy pavilonnal elvan látva födél- 
zetén, hanem az alsó teremben, az ágyak hosszában 
egy három lábnyi szélességű tér is el van különítve, 
úgy hogy két-két utazó egy szobácskával bír, hol 
málháját leteheti, öltözködhetik , sőt olvashat s 
írhat is. A mi a társaságot illeti, ez minden európai 
nemzet, párt és rend vegyüléke vala — csak lengyel 
hiányzott ; ez Pétervárra nem utazik. Közös örömek 
és közös szenvedések e különféle emberekből álló 
társaságot a tengeren egyenlővé teszik ; csakhogy ez 
egyenlőségnek is határt szab a bely ára. Az első he- 
lyi társaság nem vegyül a második helyivel s ez 
ismét elvonja magát a harmadik helyitől, a péter- 
vári gőzösök három rendű helyre levén elosztva. 
Ebben is tükrözik a mostani társaság állapotja. Ko- 
runk bálványa a pénz ; bár sokat beszélnek a bal- 
ítéletek s a babonahit enyésztéről, a közvélemény 
e bálvány előtt térdet hajtani meg nem szűnik. Cso- 
dálkozom, hogy ezen angol kifejezés : «how much 
is he worth a year* más nyelvekben még polgárjo- 
got nem nyert ; pedig a fogalom már mindenütt ho- 

nos. Az angolokkal Brittania viszonyairól szólván, 
Irlandot s O'Connelt találtam említeni, mire egy 
tory tűzbe jött, s hazáját elkorcsosultnak monda, 
hogy O'Connelt tűri, s az íreken segít, kik a pápa 
által feltüzelve, nemsokára keresztes hadat fognak 
üzenni Angolhonnak ! — Másnap Kügen szigeténél 
felvettük a porosz postát s egynehány utazót, de a 
szigetet a köd miatt nem láthattuk ; utazásunk ötöd 
napján pedig, azaz nyolczadikán esteli tizenegykor 
horgonyt vetettünk a kronstadti révben, s így nem 
egészen kedvező és gyomort kavaró széllel 750 ten- 
geri mértföldnyi utat tettünk meg 1Í3 óra alatt. 
Meglepő volt az erősségeket, az arsenált hadi hajói- 
val, a várost tornyai- s csinos házaival a bájos északj 
fénynél oly tisztán látni, hogy akár rajzolni lehetett 
volna. De alig érte el horgonjnink a földet, már egy, 
talán tíz személyből álló, rendőrségi biztosság jött 
a hajóra, kik, mielőtt munkáj okhoz fogtak, feszes- 
ségök s ünnepélyességök daczára is, a kapitánynyal 
lakomázni s pezsgőzni nem késtek. Végre átnézettek 
s leírattak az útlevelek, oly lassúsággal, mely az ille- 
tőknek olvasás- meg írásban gyakorlatlanságát gya- 
níttatá. Eeggeli 4-kor lőn vége ez operatiónak, s 
vámtisztek válták fel a rendőröket, mindent lepecsé- 
telve, s minket egy Pétervárra készülő, húsz lóerejű 
gőzösre szállítva át. Végtére reggeli hatkor, álmat- 
lan s unalmas éj után, indulánk a főváros felé. A lát- 
vány korán sem volt felvidító. Balra homokos róna. 

jobbra sovány fenyves dombok, fekete árnyékot 
vetvén a zátonyos öbölre. De ime, már a folyam 
mossa hajónkat, s rögtön, mint az arab mesékben, 
változik a látvány ; a maga nemében felséges egy 
kép tűnik föl előttünk. Látjuk a Neva két partját, 
mennyire csak a szem elláthat, gránit quaiközé szo- 
rítva s nagyszerű kétemeletes házsorral díszítve, itt 
levén a legpompásabb épületek. Ei öt napig a balti 
tenger unalmait szenvedé, abban Pétervár látása 
azt az érzést gerjeszti, mely az afrikai vándorban 
kél, midőn homokos sivatagokon zöld oázra pillant ; 
mert mennél kevésbbé bír Pétervár azon bűbájjal, 
melylyel Paris már a gyermek phantasiáját megra- 
gadja s oda utazását boldogsága egyik feltételévé 
teszi, annál váratlanabb e főváros tekintete. Gon- 
dolóra vévén, hogy csak pár évvel ezelőtt a Péter- 
várra utazás nagy vállalatnak tartatott, s hogy még 
a múlt század elején, e darab földet, hol most az 
európai műveltség napról-napra mélyebb gyökeret 
ver, mocsár borítá, alig tudtam magammal elhitetni, 
hogy Pétervártt vagyok. A derült júniusi nap a gö- 
rög-olasz architecturát oly kedvező világításban mu- 
tatta, hogy nem sok kellé az illusiohoz, hogy távol 
Oroszhontól, nyájasb éghajlat alatt vagyok. Mi ide- 
genek, kik Pétervárt először láttuk, nem tudtuk 
szemeinket e váratlan képtől elvonni, míg enné] vá- 
ratlanabb zaklatások andalgásunkat félbe nem sza- 
kaszták. Rendőrségi tisztek jöttek ismét a hajóra ; az 

Útlevelek ismét átnézettek és leírattak^ s míg ennek 
vége nem lön, a hajóról eltávozni tilos volt. Ezután 
poggyászunkat a vámházhoz vitték s szigorúan átvizs- 
gálták, a könyveket lepecsételték, s azon megha- 
gyásfial adták vissza, hogy a tulajdonos velők a fö- 
censori hivatalnál jelentkezzék. A következő két 
napon sokat kellett szaladgálnunk, míg a jövevénye- 
ket illető törvényeknek eleget tettünk. Igaz ugyan, 
hogy a rendőrség, vám és censura szigorú rendsza- 
básai a szellemi és anyagi közlekedést gátolják, de 
kevésbbé szigorú-e a franczia vám ? Nem nevetsé- 
séges-e az egész intézmény, ha nem szigorú ? Mindez 
a nemzetgazdaságról való divatos balnézetek ered- 
ménye, melyek a kereskedést s az ipart természetes 
útjából kizökkenték ; míg tehát ezen útra vissza nem 
térnek, mi csak lassanként történhetik, a vám sem 
szünhetik meg. 

Ittlétem első napjaiban sokat járkáltam a vá- 
ros minden részében. Pétervártt a roppant nagy- 
ság mindenütt kitűnik ; az utczák félmértföldnyiek, 
az épületek s emlékek a római császárok korabeli 
arányokban építvék. A Nevával párhuzamban futó 
három csatorna, egész szegletékben kisebb csa- 
tornáktól átszegve, gránit quaivel, számos vashíd- 
dal a várost fölötte szépíti. Az admiralitás előtti 
piacz még egyszer akkora mint a pesti nagypiacz, s 
Pétervár legpompásabb épületei fogják körül. Itt a 
királyi palota, a lovagló iskola, a senatus. Sugár- 

Trefort. Tanulmáoyok. 19 

ként terjednek innen az utczák^ nevezetesen a 
Newszky prospectivája, melynek tisztasága, épületei 
csinja és szabályossága a szemnek igen tetsző. De 
a nimbus nemsokára kezd enyészni. A klassíkus stil 
rossz utánzása tűnik fel, az oszlopok s más archi- 
tektonikus diszítmények terhe nyomja az épülete- 
ket. A hosszú vonalak, a házak egyszinűaége s egy- 
formasága elfárasztja a 3zemet; minden változatos- 
ság, minden ellenkezet hiányzik. Pétervár hasonlít á 
ragyogó, hatásra számított festményekhez. A város 
autrokratia szülöttje levén, egyediség ízlése és sze- 
szélye itt nem látható ; minden egy kaptafára van 
szabva. 

A távolabb eső utezákban még oly házak is 
találhatók, milyenekből I. Péter, sőt II. Katalin 
alatt is, a város nagyobb része áUt. Az utczák 
gyalogosok számára a házak mellett négyszegletű 
kövekkel, középütt meg többszegletű fadarabokkal 
vannak kirakva, mint a pesti házakban a kapuk 
alja. A város jelleme egészen európai, s ha droská- 
kat, együlésű nyeregkoesikat, hosszú kék kaftánba 
burkolt szakállas kocsisokat, meg olyan négy lovas 
hintókat nem látnánk, minő a bécsi orosz követé, 
semmi sem juttatná jeszünkbe, hogy Oroszországban 
vagyunk. 

II. 



Hajdan temploíntornyok, most gyárkémények 
sokasága inti a vándort, hogy nagy városhoz közel, s 
hogy útja czélján van; e tekintetben Pétervár más 
újabb keltű városoktól külömbözik. Vallás dolgában 
a középkori eszmék itt még honosak levén, a tem- 
plomépítésre szánt hagyományok is szokottak még. 
A császár pedig, mint az orosz egyház feje, e méltó- 
sággal járó befolyásért, az isteni tisztelet fénye eme- 
lésével nyújt az egyháznak kárpótlást, hatalmát ez 
által csak öregbítvén. A kasani szent-szűz temploma, 
minden hibái mellett, jeles mű. Sajnos, hogy az épí- 
tész, a szépséget nagyrészt a vallás követelményei- 
nek volt kénytelen feláldozni. A templom keresztet 
képez, de minthogy a főoltár kelet felé néz, hossza 
az utczával egy vonalban van, s ez által föhomloka, 
nagyszerű peristyljével egészen elvész. E hiba szé- 
pítésére a Newszky prospectiva felé, korinthi oszlo- 
pokból egy félkört állítottak föl, mely a templom 
föhomlokának látszik. Boltozatját 56 oszlop tartja, 
mindegyik egy darab gránitból. Az iconasztasz fe- 
lette gazdag, de művészi becs nélkül való, a szentek 
arcza ezüstbe s aranyba levén foglalva, a byzanczi 
iskola legrosszabb styljében. Az ellenségtől nyert 
zászlók s a meghódított városok kulcsai, mint majd 
minden pétervári templomban, itt is nagy számmal 
függnek. Maguk helyén vannak-e a nemzeti dagály 

19* 

s hiúság e tárgyai ? A fellegvárban — egy erősített 
szigeten — van szent Péter s Pál temploma, nagy 
négyszögű épület, csúcsos aranyzott toronynyal, min- 
den építészi szépség nélkül, belseje gazdag, de ízet- 
len ékességit. Itt vannak a czárok sírjai. A császári 
család koronázatlan tagjai meg a Newszky-monos- 
torban nyugosznak. E város túlsó végén fekszik a 
sok épületek, templomok, kápolnák s temetők ösz- 
szege. Minden egy fallal környezve levén, az egész- 
nek erősség külseje van, csakhogy katonák helyett 
barátok sétálnak benne, de nem mint halál árnyé- 
kai, hanem piros, elhízott, buta arczczal. I. Péter 
alapítá e zárdát, a pultavai csata után, azon a 
helyen, hol Sándor novgorodi herczeg a svédeket 
legyőzte. A szentek sorába igtatott s a Neva melletti 
harcztól Newszky nevet nyert hős tetemei a nagy 
templomban ezüst koporsóban nyugosznak, körülte 
pedig sok híres, meg híretlen czímes emberek, kik 
— nos numerus sumus et fruges consumere nati — 
hiúságuktól túlélve, emiékezetöket fekete táblára 
vájt esztelen fölírat vagy idomtalan emlék által 
akarják fentartani.A templom arányai nagyszerűek. 
Különös hatással van a Smolna monostor tem- 
plomának kékre festett és aranyos csillagokkal behin- 
tett öt kúpja. A mi a templomot illeti, ez egyszerű- 
sége által a többiek ellentéte. Négyszöget képezvén, 
minden szögletén van egy gömbölyű kápolna, me- 
lyet kúp világít meg. A falak stukkal vannak kirakva 

s két rendű karzattal környezve. E templomban 
tükrözik a kereszténység felderítő oldala. Nem szán- 
dékozván a pétervári templomok lajstromát közölni,, 
csak a most épülő Izsáktemplomot említem még. 
I. Péter alatt kezdték építeni, s azóta, követőinek 
szeszélyéhez képest, majd folytatták, majd ledönték 
az épületet ; most évenként egy millió rubel fordítta- 
tik reá, s 1841-ben késznek kell lennie. A templom 
hossza 340 szélessége 298 s egész magassága 317 
láb. Négyszöget képezvén, mind a négy oldalán lesz 
egy-egy peristyl, kettő 12, a másik kettő 16, egy da- 
rabból álló gránitoszloppal. Külseje finnlandi fehér 
márványnyal lesz kirakva. Száznyolczvannyolcz osz- 
lop, mind monolith, fojgja a boltozat és kúp terhét 
hordani. Ha ^ szobrászat és festészet, az építészettel 
összehangzólag ugyanoly arányban járul ez emlék- 
hez. Olaszhon legszebb templomai benne verseny- 
társra találnak. 

Az oroszok a kilenezedik és tizedik században 
részint hadak, részint kereskedés által érintkezésbe 
jutván a görögökkel, megismerek a keresztény val- 
lást, s ez velők is éreztette mások feletti felsőségét. 
Egy pogány kereskedő, ki aranyért ment Konstan- 
tinápolyba, hazájába Krisztus tanát hozá. Oroszor- 
szág geographiai helyzete s népe vonzódása az em- 
lített időben kelet felé elegendőkép megmagyarázza 
a görög rítus megállapodását. Ez a nemzeti nyelvet 
nem zárván ki, a nép szelidítésére egyideig nagyobb 



294 UTAZÁSI 

hatással lehetett a rómainál^ s a jövőre nézt az oro- 
szok és déli rokonik közt, még szorosabb összekötő 
fonalat szőtt, de kétségkívül egyszersmind eddigi 
hátramaradásuk okává is lőn. A latin nyelv egész az 
újabb időkig a tudomány nyelve levén, mellőzte vei 
maga a tudomány mellőztetett. A keleti birodalom 
pedig, végpusztulásához közel, s azon időben, midőn 
Nyugaton az új czivilizátió világa terjedni kezde, oz- 
mánok martalékává lőn, népe meg szolgaságában s 
tudatlanságában, elszigetelve maradt. Nem állt ösz- 
szeköttetésben Olaszországgal s Bómával, mely kö- 
vetelései fejében tudományt nyújtott, tudományt, 
mely hatalmát idővel elbuktatá. A latin nyelv most 
csak eszköz, akkor czél vala, mert csak azon a nyel- 
ven lehetett valamit tanulni. Az orosz pap latinul 
nem tudván, mit sem tudott, és szellemi tekintetben 
nem emelkedett felül hívein. A lengyel, nemcsak 
mert Nyugat-Európához közel b feküdt, hanem az 
egyház római rítusánál fogva is, míveltségben az 
oroszt felülmulá. 

A nép magaviselete az isteni tisztelet alatt bot- 
ránkoztató. Minden vallásnak két része levén : szel- 
lem és alak, erény meg egyház — az első az orosz 
köznépre nézt csak eszme, a másik ellenben nagy 
tettekre indító életerővel bír. Az orosz temploma s 
oltáraért vérét áldozza, s ha meggyőződött, hogy az 
ellenség őt ősei hitétől akarja megfosztani, a számát 
nem fogja tekinteni. Patronusához fohászkodván. 

dühösen fogja öt megtámadni : halni vagy győzni. 
E vak buzgóság nem csekély mértékben hozzájárult 
Napóleonnak oroszhoni szerencsétlenségeihez. De 
a vad fába szelid gyümölcsöt termő ágakat olthatni. 
Nevelni kell a papot s ezáltal tekintélyét emelni. 
Egyetlen tisztviselő sem lehet oly jótékony befolyás- 
sal a köznépre, mint a pap ; de hogy ily befolyást 
szerezzen, tükörnek kell lennie, hogy hívei az ő tisz- 
taságában láthassák meg foltjaikat. De az orosz pap 
híveivel egy színvonalon áll, s még egy pár évvel 
ezelőtt a korcsmában velők pálinkázott, sőt vesze- 
kedett is. 

Mi a templom isten, az az emlék nagy em- 
ber tiszteletére nézve. Pétervárnak ugyan még ke- 
vés emléke van, de kettő európai hírű. I. Péter 
képszobra az admiralitás és senatus közti piaczon 
áll. Szilaj lovon vágtat a hős meredek sziklára, 
bízván erejében, hogy lovát az örvény szélén is 
visszatarthatja. Egy roppant kigyó zárja el útját, de 
a hatalmas úr széttapodja s diadalmasan áll a szikla 
csúcsán, kezével a folyóra s a város túlsó részére 
mutatván. Ezen emléket Falconet tervezte s készí- 
tette el, s a mű minden tekintetben jeles. De bár a 
roppant szikla s az emlék magassága összesen negy- 
ven lábnjri, a környező épületek tömege csökkenti 
hatását. Péter azonban nagyobb emléket állított 
magának — monumentum aere perennius — : él a 
nép emlékezetében mint Nagy-Károly s Napóleon. 

I. Péter valóban a gondviselés férfia^ s ha tetteit 
8 azok következményeit tekintjük, nagy uralkodó, 
kit, mint Napóleont, nem köznapi mértékkel kell 
mérnünk, mert mindkettő kivételes lény, kikben — 
ha helyzetöket feledjük s csak az embert vizsgáljuk 
— talán nincsenek meg azon kedélyi tulajdonok, 
melyek a világ nagy színhelyétől elvonult emberek- 
ben, kik családjokat boldogítva szűk körben feleba- 
rátaik javára munkálkodnak, dicséretesek, s cselek- 
vésük módja, ha közönséges emberekre átruházzuk, 
kárhoztatandó ; de e helyzetöknél s szellemök ren- 
deltetésénél fogva mellőzhetetlen. Pétert, kinek te- 
hetségeit az erkölcstelenség el nem fojthatta, már 
gyermekkorában uralom és dicsvágy ösztönzé, s 
ugyanazon emberek, ugyanazon külföldiek határo- 
zák meg szelleme irányát, kikkel őt Zsófia azért kör- 
nyeztette, hogy őt gyűlöletessé tegyék. Mert ezek is- 
mertették meg vele a külföldet, a polgárosodást, s 
ez elegendő volt, hogy hónát is polgárosítani akarja; 
8 mit uralkodása kezdetén ösztönből tett, azt később 
a czivilisatió érdekében működő reformátor öntuda- 
tával folytatta. Ezt mutatja azon nyilatkozata is, 
melyet a svéd hajóhadon Aleudnál nyert győzelme 
ünneplésekor tett : « Látjuk a történetben, hogy Gö- 
rögország hajdan a tudományok asyluma volt, s 
hogy azok e szép honból száműzetve, Olaszország- 
ban 8 később Európa többi országaiban foglaltak 
helyet. Elődeink hanyagsága okozta, hogy Lengyel- 

országban megállapodtak s hozzánk nem jöttek el. 
De a németek s a lengyelek szintazon tudatlanság 
hopaályába voltak elmerülve, melyben mi a legújabb 
időkig tespedünk. Uralkodóik gondoskodása által 
nyiltak ki szemeik s örökségül nyerek Göröghon 
mlveltségét. Ha ti engemet vállalatimban segitni 
fogtok, munkásságot engedelmességgel párosítván, 
mi ránk is kerül majd a sor, mert az emberi ismere- 
tek vándorlása a vér keringéséhez hasonlít, s így 
reménylem, hogy egykor Német-, Franczia- s 
Angolhont elhagyva, egyideig nálunk is tartózkodni 
fognak. Göröghonba régihazájokbavisszatérendök.» 

Ki e mély értelmű szavakat kimondá, előre látta, 
hogy nemzete európailag polgárosodva, világrészünk 
míveltségét Ázsiába fogja átvinni. A tizenhetedik 
század s a tizennyolczadik első negyede volt épen 
azon időpont, mikor az orosz nemzetiségnek egy 
nemtőre szüksége volt. Századok óta svédekkel s 
lengyelekkel hadakozván, ha XII. Károlylyal Péter 
nem állt volna szemközt, az a teremtő genius, ki 
ázsiai hordákat európai diseiplinált sereggé változta- 
tott s hajóhadat állíta, mely a svédekét nemsokára 
megsemmisíté, akkor a szláv nemzetiség, még egyszer 
szíven sebeztetvén, még sokáig szunnyadott volna. 

Péter a svédet természet^s korlátai közé szorítá 
s elfoglalta a balti tartományokat, mert csak általok 
jöhetett a mívelt Európával érintkezésbe. Birodalma 
külön részeit csatornák által köté össze ; tudomá- 

nyoB intézeteket alapított^ törvényeket alkotott. 
nagy czélban fáradt, csodálhatni-e, hogy elérésére 
nem élhetett mindig köznapi eszközökkel? Elete szép 
jellemvonásokban gazdag; állíthatjuk-e, hogy néha 
merő szeszélyből zsarnokként lépé fel? pályáján 
gyakran csak önön halála s másoké közt választha- 
tott, s ha Brutusnak megbocsátjuk, hogy fiait a köz- 
társaság fentartása végett feláldozta, nem tartozunk-e 
ép azon kímélettel Péter iránt is, midőn fiát keble 
sok viharja után halálra szánja, meggyőzödvén, hogy 
az atyjához méltatlan gyermek, negyven év munkáját 
megsemmisltni akarván — nemzete jövendő nagysá- 
gának, jólétének ez alapját, az ő kimultával fel fogja 
forgatni. 

Szomorú jelenség az emberi természetben, 
hogy nincs nagyság szeplő nélkül, hogy a szeplőtlen 
erkölcs rendszerint nem bír elég erővel nagy tettek 
végrehajtására, s hogy ritkán érhetünk el nagy czé- 
lokat erkölcsi eszközökkel ! 

A császári téli palota előtt 2000 lábnyi hosszú 
piaczon áll Sándor oszlopa. Ezen emlék egész ma- 
gassága 154 láb ; a gránit monolithé 84 láb, minden 
európai emlék mértékét felülmúló, mert a Rómá- 
ban álló obeliszk magassága csak 73 láb. Az ércz- 
oszlop főn, félgömbön áll egy angyal, egyik kezé- 
ben kereszt, a másikkal az égre mutat, jelentvén : 
hogy Oroszhon felsőbb erőknek tartozik hálával 
győzelmeiért. 

III. 

A korlátlan uralkodók fővárosának bélyege: 
palotáik sokasága. En a péterváríak közül csak egy- 
néhányat akarok említeni. A császári téli palota 
fekvése gyönyörű ; egyik oldalán a Néva, másikon a 
már többször említett nagy piacz Sándor oszlopával 
8 épen a város középpontján. Koppant terjedelme 
s régi feketés színe tiszteletet gerjeszt. Erzsébet alatt 
épülvén, stylje a XIV. Lajos kedvelte akkori divat 
szerinti. Az egj^szerüséget s könnyű átnézetet kikü- 
szöbölő, számos helytelenül használt oszlop, kinyú- 
lása balkon nagj^on esetlenné teszi az épületet. A lakó 
szobák a mostani divat szerint a legelegánsabbul 
vannak bútorozva s elrendezve. Közöttük nyolcz 
termet számláltam. Kétségkívül egy európai uralko- 
dónak sincs pompásabb s kényelmesb lakása az 
orosz czárénál. Két terem az újabb orosz hadi tör- 
ténetnek van szentelve, vezérek s főtisztek képeit 
foglalván magukban. Egy Daws angol festő készíté 
e képeket gyári módon, darabját ezer rubelért, mi 
egy francziának következő elmésségre adott alkal- 
mat : Voilá les quatre cents genéraux a mille rou- 
bles la piéce. Közvetlen a téli palota közelében fekszik 
a világszerte ismert Eremitage, színhelye II. Kata- 
lin kalandos életének, melyben aljas és nagyszerű 
elemek egyenlő arányban olvadnak össze. Itt van a 
császári régiségtár s a képtár is, olasz, spanyol, né- 

metalföldi s franczia iskolák sok jeles müvének te- 
metője, mert fölötte rosszul van rendezve. Az épület 
eredetileg másra lévén szánva, képtárnak alkalmat- 
lan. Bossz világításban különféle iskolák és száza- 
dok vannak összekeverve. Mutatótábla látogatók 
számára nincsen ; egyébiránt nyomrul-nyomra két 
szolga kiséri őket. Claude Lorraine legjelesb mun- 
kái ebben a képtárban vannak. E tárgy ismerteté- 
séhez több idő kellett volna, mint a mennyi nekem 
volt; különben is a ki a művészetbe mélyebben 
akar hatolni. Olaszhonba megyén. Az utazóknak 
leginkább az általuk bejárt országok sajátságira kell 
figyelmet fordítani. E palotában van Voltaire s más 
tudósok könyvtára is. Közel az Eremitagehoz, 'szinte 
aNéva partján, fekszik a márványpalota, egy kívülről 
márványnyal kirakott kőtömeg, minden építészeti 
szépség nélkül,hajdanEonstantin tulajdona s lakása< 
A ki azonban az Ezeregy éjszakát szereti, 
siessen a taurisi palotához. Annak nagy terme a 
benne történtekkel egy episod ez arab regékből. 
Egy kúp által világított rotonda vezet a nagy terem- 
hez^ melynek hossza száz lépésnél több, boltozatját 
36, négy sorban felállított oszlop tartja. Láthatni itt 
számtalan tükröt, ékességet minden ércznemből, 
márvány-szobrokat, edényeket, fegyvert, jót s rosz- 
szat, tarka vegyületben. E terem egyik oldala köze- 
pén, csak oszlopok által elválasztva, egy más még 
nagyobb kiterjedésű terem van. Ezt téli kertnek hí- 

jakomért hajdani birtokosa e falak közt kényszerült 
a természetet, gyümölcsöt s virágot, áldottabb ég- 
hajlat magzatit nevelni. A palotát környező kert igen 
híres, talán legszebb a városban. E palota, hol sar- 
dahapali ünnepek adattak , hívebben tükrözteti 
11. Katalin és Potemkin korának szellemét, mint iv 
nagyságú kötetek. De elég lesz a palotákról; ha 
nem olvanok mint a taurusi, mindenütt hasonlíta- 
nak egymáshoz. 

A mi a színházakat illeti, ezek Pétervártt nem a 
nemzeti életből fejlett intézetek, csak a főbbrangu 
társaság mulattatóhelyei ; átültetett, de nem gyümöl- 
csöző növények. Az Alexandra színház külseje, pé- 
tervári ízlés szerint, szép és nagyszerű; belseje ékes, 
de nem elég világos. Akkor este, midőn megláto- 
gattam, német énekesek Normát adták elő, nagyon 
középszerűen. Nem sokkal jobb karban állt a né- 
met színjáték sem. Az orosz színművészetről, nyel- 
vét nem értvén, nem szólhatok. A francziák nyáron 
át a Eameni Ostrof szigeten levő kis nyári színház- 
ban játszottak. E társaság, a Theátre Frangaist ki- 
véve, akár mely más franczia társulattal mérkőzhe- 
tett. Mlle Rabut, velünk a gőzösen Parisból érkezett 
színésznő első föllépte levén, úti társaim nagyobb 
része e színházba gyűlt. Eabut kisasszony mintegy 
tizennyolcz éves, igen csinos leány, derült kellemes 
arczvonásokkal ; nyelvét kitűnően beszéli, s udva- 
riassága által magát mindenkivel megszeretteté. Csak 

a romantikusokról nem kellett vele szólani, mert 
akkor aztán számtalanszor ismétlé, liogy közülök 
nem tud egyik se francziául írni. Játéka igen ügyes, 
szívreható volt s a közönség nem kevés tapssal fo- 
gadta. A császár is megjelent az előadáson, s szin- 
tén tapsolt. 

De nemcsak a színészetet, a képző művészete- 
ket is mívelik Pétervárt. A képző művészetek akadé- 
miája, a főváros legpompásabb épülete, az e fajta 
intézetekben látható gyűjteményekkel gazdagon el 
van látva. Nevezetes Bruloflfnak, ezen intézet haj- 
dani tanítványának munkája : Pompeji pusztulása. 
E kép előterét villámok-, hátfelét a Vesuv tüze vilá- 
gítván meg, borzasztó benyomást tesz. A művész 
azon pillanatot fogta fel, mikor a város romokra 
kezd oszlani, a templomok s emlékek már dőledez- 
nek, a levegő már fojtó, s mindent tüzes hamu tölt 
el. A halál ezen országából ki-ki futásnak indul. A 
kép közepén látunk egy férfiút, ki nejét köpenyegbe 
burkolja, hogy megvédje a tüzes hamu ellen. Egy 
fiatal anya mellettök halva fekszik, s gyermeke fé- 
lénken tekint maga körül. A más oldalon meg két 
fiu, öreg atyjukkal siet. Bár műértők sok gáncsolni 
valót találnak benne, e kép, melynek tárgya a fes- 
tészet nehéz feladataihoz tartozik, a lángész bélyegét 
viseli. 

A tudományos akadémia gyűjteményeit nem 
láthattam, akkor épen ren.dezték. Elmentünk hát a 

bányásziskolába. E jeles intézetben 300 ifjú képez- 
tetik a bányászati tudományok minden ágában. Az 
intézet szép gyűjteményekkel van ellátva. Többek 
közt mutattak egy Szibériában talált húszfontos da- 
rab aranyat, egy 30 mázsás malachit követ, Szibéria 
valamennyi márványfajából mintákat, s a jaroslavi 
kormánykerületben talált mammuthot. Gyakor- 
lat czéljából a keiliben mesterséges bányákat ástak. 
Ez ugyan nem egyéb mint játék, de némikép szük- 
séges játék, ha a bányásziskola bányáktól tá- 
vol esik. 

Bár átalán nem érdemes könyvtárt látogatni, 
ha időnk nem engedi meg használatát, mégis egy 
nappal Moskvába utazásom előtt elvezettetem ma- 
gam a nagy császári könyvtárba. Orosz szokás sze- 
rint mindjárt kérdezték, kik és mik vagyunk, társam 
neve azonban úgynevezett «jó hangú » s Péterváítt 
is ismeretes levén, igen nyájasan fogadtak. A 
könyvtár 400,000 kötetnél többet foglal magában, 
s bővelkedik ritka kéziratokban is, melyek Fran- 
cziaországból kerültek oda. Dubrowszky követségi 
tanácsos, a franczia forradalom idején Parisban 
tartózkodván, olcsó áron meg tudta őket szerezni. 
XIV. Lajos irományai közt láttam egy írásgyakor- 
latot gyermekkorából. írómestere a következő mon- 
datot írta elébe : L*hommage est dú aux rois, ils 
font ce que leur piait. Ily mag, gyermek kebelbe 
hintve, a despotísmust virágoztatni el nem mulaszt- 

hatja. E nagy könyvtárnak azonban csak két kis ol- 
vasó szobája van. Sajnálatos^ e rendszer nálunk is 
fennáll, noha kétségtelen, hogy a könyvtárak csak 
akkor válhatnak valóban hasznos s a tudományt 
előmozdító intézetekké, ha a könyvek, mint Német- 
honban, kezességre vagy a müvek árának letétele 
mellett a könyvtárból kiadatnak. 

IV. 

Ha útleírások s rajzok után New -Yorkról jó 
képet alkottam magamnak, úgy a demokrata állam- 
szövetség e legjelentösb városa az északi autokrata 
székhelyéhez hasonlít. Mindkettő az újabb kor szü- 
lötte : az első és egyetlen találkozó pont e két oly 
különböző állam közt, míg az átalánosság törvénye 
előbb-utóbb többet nem teremt, s a nagy szakadé- 
kot át nem hidalja. Pétervár a minta, mely szerint 
az országban új városokat építnek s a régieket szé- 
pítik; de az orosz mégis csak roppant bureau-nak 
tekinti fővárosát, s méltán mondja az idegennek : 
hogy ha Moskvát nem látta, fogalma sem lehet 
Oroszországról. Két heti ott múlatás után hát Péter- 
várt elhagyni szándékozván, jún. 23-án reggeli 10 
órakor már a moskvai gyorskocsin ülék. Ez igen 
kényelmes, összesen nyolcz személyre való, elől-hátul 
cabriolettel, belseje meg két részre osztva, úgy hogy 
minden két utazónak külön osztálva van. Lovaink 

a pompás úton mindig vágtatva mentek. Ezen útvo- 
nalra, melynek hossza 96 német mértföld, szélessége 
hatvan láb, kiváló gondot fordítanak. Tíz werstnyi 
közönként, csinos házikóban egy-egy útfelügyelő — 
többnyire kiszolgált katona — lakik családjával ; ez 
gondoskodik arról, hogy az út mindig jókarban le- 
gyen. A számos folyón vert hidak ez útvonalon mind 
gránitból valók, kartámaszaik meg vasból. A város 
környéke mintegy két mértföldre, míg a czarszko- 
zeloi út a moskvaitól el nem válik, igen mívelt és 
élénk. Fasorok árnyékolják az utat, s csinos tanyák, 
szántóföldek, rétek s gyümölcsös kertek mindenfelé 
láthatók. — De most kezdődik a Nowgorodig hú- 
zódó sivatag, a legegyhangúbb föld a világon, sík, 
iszapos; még az erdő fái is törpék. E monotónia 
másnap reggelig tartott s valóban oly fárasztó s 
unalmas, mint a szélcsend a tengeren. A faluk rit- 
kák és egyformák : valamennyi egyetlen igen hosz- 
szú utczából áll. A házak fából, egyemeletre épültek, 
a népesség piszkos, de jól táplált; a vendégfogadók 
igen jók, a szobák csinosak, az étel jóízű. 

Nowgorodnál láttam egy katonai gyarmat romját. 
E kormánykerületben t. i. a 12 ezredből álló egész 
gránátos hadtest letelepíttetett. Falui úgy vannak 
építve, hogy a templom s az iskola a tisztek házaival 
félkört alkotnak, s ennek két végén egy-egy ház sor 
nyúlik el. E házakba kiszolgált katonákat s ide köl- 
tözött koronajobbágyokat helyeztek el, s gazdasággal 

Trefort. Tanulmányok. 20 

ellátatvák, oly feltétel alatt^ liogy mindenikök egy 
katonát tartson, ki azonban, ha ideje engedi, a me- 
zei munkában őket segíteni köteles. Az ily katona 
20 évig szolgál s aztán ö is gazda lesz. Tovább fej- 
lődvén az intézmény, e gyarmatok következő ele- 
mekből álltak : 1. A gazda; 2. segédje, még pedig fia 
vagy valamely rokona ; 3. a mezei katona ; 4. a re- 
serve-katona, szintén a gazda fia. Ez a mezei rendes 
katonaság hézagait volt hivatva kitölteni s szükség 
esetén hadba is ment; 5. a kantonista, a gazda fia, 
12-től 17 éves koráig, aztán reserve-sorba lépett; 
6. a katona gyermek, ez 8 éves korától 12-ig isko- 
lába járt, s kétszer hetenként katonai gyakorlatok- 
ban kellett résztvennie. A mezei valamint a reserve 
katona is házasodhatott. A gyarmatosok különféle 
mesterségeket űzhettek s ebbeli kiképzésök, nem 
különben gyermekeik nevelése iránt is a kormány 
nagy figyelemmel volt. A császár e katonai gyarma- 
tok által, egyrészt a korona-jószágokat akarta népe- 
síteni, másrészt meg kevés költséggel rettentő had- 
erőt szervezni, azt hivén, hogy a ki már bölcsejében 
fegyverrel játszik, bizonyosan jó katona lesz. E rend- 
szer a történelem egy régi szakaszát újította volna 
fel, egy harczos kasztot, hasonlót Egyiptom- és In- 
diáéhoz vagy pedig az absolutismus nevelő háza 
lett volna, az orosz nemzet természetes fejlődésének 
más fordulatot adandó. A terv nagyszerű volt, s a 
külföld méltán gyaníthatta, hogy ezen intézetekből 

használható seregek támadnak ki ellene. De nem vet- 
ték számba a terv végrehajtásával járó minden ne- 
hézséget s bár annak daczára is a délre telepitett 
lovas ezredek, Marmont szerint, virágzó állapotban 
vannak, a nowgorodi gyarmatokat feloszlatták. A cho- 
lera alkalmával tett szörnyen szigorú rendszabások 
a kedélyeket fölingerlék, s,a gyarmatok összes had- 
ereje Lengyelhonba szállíttatván, a lázadás kitört. 
Borzasztó boszút állottak a tiszteken s az orvoso- 
kon. Nem sokára ugyan helyreállott a csend, de 
visszatorlások a nélkül, hogy a lázadás alanyi oldala 
fontolóra vétetnék, teljes mértékben történtek. A 
kormány meggyőződvén, hogy e háborgások eredeti 
kútfeje a mezei gazda utálata a katonáskodás s a 
katonáé a gazdaság iránt, s főkép a mindkettőre 
mértéktelenül vetett teher, s attól tartván, hogy keb- 
lében kigyót talál nevelni, ez alkalmat a gyarma- 
tok katonai szervezetének eltörlésére használta fel. 
A katonák különböző ezredekbe osztattak szét, a 
gazdából meg koronajobbágy lőn. 

Utazásunk másnapján reggeli 9 felé Nowgo- 
rodba érkeztünk. Éjszak e hajdan legnagyobb és 
leggazdagabb városa a Wolchow partján fekszik. E 
folyam csatornaként az Illment a Ladogával köti 
össze. A mostani Nowgorod egy piszkos vidéki vá- 
roska, 10,000-nyi lakossal. Ki mondaná, hogy itt egy- 
kor 400,000 ember lakott, s hogy e város demokra- 
tikus köztársaság volt ? Az idő kegyetlen csapásai 

20* 

mindennek nyomát is eltörlek. Nowgorod szövetség- 
ben állván a Hansa-városokkal az Eszak-Németor- 
szág, Oroszhon és Konstantinápoly közti kereske- 
désnek rakóhelye volt. A kereskedés meg nem csak 
korunkban, mely a közlekedés s az ipar fejlődésére 
nézt oly kedvező, hanem más időkben is, hatalmat 
s míveltséget teremte. Egy ország áruezikkeit azon 
országnak eszméi követik, s így Nowgorodban, a 
konstantinápolyi s német áruk lerakó helyén, a by- 
zanczi életnézet a némettel összeolvadott. Valóban, 
a nowgorodi Sophia székesegyház a görög, a város 
szabad, alkotmánya pedig a német befolyásra vall. 
Oroszországrégi évkönyveiben alegérdekesb rész, Ka* 
ramsin szerint, Nowgorod története. E város, melyet 
a jeges égalj egy sivatagán egy csoport szláv halász 
alapithatott, kiket az Ilimen halban gazdag vize csalt 
oda, lassankint nagy hatalmi polczra emelkedék, s 
uralmát a körüllakó gyenge és békés finn törzsekre 
is kiterjeszté. Később Varegek által elnyomatván, 
függetlensége kárpótlásául, eltanulá tőlük a keres- 
kedést, s ezzel együtt elsajátítá a vállalkozó szelle- 
met s megkedvelte a tengerészetet. Midőn e hódi- 
tóktól megszabadult, anarchikus viszályoknak esett 
martalékul s béke után vágyódva, monarchiává lett. 
De azért municipaHs alkotmányát megtartotta, maga 
szabott törvényeket magának, s az uralkodó hatal- 
mát korlátozá. A X. században már Konstantiná- 
polylyal állt üzleti kapcsolatban ; a Xll-ben meg a 

lübecki kikötőben lengett lobogója. Sűrű, sötét er- 
dők közt nyita utat Szibéria felé. A Ladoga s a Fe- 
hér-tenger partjait meghódítá, s elhinté ott a mí- 
veltség és keresztyénség első magvait. — Eltűnt az 
ősi fény; de mit hajdan egy város élvezett, az egy 
nagy országnak lesz közjavára s Nowgorod is nyerni 
fog általa. Folyóján számos sajkát, sőt gőzhajót is 
láttam, mi reményekre jogosít; mert oly vidéknek, 
hol gőzösök járnak, jövendője van. 

A másnap átfutott vidék épen oly jellemű mint 
a Pétervár s Nowgorod közötti. Később este Val- 
daiba érkezénk, s gyönyörrel pihentettűk szeműn- 
ket a kies dombokon, s a város közelében egy erdős 
szigeten fekvő monostoron. Valdai harangöntőjéről 
nevezetes. A vendégfogadóban egy csoport perecz- 
áruló leány és asszony szemtelenül megtámadott. 
Visnoi Volotsoknál van a kaspi tengert a baltival 
összekötő csatornák egyike. Harmadnap Torjokban 
ebédelénk. Ez csinos kis város, sok bőrgyárral; itt 
egyszersmind sokféle színű, aranynyal s ezüsttel ki- 
varrott czipőket és sipkákat készítenek. Este felé 
keltűnk át a Volgán s keresztül hajtottunk a partján 
fekvő Tweren. A mint utazásunk negyednapján reg- 
gel kocsinkban felébredénk, a rétek és szántóföldek, 
melyek közt haladtunk, a számosabb falu s a csinos 
úri lakok sejdítették velünk, hogy Moskvához köze- 
ledünk. Végre láttuk a nagy várost számtalan tor- 
nyaival s kúpjaival. De a látvány nem felelt meg vára- 

kozásimnak, s engem hidegen hagyott — engem, ki 
azt reménylém, hogy már az első pillanat meg fogja 
jutalmazni a 74 órányi szakadatlan utazás fáradal- 
mait. Igaz ugyan, hogy azelőtt pár hónappal Segurt 
olvastam s élénken felfogám a benyomást, melyet 
Moskya első megpillantása a nagy seregre tőn. A húsz 
éves ifjú mértéke szerint alkottam magamnak képet 
a város felől, nem gondolván meg, hogy a nagy se- 
reg katonája Moskvában dicsősége színhelyét látta, 
s hogy az a gondolat, hogy az utókor még késő ma- 
radékairól is el fogj a mondani, hogy őse a nagy csá- 
szárral Moskvában volt, megihleté a katonát. E csa- 
lódás elkedvetlenített, de társam is osztozott velem 
e hangulatban, s panaszkodván egymásnak, így ér- 
tük el a gyorskocsi-hivatalt. 

V. 

A Hotel du Nord második emeletén szobát bé- 
relvén, azonnal az ablakhoz siettem s egy pillanat a 
roppant kiterjedésű városra, eltörlé az első kellemet- 
len benyomást. Moskva a Kreml mint legmagasb kö- 
rül csoportozó több dombon s a?5 őket elválasztó 
völgyekben levén építve, a kilátás számtalan helyt 
gyönyörű : így ablakomból is a város nagy részét s 
1 74 kúpot és tornyot láthattam. Moskvában a tem- 
plomok száma a 300-at meghaladja. Eészint byzan- 
czi, részint orosz-tatár stylben vannak építve ; mindf 

egyiken 8 sőt 10 tölcséralaku, zöldre festett vagy 
aranyozott kúp emelkedik. A templomok s a város 
külön részeiben fekvő paloták java része fákkal s 
kértekkel levén környezve, az egész festői egy lát- 
ványt nyújt. A város e külső physiognomiája mások- 
hoz képest az, a mi az árboczokkal borított Themse 
egy puszta folyamhoz. Ebéd után lépteimet mindjárt 
a Kreml felé irányzám. Ez körülbelől harmadrész 
akkora mint a mi Budavárunk s templomokat, mo- 
nostorokat> palotákat és kormány épületeket foglal 
magában. Hajdan erősség volt, gót falai — a múlt 
idők tanúja — még most is állanak ; míg az árkok 
hosszában, mintegy jeléül, hogy ez őrfalak, tor- 
nyaikkal s őrzött kapuikkal, régi jelentöségöket el- 
veszték már, kies kertek nyúlnak el. A mi a Kreml- 
ben magában figyelmünket legkivált megragadja, az 
a négy egymás mellé úgy állított templom, hogy a 
köztük levő tér majdnem négyszöget képez : de ki 
ezeket le akarná írni, annak új nyelvet kellene föl- 
találnia. Ha tehát az építészet ezen neméről, mely- 
ben minden szabályozatlan, valaki fogalmat akar 
magának szerezni, képekhez folyamodjék. Ez egy 
kúperdő, s e templomok egyikének még teteje is 
aranyozott. Bár sokban különböznek egymástól, kö- 
zös bélyegök a szorongató kicsinység, sötétség és 
szabályozatlanság. Belsejök a legbarbárabb freskók- 
kal van kifestve, oldalt mindenféle kápolnák terjed- 
nek. Az iconastas felette gazdag, az erkélyek nagy 

tömege mind aranyba van foglalva s gyöngyökkel 
kirakva. Nem képzelhetni gazdagabb s képtelenebb 
labyrinthet. A Sz.-Miklós templomára támaszkodik 
a Veliki Iván tornya, melynek egész magassága 291 
láb, s melyről a város s a vidék bájos panorámája 
tárul fel a néző szeme előtt. E templom közelében 
van a nagy harang, 30 lábnyira a földben ; magas- 
sága 21, átmérője meg 23 láb. Miként jutott mos- 
tani helyére, nincs kiderítve ; az egyik monda sze- 
rint ugyané helyt öntötték, mások szerint pedig, 
kik hasadékaira hivatkoznak, a villám sújtotta le 
tornyából; ez a vélemény azonban a kremli tor- 
nyok minőségével össze nem fér. E harang, mely 
minden rendeltetés nélkül való, szintén csak az orosz 
hetvenkedő hajlam bizonysága. 

Ennek párja a történeti múzeumnak egy neme az 
Oranja palotában. Itt van Kasán, Asztrakan, Szibéria, 
Georgia és Lengyelország koronája. Az orosz nagy 
és kis uralkodók majdnem egész ruhatára és lószer- 
száma itt díszeleg. A szép fegyvereket és sok drágasá- 
got tartalmazó öt teremben számos történeti emlékű 
tárgy is található, de minthogy még nagyobb számú 
haszontalanság árasztja el, s a franczia nyelven köz- 
rebocsátott lajstrom még az új rendezés előtt kelt, 
történeti múzeum helyett az egész gyermekjátéknak 
s felfuvalkodás színhelyének mutatkozik. E gyűjte- 
mény a közönség számára kétszer hetenkint van 
nyitva; ilyenkor százan meg ezren tódulnak oda. 

s a tárgyakat koránsem parasztos bárgyusággal, de 
élénk tudni vágygyal nézegetik, mi kétségkívül az 
alsóbb néposztály fogékony elméjére vall. A császári 
új palota sem építészeti, sem egyéb tekintetben nem 
nevezetes. Szembetűnő ellentétet képez e római ar- 
chitecturával a régi czárok gót-byzanczi stylű palo- 
tája. Ez háromemeletes épület, s- úgy van építve, 
hogy a második emelet nem az első falainak folyta- 
tása, hanem az épület belsejéből emelkedik, úgy 
szinte a harmadik is, miáltal a második sokkal ki- 
sebb az elsőnél, s a 3. a 2.-nál. Mindenik emelet 
széles karzat által van körülvéve. 

A Kremlből a Szent-Kapun lemenve, a szép 
piaczra érünk. Itt van Minin és Pojarszky em- 
léke. E két hazafi, az egyszerű polgár s a ha- 
talmas herczeg szabadítá meg a várost a lengye- 
lektől, kik a XVII. század kezdetén az ál Dömötö- 
rök korában Oroszországon szörnyen zsarnokoskod- 
tak. E két szláv törzs között a harcz akkoriban oly 
fordulatot vőn, hogy az oroszt a lengyel elnyomás 
veszélye fenyegette. De a végzet máskép rendelé. 
A szomorú játék folytattatott,s csak napjaink látták 
végét, az előbbi győző vesztével. Az orosz történet 
e jelentős mozzanata itt e két hazafi által van sze- 
mélyesítve. Minin, a kiewi kereskedő, elmegy a visz- 
szavonult agg hőshöz, könyörögni, hogy Moszkva 
megszabadítására siessen. A haza veszélye. Minin 
könyörgései új erőt öntenek az ősz bajnok szívébe. 

8 ö szemeit égnek fordítván, nyugvó helyéről föl- 
emelkedik, hogy a harczba induljon. A gondolat 
szép s kivitele mintegy reactió a tatár-orosz építé- 
szet ellen. A hősök öltönye római, fegyverök római, 
pajzsukon pedig Krisztus képe van. Ugyané piaczon 
áll az örzö szűz egyháza Wasily-Blagenoi, a mosk- 
vai templomok közt a legkülönösebb. Magas csúcsos 
tornyát 16 különböző alakú és nagyságú kúp veszi 
körül. Számos ablaka hol csúcsos hol négyszegű ; 
oszlopokon nyugvó lépcsők vezetnek a templom 
belsejébe ; különféle karzatok nyúlnak el az ablakok 
alatt s a mily formákat csak építész lázas phanta- 
siája az architektonikus ékítményeknek adhat, mind 
azokkal meg van e templom terhelve. Az egész oly 
valami különös, hogy képtelensége daczára minden- 
kit bámulatra készt. Belseje két emeletü s húsz na- 
gyon apró kápolnára van elosztva. Iván Wassüie- 
wits, a szörnyeteg, építtette e templomot s a monda 
szerint az építészt megvakíttatta, hogy másutt ily 
világ csodáját ne építhessen. Moszkva utolsó állo- 
mása az európai civilisationak ; vannak tudományos 
és jótékony intézetei más európai fővárosok módjára; 
de ez utánzások mintáikat még utói nem érték. A 
lelencz- és árvaház egyetlen a maga nemében. A ház 
maga egy kis város, melynek 6000 lakója van. Ezen 
intézetbe fölvétetik minden gyermek, akár lelencz 
vagy árva, akár törvényes házasságú s életben levő 
szülék gyermeke. Egy hónapig a házban tartván a 

gyermeket falura küldik s nyolcz éves koráig künn 
marad. A lelenczházba visszatérvén^ iskolába jár^ s 
most tehetségeinek foka határoz jövője felett. A leg- 
képezhetöbbek tudós nevelést kapnak, orvosok, tisz- 
tek, tanítók lesznek belőlük; azokat, kik mechanikus 
ügyességgel bírnak, polytechnikumba küldik, a töb- 
bieket meg a korona gyarmatokra szállítja, házzal s 
gazdasággal látja el, s ezek az első három évben min- 
den adótól s köztehertől szabadok. A leányokat szin- 
tén tehetségükhöz képest, nevelőnéknek, bábák-, var- 
rónék- s szolgálóknak nevelik. A házban nagy tisztaság 
uralkodik; a gyermekek jól tápláltatnak s ruháztat- 
nak. Magában az intézetben 1 500 gyermek van ; az in- 
tézet gondviselése alatt levők száma a 13,000-et meg 
haladja. Ezen intézettel szülőház is van összekötve. 
Gyakran vitatott kérdés, vájjon a lelencz- 
házak a nép erkölcsiségére jótevő vagy kártékony 
befolyással vannak-e. A francziák mind elméletben, 
mind a gyakorlatban pártfogói ez intézménynek ; a 
a németek buzgó ellenzői. Mind a két fél egyenlő 
alapos okokkal harczol, de Némethonban, hol le- 
lenczházak nincsenek, a gyermekgyilkolás ritkább 
levén mint Francziaországban, hol ellenben keve- 
sebb házasságonkívüli gyermek születik mint Né- 
methonban, a felek főérvei elidálják egymást. Ezen 
intézetek szükségessége a helyi viszonyoktól függ, s 
Oroszhonban igen jótékony hatásúak, mert az ott 
nevelt gyermekekre biztosabb jövő vár, mintha szü- 

léiknél maradtak, vagy törvényes házasságban szü- 
lettek volna, s mert a szabad emberek számát sza- 
porítják. 

VI. 

Ki Moszkvát a nagy tűz előtt látta, most nem 
ismerne rá. Templomait s bazárját (roppant piszkos 
épület 5000 bolttal) kivé ve,Moskva egészen európai vá- 
ros szabályos utczákkal és piaczokkal, s gyönyörű séta- 
helyekkel. A városnak külsőleg ázsiai képe eltűnvén, 
az ember is európai színt öltött. Az új házat új mód 
szerint bútorozták be s a divatos bútorhoz nem illett 
többé a hosszú kaftán és szakáll. Hasonló változás 

történt az élet- s gondolkodás módban is. E tekin- 
tetben hát nem oly nagy a különbség Pétervár és 
Moskva közt. 

Július 4-kén a fentebb leírt úton visszaindulok 
Pétervárra. Az unalomtól félvén, álmot óhajték ; e 
kívánat ugyan nem teljesült, de a sors még sem volt 
mostoha irántam, társamul ismét azon férfiút ad- 
ván, ki Lübecktől fogva osztozott velem az orosz- 
honi út kellemeiben és bajaiban, s a ki, nohaMosk- 
vában nálam tovább akart időzni, szándékát meg- 
változtatván, velem most visszatérőben volt. Az 
utazás örömeinek egyike, hogy idegen földön a tár- 
sadalmi formák korlátai lehullnak, az ember csak 
embert lát társában, s ha a lelki rokonság vonzó 
erejét megérzi, hozzá csatlakozik s barátjává lesz. 



TÖREDÉKEK. 317 

Társam egy legitimista franczia gróf, bár a nagy szá- 
zadot fölötte magasztala, Eacineben a költészet ide- 
álját látta, s Lajos Fülöpöt gyűlölte, korunk minden 
irányát kellően meg tudta itélni, s tapasztalatai és 
ismeretei sokoldalúságánál, emberséges gondolkodás 
s bánásmódjánál fogva igen mulattató útitárs volt 
Szombaton értünk Pétervárra s másnap ki- 
rándultunk a szigetekre. A régi korból ránk ma- 
radt szokások közt a legszebb talán a hetedik nap 
ünneplése, mert e napon a nép megpihentetheti fá- 
radt tagjait s gyakran felvidíthatja elkeseredett ke- 
délyét. A Néva Pétervárnál több ágra szakad s szige- 
teket képez. Itt vannak a péterváriak nyaralói, a 
császárnak egy nyári palotája, s e szigetek a nép va- 
sárnapi mulatságának színhelye. Beggeltöl késő 
estig jönek-mennek a csolnakok; este felé az úgy- 
nevezett szép világ is meg szokott jelenni. Mint- 
egy 50 ezernyi embertömeg keringhetett itt e vasár- 
nap, széparczú hölgy mégis nagy ritkaság volt. E 
szigetek vegetátiója igen sovány, de minden föltéte- 
les levén, valamint a berlini ember a potzdami dom- 
bokat magas hegyeknek, úgy a pétervári e helyütt a 
természetet gyönyörűnek látja. Ha Parisban vagy 
Bécsben ily embertömegre találsz, észreveszed, hogy 
a pillanat élvei felejtetik veled az élet terheit, gyö- 
nyör mosolyg az arczokon s a tömegen örömzaj hat 
át, úgy hogy te is elfelejted búdat, látván, hogy e 
pillanatban oly sok boldog ember van körüled. Itt 

azonban a szláv elevenség daczára^ bús csend ho- 
nolt, s e csendet csak időről-időre szakítá meg egy- 
egy danolás vagy inkább kurjongatás. A korcsmá- 
rosok t. i. néhány katonát szoktak fogadni, hogy 
vendégeiket danával mulattassák, s ezek szakadat- 
lanul bizonyos egyforma hangokat löknek ki orrukon 
minden modulatió nélkül. Ez a legrutabb, mit az 
ének nemében valaha hallottam. Csak a vad népek 
kiáltása hasonlít ehhez, mi előtt az ellenséget meg- 
rohanják. Azok számára, kiknek életfeladatuk a he- 
nyélés, a városban is vannak sétahelyek. E nyári 
kert a Néva partján van, kerítése hires, egy szép 
vasballustrade egy-egy darabból álló gránitoszlopok 
közt. A kert franczia stylben levén alkotva, fái a so- 
vány vegetationál fogva kétszeresen korcsok, szob- 
rai pedig karikatúrák. De még ezek a fák is adnak 
árnyékot. Bár Pestünknek csak ilyen kertje volna ! 
Sok gyermek játszsza itt át boldog ártatlanság s tu- 
datlanságban első nyarait, hol évek múlva talán 
majd emberi érzékekkel veszélyesb játékot tíz. 

Az ott mulatásra szánt néhány, még hátralevő 
napot az előbb felfogott benyomások felfrisítésére 
s igazolására használtam. De sok új dolgot is volt 
még alkalmam látni. A Strogonoff palotában láttam 
egy fürdőből kilépő Venust Eaphaeltől. A formák oly 
szépek mint a görög művekben, de ki Baphael Madon- 
náját ismeri, nem szeretheti Venusát; a lélekfenség, 
a belső szépség s a költészet, mely annak arczán 

mosolyg, hiányzik ezen. A Jossukof palota az orosz 
főurak tékozló fényűzésének példája. Pompásan bu- 
torzott salonok egész sora, mnzeum, kis színház, söt 
lovagló iskola is van e palotában. Az utóbbi terem- 
ben láttunk mintegj' 100 bérruhát csupa bársonyból, 
ezüst paszománttal. A Romancsoflf palotában van 
egy 30,000kötetböl álló könyvtár, s egy kis pénzgyüj-' 
temény, több darab Grionával. Ez a hajdani orosz 
pénz egy darab öntött ezüst, melyből ha kisebb ér- 
tékű pénzre volt szükség, kis darabokat levágtak. 
Ez a rubel eredete ; vágni oroszul rubat. 

Elutazásom előtt még Péterhofba menék ki. Ez 
vízi műveinek nagysága mellett is inkább majorság- 
hoz mint császári palotához hasonlít, s bár I. Péter 
kedvencz helye volt, megvallom e nagy férfiúra oly 
felette sok tárgy emlékeztet Oroszországban, hogy 
bennem iránta minden érdek elveszett. — Miután 
moskvai utam alatt hírlap utján háromszor közzé 
tettem, hogy Oroszhont elhagyom — ez rendőri sza- 
bály — július 17-én útnak indultam, örülvén, hogy 
Észak e földét s e nemzetét, mely nagy szerepre ké- 
szül, szemügyre vehettem ; de örülvén egyszersmind, 
hogy nem vagyok kénytelen ez országban élni. 

VII. 

A finn és botni öböl közt van egy ország, mely 
természetére s népességére nézt szomszéditól külön- 

bözö^ s mint egy sáncz^ a szláv és germán elem ösz- 
Bzeütközését akadályozni fogja. Siető utazó létemre 
e regényes földnek is átfutám egy részét s bár sok 
testi fáradságomba került, mindig gyönyörrel fogok 
ez utazásra visszaemlékezni. Beggeli ötkor hagyám 
el Pétervárt, midőn még álomba volt merülve min- 
den. Finnországban gyorskocsik még nem járván, 
gőzösök meg a űnn partok hosszában csak 1837. 
tavasza óta — mi egyébiránt a Pétervárról Svéd- 
honba utazót szép és sajátságos vidékek látásától 
fosztja meg — ezen utat lengyel bricskán a postá- 
val tettem meg. A postalovak ára oly csekély, mint 
tudtommal sehol egyebütt; két lóért 10 verstnyire 
csak két rubel jár. Mintegy nyolcz verstnyire a fő- 
várostól dombok kezdenek kiemelkedni a homokos 
földből, mindig magasbak és magasbak, míg a finn 
határnál, Pétervártól 46 verstnyi távolságra, he- 
gyekké növekednek. Már eddig is ide s tova gránit- 
sziklák látszanak, a vegetatio sovány, a népesség el- 
oroszodott finn, a faluk csinosak, s az aránylag 
gondosabb földmívelés s a péterváriak nyaralói nagy 
város közellétét bizonyítják. Egy csörgedező patak 
vörösre festett hídján áthaladván, Finnországban 
vagyunk. A mennyivel most a vidék elevenségből s 
culturai színéből veszít, annyival regényesebb és 
nagyszerűbb. Itt a gránit hazája. Pampallától Bor- 
gaig, hova harmadnap este értünk, ezen mintegy 
400 verstnyi hosszú vonalon egy 6 D öles tért se 

láték gránit-szikla nélkül. Rettentő földforradalom- 
nak kellett ez óriási sziklákat ide sújtani. Szanaszét 
feküsznek, s önterhök által földbe nyomva. Számta- 
lant találtam olyat, mely ama gyakran leírt s bá- 
mult Péter-emlék piedestáljánál is nagyobb. Az em- 
lített két helység közt egy kis rét vagy szántóföld 
sincs, melyen a zöld vetésből néhány roppant szikla 
ki nem bukkana. Moh födi, nyírfák s fenyvesek ár- 
nyékolják e szikla-labyrínthet ; számtalan patak 
csörgedez közöttük ; számtalan tó ékesíti a vidéket. 
Alig haladhatsz öt perczig, anélkül, hogy tavakat ne 
látnál. En egyetlen pontról 17-et számíték. E tavak 
többnyire keskeny, de mély patakok által vannak 
összekötve ; valóságos természetes canalisatió. Esteli 
9-kor értem Viborgba. Az éjszaki világnál éjjel is utaz- 
hatik itt az ember, s gyönyörködhetik a szép vidék- 
ben. Másnap délre Priedrichshamba jutánk. E csekély 
város Viborghoz hasonló. A vidék jelleme egész Bor- 
gaig olyan, mint föntebb leírtuk ; nem így a lakosság. 
Friedrichsham a finn és svéd népesség közt a 
határvonal. A finnek még eredeti egyszertiségökben 
s tudatlanságukban élnek, ily népek erényeivel s 
bűneivel. Termetök izmos, arczuk hosszas s átalában 
szeplős, hajuk vereses. Vonásaik magukban véve 
kellemetlenek, arczuk kifejezése igen jámbor. Ruhá- 
jok fehér otthon szőtt posztóból készült kaput meg 
nadrág s széles karimájú kalap. A fehérszemélyek 
ruhája vászon. Az egész korántsem festői. A faluk 

kicsinyek, távol esnek egymástól s rosszul összerakott 
faházakból állanak. Templomot igen kevés helység- 
ben láthatni. A nép szükségképen takarékos, mun- 
kás, elégedett s békés lelkületű, egymás közt igen 
udvarias ; ha két fiu találkozik, mindig kalap levéve 
köszönti egymást. Nyelvök kellemes hangzású. Ko- 
csink rongált állapotban lévén, gyakran kellett javí- 
tani, s ebben a íinn parasztok igen ügyesek. A leg- 
szebb tájkép Friedrichsham s Lovisa közt, Padondá- 
nál van. Ez mintegy félmértföldnyi hosszúságú tó, 
melyet három oldalról sziklás dombok környeznek. 
Negyedik oldalán egy rét terül el, mellette pedig sö- 
tét fenyvesek nyújtanak árnyékot. A tó közepén van 
egy sziget Píí,donda helységgel, mely néhány svéd 
család lakhelye. Borgatól Aboig a vidék jobbára sik, 
s minden szépség nélkül való, azonban terméke- 
nyebb s népesebb az előbbinél. A svéd népesség 
gyűlöli az oroszt, s el nem tudja felejteni, hogy vér- 
rokonitól erőszakosan elszakasztatott. Július 13. reg- 
geli tízkor értem Aboba, s így 68 német mértföldet 
74 óra alatt tettem meg. A posták svéd módra van- 
nak elrendezve; Abó a svéd uralom idejében Finn- 
ország fővárosa volt. E csinos kis város, szép góth 
templomával, az Ávra partján fekszik, egy negyed 
órányira a tengertől. Az útlevéllel való sok vesződ- 
ség után végre hajóra ülék, Svédhonba utazandó. 

AcüLTUS- és közoktatási miniszteriuin f. évi bud- 
getje tetemesen túlhaladja a múlt évit ; azért 
.meg fogja nekem engedni a t. ház, hogy a költségek 
többletét nem az egyes rovatoknál, hanem a részle- 
tes tárgyalás előtt egészben földeríthessem, s ez al- 
kalommal elmondhassam nézeteimet közoktatásunk 
további fejlődése föltételeiről, mert, ha előadásomat 
áz egyes rovatokra vonatkoztatólag apró részekre 
földarabolnám, könnyen kivetkőztethetnék az valódi 
értelméből. 

Igen örvendetes jelenség, hogy az ország figyelme 
á culturalis érdekek s különösen a tanügy felé oly 
mértékben fordult, mint soha azelőtt. Az ország 
követeli, hogy a népoktatás, a tudomány, valamint 
a művészet érdekében a kormány részéről több tör- 
ténjék, mint történt azelőtt. E követelésnek kifeje- 
zést ad a közoktatásügyi minisztérium budgetjében 
a költségek többlete. Igaz, hogy a követelések né- 
melykor csak mint ködös aspiratiók mutatkoznak, 

hogy nem veszik mindig számba a létező viszonyo- 
kat, a pénz- s taneszközöket, — hogy némelykor 
türelmetlenek vagyunk, s hónapok alatt akarjuk el- 
érni azt, a mihez évek kellenek; hogy némely kö- 
rökben előítéletekkel, indolentiával s mindenféle 
akadályokkal találkozunk, a melyekkel megismer- 
kedni bőven van alkalmam. De mindamellett a 
mutatkozó élénk érdekeltség e téren igen örvende- 
tes, sőt epochalis jelenség, mert tanúsítja, hogy a 
nagyobb közönség is érzi, hogy Magyarország fen- 
állása a kultúra kérdése. A kormánynak azonban, 
eltérve a közönség modorától s felfogásától, az aspi- 
ratiók világából ki kell lépnie ; neki pontosan kell 
tudnia, hogy mit akar és mit akarhat a létező tár- 
sadalmi viszonyok közt, melyeket rögtön átalakítani 
nem lehet. 

A kormánynak a létező erőket s a létező aka- 
dályokat folyvást szemmel kell tartania, mert csak 
így érhet el eredményeket. 

De biztosítom a tisztelt házat, hogy ily eljárás 
mellett évről-évre nagyobb mérvben fogunk halad- 
hatni. 

A költségek többletét akarván földeríteni, szól- 
nom kell főleg a tanintézetekről, a melyeknek rova- 
tában az előfordul. 

Előtérben állnak az egyetemek. 

Háládatlan, sőt fölösleges feladat, vitatkozni 
arról : nagyobb súlyt kelljen-e nálunk a népokta- 

tásra^ a közép- vagy a felsőbb iskolákra fektetni. 
Nézetem szerint ápolni kell és lehet mind a hármat 
egymás mellett, s kell, hogy ez az eljárás képezze a 
magyar közoktatás politikájának lényegét. Mert bár- 
mennyit költsünk is a népoktatásra : a népoktatás 
nem fogja a kellő gyümölcsöt megteremni, ha a fel- 
sőbb oktatásról gondoskodva nem lesz ; valamint a 
felsőbb oktatásnak nem lesz sikere, ha a középtano- 
dák nem javulnak. Ellenben a felsőbb és középokta- 
tás sem lesz kellő hatással az ország szellemi fejlő- 
désére, ha népünket nem neveljük, nem oktatjuk, 
— sőt a modem alkotmányos állam az ő széles vá- 
lasztási jogával s bonyolódott pénzgazdaságával 
maga nem tarthatja magát, ha a népet politikai s 
gazdasági tekintetben a nevelés által magasabb ni- 
veaura nem emeljük. 

E megjegyzés után visszatérve az egyetemek- 
hez, a pesti egyetem szükséglete a folyó évben na- 
gyobb, mint volt a múlt évben. De mivel az egyetem 
saját jövedelmei is növekedtek, az államkincstárból 
pótlandó összeg, a tavalyihoz képest csak 8401 fo- 
rinttal több. A többlet főoka : a tanszékek szaporí- 
tása s fölszerelése. Bármennyire szivemen viselem 
ugyanis az ország pénzügyeit ; mégis ki kell nyilat- 
koztatnom, hogy ha a pesti egyetemet azon niveaura 
akarjuk emelni, a melyen a külföldi nagyobb egye- 
temek most állanak : a költségek a jövő években 
még növekedni fognak, mert vannak fontos tudó- 

mányok, — azokon kívül, a melyekre nézve új tan^ 
székek felállítása már az ez évi budgetben fel van 
véve, — a melyek számára a pesti egyetemen tan- 
székek még nem léteznek ; és vannak tantárgyak, a 
melyek számára parallel tanszékek okvetetlenül 
szükségesek. A demonstratív tudományok pedig épen 
nem rendelkeznek a szükséges helyiségekkel és 
segédeszközökkel. Megvallom, óhajtottam a bölcsé- 
szeti facultás számára még egynéhány tanszék fel- 
állítását már ez alkalommal javaslatba hozni. De 
midőn ez óhajtásomat a pénzügyi bizottságban szóba 
hoztam, kérdés intéztetett hozzám : állnak-e rendel- 
kezésemre tekintélyes tanerők, a melyekkel a kilá- 
tásba vett tanszékeket betöltezi képes volnék ? — 
En e kérdésre kielégítő választ adni nem tudtam. 
De ezen ügy felfogásom szerint oly fontos, hogy kö- 
telességemnek tartom azt a t. képviselőház előtt 
egész őszinteséggel szóba hozni, habár könnyen 
megtörténhetik, hogy félre fogok értetni, s szándé- 
kaimban oly irányok fognak kerestetni, melyek iga- 
zán távol vannak tőlem. Azt hiszem azonban, hogy 
igen közömbös lehet az országra nézve : én vagyok-e 
közoktatásügyi miniszter vagy más ; közömbös lehet 
az is, hogy ha miniszter vagyok, népszerű vagyok-e 
vagy sem ; de nem közömbös se reám nézve, se az 
országra nézve, hogy egy fontos kérdésben, legben- 
sőbb meggyőződésem szerint — nem tekintve saját 
személyemet — az egész igazságot kimondjam. 

Mi a tudományokban más országokhoz képest 
elmaradtunk. 

Ezt elismerni nem szégyen ; és a haladás első 
föltétele : saját hiányaink meg- és beismerése. Úgy 
jártak el hazánknak reformeijei, Széchenyi István 
gróf, Eötvös József báró, söt Kossuth Lajos is. De 
ama mostoha sors, hogy mi a tudományokban el- 
maradtunk, nem csak minket, hanem más nemzete- 
ket is ért. S ha mi gyorsan akarunk előhaladni : azt 
kell tennünk, a mit más nemzetek tesznek s tettek ; 
a mit Oroszország, Olaszország, sőt a S váj ez is tesz, 
s a mit tett a múlt században maga a tudós Német- 
ország is. Az európai cultura nem egy nemzet műve, 
8 az volt az európai cultura menete, hogy egy nem- 
zet a másiktól tanult, s én óhajtom és hiszem, hogy 
mi tőlünk is fognak még más nemzetek tanulhatni. 
Oly tudományok s tanszékek számára tehát, a me- 
lyekre nézve mi jeles tanerőkkel nem bírunk, a kül- 
földről kell meghívni a tanárokat. 

Ismerem e tekintetben az ellenvetéseket. Mond- 
ják, hogy ez úton germanisálni fogjuk az országot. 
Ez igen nagy tévedés, mert ellenkezőleg, épen ez 
által fogjuk a germanisatiónak útját állhatni. A ger- 
manisatiónak nálunk három nagy tényezője van : a 
műveltség elégtelensége, a tudomány hiánya, s tőke- 
és pénzszegénységünk. Minden intézkedés, a mely 
szellemi culturánkat s anyagi jólétünket előmoz- 
dítja : egyúttal előmozdítja a magyar elem jelentő- 

Bégét és súlyát. Ha mi fiatal tudósokat hívunk meg 
a külföldről^ azok sajátjokká fogják tenni a magyar 
nyelvet, mert a magyar nyelvet csak úgy meg lehet 
tanulni, mint bármi más nyelvet, s így ök valódi 
nyereség lesznek a magyar culturára nézve. Látunk 
erre példákat a mindennapi életben. Ha pedig sike- 
rülne, a mi iránt kételyeim vannak, egy-két idősebb 
tekintélyes tanárt megnyerni : méltóztassék elhinni, 
hogy ezek előadásai kevesebbet germanisálnának, 
mint azon körülmény, hogy ifjúságunk nagy része 
kénytelen a külföldre menni, ha tanulni akar ; megy 
pedig Bécsbe, Münchenbe, Zürichbe, Lipcsébe, Ber- 
linbe s más német városokba ; valamint magunk is 
kénytelenek vagyunk, ha tanulni akarunk, idegen 
müvekből, főleg német művekből tanulni, mert 
tudományos irodalmunk szegény. Dy külföldi taná- 
rok főleg az egyes tudományok számára fölállítandó 
seminariumokban vagy képezdékben működhetné- 
nek nagy sikerrel. Méltóztatnak tudni, hogy Német- 
országban, a tanítás és tanulás szabadságának hazá- 
jában, kezdik e szabadság fényoldalai mellett érezni 
annak árnyoldalait is, — s correctivumul semina- 
riumokat állítanak az egyes tudományok számára, a 
melyekben a legjelesebb és legszorgalmasabb fiatal 
emberek a tanárokkal dolgoznak, s az illető tudo- 
mányban szaktudósokká képezik magukat. 

Ha már Bacon mondhatta, hogy a tudomány 
hatalom : mennyire nőtt azóta e hatalom ! 

Ily seminariumokban nem tartatnak n3rilvános, 
drámai hatásra számított előadások ; ezekben tehát 
kivételkép bármi nyelven beszélhet a tanár. Ez 
volna a legbiztosabb mód, a melylyel aránylag rö- 
vid idö alatt magyar ifjakból — mert talentum s 
tehetség nálunk nem hiányzik^ csak alkalmat kell a 
kiképzésére nyújtani — jeles tudósokat, tanárokat és 
szakférfiakat képezhetnénk, kik egy pár év — mond- 
juk tíz év lejártával — a külföldi tanárokat és szak- 
férfiakat fölöslegesekké tennék. Különösen a keleti 
nyelvekre nézve is kellene ily seminariumot életbe 
léptetni, mi a többször javaslatba hozott keleti aka- 
démiát is pótolhatná. Ha nem folyamodunk ily in- 
tézkedésekhez : csak lassan fogunk haladni a tudo- 
mányok terén. Hasznos intézkedés : tehetséges fia- 
tal embereknek — állami stipendiumok mellett — 
kiküldetése a külföldre ; de az korántsem bír azon 
hatással^ a melyet az általam ajánlott intézetek és 
rendszabályok szükségkép előidéznének. Midőn sze- 
rencsém lesz a tisztelt ház elé terjeszteni a törvény- 
javaslatot a felsőbb oktatásról, a mely már készen 
van : bátorkodom majd fölhívni figyelmét a semina- 
riumok kérdésére is. A mi a tanárok meghívását a 
külföldről illeti, e tekintetben a kormány nem fog 
semmit sem tenni, ha az országgyűlés arra föl nem 
hatalmazza. 

Budgettárgyalás lévén, nem fölösleges megem- 
lítenem, hogy a pesti egyetem pénzszükséglete nö- 

vekedéséböl nem fognak nagy terhek az államra 
háramlani; ha sikerül az egyetem vagyonát jobb 
rendbe hozni. 

A közoktatás folyó évi költségeit jelentékenyen 
emelik a pesti egyetem számára tervezett epületek. 
Szabad legyen hivatkoznom azon indokolásra, me- 
lyet ezen építkezésekre nézve már én voltam sze- 
rencsés a tisztelt ház elé terjeszteni, melynek tartal- 
mát ismételni nem volna idején. Midöíi azonban a 
költségeknek a múlt évhez képest előállott többle- 
tét föl akarom deríteni, e tárgyról is kell szólnom. 

Kétséget nem szenved, hogy a tanintézeteknél 
az első és döntő tényező : a tanerők ; de a tanerők, 
mint minden szellemi erő, térben és anyagi eszkö- 
zökkel érvényesítik magokat. A tanárok általában 
nem tarthatják előadásaikat a szükséges helyiségek 
nélkül ; de különösen a vegyészek, a physiologusok, 
a physikusok nem dolgozhatnak a szükséges labo- 
ratóriumok és készületek nélkül ; az orvosi tudo- 
mány nem mehet előre ott, a hol nincsenek meg a 
kellő kórházak. Pedig igen szomorú adatok állnak 
rendelkezésünkre arra nézve, mennyire hiányos ná- 
lunk az orvosi és közegészségi ügy. Ez ügy pedig, 
tisztelt képviselőház, nagy politikai és közgazdasági 
horderővel bír. Az emberi élet és az emberi erő, az 
országra nézve a legbecsesebb tőke ; mert hiszen mit 
ér a legjobb talaj s a termésnek minden kincse ott, a 
hol nincs ember és értelmiség, annak értékesítésére ! 

Tervezve van, tehát a jogi s bölcsészeti facultás 
számára az egyetemi téren, a mostani régi épület 
mellett egy új épület építése a szerb-utczában, valar 
mint a régi épület átalakítása ; továbbá a természet- 
tudományok számára egy új épület a régi füvész- 
kert telkén, a hol a vegj^tani laboratórium áll ; az 
orvosi facultás számára a szükséges telkek megvé- 
tele az üUöi úton. Végre tervezve van az egyetemi 
könyvtár számára a barátok-terén s a reáliskola- 
utcza sarkán egy új épület. Ez nem csak égető szük- 
ség, hanem becsület dolga az országra nézve, mert 
az egyetemi könyvtár oly botrányos állapotban van, 
hogy azt méltán inkább lomtárnak, mint könyvtár- 
nak nevezhetni. A dolog pedig igen sietős, mert 
félni kell, hogy addig, míg az új épület be fog ren- 
deztetni, a régi össze fog dőlni. Jellemző, hogy 
körülbelül negyven éve, hogy az egyetemi könyvtár 
építésének ügye tárgyaltatik. 

És itt mellékesen legyen szabad megjegyeznem, 
hogy korántsem mi vagyunk az elsők, a kik a refor- 
mok szükségét az oktatás terén érezzük. Mi előttünk 
is éltek bölcs s , koruk műveltsége színvonalán álló 
férfiak Magyarországban ; de sajátságos végzetök az 
volt, hogy mindent oly sokáig tárgyaltak, hogy a 
cselekvényhez, tehát eredményhez soha sem jutot- 
tak. Ideje volna ezen traditióval végkép szakítanunk. 
Az elősorolt épületek terveit és költségvetését rész- 
ben már t. barátom, Pauler miniszter úr, részben 

pedig én készítettem el. A szükséges pénzösszeg pe- 
dig nem a folyó bevételekből, hanem kölcsön útján 
fedezendő, a mely 30 — 32 év alatt törlesztetnék. 
Bátorkodom a tisztelt házat, a tudomány és a ma- 
gyar cultura érdekében már most előre fölkérni, 
hogy ezen pénzösszeget a maga helyén megszavazni 
méltóztassék. 

Igen kívánatos volna, ha a tisztelt képviselő 
urak megnéznék az egyetemi épületeket és intéze- 
tekét; ekkor alkalmuk volna meggyőződni arról, 
hogy a status quo mellett nem haladhatunk a tudo- 
mányban, mert Törökországon kívül nincs ország 
Európában, mely e tekintetben annyira elmaradt 
volna, mint hazánk. Kivételt egyedül a vegytani in- 
tézet képez, a hol egy jeles tanár dolgozik a szüksé- 
ges apparátussal, s a hol a siker fölötte örvendetes ; 
mert nem hiszem, hogy volna nálunk még egy má- 
sik tudomány, melyben az ifjak annyira haladná- 
nak s oly szorgalommal és szeretettel dolgoznának, 
mint épen a vegytanban. S kétséget sem szenved, 
hogy ha mi a természettudományok más ágai, vala- 
mint az orvosi tudomány érdekében megteszszük 
azt, a mit boldogult Eötvös József báró a vegytan 
érdekében megtett : ugyanazon eredményeket fogjuk 
észlelhetni. 

A költségtöbbletnek egyik forrása a kolozsvári 
egyetem, mely novemberben nyittatott meg, s a 
kezdet nehézségeit tekintve, kielégítő sikerrel mükö- 

dik. Tanszékei^ kettő kivételével, mely.ekre kielégítő 
tanerőt nem találunk, be vannak töUve ; a hallga- 
tók száma pedig a jogi karban 174, az orvosiban 51, 
a bölcsészetiben 22, a mathematikai s természettu- 
dományiban 37, összesen 285. A kolozsvári egyetem 
összes évi szükségleté pedig 160,000 frt. Ezen inves- 
titió kamatjait az ország rövid idő múlva fogja él- 
vezni, mert e második egyetem léte, a verseny tör- 
vényei szerint, a magyar tudományt remélhetőleg 
jelentékenyen fogja előmozdítani. De hogy ezen 
eredmény elő is álljon : szükséges a kolozsvári egye- 
temet kellőleg fölszerelni, tudományos segédeszkö- 
zökkel s gyűjteményekkel ellátni és a tanárokról is 
jobban gondoskodni. 

Költségeinket növeli továbbá a polytechnicum 
is. E többletet nem szükséges indokolnom, mert va- 
lamennyien tudjuk, hogy ha vasutainkat belföldi 
igazgatókkal, mérnökökkel s tisztviselőkkel ellátni, 
ha fölvirágzó iparunk s kereskedelmünk számára 
szakférfíakat nevelni s magunkat a külföldtől eman- 
cipálni akarjuk: műegyetemünket oly lábra kell 
állítanunk, a minőn az ismeretes polytechnicumok, 
mint a bécsi, zürichi, müncheni és stuttgarti álla- 
nak. Hiszem, hogy Jielyes úton vagyunk e czél felé, 
és hogy teljesen elérhessük : kell a polytechnicum 
számára illő épületet emelni, annál is inkább, mi- 
vel házbér fejében úgy is 48.500 frtot fizetünk, s oly 
intézetet, mint a minő egy polytechnicum, kibérelt 

házban berendezni és fölszerelni nem lehet. E költ- 
ség legalább is oly productiv investitió, mint egy 
vasút, csatorna vagy vasgyár építése. De mivel mér- 
téket kell tartani tudni a jóban is, meg kell jegyez- 
nem azok irányában, a kik egy második polytechni- 
cum fölállítását követelik, hogy nagy hibának 
tartanám, ha erőnket feldarabolnék, s mielőtt a 
pesti polytechnicum a külföldi ilynemű intézetek 
színvonalát valóban elérte, már egy második poly- 
tecKnikum fölállítását terveznők. 

A tanárképezdéknél is mutatkozik költségtöbbr 
let a múlt évhez képest. E többletet indokolja a 
középoktatás fontossága, a melynek javulásához 
mindenekelőtt jó tanárok képezése szükséges, mert 
bármily tökéletes legyen a tanrendszer, sikere a 
tanárok minőségétől függ. Ennek folytán a költség 
jövőben itt is növekedni fog, mert Kolozsvártt is kell 
az ottani ^egyetem mellett tanárképezdét állítanunk. 
Üdvös haladásnak fogom tekinteni, ha a Pesten létező 
két külön tanárképezdét, a gymnasiumi s a reál- 
tanodái tanárképezdét összeolvasztjuk ; mert a gym- 
nasium s a reáltanoda föladata ugyanaz, csakhogy 
más meg más eszközökkel működnek a közös' czél 
elérésére. Az egyik a régi nyelvek művelése, a ma- 
thematica s a természettudományok alapján, — a 
másik az új nyelvek és szintén a mathematica s a 
természettudományok segélyével készíti elő az ifjú- 
ságot a magasabb cultüra és különösen az egyetemi 

és műegyetemi tanulásra. Nem szükséges tehát taná- 
raikat külön képezdékben képezni. 

Meg kell említenem a szebeni jogakadémiát is, 
melynek szükséglete különben körülbelül ugyanaz, 
a mi volt a múlt évben, hogy alkalmam legyen azon 
nézetemet nyilvánítani, mely szerint a jogakadé- 
miákat gyökeresen reformálnunk s magasabb ni- 
veaura emelnünk kell, a miről a felsőbb oktatásról 
beterjesztendő törvényjavaslatban szó leend ; mert 
ép oly üdvös dolog : alapos és kiképzett juristákat 
nevelni az államnak, mint a milyen üdvös a zug- 
prókátorok számát reducálni, a mi csak a jogi tudo- 
mányok s különösen a jogakadémiák átalakítása 
által érhető el. 

A művészet, valamint az ipar emelésére, igen 
hatályos eszköz a rajztanárképezde s a mintarajz- 
tanoda. Ez intézet, melynek szükséglete 15.000 fo- 
rinttal nagyobb, mint a múlt évben volt, tekintve 
az eredményeket, aránylag igen kedvező állapot- 
ban van. 

En meglátogattam ez intézetet s csudálkoztam, 
hogy csekély eszközökkel oly nagy sikert képes fel- 
mutatni. Ez esetben is látni, hogy a buzgó és jó 
tanárok mostoha körülmények közt is tudnak ered- 
ménynyel működni. Különösen a helyiségre nézve, 
melyért az állam 10.600 forintot fizet, meg kell 
jegyeznem, hogy az sötét és nedves és semmikép 
sem felel meg czéljának. Czélszerűbb gazdálkodás- 

Trefort. Tanolmányok. 22 

nak tartanám, ez összegnek megfelelő tökével ezen 
intézet számára is házat építeni. 

Átmenve a középoktatásra, itt is meg kell jegyez- 
nem, hogy a gymnasiumok kiadásai részint új isko- 
lák fölállítása, részint a tanárok fizetésének föleme- 
lése által a jelen évben többre mennek, mint 
mentek a múltban. Különösen meg kell említenem, 
hogy figyelemmel a nemzetiségi kérdésre, Zombor- 
ban gymnasiumot állítottunk tekintettel a szerb, 
Munkácson pedig algymnasiumot terveztünk, te- 
kintettel a ruthén nemzetiségre. Nem ignorálha- 
tom pénzügyünk állapotát, azért elfogadom e czím- 
nél a pénzügyi bizottság törléseit azon reménység- 
ben, hogy nem sokára törvényt fogunk alkotni a 
középtanodákról, melynek javaslata már Jíészen 
van, a mikor majd idején lesz határozni : nem szük- 
séges-e a fővárosban, valamint az ország külön ré- 
szeiben államgymnasiumokat állítani, melyek saját- 
ságos viszonyaink közt tökéletesebbek lehetnek, 
mint a most létező gymnasiumok, mert az állam- 
nak módjában van, mellőzve a felekezeti tekintete- 
ket, nagyobb körben megválogatni a tanárokat. Az 
ily gymnasiumok mintául szolgálhatnának majd, s 
mindenesetre üdvös versenyt fognának előidézni. 

Tetemes költségnövekedést, találunk a reáltano- 
dáknál, minthogy több reáltanoda fejlődésben van, 
s néhánya már ez évben nyer több évi folyamot, és 
azonfelül két új reáltanoda (Győrött és Nagyvára- 

don) alapítása van javaslatba hozva. Ezen intéze- 
teknek reformja is nagyon sürgetős, és pedig két 
szempontból ; először ugyanis a reáliskolák alsóbb 
osztályait, az úgynevezett alreáltanodát, összetévesz- 
tik a polgári iskolával, amelynek pedig egészen más 
föladata van, s mely természete szerint a népneve- 
lést fejezi be, s már az élet, nem pedig a felsőbb 
iskolák számára készíti elő növendékeit ; másodszor 
pedig a főreáltanoda folyama oly rövid időre van 
szabva, hogy nem tárgyalhatják kellő mértékben azon 
tudományokat, melyek szükségesek arra, hogy 
az ifjúság a polytechnicumi tantárgyak tanulására 
előkészíttessék. Kívánatos volna, hogy az utóbbi 
reform : a reáltanodák nyolcz évi cursusa, már az 
1874-ki budgetben kifejezést nyerne. 

A népoktatás ügye egész totalitásában, a mint 
azt az 1868-iki XXXVIII. törvényczikk a kormányra 
bízza, a tankerületi felügyelőségek szükségletét bele- 
értve, a közoktatásügyi minisztérium legnagyobb 
positiója, s a költségek többlete is, a múlt évihez 
képest, e positiónál a legnagyobb. Indokolását ta- 
lálja ez a népoktatás sokféle követelményeiben. így 
többek közt a tanitóképezdéknél is mutatkozik több- 
let, mert azok számát egy új intézettel szaporítani 
szándékozom, s mert a növendékek száma most 
nagyobb, mint volt ezelőtt. Motiválja ezt azon köz- 
tudomású dolog, mennyire hiányoznak iskoláink 
számára a képzett tanítók s tanítónők. Tisztelt elő- 

döm jelentése szerint e tekintetben javulás állott be, 
mert minden évben az állami, valamint a felekezeti 
képezdékböl sok tanítójelölt lép ki; mindamellett 
azonban a képzett tanítók számának még tetemesen 
kell növekednie. De nem tartózkodom kimondani, 
hogy e téren nagyobbszerű sikert nem merek várni, 
míg összes társadalmi és gazdasági viszonyaink nem 
fognak javulni. A tanítók rosszul fizettetnek, jövő- 
jük mostanáig biztosítva nincsen ; igaz, hogy a köz- 
oktatási minisztérium a tanítók nyugdíjazásának 
kérdésével foglalkozik, s én az ez ügyre vonatkozó 
terveket, föltéve, hogy praktikusak, szívesen elfoga- 
dom, ha máshonnan jönnek is. De a tanítók pályája 
még akkor is, egészben véve háládatlan, ha huma- 
nisticus érzelmek nem buzdítják őket. A hiány a 
tanítókban azonban nemcsak nálunk létezik, hanem 
Németországban is. S ezen bajon alig lehet segíteni, 
hacsak Amerika példáját nem követjük, a hol az 
elemi tanítással főleg a nők foglalkoznak. 

A népnevelési szükséglet czímén a népiskolák 
fentartására és segélyezésére 310.000 forinttal több 
van előirányozva, mint a múlt évben ; azaz összesen 
990.000 forint. Magyarázza e többletet a feladat 
nagysága és jelentősége, melyet nagyobb költ- 
ség nélkül megoldani nem lehet. Ha a közsé- 
geket új iskolák építésében s a létezők nagyob- 
bításában nem istápoljuk : lehetetlen a tanköteles 
gyermekek iskoláztatása , mert iskolai épületeink 

nincsenek arányban a tanköteles gyermekek szá- 
mával. 

Tekintve pedig, hogy igen sok helység létezik, 
hol semmiféle iskola nincsen s nem is léteznek azon 
föltételek, hogy ott akár felekezeti, akár községi 
iskola felállittassék ; ott csak directe az állam költ- 
ségén az 1868. XXXVIII. tvczikk 80. §-a értelmében 
lehet iskolát állítani. 

Midőn a népoktatás cziménél a kormány na- 
gyobb összeget nem hozott javaslatba, tekintettel 
volt nemcsak az ország pénzügyére, melyet a köz- 
oktatási minisztérium nem hagyhat ki a számítás- 
ból, hanem tekintettel volt a tanítók hiányára is. 
Iskolák fölállítása dolgában nagy pénzerövel sem 
lehet rögtön haladni ; itt csak fokonkint lehet előre 
menni. E téren meg kell küzdeni sok előítélettel, 
sok közömbösséggel, hogy haladás mutatkozzék; 
látni azt azon jelentésből, melyet tisztelt elődöm ké- 
szített. Ha azonban gyorsabban akarunk haladni, 
mint eddig, kell, hogy a helyhatóságok a közoktatási 
minisztert nagyobb buzgósággal istápolják, mint tet- 
ték azt eddig; mert a legjobb törvények, a leghelye- 
sebb rendeletek mit sem érnek, ha a végrehajtásnál 
hajótörést szenvednek. 

S ezzel elérkeztem a tanfelügyelők intézményé- 
hez. Ismerem a panaszokat a tanfelügyelők ellen. 
Itt mindenekelőtt külön kell választani az institu- 
tiót a személyektől. Én megvallom, nem tudok kép- j 

zelni oly állapotot, melyben a kormány a népokta- 
tás ügyét vezethetné vagy arra befolyást gyakorol- 
hatna tanfelügyelök nélkül. S tudtomra mindenütt, 
a hol az állam a népoktatással foglalkozik, vannak 
a kormánynak közegei, melyek másutt is közönsé- 
gesen tanfelügyelöknek neveztetnek. Tehát nálunk 
nem fölöslegesek a tanfelügyelök, söt később, ha 
fináncziánk engedni fogja, számukat még szaporí- 
tani is kell. A mi a személyeket illeti, mondhatom, 
hogy tanfelügyelőink közt igen jeles férfiak vannak, 
a kik kötelességöket szakképzettséggel és helyes belá- 
tással s lelkiismeretesen teljesítik s egész odaadással 
és szép sikerrel működnek ; vannak köztük gyöngéb- 
bek s talán hanyagabbak is, de szándékom azok irá- 
nyában egész szigorral föllépni ; ezt egynéhány eset- 
ben már tettem is. A mi az üresedésbe jött állomáso- 
katilleti: azok betöltésénél nem fogom magamat sem- 
miféle protectiók s melléktekintetek által vezettetni. 
De alkalmam van tapasztalni, hogy nemcsak a 
tanfelügyelök ellen, hanem általán véve a népokta- 
tás ellen naponta érkeznek panaszok. Ismételnem 
kell, a mit már egyszer mondottam : ily panaszokat 
orvosolni, mellőzve minden más tekintetet, már 
saját becsületemnek is érdekében fekszik ; de ezt 
már azért is tenném, mert nem szeretem a zaklatá- 
sokat, melyeknek e tekintetben folyvást ki vagyok 
téve. Ha e panaszok és bajok okait keressük, azok, 
némely igen tekintélyes férfiak véleménye szerint. 

társadalmi és gazdasági viszonyainkban rejlenek 
akként^ hogy a bajokon törvény által nem fogunk 
segíthetni. Mások szerint e bajok oka a törvény hiá- 
nyaiban keresendő, s segíteni kell s lehet is azokon, 
a törvény néhány szakaszának módosítása által. 

Ily felfogások mellett előttem áll a kérdés ;^ 
kell-e az 1868-ki XXXVIII. t.-ezikket revideálni 
vagy sem ? Minthogy én felelősségem érzetében ily 
fontos ügyben, mint a minő a népoktatás, tisztán 
individuális meggyőződésem után nem járhatok el : 
elhatároztam, hogy e kérdést nem csak tanulmá- 
nyozni s tanulmányoztatni fogom, hanem elő fogom 
azt terjeszteni a közoktatási tanácsnak is, valamint 
egy illetékes férfiakból álló értekezletnek; s ha be- 
ható tanulmányozás és tárgyalás után a módosítás 
szüksége kiderül, javaslatot fogok a tisztelt ház elé 
terjeszteni ; ha pedig az ellenkező derülne ki : ezzel 
a panaszok alaptalansága constatálva volna. 

A magyar határőrvidék iskolai szükségletét 
senki sem fogja sokallani, s mindenki egyet fog ve- 
lem érteni abban, hogy ott a közoktatás ügyét eré- 
lyesen kell előmozdítani. 

A kisdedóvás számára 25.000 frt van előirá- 
nyozva ; — ez ügynek, melynek a socialis téren sok 
meleg barátja van, mikénti előmozdításával a köz- 
oktatási minisztérium szintén foglalatoskodik. 

A felső nép- és polgári iskolák segélyezésére 
106.000 frt van a költségvetésbe fölvéve. Van az 

országban 220 község, a hol a törvény az ilyen isko- 
lák felállítását követeli, létezik pedig ilyen iskola 75. 
A kormány ez ügyet nem csak megindította, hanem 
folytonosan fejleszti és sürgeti. Hogy a haladás nem 
nagyobb, azt nem a kormány akarata hiányának, 
hanem a pénz és tanítók hiányának kell tulajdoní- 
tani; s mert oly törvény végrehajtására, mint a 
minő a közoktatási törvény, idö kell, ezt nem pótol- 
hatja semmiféle erélyesség. Tekintsünk csak a fran- 
czia és német népoktatás történetére ! Biztosíthatom 
azonban a tisztelt házat, hogy a kormány a népok- 
tatás dolgában mindent el fog követni a létező taní- 
tók s a rendelkezésünkre álló pénzösszegek ará- 
nyában. 

A közművelődési czélokra előirányzott összeg 
nem tér el jelentékenyen attól, a mit a tisztelt ház 
a múlt évben e czélra megszavazott. Sértés volna a 
tisztelt házra nézve, ha e czélok fontosságáról itten 
beszélni akarnék. E téren sok a tenni való ; de itt is 
szemmel kell tartani az ország pénzügyi viszonyait 
és sokat a jövőre bízni. 

Ezen, talán hosszura is terjedt előadásom után, 
nem marad egyéb hátra, mint a tisztelt házat föl- 
kérni : méltóztassék a pénzügyi bizottság jelentését 
a részletes vita alapjául elfogadni. De hozzá kell 
még adnom, hogy bármiként viselem az ország cul- 
turalis viszonyait szívemen, a jövő évi budgetet nem 
fogom magasabbra állítani, mint a folyó évit. — Ha 

azonban komolyan akarunk haladni, 1875-ben majd 
ismét nagyobb áldozatokat kell hoznunk. Különö- 
sen az eg}^etemi s más építkezések a közelebbi 
8—10 évben legalább 10,000.000 forintot fognak 
igényelni, mi természetesen nem a folyó bevételek- 
ből, hanem kölcsön útján lesz előállítandó. 

Befejezésül azon megjegyzést koczkáztatom, 
hogy bármennyit fog az ország a közoktatásra köl- 
teni: e költség nem fogja az ország pénzügyét deran- 
girozni ; ellenkezőleg : ez pénzügyeinket emelni 
fogja, s ezen szellemi investitió kamatjai fogják leg- 
biztosabban helyre állítani az ország pénzügyét. 

Előadásom főczélja volt nem kifejteni, hanem 
jelezni közoktatási ügyünk haladásájiak föltételeit ; 
nem tudom, képes voltam-e magamat megértetni ; 
mindenesetre kérem a t. házat, ne méltóztassék 
intentióimat félreérteni. 

